
SOCIJALIZAM I NACIONALNO PITANJE 
Predrag Vranicki 


Zagreb 


Od kada je Marx, ukazujući proletarijatu na njegovu histo- 
rijsku situaciju i smisao njegove borbe, pisao da »proletarijat 
nema domovine« — cijela historija od tog vremena do danas 
više se odvijala u duhu nacionalnih osjećaja, nacionalističkih og- 
raničenosti i predrasuda, nego u duhu Marxova upozorenja. Za 
to je bilo često, pogotovo u zavisnim i neslobodnim zemljama 
punog opravdanja, ali je isto tako bilo, kako ćemo vidjeti, i his- 
torijske nedozrelosti jednom zadatku koji je bio već historijski 
prisutan. Zato su pri rješavanju ovog pitanja bitne historijske 
okolnosti, konkretna situacija jednog pokreta i političko-socijal- 
nih nastojanja, te je za razumijevanje ovog pitanja od najvećeg 
značenja tko ga i zašto postavlja i s kojim ciljevima. Jer, vođe- 
nje politike u ime tzv. nacionalnih interesa može u određenim 
uvjetima i od određenih snaga da bude isto tako historijski kon- 
zervativno i reakcionarno, kao i osnova ili barem važan moment 
progresivne oslobodilačke borbe. 


Osim toga, kako je ovo pitanje bitno povezano s problemom 
oslobađanja čovjeka (jedne na pr. nacije) — nacionalno pitanje 
mora zauzimati istaknuto mjesto u borbama i suvremenog čov- 
ječanstva te mora nužno imati i svoju ne samo političko-socijal- 
nu nego i filozofsku dimenziju. Nju ne želimo niukoliko zane- 
mariti pri osvjetljavanju postavljenog problema. 


U dosadašnjem socijalističkom pokretu (podrazumijevam i 
komunističkom) postojale su mnoge kontraverze u vezi s ovim 
pitanjem, iako se ponajviše probijao onaj stav koji je na pr. 
dosljedno zastupao Lenjin — stav o pravu nacija na samoopre- 
djeljenje. Ovaj stav znači pravo svake nacije da odlučuje o svo- 
joj historijskoj sudbini tj. ili da se povezuje s jednom ili više 
nacija u zajednicu nacionalnosti ili da se otcijepi od jedne zajed- 
nice i formira samostalnu državu. Jer, ovo želim odmah una- 
prijed spomenuti, a pitanje je veoma značajno kako ćemo kasni- 

je vidjeti, radi se o državnoj organizaciji, bez obzira da li je 
riječ o buržoasko-demokratskom zahtjevu za otcjepljenjem ili 
socijalističkom. 

Prije nego što prijeđem na daljnju analizu ovog pitanja, že- 
lim navesti jedno veoma karakteristično mjesto kod Lenjina iz 
njegova spisa o pravu nacija na samoopredjeljenje: »Optuživati 
pristalice slobode samoopredjeljenja, tj. slobode otcjepljenja, da 
potpomažu separatizam — ista je glupost i isto licemjerstvo 
kao optuživati pristalice slobode razvoda braka da pomažu ra- 
zaranje porodičnih veza. Kao što u buržoaskom društvu protiv 
slobode razvoda istupaju branioci privilegija i trgovine, na ko- 
jima se zasniva buržoaski brak, tako u kapitalističkoj državi 
negirati slobode samoopredjeljenja, tj. otcjepljenja nacija, zna- 
či samo zaštitu privilegija vladajuće nacije i policijskih metoda 
upravljanja na štetu demokratskih. 

Nesumnjivo da politikanstvo, koje izazivaju svi odnosi u ka- 
pitalističkom društvu, izaziva ponekad veoma lakomisleno i čak 
naprosto glupo brbljanje parlamentaraca ili publicista o otcjep- 
ljenju ove ili one nacije. Ali samo se reakcicnari mogu dati za- 
plašiti (ili se pretvarati da su zaplašeni) takvim brbljanjem. Tko 
stoji na gledištu demokracije, tj. rješavanja državnih pitanja od 
strane mase stanovništva, taj vrlo dobro zna da je od brbljanja 
politikanata do rješavanja masa — »ogromna distancija«. Mase 
stanovništva vrlo dobro znaju, iz svakodnevnog iskustva, znače- 
nie geografskih i ekonomskih veza, prednosti krupnog tržišta i 
krupne države, i one će pribjeći odcjepljenju samo onda kad na. 
cionalno ugnjetavanie i nacionalna trvenja čine zajednički život 
apsolutno nepodnošljivim, koče sve moguće privredne odnose. 
A u takvom slučaju interesi kapitalističkog razvitka i slobodne 
klasne borbe bit će baš na strani onih koji se odcjepljuju. 
(V.I. Leniin, O pravu nacija na samoopredjeljenje, Kultura 1949, 
str. 33—34, Potcrtao P. V.) 


Iz ovog Lenjinovog izvanrednog mjesta, kao i iz navedenog 
spisa slijedi uz ostalo veoma iasno i to, što Lenjin i posebno 
formulira, da i ovom pitaniu, kao i svakom društvenom, treba 
uvijek prilaziti konkretno historijski. Ova mudrost i umješnost 
manjka mnogima, a naročito onima koji pod utjecajem malogra- 
đanskog mentaliteta nikad nisu bili sposcbni da sagledaju prob- 
leme šire, vidovitije, a naročito ne klasno-proleterski. To su raz- 
lozi što su takva shvaćanja i njihovi nosioci doživjeli tolike histo- 
rijske katastrofe. A one su pogađale ne samo njih pojedince, ne- 
go i njihove nacije! 


* »Bezuslovan zahtjev marksističke teorije pri analzi bilo kojeg soci. 
ialnog pitanja jest njegovo postavljanje u 'određene' historijske okvire, 
a zstim. kad je riječ o jednoj zemlji (na primjer o nacionalnom progra- 
mu za danu zemlju), uzimanje u obzir konkretn h osobenosti po kojima 
se ta zemlja razlikuje od drugih u granicama jedne i iste historijske epo- 
he.« (Lenjin, isto djelo, str. 11). 


260 


Nacionalno pitanje je u većini naprednijih zemalja bilo rije- 
šeno u epohi buržoasko-demokratskih revolucija. U većini sluča- 
jeva radilo se o borbi protiv porobljavanja, eksploatiranja, na- 
metanja tuđe kulture, jezika itd. od strane drugih nacija, te je 
takva borba bila progresivna etapa na čovjekovom putu oslo- 
bađanja. 

Ne treba međutim zaboraviti da je nacionalno oslobađanje 
u tim okolnostima bila samo jedna etapa suvremenog procesa 
emancipacije čovjeka. Kako je uz nacionalno povezano mnogo- 
šta duboko ljudsko kao na pr. jezik, običaji, samostalnost od- 
lučivanja ne samo na području kulture nego i ekonomike itd. 
buržoazija je te važne momente znala vješto iskoristiti i stvara- 
ti (naročito buržoazija velikih nacija) poseban, veoma utilita- 
ran i efikasan nacionalni mit. 

Proces nacionalnog oslobađanja i stvaranja nacija bio je du- 
boko protivrječan. Isti proces koji je značio važnu etapu u his- 
torijskom životu pojedinih naroda i njihovu oslobađanju vodio 
je u dosadašnjim klasnim strukturama do anti-humanih feno- 
mena potcjenjivanja drugih nacija, fetišiziranja svoje, pravljenja 
umjetnih barijera prema ostalima, otuđivanja od drugih naci- 
ja, porobljavanja itd. Krajnji interes proletarijata i komunista 
nije dakle nikada mogao da bude uspostavljanje takve politič- 
ke institucije kao što je nacionalna država, jer egzistencija naci- 
je pretpostavlja i postojanje svih fenomena alijenacije. Budući 
da je nacija bitno državna tvorevina (uz sve ostale poznate atri- 
bute kao što su historijska tradicija, jezik, običaji itd. što nisu a- 
tribut: samo nacije nego isto tako i naroda), samim tim se po- 
kazuje da u njoj moraju postojati svi osnovni oblici otuđenja 
suvremenog čovjeka: ekonomskog u raznim oblicima najamnog 
odnosa, bilo radncg čovjeka prema pojedinačnom kapitalisti ili 
državi, političkog — u prvom redu prema državi kao sili, bez ob- 
zira da li buržoaskoj ili birokratsko-socijalističkoj, a ovo je do- 
voljna osnova i raznih drugih ideoloških oblika otuđenja. 

Svaka vladajuća grupacija (klasa, birokracija i sl.) nastojala 
je naravno da otupi ove unutrašnje antagonizme i jedan od na- 
čina je bio ideologiziranje, fetišiziranje nacionalne egzistencije 
što je dovodilo do daljnjeg oblika otuđenja čitave nacije od dru- 
gih nacija. Uspostavljanje ovakve nacionalne egzistencije, a po- 
gotovo zadovoljavanje njome, nije mogao nikada biti cilj ko- 
munističkog pokreta. I zato, kada je Marx u »Manifestu« uzvik- 
nuc da »radnici nemaju domovine« mislio je svakako barem na 
ove dvije stvari: da mu domovina nije ona zemlja u kojoj je 
obespravljen i eksploatiran i drugo, da takva domovina nije i ne 
može biti cilj njegove historijske borbe. 

Ali, treba navesti i sve što je Marx na tom mjestu napisao, 
da se ne ponove besmislene tvrdnje da nije uviđao značenje na- 
cionalnog (ali i ograničenost nacionalnog): »Radnici nemaju 
domovine. Njima se ne može uzeti ono što nemaju. Ali kako pro- 
letarijat mora ponajprije da osvoji političku vlast, da se podig- 


261 


ne do nacionalne klase, da se sam konstituira kao nacija, to je 
i on još nacionalan, mada nikako u smislu buržoazije. 

Nacionalna odvajanja i suprotnosti naroda sve više iščeza- 
vaju već s razvitkom buržoazije, sa slobodom trgovine, svjet- 
skim tržištem, jednoobraznošću industrijske proizvodnje i ži- 
votnih odnosa koji njoj odgovaraju. 

Vladavina proletarijata učinit će da se oni još više izgube. 
Ujedinjena akcija, bar civiliziranih zemalja, jedan je od prvih 
uslova njegovog oslobođenja. 

U mjeri u kojoj se ukida eksploatacija jednog individuuma 
od strane drugog, ukida se i eksploatacija jedne nacije od stra- 
ne druge. 

S padom suprotnosti klasa u okviru nacija pada i neprijatelj- 
ski stav među narodima.« (K. Marx i F. Engels, Manifest komu- 
nističke partije, Kultura 1948, str. 56—57). 

Koliko su navedene forme otuđenosti, uskogrudnosti i kratko- 
vidnosti, razvijene snažnom ideološkom mašinerijom vladaju- 
ćih klasa, bile efikasne i ujedno nehumane, najbolje nam poka- 
zuje historija ovog našeg stoljeća. I proletarijat, kome ni u kom 
slučaju nije bilo u interesu, dao se uvući u dvije velike svjetske 
katastrofe u kojima su narodi, upravo kao nacije, poslužili kao 
prezrena i bezlična masa za buržoaske interese, u kojima je os- 
jećaj nacionalne solidarnosti jednostavno ugušio i zatro svaki os- 
jećaj ljudske solidarnosti. Sve nam to samo pokazuje da »na- 
cionalna platforma« ne može biti platforma rješavanja onih pro- 
blema koji socijalizmom nastaju. A naša zemlja je za to najoči- 
tiji primjer. 

Da je dakle nacionalno oslobođenje jedan od preduvjeta so- 
cijalnog oslobođenja, poznata je činjenica. Isto tako da ono još 
na znači socijalno oslobođenje, što je cilj socijalističkih revolu- 
cija ili pokreta. Kako se dakle postavlja to pitanje u zemljama 
koje su započele socijalnu revoluciju? Riječ je naravno u prvom 
redu o mnogonacionalnim zemljama, i još konkretnije o: našoj 
Jugoslaviji. 

Ne želim ovdje duljiti s prikazima ili analizama nacionalnog 
pitanja u staroj buržoaskoj Jugoslaviji, o nacionalnoj nerav- 
iopravnosti itd. jer je to više manje poznato i mislim prilično 
osvijetljeno. Ali je potrebno jedno naglasiti: da nije u predrat- 
nim i ratnim danima stupila na našu historijsku pozornicu KP 
sa svojim internacionalističkim programom, koji svojim huma- 
nističkim intencijama mora da riješi i nacionalno pitanje, mi 
bismo, samo na bazi nacionalnih programa pojedinih naših bur- 
žoazija bili samo interesne sfere nekih velikih država. Treba još 
jednom potcrtati da je upravo na platformi ne nacionalizma, ne- 
go komunizma bila izvojevana i osigurana nezavisna egzistencija 
jugoslavenskih naroda i nacija. 

Isto tako, naprotiv, da bez zajedničke borbe jugoslavenskih 
naroda, na oslobodilačkoj, ali i socijalnoj tj. kornunističkoj plat- 
formi (nema povratka na staro — bila je jedna od osnovnih pa- 

rola narodnooslobodilačkog rata) mi ne bismo imali socijalizam 
(naravno kao početak jedne cijele nove historijske epohe) ni kod 
jedne nacije u Jugoslaviji! Isto tako da bez toga uzajamnog po- 
maganja, povjerenja i jedinstva mi ne bismo sigurno prebrodili 
i neka zbivanja i iskušenja nakcn 1945. godine! Isto tako, u ovako 
nesigurnoj i promjenljivoj svjetskoj konstelaciji napuštanje tog 
jedinstva, međusobne suradnje i pomoći pojedinih nacija u ok- 
viru jedne države znači — ne budimo historijski naivni — razo- 
ružati naše nacije pred mogućim kataklizmama! Iako ovo nije 
jedini argument, navest ću kasnije i neke druge, jasno je da rje- 
šavanje naših problema na toj zajedničkoj platformi, saveza i 
bratstva naših naroda, jest u interesu svake naše nacije. Napro- 
tiv padanje u nacisnalističke krajnosti zbog određenih propusta, 
nepravilnosti ili teškoća označava ili malograđansku maloduš- 
nost ili političku ograničenost, a pokatkad i nacionalnu roman- 
tičnost, koja od dosadašnje historije nije naučila ništa i koja 
objektivno radi protiv interesa svoje vlastite nacije. 


Naši su problemi bitno drugačiji. Problem je naša socijalna 
revolucija i njeno nastavljanje. A to prelazi nacionalne okvire i 
svojim historijskim progresom prevladava nacionalno perma- 
nentne strukturne promjene našeg socijalističkog društva, a to 
je u ovom slučaju daljnje oslobađanje čovjeka — jedini je cilj 
revolucionarnih snaga. Iako ću i kasnije nešto o tome reći, treba 
odmah napomenuti da je najobičnija kratkovidnost ako se misli 
da se ovaj historijski zadatak, sa svim pritiscima izvana koji kod 
toga postoje, može izvršiti tako da ćemo se svaki zatvarati u svo- 
je nacionalne rezervate, kidati neophodne veze i suradnju sa re- 
volucionarnim snagama u drugim nacijama, kidati i kulturne 
veze s ostalima, dakle sa svim onim što jedino može da oplođuje 
i aktivira stvaralačke snage jedne nacije. Ukoliko hoće da histo- 
rijski egzistira svaka nacija mora biti i kulturno i idejno eks- 
panzivna“, tako da se svakoj našoj naciji ne postavlja samo pro- 
blem takvog aktiviteta unutar samo jugoslavenske zajednice, nego 
i međunarodne. Ne uvlačenje u sebe i zatvaranje kineskim zidom 
iz bojazni da ne prodre u jezik koja »tuđa« riječ ili forma ili to- 
me slično, nego historijsko otvaranje prema drugima i prodor, 
svjesni da se kod svakog stvarnog napretka nešto i izgubi. Ni jed- 
na historijska bitka nije se do danas dobila i bez nekih žrtava; 
ali svaka se izgubila ako se bojalo žrtava! 


Kidanje veze s progresivnim snagama kod drugih nacija, pa 
čak i van okvira jugoslavenske zajednice, objektivno vodi učahu- 
rivanju, zaostajanju i gušenju u svojoj vlastitoj ograničenosti, 
partikularnosti i provincijalizmu. 

Raditi dakle za naciju, u interesu svoje nacije ne može nikada 
značiti kidanje s progresivnim snagama drugih nacija, pogotovo 


"Drug R. Supek je iznio ove ili sl.čne misli u jednoj diskusiji te se S 
njim u potpunosti slažem. 

ne onih koje veže mnogo šta zajedničkog u borbi za golu nacio- 
nalnu egzistenciju, danas još više — za stvaranje i jednog novog 
svijeta —, ne može značiti zatvaranje u sebe i izolaciju. Na- 
protiv, raditi u interesu nacije znači opredjeljivati se za najpro- 
gresivnije procese, a oni, u našoj situaciji znače i mogu značiti 
samo jedno: nastavljanje naše socijalne revolucije! Jer, revo- 
lucija nije jednodnevni akt. Silina jednog historijskog zamaha 
ruši mnoge prepreke daljnjem i progresivnom historijskom kre- 
tanju, ali ostavlja iza sebe još mnogo šta neriješenog. A i sama, 
kako znamo vrlo dobro iz dosadašnjeg iskustva razvoja socija- 
lizma, rađa nove prepreke čije prevladavanje predstavlja nove 
revolucionarne procese. Cilj koji smo sebi kao marksisti posta- 
vili, uspostavljanje samoupravnog društva, a u krajnjoj liniji to 
znači besklasnog, proces koji će trajati još mnoge decenije, sa 
mnogim krizama, neuspjesima, teškoćama, ako i izuzmemo sve 
moguće vanjske teškoće koje se mogu na tom putu prepriječiti. 


Ako stvaranje takvog društva znači prevladavanje osnovnih 
formi alijenacije suvremene civilizacije, to jest oslobađanje čov- 
jeka od najamnog i političkog odnosa i zavisnosti — onda je to 
daleko više od bilo kakve koncepcije »slobodne nacije«. Dok 
»slobodan čovjek« znači ujedno i »slobodnu zajednicu«, »slobod- 
na nacija«, kako smo vidjeli, uključuje i pretpostavlja neslobodu 
individuuma, pa i čitavih klasa. Još jasnije: slobodna nacija ne 
znači slobodan narod, dok prevladavanje ekonomskog i politič- 
kog otuđenja samoupravnom zajednicom znači oslobođenje čov- 
jeka, oslobođenje naroda i prevladavanje nacionalnog. 

Iz svih ovih razloga nacionalno pitanje nakon započinjanja 
socijalističke revolucije i unutar te revolucije bitno se drugačije 
postavlja nego u periodu buržoasko-demokratske revolucije. Dok 
je buržoazija u svojoj oslobodilačkoj borbi ostajala u okvirima 
nacionalnog i nastojala da ga svim silama zadrži, jer je on zna- 
čio politički, državni i klasni okvir unutar kojeg je ona imala 
vladajuću poziciju, stvarajući zato od nacionalnog fetiš — što je 
nije priječilo da porobljava druge nacije ili da i svoje vlastite 
izloži ratnom masakru — socijalistička revolucija mora da uspo- 
stavi nacionalnu ravnopravnost tamo gdje nije postojala, bolje 
rečeno da konsekventno provede princip samoopredjeljenja na- 
Cija, s tim da se ne zadrži u tim u biti otuđenim okvirima, nego 
prevladava svojim daljnjim procesima nacionalno kao državno, 
klasno, političko, republičko. 

Ako je predvodnik toga procesa, kao što je u našem slučaju 
komunistička organizacija (SK), onda samo kao stvarna orga- 
nizacija radničke klase, ne potcjenjujući ostale slojeve društva, 
imajući pred očima prije navedeni klasni interes, može dovesti 
taj proces do kraja, a da ne zapadne u sitnoburžoaska nateza- 
nja i razgraničavanja oko ovih ili onih nacionalnih momenata ili, 
još gore, da ne podlegne malograđanskim jadikovkama o ovim 
ili onim nepravilnostima ili prikraćivanjima, te od nacionalnih 
utvara izgubi smisao za klasno. 

Aka bi netko iz ovoga htio zaključiti, i u najboljoj namjeri, 
koja u našim raspravama postaje izgleda sve rjeđa, da zatvaram 
oči pred nepravilnostima, abuzusima itd. u našem rješavanju na- 
cionalnih problema, onda moram odmah naglasiti da bi to bilo 
promašeno zaključivanje. Naprotiv, da te nepravilnosti postoje 
(i mnogo šta goreg kako smo prije dvije godine doznali — a za- 
što smo tek tada doznali o tom kasnije) znamo više ili manje. 
Ali da su one vršene razlog je upravo taj što se jedan dio naše 
partijsko-državne birokracije srozao upravo na nacionalne po- 
zicije, a izgubio iz vida klasnu poziciju sa koje mi ove naše so- 
cijalne transformacije vršimo. A birokratsko-nacionalna pozici- 
ja mogla je imali i ima razne svoje oblike: centralističke, unita- 
rističke ili nanonalno partikularističke. Otpor prema daljnjem 
revolucioniranju naše društvene strukture i odnosa prema sa- 
moupravnim strukturama i odnosima vršio se i vršit će se s raz- 
nih navedenih birokratskih pozicija. U birokratskom centralizmu 
taj otpor značit će u biti preferiranje najjače nacije, u birokrat- 
skom unitarizmu nepriznavanje nacionalnih razlika, osobenosti, 
tradicija, osjećaja itd., u birokratskom partikularizmu u raz- 
dvajanju i učahurivanju u nacionalnoj izoliranosti — što sve za- 
jedno, samo u raznim formama i konsekvencijama, znači ostaja- 
nje unutar političkog, državnog, nasilnog, birokratskog. 


To je bio ujedno i razlog i dosadašnjih nepravilnosti i zloupo- 
treba. Birokracija ne može a de ne radi zakukuljeno, neotvore- 
no, tajnovito. Već je odavna Marx razotkrivao taj duh birokra- 
cije kao tajne, misterije koja se održava samo putem hijerarhija 
i kojoj je otvorenost, javno mnjenje izdaja te njene misterije. 
Tako smo svjedoci da se zbog te zatvorenosti i misterija čak u 
jednom Savezu komunista nije znalo, a ni danas se ne zna, tko 
kakve stavove zastupa, u čemu su bitnije divergencije među 
pojedinim protagonistima našeg političkog života ili među po- 
jedinim grupama, jer je dosad bilo nezamislivo da javnost dozna 
o porazu jedne koncepcije. Birokrata, a mnogi su se komunisti 
birokratizirali, ne može to doživjeti drugačije nego kao poraz i 
detronizaciju svoje ličnosti. Zato je i nastao period vacuuma u 
pogledu koncepcija, jer je birokrati draže i toga se ne stidi da 
kao komunista i nema koncepcija, nego da doživi poraz zastupa- 
jući određeno stajalište. Vacuum u pogledu koncepcija nužno 
zato mora biti kompenziran obiljem kuloarskih i grupaških ma- 
kinacija. 

Prema tome, ako su u pitanju naši međunacionalni odnosi, 
od ekonomskih do kulturnih, oni mogu da budu zdravi samo na 
taj način što će ispunjavati, osim jedinstvenog gledanja na naš 
revolucionarni proces, barem ova dva bitna uslova: drugarski 
dogovor oko rješavanja svakog problema i punu otvorenost rada 
kao i mogućnost otvorene kritike. 

Jedan od najopipljivijih i često neuralgičnih problema je eko- 
nomski odnos. Nitko tko pristupa tom pitanju klasno i inten- 
nacionalistički ne može ustati protiv principa pomaganja slabi- 

je razvijenim nacijama u njihovom razvitku. Bilo bi ne samo 
nel:gično, nego i hipokritski da se na međunarodnom planu bo- 
rimo za pomoć nerazvijenim i siromašnim zemljama, a da smo 
u našim jugoslavenskim relacijama protiv toga principa među- 
narodne solidarnosti. Ali kod toga moraju biti poštovani i prove- 
deni navedeni uvjeti. I u svakom drugom pitanju koje se tiče 
nacionalnih odnosa ili socijalnih problema, treba težiti usposta- 
vljanju punog demokratizma javne rasprave i kritike. Tek ćemo 
na taj način stvoriti situaciju da se ne pretvara svaki istup na 
prije navedenoj liniji u neuralgičan politički problem. 

Prema tome, ako želimo objektivno i temeljno sagledati naš 
osnovni problem pred kojim stoje svi jugoslavenski narodi, a 
koji daleko prelazi po svom značenju okvire naše jugoslavenske 
zajednice (o tome bi se trebali mnogi nešto više zamisliti) jest 
naš socijalni problem, nastavljanje naše revolucije bez čega ne 
može biti riješeno do kraja ni nacionalno pitanje (to znači, da 
još jednom ponovim, prevladavanje »nacionalnog« kako je 
historijski ostvareno u političko-klasnim okvirima i s naznače- 
nim karakteristikama). 

Ako navedeno pitanje sagledamo do kraja, onda je i u na- 
šim i u internacionalnim relacijama problem ovaj: je li Marxova 
koncepcija prevladavanja političkog, državnog, klasnog, nacional- 
nog — a to znači realiziranje samoupravne zajednice — ostvar- 
ljiva na ovom stupnju društvenog razvitka ili je to danas još 
iluzija koju će tehnokratizam i birokratizam suvremene civiliza- 
cije pokopati, kao što je u historiji svaka iluzija i doživjela tak- 
vu sudbinu? 

Treba još jednom naglasiti da realiziranje ove koncepcije 
tek dovodi do onog oslobađanja čovjeka koje mi možemo na 
ovom našem stupnju historijskog razvitka da sagledamo i pret- 
postavimo. Treba isto naglasiti da se tom procesu realiziranja 
samoupravne zajednice ili samoupravnog socijalizma odupiru ne 
samo birokratske i tehnokratske strukture u našoj zemlji, razni 
usto primitivizmi i sl., nego isto takve strukture i tendencije na 
internacionalnom planu. Dok god takve strukture i procesi bu- 
du postojali neće odumrijeti koncepcija i težnja birokratskom 
etatizmu koji može imati, kako smo vidjeli različite oblike.“ 

Pa ako mi tu cjelokupnu birokraciju eufemistički i nazove- 
mo »našom«, ne trebamo se zavaravati da je ona jedinstveno 
»naša«. U njoj postoje snage koje su intimno protivne koncepci- 
ji samoupravljanja, a to znači i potpune ravnopravnosti indi- 
viduuma i naroda i mnogo razvijenijeg demokratizma u svim 
slerama društvenih odnosa. Iz jednostavnog razloga, jer nisu 
više dorasli (ovdje je pitanje kojoj tko generaciji pripada sas- 


" U jednoj raspravi pokazat ću koliko je ovo složen i dugotrajen pro- 
ces. Prožimanje svih ovih struktura i tendencija za mene predstavlja cije- 
lu jednu historijsku epohu. Ali tek s potpunom jasnoćom cilja mogu se 
u svakoj etapi i podupirati najprogresivnije snage i tendencije. 

vim nevažno) da upravljaju društvenim procesima u atmos- 
feri koja postaje sve demokratskija, kritičkija i koja će sve 
više postajati takvom. Taj dio birokracije je toliko »naš« da 
ne bi ni trepnuo da napravi pustoš među najboljim kadrovi- 
ma naše zemlje, kao što je na pr. u periodu staljinizma »nji- 
hova« birokracija ne jednom pokazala koliko je beskrupuloz- 
na u takvim momentima! | 

Ali, u birokraciji postoje i druge snage, koje se ne samo 
ne mogu korumpirati položajem, nego koje su i intimno zain- 
teresirane za dovođenje ove naše revolucije do kraja i ujed- 
no spremne da tim procesima veoma mnogo doprinesu. 

Upravo zato što protagonisti ideje samoupravnosti, kao 
najdubljeg humanističkog principa u suvremenoj etapi histo- 
rije, postoje u svim sferama našeg društva i zato što materi- 
jalne pretpostavke za te procese također postoje (iako još ni- 
su idealne) — mogućnost ostvarenja te osnovne misli marksiz- 
ma danas je realna (shvativši to realiziranje naravno kao pro- 
ces). 


Ako »nacionalna platforma« vodi (unutar socijalističkog 
procesa) samo do političkog, državnog, birokratskog, a to zna- 
či socijalno, politički i idejno otuđenog, »platforma samoup- 
ravnosti« nas jedina vodi do oslobađanja svake fetišizacije i 
mistifikacije, bila ona etatistička, nacionalna ili bilo koja dru- 
ga, do prevladavanja ekonomske i političke otuđenosti čov- 
jeka, do slobodnog pojedinca kao osnove slobodne zajednice 
ljudi i naroda. To je bitni i vrhovni cilj onih koji su se založi- 
li u borbi za oslobođenje čovjeka. Tek ova platforma i jasnoća 
ovog cilja omogućava da se na tom putu pravilno, ne histerič- 
no i jednostrano, rješavaju i mnogi propusti, nepravilnosti pa 
i zloupotrebe i na terenu međunacionalnih odnosa. Ali tek ova 
platforma omogućava da se i razumiju uzroci i korijeni tih 
nepravilnosti i da ih se otkloni. 


Mislim da u okviru ovakvih sagledavanja ovih egzistencijal- 
nih pitanja našeg vremena i pitanje jezika dobiva sigurno neka 
druga osvjetljenja. U razdobljima nacionalnog romantizma rado 
se i od jezika stvara fetiš. Da je on bitan moment ljudskog, da bez 
razvoja jezika nema ni egzistencije čovjeka,ne treba na ovom 
mjestu da ponavljam. Ali da jezik isto tako nije ograničen na- 
cionalnim regijama, tj. da jedan jezik ne određuje bivstvo 
samo jedne nacije, i to je najobičnija empirijska činjenica. Ko- 
likogod je dakle jezik bitno određenje ljudskog, te je kao 
takvo igralo značajnu ulogu u otporu pojedinih zajednica pre- 
ma porobljivačkim nastojanjima drugih — historijski je pro- 
ces ipak tekao tako da su se formirale pojedine nacije sa za- 
jedničkim jezikom sa drugom ili drugim nacijama. 

Prema tome ne treba u ovom pitanju padati u fetiške za- 
nose, ali ne treba naravno ni dozvoljavati bilo kakve pritiske 
ili preferiranja iz jednostavnog razloga što kao članovi rav- 

nopravnih zajednica i komunisti ne želimo da nitko ništa na- 
meće, ni sa jedne ni sa druge strane. 

Jedan od takvih karakterističnih slučajeva je jezik koji mi 
već odavna nazivamo hrvatski ili srpski, ili hrvatskosrpski (srp- 
skohrvatski) koji je postao književni jezik ne samo Hrvata i 
Srba, nego i Crnogoraca kao i svih žitelja Bosne i Hercegovi- 
ne. Kod toga je poznato da su svi ovi narodi kao dijelektal- 
nu osnovu svoga književnog jezika uzeli štokavski dijalekt, da 
su s obzirom na različite geografske i kulturne regije i utje- 
caje nastajale određene razlike, što je slučaj u svim ovakvim 
okolnostima, da su te razlike u procentu leksike, u gramatič- 
koj strukturi itd. minimalne i da ne predstavljaju nikakvu teš- 
koću u međusobnom komuniciranju. 

S obzirom na tu činjenicu i takvu jezičnu situaciju, kao 
i na poznatu historiju naših naroda naročito u ovom stoljeću, 
nije bilo čudnovato da su hegemonističke težnje postojale i 
na tom području, nastojanje da se čak i samostalni jezici po- 
jedinih nacija (makedonski) ne priznaju ili da se proširi jed- 
na varijanta na račun druge itd. Polazeći sa »nacionalnog sta- 
jališta« ovakvi procesi i težnje bili su sasvim »normalni« kao 
i obratne težnje zastupnika druge nacije, u ovom slučaju hr- 
vatske, da sa svog »nacionalnog stajališta« ne samo prave ot- 
por tome, nego što jače i naglašavaju upravo razlike među tim 
varijantama, da bi ih u krajnjoj liniji koncipirali kao dva je- 
zika. 

Ovo su bile sasvim logične konsekvencije »nacionalnog sta- 
jališta« koje je dolazilo u očit sukob ne samo s najobičnijim 
činjenicama života (jer je svima poznato da sve prije navede- 
ne nacije jezično komuniciraju bez ikakvih teškoća), nego i 
sa naukom o jeziku koja je preko naših najeminentnijih filo- 
loga i kod Hrvata i kod Srba već odavna utvrdila da se radi o 
jednom jeziku, da postoje regionalne razlike, kasnije nazvane 
varijantama. 

Međutim, upravo to »nacionalno  stajalište« je doživjelo, 
naročito u našoj zemlji, definitivan historijski poraz tokom 
drugog svjetskog rata. Pri tom je upravo to stajalište u cije- 
lom svijetu bilo povod, osnova i izlika najdrastičnijih nehu- 
manih postupaka. 

Ako smo te dramatične i tragične situacije uspjeli da rije- 
šimo polazeći od jednog historijski višeg i humanijeg stajališ- 
ta tj. sa stajališta komunizma i internacionalizma onda nije 
potrebno da se u rješavanju naših međunarodnih problema 
vraćamo na prevladano, historijski prevaziđeno i marksistički 
govoreći reakcionarno stajalište. Kako drugačije okarakterizi- 
rati one najnovije pokušaje na obim stranama, iako malobroj- 
ne, koji se žele prikazati kao zaštitnici nacionalnih interesa tl- 
me što hoće pošto-poto da iz nebitnih razlika ustanove dva 
različita jezika. Pa kad, tako misle, to ne mogu učiniti kod na- 
rodnog jezika, neka bude kod književnog, koji je možda pod- 

ložniji različitim historijskim i kulturnim utjecajima. Među- 
tim. i tu je ovakvo stajalište odmah došlo u sukob s realnim 
činjenicama i logikom same stvari. U tom svom iracionalnom 
stavu ne vide da stvar stoji upravo obrnuto: narodni jezik se 
kod naših naroda više razlikuje od književnog. Iz jednostavnog 
razloga, jer je veća razlika između čakavskog, ikavskog i što- 
kavskog dijaleka kojim govore pojedini narodi ili narodne 
skupine, nego zajedničkog književnog jezika koji ima isti dija- 
lekt kao osnovu - štokavski. Pa ako smo odredili svoju histo- 
rijsku putanju u smislu realiziranja jedne nove historijske, 
humane zajednice, onda nam ne može biti nikada u interesu 
da umjetno i nenaučno razdvajamo ono što je jedinstveno, da 
pravimo barijere tamo gdje već mostovi postoje, koje treba 
samo dalje izgrađivati i učvršćivati. 

S obzirom na danas već tako intenzivan razvoj kulture sva- 
ka nacija u svijetu bi trebala da bude naročito zainteresirana 
da može što šire participirati na kulturnim vrijednostima i re- 
zultatima drugih nacija, od čega uvelike zavisi uspješan raz- 
voj, pa i samo održanje naroda u ovom enormnom tehničkom 
i kulturnom napretku. Ako se želi ravnopravno sudjelovati u 
tom procesu, a ne biti pod historijskim skrbništvom, moraju 
se što više prevladavati i jezične barijere koje veoma koče tu 
neophodnu participaciju. Zato je historijski veoma kratkovid- 
no raditi na povećanju jezičnih razlika tamo gdje nam mora 
biti u interesu, iz spomenutih razloga, upravo smanjivanje tih 
razlika. Isto tako kao što će, p?> mom mišljenju, male nacije 
(ne samo naše, nego u svijetu uopće, a što je već kod nekih 
evropskih tendencija) također iz prije navedenih razloga morati 
prelaziti i na bilingvizam, jer u ovoj otvorenosti i bogatstvu 
historijskih procesa svojim jezičnim = ograničenim dosezima 
moraju ostati više ili manje izolirani. 


Kad je riječ o našem zajedničkom hrvatskosrpskom jeziku, 
kod njega je već ta prednost što nekoliko naroda može nepo- 
sredno participirati na svim kulturnim tekovinama izraženim 
tim jezikom, a druga dva naroda (slovenski i makedonski) bez 
velikih teškoća. Kad je takva sretna okolnost, onda nam može 
biti samo jedno u interesu: da dalje zajednički razvijamo (mis- 
lim oni narodi koji tim jezikom govore) bogatstvo leksike i 
izraza tog našeg jezika. Tako na pr. iako varijante u hrvatsko- 
srpskom jeziku postoje, iako je s obzirom na tu činjenicu lo- 
gično da se jedan gramatički oblik u jednoj varijanti konsek- 
ventno upotrebljava, nema nikakve logike i opravdanja da se 
u pogledu leksike (a to znači bogatstva jezika i mogućnosti iz- 
raza) brani upotreba pogodnih sinonima iz druge varijante. U 
toj sferi jezika, kad je riječ o jednom jeziku, mora nam biti 
u .mteresu što veće jezičko bogatstvo, što šira mogućnost raz- 
nolikijeg i bogatijeg izraza. Zato ću biti uvijek protiv takvih 
reglementiranja koje će zabranjivati da se na jednom područ- 
ju upotrebljava riječ »suština«, a na drugom »bit«, na jednom 

»uslov« a na drugom »uvjet«, na jednom »sopstven« a na dru- 
gom »vlastit« itd. kad prihvaćanje takvih sinonima može samo 
koristiti razvoju našeg jezika. 


IZ ovih razmatranja nedvomisleno proizlazi da se prvo, na- 
cionslno pitanje u zemljama koje su već počele da izgrađuju 
socijalističke društvene odnose bitno drugačije postavlja, ne- 
go u buržoasko-demokratskim sistemima; i drugo, ako socija- 
lizam mora da rješava i neka dotad neriješena pitanja u vezi s 
nacionalnim odnosima, mora ih rješavati na bazi pune ravno- 
pravnosti i prava na samoopredjeljenje nacija — ali to nije 
bitni cilj niti smisao socijalističkog historijskog angažmana. 

Njegov je smisao dokidanje, prevladavanje ekonomsko-po- 
litičke otuđenosti suvremenog čovjeka, bez ozbira da li je ri- 
ječ o suvremenom kapitalizmu ili etatističkom socijalizmu. 
Oba ova sistema su još uvijek prožeti svim osnovnim ekonom- 
skim, političkim i ideološkim oblicima alijenacije karakteris- 
tičnim za dosadašnje »građansko društvo« uopće. 


Za socijalizam, u njegovom daljnjem razvoju i produblji- 
vanju njegova početnog revolucionarnog impulsa historijski 
se postavlja alternativa: revolucija ili konzerviranje postoje- 
ćeg. Ako ove procese sagledavamo s obzirom na nacionalni 
problem, svako konzerviranje etatističko-birokratskog nužno 
ostavlja i nacionalni problem neriješenim, iz jednostavnog raz- 
loga jer ljudski problem nije riješen. Da li u centralističkim, 
unitarističkim ili nacionalno-partikularističkim oblicima — on 
će i dalje persistirati i tako uvjetovati da se ovo pitanje pos- 
tavlja i rješava na krivom historijskom tkolosijeku, neadek- 
vatno stvarnim historijskim mogućnostima. 


Dalinjae revolucija u socijalizmu znači realiziranje samoup- 
ravne ljudske zajednice. Ona se može vršiti, što zavisi od niza 
okolnosti, radikalnije i postepenije. Važna je jasnoća cilja i o- 
dlučnost da ga se realizira. Suština ovog procesa je prevlada- 
vanje političkog, državnog, nacionalnog, ljudski ograničenog i 
netrpeljivog i uspostavljanje ne jedinstvene nacionalne drža- 
ve niti nacionalnih država u federaciji ili konfederaciji, nego 
ljudske zajednice. 

S obzirom na već naglašene unutrašnje kao i vanjske okol- 
nosti, teškoće, opasnosti i prepreke — može se ova bitka za 
uspostavljanje stvarne ljudske zajednice, za realiziranje naj- 
odsudnije ljudske revolucije u dosadašnjoj historiji i prtvre- 
meno izgubiti. Ali, ako je izgubimo, nećemo je izgubiti kao po- 
jedinci, nego kao narodi, kao ljudi! 

POVIJEST I TRADICIJA 
O PRISTUPU NAŠOJ FILOZOFSKOJ BAŠTINI“ 


Milan Kangrga 


Zagreb 


Tema našeg ovogodišnjeg Simpozija, kao što znamo, glasi: 
Hrvatska filozofija u prošlosti i sadašnjosti. Ona je predložena 
u povodu 10-godišnjice postojanja Hrvatskog filozofskog druš- 
tva. Iz samog naslova, kao još i više prema prijavljenim refe- 
ratima, ta je tema bitno i primarno historijskofilozofska ili 
historiografska. Kao takva, ona nas upućuje na fiksiranje i is- 
traživanje onoga što se općenito imenuje našom filozofskom 
prošlošću ili našom filozofskom baštinom. O potrebi izučava- 
nja tog područja govori se u nas dosta dugo, a nešto se u tom 
smislu već počelo raditi, tako da bismo u dogledno vrijeme od 
ovog još uvijek pionirskog pothvata mogli očekivati i neke re- 
zultate, prije svega, bar u obliku što iscrpnijeg sistematskog 
sređivanja bio-bibliografskih podataka o piscima koji su se u 
prošlosti bavili filozofijom i ostavili za sebe kakvu takvu re- 
levantnu filozofsku misao. Htio bih stoga u vezi s tim prije sve- 
ga kazati nešto o samom pristupu našoj filozofskoj baštini. 


Kad naime spominjem relevantnost, u ovom slučaju hrvat- 
ske filozofske misli u prošlosti, onda nam se ovdje odmah pos- 
tavljaju i neka, po mojemu mišljenju bitna, upravo filozofska 
Pitanja, koja se u ovakvom poslu nipošto ne mogu zaobići, bu- 
dući da to onda ne bi bio nikakav ozbiljan filozofski posao. 
Riječ je naime o hrvatskoj filozofskoj baštini, ili o našoj upravo 
filozofskoj prošlosti, odnosno tradiciji. Stoga, govoreći o rele- 
vantnosti ove filozofske misli, odmah nužno iskrsavaju pitanja: 
Po čemu je ta i ta filozofska misao relevantna, u odnosu na što 
ili spram čega relevantna, i konačno za koga je ona kao takva 
relevantna? Traži se naime Kriterij ili princip vrednovanja pa 


* Tekst nešto proširenog referata, održanog na Simpoziju uz godišnju 
skupštinu Hrvatskog filozofskog društva u decembru 1967. 

i samog uočavanja određene filozofske misli prošlosti, te se na 
taj način i sam pojam filozofske (a onda i općenito takozvane 
kulturne) baštine javlja kao svojevrstan filozofsko-povijesni 
problem. U pitanju je dakle filozofsko-povijesna relevantnost 
hrvatske filozofske misli u prošlosti, što znači da pitamo za zna- 
čenje, smisao, domašaj i ulogu te filozofije u jednom određe- 
nom kao i općem povijesnom kontekstu. U tom smislu, a s ob- 
zirom na tri navedena pitanja o karakteru relevantnosti filo- 
zofske misli, mogla bi se hrvatska filozofska baština kao pred- 
met našeg istraživanja nametnuti, općenito gledano, u tri as- 
pekta: 

1. Ona bi bila relevantna sama po sebi, svojom — da je tako 
nazovemo — vlastitom težinom ili dubinom, kao autentična mi- 
sao jednog vremena koja upravo kao takva, poput svake velike 
filozofske misli u povijesti, živi još i danas, kao što i mi još 
uvijek živimo u njoj i u filozofsko-misaonom odnosu spram nje. 
Ona nas u tom slučaju zaokuplja svojom autentičnošću, te svojom 
životnošću ulazi u temelje i horizont naše bitne suvremenosti, 
postavljajući nas pred pitanje o smislu našeg vlastitog op- 
stanka. 

2. Ta određena filozofska misao može se pokazati relevant- 
nom u odnosu na svoju vlastitu epohu, što istovremeno znači 
u odnosu na najviši filozofsko-misaoni domet jednog historij- 
skog razdoblja, kao svijest i samosvijest toga vremena, dakle 
kao samospoznaja vlastitih mogućnosti i nemogućnosti jednog 
historijski nastalog svijeta u svim njegovim specifičnostima. Ona 
se dakle kao filozofska misao po svojim rezultatima mjeri i 
potvrđuje kao aktivni sudionik u razrješavanju bitnih pitanja 
svoga vremena, kao bar donekle ravnopravan partner vodećoj 
misli određenog historijskog razdoblja. 

3. Kad postavljamo pitanje, za koga je ta i ta filozofska 
misao naše prošlosti relevantna, onda smo u pitanju mi sami, 
jer je upravo naš zadatak da je filozofski-povijesno vrednujemo 
i da joj odredimo pravo mjesto u misaonim tokovima prošlosti 
i sadašnjosti. Ako pak dobro razmislimo, vidjet ćemo da smo 
u sva tri aspekta, u sva tri navedena slučaja zapravo u pitanju 
opet isto tako i mi sami, jer je riječ o našem vlastitom pristupu 
nečemu — u ovom slučaju hrvatskoj filozofskoj baštini — što 
upravo po načinu i karakteru našeg metodičkog pristupa, po 
njegovu filozofskom i povijesnom smislu, duhu i usmjerenju, 
postaje za nas na određen način relevantno. 

Ukoliko pak sada ovaj pojam relevantnosti, koja je to samo 
u odnosu na naš pristup samoj stvari, uzmemo u posve apstrakt- 
nom ili proizvoljnom smislu, ne vodeći pri tom računa i o na- 
šem vlastitom stanovištu — a ovdje mislim na povijesno sta- 
novište koje nadilazi puki subjektivizam, nacionalne mitove, 
uskogrudnosti, nekritičnosti i nazdravičarstvo — onda nam se 
i naša filozofska i naša općekulturna baština može pretvoriti 
u posve nekritičko iznošenje, isticanje i veličanje svega onoga 

što je u toj takozvanoj prošlosti naprosto egzistiralo. Time se 
naravno ne želi poricati potreba za što iscrpnijim evidentira- 
njem i iznošenjem na svjetlo dana svih pristupačnih historio- 
grafskih podataka o filozofskom radu u prošlosti, kako bi se 
dobila što cjelovitija slika svega onoga što ulazi u fond naše 
nekadašnje filozofske pismenosti, a da se i ne govori o zbilj- 
skim dostignućima i zaista vrijednim misaonim rezultatima 
i djelima. 


Ne može se međutim ispustiti iz vida da pristup nekoj filo- 
zotskoj misli prošlosti mora biti prije svega filozofski pristup. 
Takav pristup pretpostavlja pak određeno filozofsko stanovište, 
za koje se upravo kao filozofsko čak i takozvana puka faktogra- 
fija pojavljuje upravo u određenom osvjetljenju. Posrijedi je 
svagda jedan stav, izbor, htijenje, usmjerenje, specifično uoča- 
vanje, vrednovanje, refleksija, kritika, dakle čitav jedan mi- 
saoni proces, u kojemu ta misaona prošlost uopće i postaje 
određenom prošlošću na osnovu isto tako određenih pretpo- 
stavki. Inače jest i ostaje ništa, pa nije čak ni puki faktum ili 
datum, a u filozofiji je to najmanje. Stoga, kad govorimo o na- 
šoj filozofskoj prošlosti, i to kao što vidimo nesrazmjerno više 
nego o našoj filozofskoj sadašnjosti, premda bi i prema samoj 
postavljenoj temi bar u tom pogledu ta sadašnjost zaslužila 
nešto više naše pažnje, onda se sam pojam prošlosti nezaobi- 
lazno postavlja pred nas kao svojevrstan i značajan filozofski 
problem. Tek onda naime kada taj pojam filozofski tematizi- 
ramo i problematiziramo, i to na nivou zbiljski povijesnih dos- 
tignuća same te filozofske misli unatrag više od stotinu i pede- 
set godina, možemo dospjeti do onog neophodnoga kritičkog 
stanovišta, koje bi nam omogućilo da našoj filozofskoj baštini 
pristupimo u istinskoj povijesnoj dimenziji, koja se ne bi iscrp- 
ljivala i izgubila u pukoj faktografiji s jedne strane i čistom 
subjektivizmu ocjene s druge strane, bez obzira na podrijetlo, 
karakter, polazište, poticaj, osnovu i trenutni interes te ocjene. 


Prići dakle filozofski toj filozofskoj baštini odnosno filo- 
zofskoj prošlosti, znači prije svega imati određenu filozofsku 
pretpostavku za to. To pak danas ne može biti bilo koja i bilo 
kakva pretpostavka i polazna tačka. A najmanje ona koja bi 
naprosto ignorirala filozofski nivo i dostignuće s jedne strane 
njemačkoga klasičnog idealizma, a s druge strane Marxove filo- 
zofske misli, u kojima je upravo sam pojam prošlosti najdublje 
filozofski tematiziran i postavljen kao problem. Tek u tragu i 
na nezaobilaznoj osnovi te filozofije otvara se naime onaj emi- 
nentno povijesni horizont i ona filozofska dimenzija, u kojima 
se može zbiljski postaviti odlučno pitanje: Po čemu, kako i za 
koga je prošlost (a to ovdje znači isto tako: i kulturna i filo- 
zofska baština i tradicija) uopće moguća? Ili drugim riječima: 
po čemu i kada je ona povijesna, što znači realna povijesna di- 
menzija ili realno povijesno vrijeme? 

Povijesnost povijesnoga kao nečega realnog nadilazi puku 
prisutnost u jednom prostoru i vremenu ili fakticitet pukog 
egzistiranja, pa se i povijesno prošlo i povijesno sadašnje, da 
bi uopće nešto bili, moraju kao takvi potvrditi. Oni se pak po- 
tvrđuju samo čovjekovim djelom ili čovjekom na djelu koje je 
ostvarenje novih ljudskih mogućnosti, što znači djelatno zacrta- 
vanje budućnosti. Stoga ni ne egzistira nešto kao puko posto- 
jeće, budući da je to postojeće već proizvedeno kao realno po- 
vijesno nešto, i samo kao takvo nam se uopće javlja (kao pro- 
izvedena tradicija ili minula praksa), inače ostaje apstraktno 
ništa, 


Povijesnost povijesnoga (pa i povijesno prošloga) pojav- 
ljuje se tako svagda u dimenziji budućnosti koja je realno 
na djelu u sadašnjosti. Utoliko i samo utoliko i prošlost jest ili 
je bila, ukoliko iz nje svijetli svjetlo budućega, ukoliko je 
naime netko bio na djelu budućega, a nije naprosto vegetirao, 
ili je pak djelovao protiv te budućnosti. Osnovna pretpostavka 
za to pokazuje se u povijesti u obliku djelatne negacije posto- 
jećega kao postojećega. No, da bi se to buduće iz prošlosti i 
samo pojavilo kao takvo, dakle kao realno povijesno nešto, ono 
se mora i može pojaviti samo za onoga tko je i sam u sadašnjo- 
sti na djelu budućnosti, na djelu humaniziranja i osmišljava- 
nja svoje sadašnjosti (i prošlosti istovremeno). 


Stoga je i filozofski i povijesno i ljudski promašena ona po- 
zicija. koja prošlosti želi pristupiti kao pukoj danosti sa sta- 
novišta danosti, jer bi to bio put u prošli mrak iz sadašnjeg pos- 
tojećeg mraka. To bi bilo kretanje opskurnoga u opskurnome, 
nemuštoga u nemuštome, dakle jedno čisto ništavilo. Ne poma- 
že tu nikakvo napuhavanje, obmana i samoobmana. Možemo 
brbljati o prošlosti i pozivati se na nju koliko god hoćemo, 
ali se ona neće pojaviti iz mraka, ako smo sami svjesno ili ne- 
svjesno ostali i u mraku prošlog i u mraku sadašnjeg. Moramo 
najprije na djelu pokazati šta smo sami, da bismo svojim dje- 
lom bili u smislenom i povijesnom dodiru sa djelima prošlosti. 
Tek onda kad pokažemo šta sami jesmo i šta hoćemo, postaje 
jasno šta hoćemo i sa tradicijom i filozofskom baštinom. To 
je jedini i pravi kriterij. Ne treba ovdje navoditi neke histo- 
rijske primjere koji bi pokazali kako se često vlastita tradicija 
i prošlost jednog naroda iskorištavala u najreakcionarnije svrhe, 
pri čemu subjekt naravno nisu bile progresivne, nego upravo 
reakcionarne i mračne snage. Prema tome nije u tom slučaju 
bila u pitanju samo tradicija kao tradicija, nego primarno od- 
ređen pristup k njoj. Stvaralačko se stvaralačkim dodiruje, 
omogućuje, osmišljava, otkriva, budi na svjetlo dana i prepoz- 
naje. Naše vlastito djelatno otvaranje budućega daje nam tek 
pravo, i to istinski povijesno pravo, a ne samo puki interes, 
na pozivanje na prošlost. Nema prošlosti onaj, tko je okrenut 
isključivo prošlosti i koji nas vuče u prošlost, jer na taj način 
neće pronaći ni tu prošlost. Tradicija je lijepa stvar, ali je pita- 

nje za koga i s kojih pretpostavki? Ne može se živjeti samo na 
tradiciji i od tradicije kao parazit, pa bila to ne znam kako ve- 
lika, bogata i svjetla tradicija — i upravo zato — ako se ona 
našim vlastitim djelom ne potvrdi tako da bude negirana, ukinu- 
ta, prevladana, podignuta na viši nivo i tako obnovljena prone- 
sena u budućnost. Nema puta iz prošlosti u prošlost, nego samo 
iz budućnosti u ono buduće u prošlome. 

Bez budućnosti ne bi bilo ni same povijesti, jer povijest i 
započinje s budućnošću, dakle sa čovjekovim djelom koje je kao 
takvo — čak i u svom empirijskom obliku — već s onu stranu 
postojećega, pa povijest ne bi učinila ni jednog jedinog koraka 
i ne bi se maknula s mjesta, kad joj u temelju već ne bi ležala ne 
samo izmjena svijeta nego i njegovo odjelovljenje, krčenje i o- 
tvaranje, kada dakle ne bi već započinjala s onim što još nije. 
Inače ne bi bilo ni tradicije. 

Kako me tu nedavno jedan naš filozof podučava o futurizmu 
i zbog ovakvih i sličnih stavova naziva futuristom, jer po njego- 
vim riječima »do dosade isprazno ponavljam otrcanu frazu da 
bez budućnosti nema prošlosti«, dok se istovremeno neke nje- 
gove teze podudaraju s mojima iz jednog članka o pojmu proš- 
losti, što je dosta čudno, podsjetit ću na jednog filozofa, koje- 
ga još nitko do danas nije nazvao futuristom, naime na Hegela, 
koji je pokazao kako bez ovog neprekidnog prekoračivanja gra- 
nice sadašnjeg i prošlog, dakle pukog postojećeg, ne bismo čak 
ni znali za to sadašnje i prošlo, koje nam se javlja tek pošto 
smo s onu stranu nje same, dakle svoje vlastite granice. 


Mogao bih naravno podsjetiti i na Schellinga, koji kaže da 
se ne da steći egzistencija u povijesti, a da čovjek sam nije uz- 
rok jedne nove budućnosti. Dakle, zajedno s »futuristima« Sche- 
llingom i Hegelom i ja tvrdim da bez budućnosti nema povi- 
jesti, pa prema tome ni prošlosti, ni tradicije, ni kulturne ili fi- 
lozofske baštine kao nečega povijesnoga. Možda je ipak potreb- 
no, danas i ovdje, čak i do dosade isprazno, ponavliati da bez 
budućnosti nema prošlosti, i to bar za one koji svojim djelom 
pokazuju i žele dokazati upravo suprotno, kao i za one koji to 
ili ne znaju ili ne žele znati. 


Budućnost nije samo jedna od dimenzija vremena, pored pro- 
šlosti i sadašnjosti, pa čak ni samo primarna dimenzija vreme- 
na, nego jedino istinski ljudsko i realno povijesno vrijeme, po 
kojemu sve jest, jer se tek u njemu i po njemu otvara i potvr- 
đuje povijesnost povijesti kao iskon i temelj jedinog čovjekova, 
to jest — povijesnog svijeta. Stoga ona upravo povijesno pret- 
hodi i prošlosti i sadašnjosti koje se samo s pomoću nje tek po- 
kazuju i otkrivaju u onome što bitno jesu. Tako se hod povi- 
jesti kreće i povijest se zbiva iz budućnosti preko sadašnjosti u 
prošlost, otvarajući pogled na bit sadašnjeg i prošlog. Kao što 
polazeći od pojma nužnosti nikada ne bismo dospjeli do pojma 
slobode, nego obratno, tako polazeći od prošlosti nikada ne bis- 
mc dospjeli do budućnosti, osim kao procesa u beskonačnost, a 

sadašnjost bi se javljala i uvijek iznova potvrđivala kao puko 
produživanje bitno biloga. Ovaj obrat u kojem se zbiva pretva- 
ranje prošlosti i sadašnjosti u budućnost započinje s pomoću 
same budućnosti koja tu već mora biti na djelu, da bi 
uopće nešto bilo, pa prema tome da bi bilo i prošlosti 
i sadašnjosti. Stoga se ne može »s jednakim pravom us- 
tvrditi da bez prošlosti i sadašnjosti nema ni  budućnosti«, 
kako to misli spomenuti kritičar, te se ta ekvivalenciia ili čak 
primat prošlosti i sadašnjosti pred budućnošću pojavljuje, živi, 
shvaća, osjeća i spoznaje samo na pretpostavci otuđenosti po- 
vijesnog ljudskog vremena, koje se na taj način odvija poput 
evolutivno-genetičko-kronologijskog razvitka vrste kao nijeme 
općosti, što je karakteristika prirodno-životinjskog carstva. Tek 
onda kad se ovaj tok vječnoga i apstraktnoga kretanja stvari u 
krugu svagda u biti istoga prekine i zaustavi s pomoću buduć- 
nosti kao djelatnoga krčenja prostora za mogućnost drugačijega 
nego što jest i što je bilo, započinje jedno novo, upravo povi- 
jesno kretanje u kojemu se ovo »jest« i ovo »bilo« pojavljuje kao 
realno nešto, dakle upravo kao vidljiva sadašnjost i prošlost, 
čime se otvara čovjekov povijesni svijet, i tek onda je povijest 
moguća kao onaj »sklop zbivanja koji iskonski sjedinjuje sve 
tri dimenzije vremena u jednu nedjeljivu cjelinu«. 


Utoliko je i sam pojam vremena povijesni proizvod, proizi- 
šao iz određenog povijesnog shvaćanja načina bitka (prirode, 
čovjeka i svijeta), pri čemu je ovo »shvaćanje« svagda određe- 
no »samodoživljavanje« i »samoosjećanje« vlastitog historijski 
danog svijeta i njegove postojeće strukture od strane čovjeka. 
Stoga se, historijski gledano, čovjek, uklopljen u otuđene i po- 
stvarene društvene-ekonomske strukture prošlosti i sadašnjosti, 
i kao takav svagda više određen po nečemu drugome nego po 
sebi samome kao povijesno-praktičkom, stvaralačkom ljudsk:m 
biću, zapravo u rijetkim historijskim razdobljima (a to su u- 
pravo u najširem smislu revolucionarna razdoblja) sagledava i 
spoznaje u dimenziji koja ga i omogućava u onome što on jest i 

a on uopće jest, dakle u dimenziji budućnosti koja proizlazi iz 
njegova vlastitog djela. Ova »izokrenutost«, u kojoj on sebe 
vidi određenoga po prošlosti i sadašnjosti (kao čistoj aktual- 
nosti), a ne po vlastitom djelatnom i smislenom otvaranju bu- 
dućnosti, proizlazi dakle primarno iz pukog fakticiteta njegove 
društveno-historijske situacije, ukcliko ona u svojoj posvemaš- 
njoj zaključenosti, zatvorenosti, gotovosti i samodovoljnosti 
preuzima na sebe svu dimenziju i horizont povijesnog čovjeko- 
va bitka i mogućnosti. Onda se doista »nužno« živi iz prošlosti, 
koja to ostaje i u obliku sadašnjosti kao golog produživanja 
prošloga u svom vječnom istrajanju. 

Na toj, i samo na toj su osnovi i u tom životno-misaonom 
i spoznajnom h-rizontu mogući tada svi oblici (koncepcije) on- 
tologija i ontoloških (kao i antropoloških) teorija o postoje“ 
ćem svijetu, njegovu bitku i biti u onome šta on jest. Dimenzi- 

ja mogućeg ovdje je izbrisana, a budućnost isključena kao ono 
»nepostojeće«, i »nezbiljsko«, budući da se ono zbiljsko (mimo 
i protiv svojih vlastitih tendencija) zatvara u krug nužnosti 
postojeće zbilje ili »jedine« i »prave« (jedino moguće) real- 
nosti. Iz horizonta te i takve ontološki koncipirane i fiksirane 
zbilje ne može se nikada izići (ili ući) u horizont mogućega, 
koje nije nigdje već (unaprijed) »situirano«, budući da se nje- 
gova mogućnost otvara s onu stranu postojećeg svijeta (i nje- 
gova bitka), dakle upravo na povijesnoj pretpostavci drugači- 
jega nego što jest. I to onog drugačijega, koje zadire u samu 
strukturu postojećega svijeta, koje ide na njezinu bitnu des- 
trukciju u vidu onoga što se zajedno s Marxom može nazvati 
epohalnom revolucijom. 

Taj globalni nivo povijesnog samoosvješćivanja javlja se 
samo na najvišim punktovima što ih je sa sobom donijelo i iz 
sebe razvilo faktičko historijsko kretanje, to jest na onim pun- 
ktovima u kojima je budućnost zgusnuta, neposredno prezen- 
tna i na djelu, i gdje se onda na najneposredniji način (u di- 
menziji istinski ljudskog i povijesno realnog vremena) sažim- 
lju i sjedinjuju i prošlost i sadašnjost i budućnost, ali upravo 
po mjeri budućeg koje to sažimanje i omogućuje. Povijesni čin 
omogućuje (i uključuje) tako i tradiciju kao nešto što se u 
njemu samome tek otkriva kao realnost koja je zbiljski bila i 
stoga još uvijek jest ovdje i sada kao istinska ljudska pret- 
postavka. Povijest nam tako (iz budućnosti »unatrag«) pro- 
govara i iz faktičkoga historijskog zbivanja koje je »jednom« 
bilo, budući da je još i sada na djelu. Tek tako se i tradicija 
pojavljuje kao povijesni čin, a onda i kao »naša tradicija«, 
jer je prestala da bude (čisto subjektivistički) samo naša. Ona 
jest naime samo kao povijesno objektiviranaikao takva postaje 
univerzalna baza opstanka čovjeka kao čovjeka, čovjeka kao 
povijesnog ljudskog bića, ona se pretvara u osnovu, realnu »od- 
skočnu dasku« i poticaj za otvaranje, produbljivanje i proširi- 
vanje novih ljudskih mogućnosti. Čitava (historija ljudskog 
roda »radi« tako na tome da bi se u jednom momentu razot- 
krila u onome što po svojoj biti zbiljski jest: poprište čovjekova 
postojanja u njegovu vlastitom povijesnom svijetu. 

Danas je »svijet« (čovjekov ljudski svijet) već i realno po- 
stao (što nekada, i ne tako davno, još nije bio) jedna cjelina 
koja je usmjerena u jednom i jedinstvenom pravcu: u pretva- 
ranje rascjepkanog, razdrobljenog i kaotičnog parcijalnog his- 
torijskog događaja u istinsko povijesno zbivanje koje se nazire 
u destrukciji i prekoračivanju staroga (građansko-kapitalistič- 
kog) svijeta u cjelini. Smisao drugačijeg, mogućeg i budućeg 
tek treba da se potvrdi na djelu. On je pak — kao istinski 
ljudski smisao — moguć samo u totalnoj otvorenosti koja je 
zbiljsko potvrđivanje vlastitog povijesnog čina po čemu i po- 
Vijest i tradicija i čovjek uopće jesu. 

Gledano historijski, može se dakle kazati: 

Ovaj i misaoni i egzistencijalni povijesni prevrat, u kojemu 
se takozvani historijski fakticitet ovjekovječene sadašnjosti 
kao određena metafizička slika jednom zauvijek danog, goto- 
vog i fiksnog svijeta, pretvara u čovjekov vlastiti povijesni svi- 
jet, zbiva se radikalizirano i postaje sve očitiji tek od francus- 
ke revolucije, a svoj najađekvatniji misaoni izraz dobiva u 
njemačkoj klasičnoj filozofiji i u Marxa. Otada svi mi živimo 
u znaku toga povijesnog prevrata, naime, ukoliko se nismo od- 
Jučili da ostanemo intimni samo s prošlošću i ukoliko se nismo 
potpuno uklopili u puku aktualnost sadašnjeg, što je često pu- 
ta također vrlo teško, jer je iskonski ljudski nepodnošljivo, pa 
ostaju očajanja, lutanja, osjećaj besmislenosti i besperspektiv- 
nosti. Jer onda je prošlost zaista totalno na djelu u ovoj tako- 
zvanoj sadašnjosti. Što se pak filozofije tiče, ostaje ipak još 
uvijek na snazi ona poznata Fichteova teza, da svatko odabire 
takvu filozofiju kakav je tko čovjek. 


U tom se smislu dakako i sam pojam budućnosti može onda 
shvatiti i tumačiti na vrlo različite načine. Pri tom ovu misao, 
ovo shvaćanje i tumačenje ne možemo odvajati od onoga koji 
misli, shvaća i tumači. Ako se pak za pojedinca ta budućnost 
čini posve zatvorenom, iluzornom ili pukom himerom, što je 
dosta česti slučaj s ljudima koji su iz najraznovrsnijih subjek- 
tivnih i objektivnih razloga pali u očajanje, onda se i budućnost, 
što znači smislenost i mogućnost, koje nema bez vlastite odluke 
za nju, može potražiti ili na nebu, ili na kojem sporednom kolo- 
sijeku, ili u okretanju prošlome kao jedinom poticaju i smis- 
lu, ili u zadovoljavanju sadašnjim kakvo ono jest. Kao otuđena 
bića u otuđenom svijetu, možemo se, dakako u tom otuđenju 
osjećati kao u svom vlastitom udomaćenju, kako bi to rekao 
Marx. 


To je doduše vrlo lagano, zapravo najlakše, jer ostajanje 
u prošlom i sadašnjem kao puka uklopljenost (i »snalažljivost«) 
u takticitetu postojećega načina i oblika života ne zahtijeva 
naime previše napora. Najlakše je biti ono što već jest, kao 
što je najlakše biti »izgubljen« čovjek, jer to se može biti 
čak na osnovi banalne i svakidašnje činjenice da smo se, eto, 
»ni krivi ni dužni« — rodili! Treba sad samo prihvatiti sve 
staro i poznato i tradicijom prenijeto i postojeće kao svoje vla- 
stito i ponavljati to i sebe u tome u beskonačnost, pa smo onda 
i »teorijski« odmah »na djelu« potvrđivanja sebe kao oruđa i 
sredstva puke (idealizirane, dakako!) prošlosti u sadašnjem, pri 
čemu se onda naravno možemo još osjećati kao »subjekti« ne- 
kakvog »velikog« povijesnog zbivanja. A to se po svojoj konsek- 
venciji (pogotovu na pretpostavci socijalizma), govoreći suvre- 
menim rječnikom, obično naziva putom u — kontrarevoluciju, 
i to ne samo u socijalnom kontekstu, nego upravo u povijesnom 
smislu. Jer je povijest moguća (i to je ta eminentno suvremena 
spoznaja koja datira još od Hegela) samo kao revolucionarno 
zbivanje. 

IZMEĐU BURŽOASKE I PROLETERSKE SVIJESTI 
Rudi Supek 


Zagreb 


DIJALEKTIKA POJEDINAČNOGA I OPĆENITOGA 


Složit ćemo se sa Hegelom da je »sloboda uma« ona bitna 
osobina čovjeka koja određuje sve druge. Tu slobodu ne postiže 
čovjek čistom kontemplacijom ili čistom spekulativnom djelat- 
nošću već aktivnim praktičko-povijesnim djelovanjem. Djelo- 
vanjem što je ispunjeno ljudskim strastima, stremljenjima, tež- 
njama, slutnjama, iluzijama, i koje kao takvo često puta može 
zavesti ljudski duh u traženju slobode stranputicom. Samo slo- 
bodna kritička umna djelatnost može pospješiti da takvih stran- 
putica bude što manje. 


Kao i svako drugo svojstvo ljudskog uma, tako i sloboda 
može oscilirati između općenitosti i pojedinačnosti. U potonjem 
slučaju njen je ideal moć, jer što čovjek vlada većim brojem 
ljudi ili tuđih volja, to je njegova sloboda ekskluzivnija, postaje 
privilegija jednog pojedinca ili nekolicine pojedinaca. Tada je 
najslobodniji ili jedini slobodan čovjek tiranin. Kada sloboda 
teži općenitosti, tada je njen ideal jednakost ili priznavanje dru- 
ge ličnosti, svakog pojedinačnog čovjeka kao sebi ravnoga, kao 
neophodnoga za svijest o vlastitoj slobodi. Lično Ja tada nije 
slobodno, ako su drugi Ja potlačeni, a sposobnost njegova uma 
da općenitost zamisli kao stanje vlastitog postojanja ne dozvo- 
ljava mu da bude ravnodušan na neslobodu ili potlačenost bilo 
kojeg čovjeka. Tako se sloboda pojedinca potvrđuje u priznanju 
jednakosti drugih ličnosti i u traženju priznanja da se moja i 
tuđa ličnost poštuje, shvati jednakopravnom. Hegel je, dakle, 
imao potpuno pravo — i taj njegov princip ostaje i ubuduće 
valjan — da se umnost jednog društvenog poretka očituje naj- 
bolje u oblasti ustavnosti i pravnog poretka koji garantira jed- 
naka prava svim građanima. Umnost građanskog poretka nije 

došla kasnije u pitanje zbog priznanja »prirodnih prava svakog 
čovjeka« nego zbog same prirode buržoaskog društva, njegove 
privatne, ekonomske sfere. 


Mistifikacija umnosti, koja se u pravnom poretku izražavala 
kao »sloboda za sve pojedince«, nije ležala u načelu općenitosti 
tih prava već u prirodi njenih »sastavnih dijelova« odnosno u 
ličnostima, koje su sačinjavale tu cjelinu, naime u njihovoj veza- 
nosti uz privatno vlasništvo i kapitalističku eksploataciju. Tip 
umnosti u ovoj privilegiranoj sferi gdje se garantira lična slo- 
boda_u njenoj općenitosti ostaje i nadalje važiti. Mistifikacija 
građanske formalne demokracije ne leži u prirodi njene općeni- 
tosti uzetoj po sebi, u nastojanju da utvrdi načela jednakosti i 
slobode u sferi ustavno-pravne zakonitosti, već u prirodi njenih 
»sastavnih dijelova«, u egoizmu i konkurenciji buržuja koji su 
tu općenitost stavili u službu svojih posebnih interesa. Stoga 
je Marxova dijagnoza građanske demokracije savršeno tačna: 


»Ona (politička revolucija) je razbila građansko društvo na 
njegove sastavne dijelove, s jedne strane na individuume, a s 
druge strane na materijalne i duhovne elemente, koji sačinjava- 
ju životni sadržaj, građanski položaj ovih individuuma. Ona je 
oslobodila okova politički duh, koji je istovremeno bio podije- 
ljen. rastavljen, raspršen u različitim ćor-sokacima feudalnog 
društva; ona ga je sakupila iz te raštrkanosti, oslobodila ga je 
od njegova miješanja s građanskim životom i konstituirala kao 
sferu zajednice, općeg narodnog djela u idealnoj nezavisnosti 
od onih posebnih plemena građanskog života.« (Rani radovi, 
str. 71). Bila je to pobjeda općenitosti u konstituiranju jedne 
nove društvene zajednice. Doduše, uz veoma skupu cijenu: uz 
idealizaciju države i uz ostavljanje neriješenim osnovne pro- 
tivurječnosti između buržuja i citoyena, između homo oecono- 
micusa i čovjeka sa javnim odgovornostima u duhu polisa. 


Hegel je doista uspio da riješi problem odnosa pojedinačnog 
i općenitog u logičkom ili formalnom pogledu, ali nije uspio da 
ga riješi u konkretno povijesnom obliku. 


1) Hegel u »Logici« tumači pojam totaliteta očito na osnovu analiza 
sprovedenih u oblasti same društvene stvarnosti, tako da njegova »Filo- 
Zofija prava« predstavlja osnovu za njegovu »Logiku«. Bitno je da se u 
njegovoj definiciji totaliteta čuva dijalektička samostalnost cjeline i 
dijelova, općenitoga i pojedinačnoga. Na jednom mjestu on ovako de: 
finira totalitet: »Ona strana, cjelina, je samostalnost, koja čni po 
sebi i Za sebe postojeći svijet; druga strana. dijelovi, je neposredna 
egzistencija, koja je bila pojavni svijet. U odnosu cjeline " dijelova obje 
su strane samostalnosti, ali na takav način da svaka drugu u sebi odra- 
zuje, i ujedno je svaka identitet obojega.« (»Logik«, 2. B., str. 642). Po 
Hegelu »cjelina« ipak ostaje pojam višeg reda, jer je izraz refleksije, 
poimanja. po čemu je on idealista, dok je priznavanje samostalnosti »d ije- 
lova« prisiljavalo Hegela na konkretnost povijesnih analiza kojima se 
često nema što prigovori. Njegov ga je idealizam doveo do toga da 

Iako je hipostazirao općenitost (državu) nasuprot pojedi- 
načnosti (individualne volje) koja ostaje nosilac samo »vanjske 
nužnosti«, one što se prije svega očituje u privrednoj djelat- 
nosti, treba reći da Hegel nije bio sklon da ide previše daleko 
u tom hipostaziranju, pa nam se čini da Eric Weil ima pravo 
kad upozorava da i u odnosu na državu Hegel ostaje u izvjes- 
nom smislu liberal. | 

Nećemo sada ulaziti u problem, zašto Hegel nije bio sposoban 
da nađe konačno rješenje i na povijesnom planu za dijalektiku 
pojedinačnog i općenitoga, mada je imao sve konce u svojim 
rukama. I suviše su dobro poznate na tom području Marxove 
kritike, a da bismo se na njima zadržavali. 


Pokušajmo odgovoriti na pitanje koje nas u ovom času naj- 
više zanima: koje su bitne vrste građanske svijesti u trenutku 
njenog revolucionarnog povijesnog uspostavljanja? 

Prije svega, postavljanje jednog racionalnog ili umnog po- 
retka u oblasti »opće volje« ili političke volje naroda, koji kao 
takav nužno pretpostavlja ravnopravnost individualnih volja ili 
pojedinih individuuma u njihovoj posebnosti. No, kako se taj 
princip ravnopravnosti potvrđuje samo u političkoj, a ne i u 
ekonomskoj oblasti, to on ostaje nužno samo formalan, odakle 
idealizacije kako građanske parlamentarne demokracije tako i 
njene izvršne moći — države, koja ostaje bitni posrednik iz- 
ređu slobode jednog i drugog građanina. Zanimljivo je, da 
se taj racionalizam građanske demokracije potvrđuje samo u 
granicama vlastite države, u kojoj se priznaju svakom građaninu, 
dakle u najopćenitijem okviru, podjednaka prava, bez obzira 
na socijalno, nacionalno ili rasno porijeklo. Tako se priznaje da 
je svaki čovjek slobodan. Pravni poredak daje upravo pojedincu 
pravo kao »pojedincu u obliku općega, kao ja u svojstvu opće 
ličnosti«.? 

Racionalistički ili formalno-demokratski karakter pravnog 
položaja pojedinca u državnim poslovima uvjetuje pojavu gra- 
danskog kozmopolitizma. Ovaj kozmopolitizam uglavnom je 
ideološkog karaktera i ne postaje osnova međunarodnog prava 
sve do stvaranja Ujedinjenih naroda u 20. vijeku. Dok se dr- 
žava kao racionalna tvorevina suprotstavljala slijepim, prirod- 
nim zakonima građanskog društva u vidu konkurencijske borbe 


idealizira državu kao višu, umniju i moralniju cjernu, ali se isto tako 
može tvrd.ti da je ova vrsta njegova idealizma uvjetovana nesposobnošću 
da razriješi neke bitne protivurječnosti samog građanskog društva. 

2) Hegel je jasno uočavao da naconalistički pokret koji se počeo 
širiti u Njemačkoj ugrožava ovu vrstu osnovne ravnopravnosti ljudske 
ličnosti i stoga je bio uvijek njegov protivnik. On je odbijao da se čovjek 
procjenjuje po nekim svojstvima koja nisu '"manentno humana, opće- 
“ljudska. »Čovjek ima svoju vrijednost, kaže u »Filozofiji prava«, po to- 
me što je čovjek, a ne po tome što je Židov, katolik, protestant, Nijemac 
ili Talijan«. (»Fil. prava«, & 209) 

za samoodržanje, građanska klasa ovu istu logiku iracionalnih 
sila ili »vanjske nužnosti« smatra osnovom za odnose među 
državama. Čak i Hegel kao nosilac političkog racionalizma i idea- 
lizma buržoazije sasvim realistički prihvaća ovo odsustvo ra- 
cionalnih odnosa među samim državama, jer među njima 
»vlada stalna borba«. * Umjesto univerzalnosti pravnog poret- 
ka, koji pretpostavlja jednakost, odnosi među državama zasni- 
vaju se na »prirodnim zakonima« sile i na ugovorima koji se us- 
postavljaju i kidaju na osnovu tih istih zakona. U ovom je slu- 
čaju unutarnja priroda samog buržoaskog društva, njen egois- 
tički i eksploatatorski karakter, preplavila i slomila ustavno — 
pravni idealizam koji uspostavljaju građani (citoyeni) u svojim 
društvenim odnosima unutar države. Ova protivurječnost izbi- 
ja otpočetka i u buržoaskom nacionalizmu. On se, s jedne stra- 
ne, dok se bori protiv vanjskog ugnjetača, voli pozivati na uni- 
verzalnost pravnog poretka, ali čim dolazi u poziciju prevlasti, 
hegemonije, opravdava se »vječnim prirodnim zakonima jače- 
ga«. Ova biološka logika nalazi se u jezgru svakog nacionalizma 
bilo da se on poziva na »biološku ugroženost« vlastite nacije 
bilo da pokazuje apetit da ugrožava neku drugu naciju. Kad 
god se u povijesti pojavljuje nacionalizam u svojem reakcio- 
narnom i agresivnom obliku (od De Bonalda i von Hallera do 
Rosenberga i Hitlera), on smatra svojim prvim zadatkom da 
se obračuna s racionalizmom, individualizmom i kozmopolitiz- 
mom građanske revolucije. 


Reakcisnarnost nacionalizma ne očituje se samo u tome 
što ne priznaje ravnopravnost i jednakost drugim narodima, 
nego što dominacija jedne iracionalne ideologije potkopava nužno 
i sam pravni i zakonski temelj svojeg vlastitog društvenog 
uređenja, tako da pod njegovim djelovanjem mne preostaje ništa 
od one »umnosti« za koju je Hegel, sasvim u duhu političkog 
liberalizma, smatrao da se može zadržati u okviru vlastite dr- 
žave. Zato je nacionalizam kao vladajuća politička sila značio 
uvijek sasvim jasnu i čak dramatičnu regresiju jednog druš- 
tvenog i državnog poretka u okviru vlastitog naroda. Nije po- 
trebno ovdje citirati ovakve monstruozne državne tvorevine kao 
što su bili Duceov »Rimski imperij«, Hitlerov »Treći Reich« ili 
Pavelićeva »Endehazija«! U svim tim državama rušenja gra- 
đanskih prava i najgrublja degradacija ljudske ličnosti kod 


3) »Države se međusobno nalaze u odnosu koj' je više prirodan nego 
pravan. Zato među njima vlada neprestana borba. One zaključuju ugo. 
Vvore i time međusobno uspostavljaju neki pravni odnos. Međutim, s 
druge strane, one su autonomne i nezavisne. Između njih, zato, pravo ne 
može biti zbiljsko. One mogu svojevoljno kidati ugovore ! moraju ne. 
prestano biti nepovjerljive jedna prema drugoj. S obzirom ma to da 
su u prirodnom stenju, postupaju nasilno. Svoja prava održavaju i stječu 
pomoću svoje vlastite snage, pa nužno mora doći do rata.« (Hegel, »Phi. 
losophische Propedeutik«, I, $ 31). 


282 


određenih kategorija građana (Židovi, komunisti, druge na- 
cionalnosti) služila je kao ideološka osnova za agresivne pot- 
hvate prema drugim narodima. Navika na grubu nejednakost 
u vlastitom društvu trebala je otupiti humane osjećaje radi 
nehumanih pothvata prema drugim narodima. 


ANTI-RACIONALIZAM I ANTI-INDIVIDUALIZAM NEKIH 
TIPIČNIH REAKCIONARNIH DRUŠTVENIH TEORIJA 


Postoje dva momenta, ontološke prirode, po kojima se pro- 
gresivna misao razlikuje od reakcionarne misli, i u veoma ši- 
rokom spektru raznih anti-revolucionarnih, konzervativnih, po- 
zitivističkih teorija uvijek ćemo s nepogrešivom sigurnošću 
na njih naići. 

Prvo, radi se o odnosu prema našem trajanju, bivstvovanju 
u vremenu, o onom što sociolozi zovu odnosom prema tempo- 
ralncsti. Progresivna misao orijentirana je prije svega na bu- 
duće i moguće, dok je reakcionarna misao usmjerena na pro- 
šlo, već uglavljeno i zaustavljeno. Jedna i druga mogu osjećati 
nelagodu u sadašnjosti, ali dok reakcionarna traži rješenje u 
prošlosti, dotle ga progresivna traži u budućem. Ljudska je 
akcija predeterminirana prošlim zbivanjima kod konzervativa- 
ca, dok je ona otvorena i na raspoloženju stvaralačke ličnosti 
kod progresista. Za konzervativca je čovjek ono što je već nekada 
bio, to jest stvor jedne više volje ili sile, dok je za humanistu 
ono što će tek od sebe stvoriti, jer je, kao što reče Goethe, 
»čovjek uzeo kovačnicu svijeta u svoje ruke«. 


Drugo, u skladu s odnosom prema trajanju u vremenu, 
prema oblikovanju vlastite egzistencije u vremenu, stoji ten- 
dencija da se kod konzervativne ili reakcionarne misli pojedi- 
načnost podređuje jednoj već danoj općenitosti, koja potpuno 
vlada pojedinačnošću. U tom vidu pojedinac je podređen u 
svojim bitnim crtama »bogu«, »prirodi«, »povijesti«, »društvu« 
(sociologizam). Naprotiv, progresivna misao djeluje uvijek veo- 
ma energično protiv svih oblika da se općenito hipostazira kao 
već dana stvarnost koja u sebi rastvara pojedinačnu volju i zna- 
čaj individualnosti. Zanimljivo je, da se istovremeno s negaci- 
jom originalnosti individualnosti odbacuje i umnost ili racio- 
nalizam. Tako općenitost biva uvijek degradirana u svojoj ra- 
cionalnosti, a individualnost u svojem stvaralaštvu. Ne radi se 
o dilemi izbora između općenitog i individualnog, već o kon- 
kretnom izboru iracionalne općenitosti i kastrirane individual- 
nosti! 


Osvrnut ćemo se na nekoliko tipičnih anti-revolucionarnih 
teorija, čije su mnoge postavke ušle u inventar modernog evrop- 
skog nacionalizma. 

Jedna od tipičnih reakcionarnih društvenih teorija je suprot- 
stavljanje tradicionalizma revolucionarnim zbivanjima. Težnja 
da se sačuva i opravda »stari poredak«. S tog gledišta nastu- 
paju najpoznatiji protivnici u doba Francuske revolucije. Tako, 
na primjer, aristokratski emigranti, De Maistre i De Bonald, 
nastoje prije svega diskreditirati racionalističku filozofiju i ideju 
progresa na koju se ova najviše poziva. Društvena uloga razuma 
čini im se opasna, jer on stavlja u pitanje društvenu stabilnost, 
budući da nastoji vjerovanje u postavljene dogme i načela zami- 
jeniti kritičkim odnosom prema postojećemu, čime izaziva sum- 
nju i diskusiju među ljudima. Zato niti društvene ustanove ne 
smiju počivati na ugovoru ili nekoj »općoj volji«, nego na auto- 
ritetu koji nadilazi individualnu volju, a ima svoj izvor u tradi- 
ciji, u dalekim izvorima povijesti na čijem početku se nalazi 
»božja volja«. Tako je društvena stabilnost najviša vrijednost, 
a sve što teži nekoj promjeni, već je sumnjivo i negativno. Sum- 
nja je neoprostivi grijeh, a svaki je individualizam štetan. Real- 
nost pripada samo društvu, a ne pojedincima. Rousseauova »pra- 
va čovjeka« suprotna su stvarnom poretku, jer on počiva na 
autoritetu. Zahtjev za »individualnim slobodama« proizlazi iz 
jednog »ludog egoizma«. Uostalom, sloboda ne znači nikakvu 
vrijednost samu po sebi. Neravnopravnost i društvena nejedna- 
kost prirodne su pojave u društvu, i postojat će dokle i samo 
društvo. Rat je također prirodno i nužno stanje društva. Pomo- 
ću »prirodnog zakona«, kao suprotnosti razumu ili umnosti, 
opravdava se ne samo društvena nejednakost, već i svaka vrsta 
nasilja, izrabljivanja, pa čak i zločinstva, te je krvnik isto tako 
»prirodna pojava« kao i sam bog! Da pojedinac ne posjeduje 
sposobnost samostalnog razumnog mišljenja, najbolje pokazuje 
pojava jezika, koji je društvena a ne individualna pojava. Jezik 
nije izumio čovjek, već on postoji otkad postoji i ljudsko dru- 
štvo, učinkom »više volje«. Čak ni ideje nisu izum pojedinca, 
jer su sve bitne ideje date ljudima tradicijom, stvorene već 
prije njih samih. Ljudi žive samo pomoću tradicije, pa kad ona 
slabi, dolazi do društvene nelagode i raspadanja. Tradicija se 
sastoji od naslijeđenih ideja, vjerovanja i dogmi. Nasilno održa- 
vanje društvenih dogmi, čak i pomoću inkvizicije, potpuno je 
opravdano. 


4) Barnes i Bocker ovako opisuju utjecaj de Ma'strovih i de Bonal: 
dovih ideja na kasnije društvene teorije: »Pomoću Sa.nt Simona mnoge 
od njihovih bitnih ideja prešle su Comteu, ocu moderne sociologije. 
Među tima dovoljno je napomenuti slijedeće: ideju da društvo počiva 
na moralnom consensusu; da je individualizam »bolest zapadne ci: 
vikzacije«, da pojedinac nema prava nego samo dužnosti; da je obitelj 
a ne pojedinac prava društvena jedinica; da je društvo realnost iznad 
i iza pojedinaca koji ga sačinjavaju; da uspostavljanje društvene stabil- 
mosti počiva na discipliniranju pojedinaca i isticanju poštivanja prema 
autoritetu; da je religija jedan neophodni i bitni instrument društvene 
kontrole. Ideje ove vrste ušle su u tradiciju sociolog!:stičkog pozitivizma.« 

Jedna druga teorija koja također predstavlja reakciju na 
ideje Francuske revolucije i to ovaj puta u njenom bitnom jez- 
gru naime u poimanju prirode društvenog, pravnog i ustavnog 
poretka, predstavlja Historijsko-pravna škola (E. Burke, F. von 
Savigny, G. Hugo, F. J. Stahl). E. Burke u svojim »Razmišlja- 
njima o Francuskoj revoluciji« među prvima je pobijao pravni 
racionalizam Francuske revolucije zasnovan na »Deklaraciji o 
pravima čovjeka«. On smatra da su zakoni proizvod nacional- 
nog karaktera, pa se razvijaju veoma sporo kao posljedica is- 
kustva koje se organski taloži u nacionalnoj kulturi. Svaka re- 
volucija je nasilje na takvom razvitku, pogotovu je nemoguće 
jedan zakonski sistem prenositi iz jedne zemlje u drugu, jer 
svaki narod stvara svoj zakonski poredak u skladu sa »genijem 
naroda«. Dosljedno, ne postoje univerzalna pravna načela već 
m ona koja su integralni dio povijesti i kulture jednog na- 
roda. 


Najistaknutiji teoretičar ove škole, njemački pravnik F. K. 
von Savigny, sistematski je razradio osnovne postavke historij- 
sko-pravne škole. Prvi je zadatak pravne teorije da pronađe 
onaj osnovni temelj pravnog poretka idući kroz povijest una- 
trag sve do početka jednog naroda, dok ne stigne do porijekla, 
do iskona u kojem su već zabilježene sve bitne potrebe što od- 
ređuju karakter i sudbinu jednog naroda. Na taj način je svaka 
državna tvorevina i svaki pravni poredak nekog naroda nešto 
individualno, što nije posljedica slučajnih povijesnih okolnosti, 
već jedna bitna individualnost, nužna i neizbježna, pod kontro- 
lom čitave prošlosti naroda. Stoga je i traženje nekih općih za- 
kona, koji bi vrijedili za sve ljude i za sve narode, ludorija, kao 
što bi bilo ludo zamijeniti sve žive jezike jednim općim jezikom. 


Iako je, nesumnjivo, posebni povijesni razvitak proizveo od- 
ređene razlike u običajnom pravu kod različitih etničkih skupi- 
na, poštovanje ovih razlika ne može značiti ukidanje onih općih 
univerzalnih tendencija na kojima počiva položaj ljudske [ič- 
nosti u društvu uopće, pa stoga historijsko-pravna škola ljud- 
sku ličnost podvrgava autoritetu tradicije i srozava je na oruđe 
etničke skupine, na njenu sudbinu ili na igru »providnosti«. 


Nalazimo ih kasnije kod Izouleta, Esp.naza, Durkheima. Društvo je uvijek 
jedna »vanjska prisilna stvarnost« iznad pojedinaca. realnost sui generis. 
Pojedinac je dužan da se integrira u društvenu cjelinu i svak: naglašeni 
indiv dualizam dovodi do dezintegracije i anomije u društvu. Barnes i 
Becker naglašavaju da je pored sociologističkog pozitiv zma ovaj tradi. 
cionalizam izvršio i utjecaj na francuskY nacionalizam. »Izvan akademske 
sociologije utjecaj De Maistrea i De Bonalda bio je još mnogo nepo:red. 
niji. Oživljavanje tradicionalizma i roajalizma u Francuskoj u djelima 
Brunćtiera, Bourgeta, De Voguća, Le Maitrea, Maurasa, Barrčsa, itd. 
nije samo inspirirano općim duhom De Maistrea i De Bonalda, već je u 
mnogo čemu ponovno, iako, inferiorno, preuzimanje njihovih vlastitih 
»rgumenata.« (Soc:al Thought from Lore to Science, sv. II, str. 498—499). 

Ona rađa konzervativnu rezignaciju u odnosu na postojeći zaos- 
tali poredak i mirenje s nečovječnim poretkom. Njemački i 
talijanski fašizam učili su narod da mora mirno snositi »svoju 
sudbinu« koju mu je dodijelila »providnost«, odnosno. »oda- 
brani vođa«. 

H. Marcuse ovako opisuje ideje jednog drugog predstavnika 
ove škole, F. J. Stahla: »Najopasnijim otjelovljenjem racionaliz- 
ma Stahl je smatrao teoriju prirodnoga prava. On je tu teoriju 
sažeo kao »nauku koja zakon i državu izvodi iz prirode ili uma« 
(pojedinačnog čovjeka). »Stahl je tome suprotstavio tezu da 
priroda i um ne mogu služiti kao norma društvenoj organizaciji, 
jer su se u ime pojedinačnog uma uvijek dosada isticali radi- 
kalni zahtjevi za revolucijom.« (Um i revolucija, str. 324) I da- 
lje: »Država i društvo ostaju povezani božanskom zapoviješću 
i povijesnom tradicijom. Oni su takvi kakvi treba da budu. Na- 
rod je zajednica koja je jača od svake klasne slojevitosti. Volks- 
gemeinschaft (narodna zajednica) je činjenica; zajednica, a ne 
pojedinac, konačni je subjekt prava. 'Samo Volk posjeduje je- 
dinstvo Lebensanschauunga (pogleda na svijet) i klicu stvara- 
lačke proizvodnje.' Tradicija i običaji, izrasli među ljudima, 
jesu izvor prava. Pojedinčevo traženje slobode i sreće skrenuto 
je upućivanjem na iracionalnu zajednicu, koja je uvijek u pravu. 
Dno što je proklijalo i sačuvalo se u »prirodnom« razvoju po- 
vijesti po sebi je istinito. 'Čovjek nije apsolutno slobodno biće, 
kaže Stahl, on je biće stvoreno i ograničeno, i zato zavisno od 
sile koja mu je dala egzistenciju i od datog poretka života i da- 
tih ovlaštenja preko kojih ga je ta sila dovela u egzistenciju. 
Autoriteti imaju zato nad njim potpunu moć, čak i bez njegova 
pristanka. 

U svim svojim vidovima Stahlova filozofija pokazuje da je 
napustila napredne ideje, koje je Hegelov sistem pokušao da 
spasi, radi društva u kojemu su niknule i u kojemu su kasnije 
bile izdane. Autoritet nadomješta um, podređivanje slobodu, duž- 
nost pravo, a pojedinac je ostavljen na milost neosporivih pre- 
tenzija jedne hipostazirane cjeline. U Stahlovoj filozofiji prava 
skupljena su neka temeljna shvaćanja što su kasnije upravljala 
pripremanjem nacionalsocijalističke ideologije. To su implika- 
cije »pozitivne filozofije« koja je tvrdila da nadomješta nega- 
tivnu Hegelovu filozofiju.« (ibid. str. 331) 


Kao što povijesno-pravna škola hipostazira društvenu cje- 
linu u vremenu, u samom povijesnom događanju, na štetu stva- 
ralačke djelatnosti pojedinaca, slično nalazimo i u nastojanju 
da se takvo hipostaziranje sprovede i u prstornoj dimenziji, 
u vanjskim, geografskim i klimatskim uvjetima života čovjeka. 
Takav pokušaj nalazimo već kod Montesquieua koji u svojem 
»Duhu zakona« smatra da su za različitost kultora i običaja 
u velikoj mjeri odgovorni geografski uvjeti, naročito klimatski, 
pod kojima živi jedan narod. Za ilustraciju njegova shvaćanja 

navest ćemo da je i oblike društvene vladavine dovodio u 
vezu s klimom, pa je tako despotizam bio najbolji oblik vlada- 
vine za narode koji žive na vrućem podneblju, ustavna monar- 
hija je najbolja ja narode koji žive u umjeren»j klimi, dok je 
republička vladavina najpogodnija za one u hladnoj klimi. 
Čak je i za religiju smatrao da je islamizam najpogodniji za trop- 
ske uvjete, katolicizam za umjerenu, a protestantizam za hlad- 
nu klimu. No, ovdje se još krećemo u oblasti maštovitih spe- 
kulacija, pa će tek u 19. vijeku pojava antropo-geografske 
škole (Ferguson, Ritter, Ratzel) predstavljati pokušaj da se 
na znanstvenijoj osnovi pokuša objasniti odnos pojedinih na- 
rodnih kultura i mentaliteta prema geografskim uvjetima ži- 
vota. Dok su Ritterova istraživanja u većoj mjeri rukovođena 
izrazito naučnim motivima, dotle kod Ratzela počinje da iz- 
bija jedan izrazito ideološki moment koji »sudbinu« jednog 
naroda veže uz geografske uvjete života. 


Ratzel zastupa kruti geografski determinizam, jer razvitak 
naroda podređuje »životnom prostoru«, koji inače on veoma 
ingeniozno analizira. Njegov geografski fatalizam možemo uo- 
čiti u ovoj izjavi o odnosu naroda i tla: »U ovom moćnom 
djelovanju tla ima nešto misteriozno što ispunja duh tjesko- 
bom; jer prividna sloboda čovjeka izgleda u njemu kao uniš- 
tena. Mi, doista, vidimo u tlu izvor svih vrsta podložnosti. Uvi- 
jek isto i uvijek smješteno na istoj tačci prostora, ono služi 
kao kruti oslonac raspoloženjima, promjenljivim težnjama lju- 
di te, ako se dogodi da zaborave ovaj supstrat, on ih prisiljava 
da osjete njegovu vlast i veoma ozbiljno upozoravajući ih da 
sav život države ima svoje korijene u zemlji. On upravlja sud- 
binom naroda slijepom brutalnošću.« Shvaćajući granice kao 
dinamičku tvorevinu među narodima koju uostalom  može- 
mo »prošetati« prostorom tuđeg naroda, naročiti značaj je 
pridavao moru kao faktoru ekspanzije, tako da su njegove 
teorije postale temelj politike Wilhelma drugog u prvom svjet- 
skom ratu. Njegov nastavljač K. von Haushoffer sa svojom 
»geopolitikom« dao je osnovicu za nacionalističku teoriju o 
»životnom prostoru« njemačkog naroda i njegove imperija- 
lističke poduhvate. 

Nasuprot ovim oblicima hipostaziranje prostora kao »rod- 
nog tla«, »zavičaja«, »životnog prostora« i sudbine kao fata- 
lizma koji proizlazi iz takvog hipostaziranja geografskog pros- 
tora, moderna geografska znanost pokazala je sve zablude ove 
teorije, mada se one kod nacionalista uporno ponavljaju. Mi 
ćemo se zadovoljiti time da konstatiramo sa filozofom Rauhom 
da »cno što je važno, nije tlo, nego upotreba koju od njega 
čini ljudska tehnika.« 

S ovih nekoliko društvenih teorija nismo iscrpli sve oblike 
hipostaziranja društvene cjeline kao nečeg premoćnog i neu- 
mitnog nasuprot ljudskom razumu i stvaralaštvu. Ako bismo 

dodali ovim teorijama još i onu o »psihologiji naroda« Laza- 
rusa i Steinthala, koja počiva na shvaćanju »Volksgeista« kao 
posebne supstancije, te ako bismo naveli i društvene teorije 
socijalnog darvinizma (Gumplovitz, Gobineau, Chamberlain) 
s rasističkim temama, dobili bismo široki spektar teorija na 
kojima se gradi moderni nacionalizam kao negacija raciona- 
lizma i individualizma. 

Ono šio je tipično u svim tim teorijama jest odbacivanje 
univerzalnih principa na kojima treba izgrađivati ljudska prava 
i odgovarajući društveni poredak. To se čini u ime posebnosti 
ili individualnosti vlastite »povijesti«, »narodne tradicije«, »na- 
rodnog mentaliteta« ili »karaktera«, ali je značajno da se crta 
te posebnosti smatra nečim, ne samo suprotnim univerzalnim 
principima, nego i nečim trajnim u svojoj posebnosti. Na taj 
način i sama ljudska ličnost ostaje trajno podređena etničkoj 
supstanciji, društvenom autoritetu i tradiciji, a u svojim indi- 
vidualnim pravima negirana. Unutarnje protivurječnosti gra- 
đanskog društva navode malograđanina da prihvaća tu degra- 
daciju vlastite ličnosti u ime idealizirane »domovine«. 


AVANTURE »NACIONALNOG OSJEĆAJA« 


Postvji jedna vrsta ljudi s kojom ne možete duže vremena 
raspravljati o nekom općem društvenom problemu, a da vam 
ne stavi pod nos: »Mi se ne možemo razumjeti, jer ja imam raz- 
vijen nacionalni osjećaj, a vi ga nemate«. Nakon ovakvog argu- 
menta čovjek je doista sklon da prekine svaki razgovor, ne sa- 
mo zato što se radi o pozivanju na osjećaj, nego što je nekako 
naviknu da ga prekida s ljudima koji se pozivaju na svoje 
»vjerovanje u boga« kao svoju differentiu specificu, čime se 
prekida most u ljudskom dijalogu. Međutim, da li je s »nacio- 
nalnim osjećajem« doista isti slučaj? Problem je, u stvari, sli- 
jedeći: kakav je odnos jednog kolektivnog osjećaja prema 
mišljenju i zauzimanju stavova. A da bismo odgovorili na 
ovo pitanje, najbolje je pogledati kako se određeni ljudi pona- 
šaju, odnosno kakve stavove zauzimaju ponekad u društvenim 
odnosima u ime toga »nacionalnog osjećaja«. Pretvorit ćemo 
se, za trenutak, u objektivnog promatrača odgovarajućeg druš- 
tvenog ponašanja. 

Neko evropsko brodarsko društvo organiziralo je ne samo 
»putovanje u nepoznato« već i »putovanje u nepoznatom dru- 
Štvu«. Pravila su bila da putnici moraju zadržati svoju anonim- 
nost, da ne iskazuju suputnicima svoju narodnost, zanimanje 
i društveni položaj, s ciljem da bi se spontano razvijali druš- 
tveni dodiri na »čisto demokratskoj osnovi«. Društvo je bilo 
evropskog sastava i obvezatno su svi morali govoriti isti svjet- 
ski jezik. Doskora su se počele oblikovati grupe ljudi koje su 

međusobno privukle neke srodne crte, pa smo se u takvoj jed- 
noj grupi našli ja i jedan moj znanac. Spontana simpatija 1 
razgovori koji su nas zadovoljavali po svojem sadržaju i sta- 
vovima, dali su ovoj našoj grupi dosta povezan karakter. Me- 
đutim, nakon izvjesnog vremena dobio sam (a vjerojatno i 
drugi) jedno diskretno obavještenje uprave broda koja me, 
s obavezom najstrože diskreocije, obavještava o nacionalnosti 
pojedinih članova naše grupe. Tako sam utvrdio da se u njoj 
nalazio pored nas dvojice po jedan Englez, Nijemac, Talijan, 
Rus, Madžar, Slovenac i Srbin. Izgleda da članovima grupe 
svrha ovoga obavještenja nije bila jasna i nije utjecala na po- 
našanje u grupi. Ipak, kod mojega znanca nakon kraćeg vre- 
mena primijetio sam da se ponašanje prema nekima u grupi 
za nijansu promijenilo: prema nekima je postalo prisnije, a 
prema drugima nešto suspregnuto. Saopćio sam mu svoje zapa- 
žanje, a on mi je bez veće zabune potvrdio da nacionalna iden- 
tifikacija ima za njega izvjestan značaj. Koji? Neki čovjek 
može biti nama manje ili više simpatičan, blizak ili dalek u 
svojim pogledima, ali pored ove »površne« ili »vanjske« strane 
on nosi uvijek jedno dublje jezgro, sastavljeno od osebine nje- 
gove etničke grupe, i koja jezgra, želimo li to mi ili ne, uvijek 
izbija u njegovoj ličnosti. Tako je i on sada počeo zamjećivati 
neke crte koje su mu ranije izmicale kod članova naše grupe. Re- 
kao sam mu da kod mene ovo diskretno saopćenje o etničkoj 
pripadnosti nije izazvalo nikakve promjene u ocjeni ličnosti 
s kojima sam dijelio društvo. Odgovorio mi je da je to, vjero- 
jatno, zbog toga što sam »lišen nacionalnog osjećaja«, pa ne- 
mam izoštren vid i sluh za stvarne crte ovih osoba. Kako nisam 
bio siguran da je ova argumentacija tačna, zapitao sam da li 
kod pripadnika svih ovih narodnosti koje se nalaze na našem 
brodu, postoji razvijen smisao za jednu dosta široku ljestvicu 
vrednota koje su nam zajedničke? Odgovor je bio da postoji, 
ali u različitom stupnju za pojedine od tih vrednota, što kad 
se zajedno sabere daje onda jedan svojevrstan rezultat koji 
možemo nazvati »nacionalnim mentalitetom« ili »nacionalnim 
karakterom«. Složio sam se da takve varijacije postoje ali ne 
samo među narodima nego i među članovima jednog naroda. 
"Međutim, ako postoje i unutar iste etničke grupe, onda postoje 
pojedinci koji se nalaze ispod »prosjeka« i iznad »prosjeka« 
svojeg etničkog karaktera, pa je vjerojatno da se oni iznad 
»prosjeka« približuju nečemu što je općedjudsko, što je na 
zajedničkoj ljestvici vrednota podjednako raspodijeljeno. Za- 
što ne bi, prema tome, uzimali svakog pripadnika jedne etnič- 
ke skupine kao da je »natprosječan«, čak i onda ako je samo 
»prosječan« ili čak i »ispod prosjeka« svoje etničke skupine?! 
'Međutim, moj znanac nije dozvoljavao ovakav postupak, već 
je, naprotiv, naglašavao da je upravo suprotan postupak pra- 
vilniji, da naime i one koji su doista »natprosječni« valja uzi- 

mati kao »prosječne« ili »tipične«, jer u svima njima živi ne- 
razoriva jezgra, čvrsto ukotvljena i neizbrisiva, »nacionalnog 
karaktera« koja daje bitni pečat njihovoj ličnosti, po čemu su 
oni upravo ono što im dozvoljava da se zovu pripadnicima 
jednog naroda. Moj je znanac bio očito tvrdo uvjeren da u 
pripadnicima pojedinih naroda živi neki »narodni duh« ili »na- 
rodna duša«, kao neka čvrsta supstancija i koja se prenosi s 
koljena na koljeno, kojom je, dakle, ličnost »sudbinski pre- 
determinirana«. U toku ovih naših raspravljanja, stigla nam je 
iznenada obavijest da su nam zabunom dostavili pogrešne na- 
cionalne identifikacije pojedinih članova naše grupe, i najed- 
nom se njihova nacionalnost naglo izmijenila. Smatrao sam 
da će to poraziti mojeg znanca. Ali samo na trenutak, jer veo- 
ma brzo on je prikupio ponovne »dokaze« da lične crte i po- 
našanje pojedinaca u našoj grupi odgovaraju ovim »tačnim 
obavještenjima«. Kao udarcem magične palice sam naziv jedne 
nacionalne pripadnosti mijenjao je crte pojedinaca, kao da se 
»duh« ili »mana« pojedinog plemena ili naroda selila po jed- 
nom višem naređenju iz jednog u drugoga. Dakle, način mit- 
skoga mišljenja bio je svojstven ne samo onome što zovemo 
»primitivnim mentalitetom« već i ovome mojem visokoobra- 
Zovanom znancu. 


Moj je zaključak nakon ovoga iskustva bio veoma jedno- 
stavan: zavisi od samog čovjeka, da li će pripadnika jednog na- 
roda smatrati »natprosječnim«, što znači ličnošću, ili će ga 
smatrati »potprosječnim«, to jest pod vlašću nekih bezličnih, 
grupnih, kruto fiksiranih sila. Prvi je način gledanja onaj koji 
nazivam humanističkim, drugi stav je onaj koji nazivam etno- 
centričkim. Prvi čovjeka uzdiže, a time uzdiže, recipročno, i 
nas same; a drugi nas stav unizuje, kao ljude degradira. Prvi 
stav znači da želimo proširenje humanosti, a drugi njegovo 
sužavanje. Ti stavovi, međutim, nisu nimalo bezazleni. Oni su 
tu novijoj povijesti Evrope imali tragične posljedice. 


Nacionalni je osjećaj rođen zajedno s nacijom u građan- 
skoj revoluciji, kao doživljaj jedne nove društvene zajednice, 
povezanije i pravednije, koja je na svoju zastavu ispisala »Slo- 
boda, Jednakost, Bratstvo«. On je nosio u sebi iste protivu- 
rječnosti kao i sama građanska zajednica. Na planu formalnih 
prava potonja je garantirala jednakost, u stvarnom je životu 
izručila radnike kapitalističkoj eksploataciji. Tako je i macio- 
nalni osjećaj značio nešto sasvim drugo za društveno privile- 
girane klase nego li za potlačene klase. To je vrlo brzo postalo 
jasno u toku same Francuske revolucije, kad je veliki borac 
Za nacionalne slobode, general Lafayette, okrenuo svoje vojnike 
protiv sans-cullottesa. I to je bilo prvo krvoproliće narodne 
krvi u ime »domovine«! Ovaj prizor ponavljao se i kasnije u 
sve užasnijim razmjerima: najprije je Guizot 1830. krvavo 
ugušio pariške pučane koji su tražili »Republiku«, zatim je 

Cavaignac 1848. masakrirao 4.000 pariških proletera koji su 
tražili »socijalnu Republiku«, a Thiers je dao pobiti 1871. po- 
slije sloma Komune 40.000 zarobljenih komunara, koji su umi- 
rući uzvikivali: »Živjela francuska Republika! Živjela univer- 
zalna Republika!«. Uvijek su vojnici buržoaske reakcije nastu- 
pali s uzvicima »Živjela Francuska«, a francuski puk se branio 
s uzvicima »Živjela Republika«. U prvom se slučaju nacional- 
ni osjećaj zaodijevao samo u svoj formalni, verbalni omot, a 
u drugom slučaju je isticao svoj stvarni sadržaj — ljudsku za- 
jednicu koja podrazumijeva jednakost. Verbalni formalizam 
će ostati način izražavanja »nacionalnog osjećaja« kod nacio- 
nalističke reakcije, dok će isticanje stvarnog ljudskog i demo- 
kratskog sadržaja ostati način izražavanja nacionalnog osjeća- 
ja, kao pučkog i narodnog osjećaja, progresivnih i istinski 
narodnih slojeva. Nije li buržoazija i u ovom 20. vijeku suprot- 
stavljala svagdje »Nacionalne fronte«, s istom formalno-ver- 
balnom demagogijom, »Pučkim frontama« kroz koje je stvar- 
no progovarao potlačeni puk?! 


Nacionalni osjećaj rođen je kao izraz ekspanzije ljudske 
humanosti. Njega je veoma dobro definirao Napoleonov grenadir 
nadir Joliclerc: »Volim sebe, ali još više volim svoju obitelj 
i volim više svoju domovinu od svoje obitelji, a čitav svijet 
više nego svoju domovinu.« Kao što je građansko društvo pri- 
siljeno da proklamirajući »Prava čovjeka« transcendira svoje 
vlastite granice, tako je i »nacionalni osjećaj«, kad ističe stvar- 
nu zajednicu jednog naroda prisiljen da je transcendira u ime 
»bratstva svih ljudi«, da afirmira humanizam. Romantizam obi- 
luje ovakvim izljevima ljubavi prema domovini i prema čita- 
vom ljudskom rodu! 

Zanimljivo je, da je »nacionalni csjećaj« među pučkim, 
proleterskim i uopće progresivnim slojevima jednog naroda 
sve više isticao pored nacionalne i svoju univerzalnu prirodu. 
Karakteristično je da komunari pored »Francuske republike« 
ističu i potpisuju svoje dekrete i sa »Univerzalna republika«. 
Nacionalni se osjećaj prirodno ili logikom samog društvenog 
razvitka i klasne borbe prelijevao u univerzalni osjećaj ljud- 
ske zajednice, a kad se ova univerzalna zajednica najavila kao 
povijesna misija proletarijata, objavio se kao internacionalizam. 
Međutim, istovremeno se nacionalni osjećaj kod privilegiranih 
buržoaskih klasa sve više izrođavao, ne toliko u mržnju pre- 
ma drugim narodima s kojima je stajao u imperijalističkom 
sukobu, koliko u mržnju prema vlastitom narodu, prema puku 
i proletarijatu. To nam objašnjava onu na prvi pogled neshvat- 
ljivu sadističku crtu buržoaske reakcije: dok su Komunari po- 
sljednjih dana otpora u očajanju strijeljali 60 versajskih talaca, 
Thiers je dao pobiti 40.000 komunara, pariških pučana. Oda- 
kle ova potreba za terorom i žeđ za osvetom klase koja još 
uvijek želi da poziva na »veličinu nacije« i »nacionalni osjećaj«? 

Mržnja je uvijek izraz potiskivanja ili regresije jednog osje- 
ćaja koji je po svojoj prirodi upućen na ekspanziju. Nietzsche 
je imajući u vidu ovakvu regresiju i ressentiment, što ga ona 
rađa, rekao da su »najveći mrzitelji — popovi«, ali Nietzsche 
još nije poznavao moderne nacionaliste! Regresija nacionalnog 
csjećaja nužno se susreće s onim primitivnim porivima kse- 
nofobije i asimilacije tuđe »mane« (ljudožderstvo radi jačanja 
vlastite grupe), i ova degeneracija nacionalnog osjećaja nam o- 
bjašnjava krvološtvo hitlerovaca, fašista, ustaša i četnika. 

. Povijesna i psihološka dinamika nacionalnog osjećaja sada 
nam je lako objašnjiva: prirodna ekspanzija nacionalnog osje- 
ćaja vodi univerzalizmu (humanizmu) i internacionalizmu, re- 
gresija nacionalnog osjećaja, kao suprotnost univerzalizmu i 
kao aktivni sukob s internacionalizmom, vodi u nacionalizam 
s izrazito degradiranim oblicima konzervativnosti i reakcionar- 
nosti, kao što su anti-komunizam, rasizam, fašizam. 

. Prema tome, ako susretnete čovjeka koji tvrdi za sebe da 
ima, za razliku od vas, razvijen »nacionalni osjećaj«, onda pro- 
vjerite kako se odnosi prema humanizmu i komunizmu! 


JEDAN KONKRETAN PRIMJER DIJALEKTIKE OPĆENITOGA, 
POSEBNOGA I POJEDINAČNOGA 


Marx je upozorio na jedan takav primjer u oblasti proizvod- 
nje i on nije nimalo lišen aktualnosti. U »Nacrtima za kritiku 
političke ekonomije« na jednom mjestu kaže slijedeće: 

»Proizvodnja, raspodjela, razmjena, potrošnja tvore jedan pra- 
vilni zaključak; proizvodnja općenitost, raspodjela i razmjena 
posebnost, potrošnja pojedinačnost u čemu se cjelina zatvara. 
Ovo je u svakom slučaju jedna povezanost, ali plitka. Proiz- 
vodnja je određena općim prirodnim zakonima, raspodjela je 
određena društvenim slučajem, i ona može stoga više ili manje 
da potiče proizvodnju; razmjena leži između obojega kao for 
malno društveno kretanje, a konačni čin potrošnja, koju valja 
shvatiti ne samo kao konačni cilj nego kao i konačnu svrhu, 
leži dakako izvan ekonomije, utoliko izvan nje što ponovno 
djeluje na njenu početnu tačku, i čitav proces iznova uvodi.« 
(str. 11, Dietz Verlag, Berlin, 1953). 


Područje proizvodnje ukazuje se kao općenitost iz prostog 
razloga što sama organizacija proizvodnog procesa i napredo- 
vanje proizvodnih sila zavisi od zakona prirodnih znanosti i 
njene primjene u tehnologiji. Ti zakoni imaju obilježje opće- 
nitosti, jer se napredovanje proizvodnje razvija po »prirodnoj 
nuždi«, po nečem što je objektivno i općenito, i kao takvo ne 
zavisno i ravnodušno prema prirodi društvenih odnosa ili 
društvenom sistemu. Ako nastojimo proizvodnju odrediti osla- 
njajući se prvenstveno na ovu općenitost, što s modernom teh- 

nologijom, racionalizacijom i automatizacijom sve više prodire 
u samu proizvodnju, pa ako polazeći od prirode ove općenitosti 
u proizvodnji deduciramo od nje i na samo društveno uređe- 
nje, tada dolazimo do poznatih tehnokratskih shvaćanja. Ova 
pokušavaju objasniti društveno kretanje napretkom nauke i 
tehnike, pa propovijedaju »konac svih ideolegija« koje crpe 
svoje ideje iz drugih izvora društvenog života. Treba reći da 
se ova općenitost, vezana uz modernu tehnologiju, nalazi doista 
u stalnom napredovanju i širenju u proizvodnji i administra- 
ciji, ali treba dodati da ona ima tendenciju da sve više postane 
»društvena infrastruktura« ili »tehnička sredina« od nje oslo- 
bođenog društvenog života. Radi se o jednoj vrsti univerzalnosti 
u širenju, ali i u transcendiranju stvarnog ljudskog života. — 
U oblasti raspodjele i razmjene vlada »društveni slučaj« 
ili posebnost, to jest odnosi koji mogu varirati od jednog dru- 
štva do drugoga, jer su, s jedne strane, zavisni od tehnologije, 
od općeg razvitka proizvodnje, a, s druge strane, od prirode 
tržišta u određenom društvu, ili od društvene intervencije. Za- 
koni koji se javljaju u toj oblasti imaju obilježje »vanjske nuž- 
nosti«, jer svjesno ili ciljno djelovanje pojedinaca dobiva ob- 
lik zakona nezavisnih od njihove volje, kao što su to pokazali 
teoretičari političke ekonomije od Adama Smitha nadalje. U 
raspodjeli i razmjeni ljudi se. rukovode svojim posebnim in- 
teresima i ciljevima, ali su rezultati njihova djelovanja nešto 
što ie za njih nepredvidivo, što se odigrava »iza njihovih leđa«, 
što njihovoj svjesnoj akciji daje pečat slučaja. Ove posebne 
zakonitosti, koje počivaju na jednoj sasvim »vanjskoj nuždi«, 
postale su osnovica takozvanih kapitalističko-liberalističkih gle- 
danja. Čitav društveni razvitak nastoji se objasniti pomoću ovih 
posebnih i slučajnih zakonitosti koje, u posljednjoj liniji, ipak 
uspostavljaju neki red koji se samo prividno nama čini kao ne- 
red. Znamo, doduše, da su ovo kapitalističko-liberalističko.shva- 
ćanja demantirale nove tendencije u razvitku kapitalizma, koje su 
uslijed napretka tehnologije i koncentracije proizvodnih snaga 
dovele do neo-kapitalizma ili »organiziranog kapitalizma«. Poto- 
nji naglašava sve veću potrebu planiranja i predviđanja, a time 
i veću organiziranost društva u pogledu potrošnje. Socijalizam 
je pokušao u početku, u takozvanoj fazi centralizirane planirane 
Privrede, da čitavu prirodu podredi logici one »općenitosti« koju 
nosi u sebi tehnološki razvitak proizvodnje, i to na štetu »dru- 
'štvene posebnosti« u oblasti raspodjele i »društvene pojedinač- 
nosti« u oblasti potrošnje. Kod nas se danas kod nekih ekono- 
mista, ne suviše oštroumnih, javljaju nastojanja da se rehabi- 
litira liberalistička teorija tržišne uvjetovanosti raspodjele i 
mene u smislu »društvenih posebnih interesa« ili »društve- 
ne slučajnosti«. Oni ne uviđaju da oblast posebnih interesa 
i slučajnosti može da se kreće samo unutar dviju osnovnih di- 
menzija: jedne koju kao »općenitost« nameće suvremena teh- 
nologija (racionalizacija s planiranjem čitavih sektora proiz- 

vodnje, kao što su energetika, bazična industrija, komunika- 
cije, administracija, itd.), i druge koja dolazi iz oblasti potroš- 
nie, čiji ciljevi stoje izvan ekonomije, koji su uvjetovani pri- 
rodom samih potrošača, njihovcm individualnošću, njihovim 
svjesnim odlučivanjem. Kako je potrošnja cilj ili svrha pro- 
izvodnje, to je upravo s gledišta socijalizma, koji ne počiva 
na logici zgrtanja profita, važno sagledati na koji način ona 
određuje samu proizvodnju. | 

Zašto je potrošnja nosilac načela pojedinačnosti ili indivi- 
dualnosti? Proizvodnja treba da služi čovjekovim potrebama, a 
te potrebe mora utvrditi sam čovjek, kao individualno biće, što 
znači da mora raspolagati izvjesnim izborom u sredstvima koja 
služe za zadovoljenje potrebe. Ovaj izbor ostvaren je samo kad 
je društveno bogatstvo dostiglo određen stupanj razvitka, gdje 
svestranosti i ravnovrsnosti ljudskih potreba odgovaraju i ras- 
položiva sredstva zadovoljavanja. Princip individualnosti ide, 
dakle, protiv, »uravnilovke«, ali on ide podjednako i protiv one 
manipulacije ljudskim potrebama, sklonostima i ukusom koje 
stvara takozvana standardizirana ili »masovna kultura«. To se 
naročito odnosi na više potrebe čovjeka, na njegove intelektual- 
ne mogućnosti i društvenost. Treba reći da iz Marxove sheme 
proizlazi da, ono što je »općenito« ili »posebno« u oblasti pro- 
izvodnje mora biti podređeno pojedinačnosti ili individualnosti 
ljudske potrošnje, a ne obratno. Iz ovakvog stava lako je izve- 
sti da socijalistička privreda mora biti podređena humanistič- 
kom personalizmu, što i jest osnovna ideja Marxova shvaćanja 
socijalističke zajednice. 

Na kraju želimo upozoriti da podređivanje proizvodnje indi- 
vidualnim potrebama nije nikakav »apstraktno-humanistički« 
princip! Kao takav on se već društveno u nekim vidovima spro- 
vodi i u samom kapitalističkom društvu. Prije svega, na pod- 
ručju školstva i zaštite zdravlja, ali i u onim kulturnim krea- 
tivnim djelatnostima gdje društvo nije sposobno da nametne 
svoj diktat i gdje se kritičnost i stvaralaštvo ličnosti može slo- 
bodno očitovati, a to je, naravno, u oblasti kulture — doduše, 
elitne kulture. Ipak, da bi se u čitavom društvu ostvarilo nače- 
lo potrošnje u skladu s autentičnim ljudskim potrebama, ne- 
ophodno je da se isključe oni »društveni posrednici« koji dje- 
luju po logici »vanjske nužnosti«, u kojima per definitionem nije 
zastupljena umnost slobodnog čovjeka, gdje se, dakle, ta: »vanj- 
ska nužnost« nameće kao državna prisila, oskudica, tržišna pri- 
sila (publicitet i reklama), neobrazovanost, kulturna prisila 
(sredstvima masovnih komunikacija). To će biti društvo gdje će 
ljudi moći slobodno zadovoljavati svoje potrebe bez nužno ili 
slučajno nametnutih društvenih posrednika, bez čelične paučine 
tehnokratskih ili birokratskih robota. Takvo društvo pretpostav- 
lja punu recipročnost ljudskih prava, a to znači univerzalno ostva- 
renje ljudskih prava i sloboda na kojima se jedino može razvija: 
ti slobodna ličnost u svojoj punoj originalnosti. 

PRILOG RAZMATRANJU O NACIJI I NACIONALNOM PITANJU 
Veljko Cvjetičanin 


Zagreb 


Prošlo stoljeće s pravom je nazvano »stoljeće naroda«. U 
našem stoljeću, bar na Zapadu, interes za nacionalnu problema- 
tiku je u reversibilnom odnosu s vremenskim slijedom. Interes 
za nacionalno pitanje je zato u porastu na širokim prostranstvi- 
ma »svijeta u razvitku«, gdje je revolucionarna oslobodilačka 
borba postala pretpostavkom oslobođenja postojećih i konsti- 
tuiranja novih nacija. 


O značenju nacije u društvenom životu postoje različita; do 
ekstrema, idejna gledišta. U građanskoj klasi dominira idejni 
zahtjev za apsolutnim stavljanjem nacionalnog u prvi plan. Na- 
ročito je sitna buržoazija (malograđanstvo), čiji je bitni atri- 
but bezličnost, poznata po intransigentnom isticanju nacional- 
ne pripadnosti, jer kako kaže Gramsci: »Korisno je za čovjeka 
Koji nema ličnosti da proglasi kako je osnovno biti naciona- 
an« 


Nasuprot ovakvom shvaćanju, anarhisti različitih boja isti- 
ču među inim zastarjelost i preživjelost pojma nacije i nacio- 
nalne pripadnosti. Slično njima, ali zbog hegemonističko-uni- 
tarističke motivacije, E. Reves tvrdi da naše ptolomejske, na- 
cionalne idejne koncepcije, u jednom kopernikanskom industri- 
jalnom svijetu moraju doživjeti neuspjeh. Još bih spomenuo 
stanovište J. V. Staljina o značenju i prirodi nacije. Iz činjenice 
da su nacije nastale u građanskom društvu, Staljin je naciju 
definirao kao buržoasku tvorevinu, a nacionalni interes identi- 
ficirao s klasnim buržoaskim interesom. Prema tome u socija- 
lizmu se prema macionalnom fenomenu treba odnositi kao os- 
tatku kapitalističke prošlosti. 


1) »Izabrana dela«, Bgd. str. 328. 

Za našu analizu potrebno je podsjetiti na osnovne teze mark- 
sističkog gledišta o naciji i međunacionalnim odnosima. 


1) Podjela rada u epohi kapitalizma konstituirala je nacije 
kao specifične društvene grupe. Nacije su imale i imaju prog- 
resivnu ulogu u društvenom životu. Humanitet ideje nacional- 
ne pripadnosti i jedinstva, historijski je verificiran; 2) Samo- 
opredjeljenje uključujući i otcjepljenje temeljni je princip rje- 
šavanja nacionalnog pitanja. Međutim, marksisti opravdanost 
otcjepljenja razmatraju sa stanovišta klasne borbe proletari- 
jata; 3) Nacionalno pitanje je sastavni dio socijalnog pitanja 
a sudbina nacionalne revolucije zavisi od sudbine proleterske, 
socijalističke revolucije. »Ni Madjar, ni Poljak, ni Talijan, ni 
Irac ne mogu biti slobodni dok radnik bude rob« (Marx); 4) 
Budući je eksploatacija način postojanja buržoazije, u epohi 
njezine vladavine ne može biti definitivno riješeno nacionalno 
pitanje, jer samo u onoj mjeri u kojoj se ukida eksploatacija 
jednog individuuma od strane drugog ukida se potčinjavanje 
jedne nacije od strane druge; 5) S padom suprotnosti klasa u 
okviru nacije iščezava i neprijateljski stav među narodima; 6) 
Borba proletarijata protiv buržoazije samo je u početku naci- 
onalna po formi, ali po sadržini ona rješava općeljudski pro- 
blem, tj. realizira program općeljudske emancipacije; 7) Soci- 
jalizam je teren potpunog rješenja nacionalnog pitanja i to ne 
samo u ekonomskoj sferi, već prije svega svojom demokrat- 
skom društvenom organizacijom. 8) »Marksizam se ne može 
pomiriti s nacionalizmom. Marksizam stavlja na mjesto sva- 
kog nacionalizma, internacionalizam, spajanje svih nacija u vi- 
šem jedinstvu koje raste pred našim očima sa svakim kilome- 
trom željezničke pruge, sa svakim međunarodnim tržištem, sa 
svakim radničkim savezom«. Sloboda i ravnopravnost svake 
nacije su pretpostavke njihova stapanja u općeljudsku zajed- 
nicu. Kao što je društvena podjela rada utjecala na konstitu- 
iranje nacija, internacionalna podjela rada koja se neodoljivo 
probija bitna je pretpostavka prevazilaženja nacija kao speci- 
fičnih društvenih grupa. 


Nacionalno pitanje za nas nije akademsko pitanje, ali ne 
treba ga ni dramatizirati kao posebno pitanje. Povijesno 'kom- 
parativno promatrano, zbog neadekvatnih industrijsko-ekonom- 
skih i državno-političkih pretpostavki u epohi kapitalizma naši 
narodi, unatoč istoj etničkoj osnovi, zajedničkom teritoriju i 
još nekim srodnim elementima, nisu se konstituirali u jedin- 
stvenu naciju, već u više nacija. I kada je u političke leksiko- 
ne i rječnike uvršten termin balkanizam kao sinonim za etnič- 
ko-političku atomizaciju, onda se u prvom redu imala u vi- 
du naša zemlja sa svojim centralnim položajem na Balkanu. 


2) Lenjin: »O nacionalnom i kolonijalnom pitanju«, Zgb, Naprijed, 
str. 109. 

Kao ilustraciju atomiziranosti u publicistici se navodi naš slu- 
čaj male zemlje sa dva pisma, tri vjere, četiri jezika, pet nacija 
i šest republika. Prcces konstituiranja nacija u nas i dalje se 
nastavlja. 

Naravno, unatoč teškim iskustvima u međunacionalnim od- 
nosima. osobito u nedavnoj prošlosti, fenomen mnogonacional- 
nosti nije negativno, već pozitivno obilježje naše društvene za- 
jednice, ali samo pod jednim uvjetom, postojanja i realizacije 
dinamičkog marksističkog idejno-političkog programa. U skla- 
du s autentičnom, marksističkom filozofijskom tezom o deter- 
miniranosti ljudskih postupaka i odnosa iz budućnosti, nije 
prošlost, ili naša zajednička slavenska etnička osnova, ili pan- 
slavističke ideje to, što nas ujedinjuje, već socijalistički prog- 
ram i praksa. 

Državnom teorijom o jednom narodu s tri plemena, jugo- 
slavenska buržoazija je u uvjetima drugog svjetskog rata do- 
vela naše narode na rub međusobnog istrebljenja. Nacionalno 
pitanje se u narodncoslobodilačkom ratu i revoluciji postavilo 
kao egzistencijalno pitanje, tj. kao biti ili ne biti. U revoluciji 
kao činu svih jugoslavenskih naroda otpočelo se rješavati na- 
cionalno pitanje kao sastavni dio radikalnih promjena ekonom- 
sko-socijalnih struktura i odnosa. | 


Spomenuo bih neke značajke, otpore i probleme u realizaci- 
ji marksističkog programa rješavanja nacionalnog pitanja u 
nas. U uvjetima oslobodilačke borbe i oružane revolucije po- 
stavljene su prvobitne političke osnove za rješavanje nacional- 
n>g pitanja. Uostalom, revolucija se odvijala u znaku parole 
»bratstva i jedinstva« čiji značaj nije samo politički, već hu- 
mani tj. duboko ljudski. Od tempa razgaranja revolucije zavi- 
silo je i rješavanje nacionalnog pitanja. Postignuti rezultati 
prvih 15 godina premašili su očekivanja i najvećih optimista. 
Izgledalo je bar na razini društvene pojavnosti da ozbiljnijih 
problema više nema. Učestale su političke ocjene da je nacio- 
nalno pitanje u nas riješeno. 

Od 1960/61. problemi iz oblasti međunacionalnih odnosa 
ponovno su se osjetnije počeli ispoljavati. 

Ovdje nije riječ o ispoljavanju specifične međunacionalne 
supstancije, već se problemi međunacionalnih odnosa ispolja- 
vaju čas jače, čas slabije gotovo u svim oblastima društvenog 
života. Osobito je »plodno tlo« privredna, a u posljednjih ne- 
koliko godina i oblast kulture. Sada su na pomolu problemi 
iz političke sfere na relaciji republike — federacija. 

. Pod dojmom ovih problema počeli smo se rješavati iluzi- 
Je o riješenosti nacionalnog pitanja, ali mogu se registrirati 
i ekstremna mišljenja, da nas trenutna situacija sve više pod- 
sjeća na stanje uoči drugog svjetskog rata. U prilog ovom miš- 
ljenju navode se faktički problemi iz oblasti međunacionalnih 


odnosa i sve veća eksplicitnost nacionalističkih i šovinističkih 
tendencija. i 

U svakidašnjem dijalogu vrlo je često, ali površno, objaš- 
njenje porasta međunacionalnih problema i nacionalističkih 
tendencija, demokratizacijom našeg društva. Sporno je pita- 
nje što se pri tom pod demokratizacijom misli. Ako se misli 
na demokratizaciju samo u klasičnoj političkoj sferi ili kao na 
stanje gdje može da govori tko šta hoće, onda ovo objašnjenje 
donekle i pogađa suštinu problema. Međutim, postoji više dub- 
ljih razloga (faktora) pojačanom trendu međunacionalnih pro- 
blema i nacionalističkih tendencija. 


Osnovni razlog su stagnantni simptomi naše revolucije kao 
totalnog socijalnog fenomena. Revolucija, ta stara krtica, kakvo 
je nazivao Marx, slabo rije, odnosno sporo mijenja postojeće 
društvene strukture. Otpočinjanje akceleracije u porastu me- 
đunacionalnih problema i nacionalističkih tendencija od 1960/61. 
nije slučajrto. To je početak opadanja privredne stope rasta, 
neusklađenosti proizvodnje i svih oblika potrošnje, te sve veća 
diskrepancija između proklamirane norme i fakticiteta u raz- 
voju sistema samoupravnosti. Kao izoliran element, ovaj po- 
sljednji, zastoj u razvoju samoupravnosti, smatram najznačaj- 
nijim i on je prije svega u korelaciji s porastom međunacio- 
nalnih problema i nacionalističkih tendencija. Međutim, početne 
pretpostavke ovog stanja leže vremenski dalje — u samom kara- 
kteru naše revolucije i ponašanju primarnih i sekundarnih 
društvenih grupa u pojedinim etapama naše revolucije. Naša 
revolucija bila je izraz »principa spontaniteta« narodnih ma- 
sa u borbi za oslobođenje zemlje i »principa organizacije«, čiji 
je nosilac prije svega KP s programom prerastanja oslobodilač- 
ke borbe u socijalističku revoluciju. Prema tome, stalno je tre- 
balo i treba opseg i intenzitet socijalističke revolucije jačani. 
Novu etapu socijalne revolucije predstavlja iniciranje novog 
modela društvene organizacije — odumiranja države i razvoja 
sistema samoupravnosti. Ova inicijativa također je izraz prin- 
cipa organizacije — KPJ ili revolucije »odozgo«. Radnička kla- 
sa kao povijesni subjekt s?cijalizma nije u oružanom dijelu re- 
volucije kao klasa u cijelosti bila na nivou svoga povijesnog 
zadatka. Posljedice takvog položaja klase osjećale su se i u 
kasnijoj etapi socijalne revolucije. Vacuum povijesnog subje- 
kta, vladajuće društvene klase ispunila je birokracija. Inaugu- 
racijom samoupravnog modela društvene organizacije stvore- 
ni su normativno i samo početno faktički društveni okviri da 
klasa postane stvarni subjekt socijalističkog kretanja. U ovoj 
etapi revolucije kada je radnička klasa porasla brojčano, po- 
boljšala svoju kvalifikacionu strukturu i pokazuje sve veći in- 
teres i sposobnost za opće društvene poslove, sputavaju je vrlo 
čvrste birokratske strukture na svim nivoima društvene moći. 
Birokracija kao i bog Janus ispoljava više lica, uz nužno posto- 
janje u funkciji državne i partijske organizacije, pretvara se 1 
u barijeru socijalne revolucije u nas. Na taj način birokracija 
postaje razlogom porasta problema u međunacionalnim od- 

nosima i nosilac nacionalističkih tendencija. Najmanje dva lica 
birokracije, dvije struje: progresisti i konzervativci, pojavljuju 
sc u nas i u stavu prema nacionalnom pitanju. Ilustrativan pri- 
mjer je sukob s konzervativnom birokratskom tendencijom na 
Brionskom plenumu. Ova tendencija zbog gubljenja revolucio- 
narne idejne perspektive počela se okretati prema nacional- 
nim mitovima prošlosti, gubiti dijalog s klasom, glorificirati i 
oslanjati se na »svoj« narod. »Srbija je, kaže A. Ranković, naj- 
veća republika, a srpski je narod najbrojnija nacija u socijalis- 
tičkoj zajednici naroda i narodnosti«.* U tim kategorijama is- 
tinski revolucioneri nikad ne misle. I u redovima onih političa- 
ra za koje se može reći da su progresisti i dinamični, u govorima 
i člancima, neuporedivo češće upotrebljavaju termin narod mi- 
sleći pri tom na svoj narod, nego termin klasa imajući u vidu 
radničku klasu. Poznato je da se djelovanjem na emocionalnu 
steru ljudskog bića i nacionalnih grupa, mogu praviti političke 
karijere. 

U posljednje vrijeme birokracija u nas počela je prenagla- 
šeno manipulirati nacionalnim ključevima u kadrovskoj politi- 
ci kac čarobnim ključićem, koji rješava međunacionalne pro- 
bleme. Da i o tom principu treba voditi računa sigurno je u 
duhu marksističkog programa rješavanja nacionalnog pitanja, 
ali prvenstveno insistiranje na tom principu nije u skladu s 
pozitivnom tradicijom u revolucionarnom radničkom pokretu. 
Da je Pariska komuna insistirala na tom principu, nikad u nje- 
nom užem rukovodstvu ne bi bio jedan poljski i jedan mađar- 
ski proleter ili da spomenemo samo dva slučaja iz naše minu- 
le revolucionarne tradicije, da se tada prakticirala politička ig- 
r1 nacionalnih ključeva kao osnovni princip kadrovske politike, 
nikada Srbin Rade Končar ne bi bio sekretar CK KPH ili Hr- 
vat Josip Mažar-Šoša prvi komandant kozarskog partizanskog 
odreda, u kome su većina boraca bili Srbi. Ali to su bili izvori 
revolucionarne borbe koji u kasnijim tokovima postaju pone- 
što zamućeni. U takvim autentičnim revolucionarnim  situaci- 
jama se po prirodi stvari cijene samo kvalitete čovjeka kao 
čovjeka, a ne pita se za pripadnost sekundarnim i prolaznim 
grupama. Pretpostavljam prigovor ovom shvaćanju, »vremena 
su se izmijenila, zadaci su složeniji i politika mora biti sup- 
tilnija«? To je tačno, ali je još tačnije da se u višim fazama 
socijalne revolucije prije svega ljudski kvaliteti ne bi smjeli 
manje respektirati. Unatoč potpunom akceptiranju teze da u 
svakom našem narodu ima sposobnih ljudi, empirijski se mo- 
že verificirati da zbog političke igre nacionalnih ključeva nisu 
baš tako često pravi ljudi na pravim mjestima. 

Uz dužno poštovanje svake ličnošti, pojedinci i rukovode- 
će grupe nisu dovoljna garancija za rješavanje međunacional- 
nih odnosa, apsolutni zalog uspješnom rješavanju nacionalnog 


3) Treći plenum CK SKJ, Komunist, Bgd. 1966, str, 93, 

Pitanja jest sve veći neposredni utjecaj radničke klase na glo- 
balnom planu ostvarivanjem samoupravne asocijacije. 


Dakle, od masovnosti i dubine revolucije zavisi i sudbina 
nacionalnog pitanja. Naša revolucija je zaista od početka ima- 
la široku socijalnu i nacionalnu osnovu, bila je djelo svih ju- 
goslavenskih naroda. Dubina i intenzitet revolucionarnih pro- 
mjena unatoč uvođenju samoupravnog modela društvene or- 
ganizacije znatno su slabiji i pokazuju simptome usporavanja. 
Opasnost je za tekovine revolucije tim veća što je, doduše, gra- 
ćianska klasa u nas iščezla, ali ne i ekonomski uvjeti klasne eg- 
zistencije, koji stalno, spontano, reproduciraju vertikalnu dru- 
štvenu slojevitost. I kada socijalna revolucija ispoljava zna- 
kove stagnacije, zaoštravaju se i međunacionalni odnosi, a nji- 
hov povratni utjecaj na daljnji tok socijalne revolucije ne mo- 
že se zanemariti. Čini se da je Nehru s dovoljno razloga upo- 
zorio da će nacionalizam biti najveća opasnost za socijalizam. 


Klasični buržoaski nacionalizam također je jedan od bitnih 
razloga zaoštravanja međunacionalnih odnosa. Još uvijek se 
osjeća mnogostruki utjecaj buržoazije u međunacionalnim od- 
nosima. Prije svega idejni utjecaj u oblasti kulture i među 
kulturnim radnicima. »Deklaracija« i »Predlog« o književnom 
jeziku, apologija preživjelih teza o srpskom nacionalnom ka- 
rakteru dubrovačke kulture, zatim isticanje u prvi plan paro- 
le »nacionalne kulture« uopće, i njezine navodne ugroženosti, 
dovoljno ilustriraju prisutnost tog utjecaja. »S gledišta soci- 
jalne demokracije, kaže Lenjin, nedopušteno je neposredno 
ili posredno isticati parolu nacionalne kulture. Sav se život in- 
ternacionalizira već u kapitalizmu. . . Internacionalna kultura 
koju stvara proletarijat ne prima u sebe nacionalnu kulturu u 
cjelini, već uzima njene dosljedno demokratske i humanistič- 
ke elemente.« Ili na drugom mjestu Lenjin konstatira: »Uosta- 
lom, kod svih naroda tvrdoglavo naglašavanje nacionalnosti i 
nacionalne kulture nalazi se u buržuja i njihovih literata.« 


U diskusiji je istaknuto da je »slabost klasnog (marksistič- 
kog) aspekta, nacionalnog pitanja jer abreagira duhovni feno- 
men«. Na žalost naših spiritualista, građanska klasa je konsti- 
tuirala nacije, prije svega zbog sasvim profanih, klasnih mo- 
tiva robnog načina proizvodnje i potrebe za što većim unutar- 
njim nacionalnim tržištem. I zajedno s Marxom još jednom Ino- 
žemo ponoviti: »Na veliku žalost svih reakcionara, buržoazija 
je već izvukla nacionalno tlo ispod nogu industrije«, — jer »sa 
svakim kilometrom željezničke pruge, sa svakim međunarod- 
nim tržištem, sa svakim radničkim savezom, tendira spajanju 
nacija, ka višem jedinstvu«. Naravno, ne svodimo bez ostatka 
duhovni aspekt nacije na infrastrukturu, niti ga smatramo pa- 


4) V. I. Lenjin: »O nac onalnom i kolonijalnom pitanju«, Naprijed, 
1958, str. 74. 

sivnom posljedicom nacionalnog fenomena, ali ne smatram da 
je duhovni aspekt esencija nacionalnog fenomena. | 

Politički utjecaj buržoazije u nacionalnom pitanju u nas is- 
poljavao se i u rafiniranom inficiranju određenih dijelova rad- 
ničke klase nacionalizmom. Pod utjecajem buržoaskog nacio- 
nalizma jedan dio radničke klase nije učestvovao u vlastitoj 
revoluciji nego se našao s onu stranu borbene linije. Djelo- 
mično zbog toga utjecaja i onako malobrojna klasa nije ni 
kasnije u cijelosti svjesno postala glavni agens socijalističke iz- 
gradnje. Premda treba istaći iskustvenu činjenicu da je rad- 
nička klasa danas najmanje opterećena nacionalističkim pred- 
i1asudama. 


Neravnomjeran društveni razvitak i postojanje ekonomski 
razvijenijih i nerazvijenijih regija u Jugoslaviji isto je tako 
jedan od razloga permanentnih problema u oblasti međuna- 
cionalnih odnosa i izvor nacionalističkih tendencija. Zasluga je 
marksističke teorije što je otkrila da međusobni odnosi nacija 
zavise od nivoa društvene podjele rada i stupnja razvijenosti 
proizvodnih snaga. Među našim geografskim regijama i naro- 
dima, postoji znatna razlika. Mi u tom pogledu predstavljamo 
svijet u malom, tj. obilježja razvijenog sjevera i nerazvijenog 
juga. 

U Programu Saveza komunista istaknuto je da politička i 
pravna ravnopravnost moraju biti upotpunjene ekonomskom. 
»Iz tih razloga bitan element ekonomske politike mora biti stal- 
na briga o ubrzanju privrednog razvitka zaostalih rejona«. U- 
natoč ispravnosti ovog principa, u posljednje vrijeme učestale 
su ocjene političkih foruma i publicista, da se taj princip ne 
izvršave. Prema nekim proračunima ovdje je došao u suprot- 
nost princip trenutnog ekonomskog rentabiliteta i politički 
princip ostvarenja pune ravnopravnosti. Naime, prema eko- 
nomskoj računici investirani dinar u razvijenim regijama od- 
bacuje (2 — 4) novostvorena dinara, a u nerazvijenim. regija- 
ma za isto vrijeme od (0 — 1) dinar. Kada bi ova računica i 
bila tačna, u što ja ne mogu ulaziti, ne bi smjela biti dignuta na 
nivo principa naše politike i prakse. Kao što sudbina svijeta 
zavisi od rješavanja suprotnosti razvijenih i nerazvijenih, ta- 
ko i sudbina našeg socijalizma također zavisi od rješavanja 
ove suproinosti — razvijenih i nerazvijenih u Jugoslaviji. Par- 
tikularni interesi nacionalistički obojeni, i na našem terenu 
Prijetu tekovinama socijalizma. Efikasnijim sredstvma trebalo 
bi zaustaviti trend daljnjeg bogaćenja bogatijih i osiroma- 
šivanja siromašnih. 


Prema vanjskim manifestacijama socijal1a revolucija u nas, 
odnosi:o političkim terminima govoreći, socijalistička izgradnja 
pokazuje simptome krize. Možda su ovo samo izvanjski znako- 


5) Program SKJ. Bgd. 1958, str. 362. 

vi unutarnje krize rasta. Akceleracija socijalne revolucije, pa 
prenia tome i daljnje rješavanje nacionalnog pitanja kao nje 
zinog sastavnog dijela u nas, zavisi prije svega od adekvatnog 
izbora koncepcije daljnjeg revolucionarnog razvitka i beskom- 
promisnog zalaganja za njezinu realizaciju. Kakve nam se kon- 
cepcije sve nude, implicite ili eksplicite, kuloarski ili javno. 


U različitim socijalnim sredinama kao izlaz iz ove »anarho- 
idno-samvupravne« situacije predlaže se, naravno kao privatno 
mišljenje, etatističko“birokratski koncept, ne više militantno- 
partizanski, već koncept prosvijećenog birokratizma, dopunjen 
tehnokratskim elementima. Kada bi ovaj koncept i bio više kod 
nas moguć, i efikasniji od postojeće orijentacije, ne bi bio pri- 
hvatijiv, upravo sa stanovišta daljnjeg rješavanja nacionalnog 
pitanja. Prividno je izgledalo da su u etatističko-birokratskoj 
tazi međunacionalni odnosi bili adekvatnije rješavani. Napro- 
tiv. nehistorijsko produžavanje egzistencije etatističko-birokra- 
tskih struktura zaoštravalo je i zaoštrava međunacionalne od- 
nose. Birokracija postaje nosilac »našeg« nacionalizma. Što se 
duže prolongira bezrazložna vlast birokracije, ona sve više u 
međunacionalnim odnosima prakticira pravila igre ranijih vla- 
dajućih grupa. Birokracija je hijerarhijski strukturirana i per- 
manentni sukob između nižih i viših sfera hoće prikazati kao 
borbu za nacionalnu nezavisnost, odnosno očuvanje kompak- 
tne društvene zajednice, a u suštini se najčešće vodi borba za 
svoj birokratsko-partikularistički ili birokratskođunitaristički 
monopol vladanja ljudima. Sve dotle, dok čovjek kao čovjek 
nije slobodan, ne može se postići potpuna sloboda i ravnoprav- 
nost među nacijama. 


U posljednje vrijeme u nekim intelektualnim krugovima 
susreću se i ovakva mišljenja. Marksistički koncept rješavanja 
nacionalnog pitanja je preuranjen i za naše prilike neprimjeren, 
zato je nacionalna kultura ugrožena. Inteligencija je historijski 
gledano u teškim danima za naciju i njezinu kulturu uvijek 
stapala na povijesnu pozornicu da bi bila čuvarica i njegova- 
teljica nacionalne kulture. Ova teza se dalje ponešto dorađuje 
određenjem izuzetnog mjesta studentima, — mladom nara- 
štaju inteligencije, u borbi za ugroženu nacionalnu kulturu. Ali 
za realizaciju ovog koncepta treba stvoriti i političke okvire, 
čuje se da bi to mogla biti konfederacija, vlastita nacionalna 
Partija, a najekstemniji zagovornici ovog koncepta glasno mi- 
sle i o otcjepljenju. Konfrontacijom ovog »izlaza« s naprijed 
koncipiranim programom rješavanja nacionalnog pitanja, evi- 
dentno je da on nije na tragu marksizma, što se eksplicite i 
priznaje. Stvaranje političkog okvira osnivanjem mnadionalne 
Partije za koju je logično pretpostaviti da bi se trebala identi- 
ficirati s ovako shvaćenim nacionalnim interesima također ni- 
je marksistički: »Komunisti se razlikuju od ostalih proleter- 
skih partija samo time što. . . oni u različitim nacionalnim 
borbama proletera ističu i provode zajedničke od nacionalnosti 


302 


nezavisne interese cjelokupnog proletarijata«." Premda autori 
ovog teksta nisu bili romantični sanjari, već teoretičari velikog 
formata, njima se nije činilo preuranjeno prije više od jednog 
stoljeća zapisati ove riječi u program komunista. Kada su se 
kornunistički pokreti institucionalizirali kao državni bilo je 
odstupanja od tog stava, ali faktička internacionalna komunis- 
tička praksa je potvrđivala i potvrđuje njegovu sve veću ak- 
tualnost. 


O konfederaciji kao adekvatnijem političkom okviru za 
rješavanje međunacionalnih odnosa na ovom mjestu ne bih 
raspravljao, ali bih rekao riječ, dvije, o eventualnom otcjeplje- 
nja kao rješenju nacionalnog pitanja. O tom stavu ne bih go- 
vorio u ime bilo kakvog teorijskog programa, premda je i to 
moguće, već u ime historijske prakse naših naroda. Ne želim 
idealizirati ovu praksu, ali naši su narodi kroz njeno događa- 
nje u tolikoj mjeri međusobno utkani u nacionalnu osnovu, 
društveno biće, jedni drugima, i sudbinski povezani da bi po- 
kušaii otcjepljenja bilo koga od njih bili ravni nacionalnom 
samoubistvu. Nakon oslobodilačke borbe i narodne revolucije 
kao općejugoslavenskog fenomena, pomišljati na otcjepljenje 
mogu samo arhireakcioneri. Bilo je mišljenja, ali ne unitaristi- 
čki motiviranih, koja su revoluciju u Jugoslaviji smatrala tako 
značajnim događajem u životu svih naših naroda, da će analo- 
gno nekim drugim historijskim situacijama, razvitak odmah 
teći u pravcu nacionalnog stapanja. Raspravljati o teorijskoj 
vrijednosti ove teze bilo bi bespredmetno, jer je praktički raz- 
vitak spontano i svjesno usmjeravan dovršavanju postojećih i 
konstituiranju novih nacionalnih individualiteta (na pr. bosan- 
sko-hercegovački Muslimani). 


Teorijski boljeg izlaza za rješavanje međunacionalnih odno- 
sa od samoupravnog modela društvene organizacije nema, ali 
praktički nalazimo se još na početku i zbog sve većih otpora 
utjecajnih društvenih grupa, bilježimo tendenciju usporavanja. 
Već smo konstatirali to kao izvor međunacionalnih problema i 
porast nacionalističkih tendencija. Samo uporna teorijsko-prak- 
tička djelatnost na razvijanju samoupravnog socijalizma može 
biti osnova potpunom rješavanju nacionalnog pitanja kod nas. 
Zašto? Osnovna pretpostavka je u tome što čovjek kao čovjek 
postaje gospodar svoje vlastite sudbine, nosilac neotuđivog 
prava samoupravljanja. Analogno tome svaka uža i šira dru- 
štvena grupa i zajednica sama sobom upravlja. Za svakog se 
čovjeka kroz sistem samoupravnosti formiraju isti društveni 
kriteriji. U samoupravnom sistemu iščezavaju klase i ekonom- 
ski uvjeti klasne egzistencije koje su nosilac nacionalističkih 
i hegemonističkih tendencija. Društvo se kroz sistem samoup- 
ravnosti ne atomizira, što bi moglo pothranjivati partikulari- 


6) Marx-Engels: Komunistički manifest, Kultura, str. 44. 

zam. Samoupravnost nije suprotnost svakom centralizmu, već 
samo birokratsko-unitarističkom. Razvoj samoupravnosti u 
svim njegovim bitnim dimenzijama naročito vertikalnoj tendira 
k društvenoj integraciji, zasnovanoj na samoupravnom, demo- 
kratskom centralizmu. Na taj način samoupravnost ostvaruje 
nacionalnu samostalnost kao osnovu prevazilaženja nacionalnih 
i državnih granica i prerastanja u otvorenu ljudsku zajednicu. 

Raspravljati o odnosu nacionalnog, internacionalnog i uni- 
verzalnog ne može se samo na primjeru jedne zemlje, premda 
i mnogonacionalne kao što je naša. Kakav je trend u plane- 
tarnim razmjerima? Na jednoj strani kao pretpostavka nacio- 
nalnooslobodilačkih pokreta formiraju se na širokim prostran- 
stvima svijeta u razvitku nove nacije. Iz toga bi se moglo za- 
ključiti da se planetarni nacionalni mozaik samo popunjava 
novim nacionalnim grupama, i kada se taj proces završi pre- 
stat će i poje u tom svjetskom nacionalnom mozaiku. Me- 
đutim, na djelu je još dublja i šira tendencija internaciona- 
lizacije, koja vodi univerzalnoj svjetskoj zajednici. Taj pro- 
ces nv spada samo u sferu anticipacije već predstavlja i ten- 
dencijsku realnost. 


Pedesetih godina našeg stoljeća otpočela je nova industrij- 
ska revolucija koja postaje arhitekt novih socijalnih okvira 
procesa internacionalizacije u svim oblastima čovjekova života. 


Na ekonomskom planu — nova međunarodna podjela rada, 
zatim svjetsko tržište, uvlače čovjeka i narode u planetarni 
mehanizam privrede. Međuzavisnost i nesamodostatnost i naj- 
većih nacionalnih privreda postaje svjetskohistorijska činjeni- 
ca. U zavisnosti od ovih neumitnih promjena, mijenja se po- 
našanje čovjeka, njegova svijest i kultura. 


Na političkom planu — zbog sve veće sudbinske povezano- 
sti fundamentalni politički problemi (na pr. rat i mir) ne mo- 
gu se više rješavati bez međunarodne političke suradnje. Dodu- 
še, političke strukture upravo zbog svoje nesuvremenosti 1 
sprečavaju internacionalizaciju, odnosno stvaraju regionalne 
svjetske organizacije blokovskog karaktera. 


Na duhovnom planu — prije svega posredstvom sredstava 
masovnih komunikacija duhovne vrednote više ne poznaju gra- 
nica. Kultura oduvijek internacionalna po sadržaju, počinje gu- 
biti i nacionalnu formu . Internacionalizacija kulture ne znači 
i uniformnost. Uostalom, kulturna raznorodnost je postojala: pri- 
je nastajanja nacija, sigurno će i poslije njihova iščezavanja. 


Nova industrijska revolucija sa svim svojim posljedicama 
ne može sama po sebi u cijelosti završiti proces nadilaženja 
nacionalnog u internacionalno i univerzalno. To može biti sa- 
mo djelo socijalne revolucije. Stvaranje univerzalne, općeljud- 
ske zajednice u kojoj će ljudski odnosi biti neposredno dru- 
štveni, a ne posredovani klasnom, nacionalnom, partijskom pri- 
padnošću, moguće je jedino na terenu socijalizma. 

1. Ako usmjerimo pažnju na odnos nacionalnog, internacio- 
nalnog i univerzalnog, uočit ćemo da je to isključivo moderan 
odnos i usto usko povezan s onom suvremenošću obilježenom 
rađanjem i prisutnošću jednog organiziranog pokreta socijalis- 
tičkih radnika. On sintetički izražava centralni problem toga po- 
kreta, ujedno centralnog problema i sudbine suvremenog čovje- 
čanstva: podupiranje razvitka svih naroda protiv svih tlačenja 
i nacionalnih privilegija i istovremeno iskorjenjivanje unutar 
pojedinih nacija klasnih privilegija, matice agresivnog naciona- 
lizma, stvarajući tako temelje za opću integraciju ljudskog roda 
bez obzira na nacionalne granice. 


U ljudskoj povijesti nije bilo tako veličanstvenog programa 
niti tako teškog pothvata. Grčki je svijet stranca (barbaros) 
izjednačavao sa životinjom i s robom. Za Rimljana prema zako- 
niku Dvanaest ploča stranac je smatran: »neprijateljem« (hostis) 
a i kasnije je njegov položaj uvijek bio veoma težak u rimskoj 
pravnoj strukturi: nije se smio niti ženiti i njegova je ženidba 
bila iniustae nuptiae. Kršćanstvo je nakon nagovještaja koje je 
u sebi sadržavao stoicizam, bilo prvo veliko izjednačenje ljud- 
skog roda ukoliko je sastavljeno od jednakih sinova Oca, no to 
je bilo religiozno izjednačenje, tj. onostrano: u ratovima između 
naroda kršćani se svrstavaju a njihovi svećenici blagoslivlju 
sve vojske. Buržoasko je doba bilo upravo doba stvaranja na- 
cionalne države, no upravo velike nacionalne države bile su one 
koje su to pravo negirale ostalim nacijama. Tako je u politici 
klasni privilegij bio uvijek isprepleten s nacionalnim i rasnim, 
dok je u kulturi urodio onim što će Vico nazvati »taštinom 
nacija«. Hegel pridodaje toj taštini pečat prirodne teorijske za- 
konitosti gledajući u Duhu nacija uzastopne inkarnacije univer- 
zaln:g Duha. Otjelovljenje Univerzalnog Duha on je našao u 
njemačko-pruskoj Državi. 

Ma koliko temeljito tražili u povijesti religioznih, kulturnih 
i političkih pokreta, nikad nećemo pronaći proglas sveopće jed- 
nakosti kao što je onaj sadržan u Manifestu Komunističke Par- 
tije: »Proleteri cijelog svijeta, ujedinite se!« Doista, na izgled se 
univerzalnost toga poziva čini ograničena budući da je upućen 
samo jednom dijelu čovječanstva — proleterima, pa ipak pret- 
hodna konstatacija o nužnoj isprepletenosti između klasnog i 
nacionalno-rasnog privilegija pokazuje, kako samo on može biti 
proglas totalne emancipacije čitavog ljudskog roda. On poziva 
doista na najširu stvarnu internacionalnu solidarnost koja je 
danas moguća a da pri tome ne iznevjerava cilj jednakosti i bor- 
bu protiv klasnog privilegija i njegovih nacionalističko-imperi- 
jalističkih tenđencija. Ako mu je trebalo upotpunjenje, našao 
ga je u I svjetskom ratu kad su najdosljedniji socijalisti objavili 
»rat ratu« i s Lenjinom predložili preobražaj imperijalističkog 
rata u proletersku revoluciju. 


Dok se u buržoaskoj filozofsko-političkoj kulturi univerzali- 
zam koncentrirao (i iscrpliivao) u spiritualnosti čovjeka koji je 
jedini sposoban da se uzdigne do univerzalne samosvijesti, puš- 
tajući »one niže« da se srozaju u ropstvo najamnog rada kao i 
u nacionalno-rasnu diskriminaciju, dotle se u socijalističkoj fi- 
lozofsko-političkoj kulturi univerzalizam koncentrira u stvarno 
organiziranu povezanost proletera cijelog svijeta (u Internacio- 
nalu), ali se u njoj ne iscrpljuje budući da vodi do borbe za so- 
cijalnu emancipaciju a time i za obaranie svake snage koja prijeti 
alijeniranošću i diskriminacijom, kako između ljudi unutar 
iedne zemlie tako i između nacija.Ishodište filozofsko-buržoas- 
ke kulture jest apstraktni univerzalizam u koiem praktički eks- 
kluzivizam egoističnog buržuja nalazi svoi legitimni pandan, 
onog buržuia koji svoj život živi u totalnoj separaciji-opoziciii 
kako spram proletera svoje zemlie tako i spram »neciviliziranih 
naciia«. Ishodište socijalističke filozofsko-političke kulture jest 
proleterski internacionalizam kao zbiljska, jedino moguća, opća 
platforma danas za izgradnju stvarnog i totalnog sutrašnieg 
univerzalizma. Od prvoga se može doprijeti najviše do »podno- 
šenia« tuđe emancipacije, a do drugog moramo bezuvjetno poći 
ako želimo postići opću emancipaciju. 


2, Drugo gledište koje nam se nadaje odnosi se na konkretne 
historijske sadržaje koje taj odnos poprima potaknut sociialis- 
tičkim snagama suvremenog svijeta. Dosada smo upoznali četiri 
profila toga odnosa s obzirom na sadržai. Prvi ie bio otpor prin- 
cipu rata koji se manifestirao ponaiprije prilikom prvog sviet- 
skog rata. Drugi se sastojao u aktivnoi solidarnosti s Oktobar- 
skom revolucijom i s prvom sociialističkom državom (»Dalje 
ruke od Sovietske Rusije«, izvikivali su u Londonu kao i u Pa- 
rizu i Torinu). Treći je onaj utjelovljen u velikoj antifašističkoj 
borbi drugog svjetskog rata. Četvrti se odvija pred našim očima 
i sastoji se u tom što sve napredne snage svijeta podupiru žrtve 

agresije i narode koji se dižu za svoju slobodu. Dovoljno je pod- 
sjetiti se na aktivnu solidarnost s Alžirom, Kubom i Vijetna- 
mom. Ako treba imenovati nekog tko predstavlja tu aktivnu so- 
lidarnost u najvećem stupnju odlučnosti i humanosti treba na- 
vesti Che Guevaru, tog najplemenitijeg Garibaldija 20. stoljeća 
kome se najveća pohvala dade sažeti ovim epigrafom: »Komunist 
rođen u Argentini, borio se za Guatemalu, pobijedio za Kubu, 
umro za Boliviju«. 

No, vjerujemo da ovaj četvrti profil historijskog odnosa iz- 
među nacije, internacionalizma i univerzalizma još mora biti 
usavršen. On mora steći višu svijest i oštriju snagu da bi pos- 
tao dovršena teorija. Zato je potrebna bitka na intelektualnom 
i političkom planu ne samo protiv starih shema povlašćene kul- 
ture, nego i protiv nekih preživjelih shema u samom socijalis- 
tičkom kretanju. U prvom redu mišljenje da se još i danas taj 
odnos postavlja kao jučer ili prekjučer: kao nastupanje uz bok 
jedne socijalističke države ili kao apstraktna i generička nega- 
cija nacije. To su ukorijenjene sheme koje je teško zamijeniti 
modernom vizijom internacionalne borbe koja se kreće kroz 
obnovu nacija ka konkretnom univerzalizmu. Njima se pridru- 
žuje treća ne manje opasna: ona ikoja zamišlja da uvažavati 
naciju znači za socijalistu ponovno oživjeti nacionalni provinci- 
jalizam i podijeljenost. Suvremena stvarnost pruža mnoge pri- 
mjere koji mogu koristiti rušenju tih shema, ali je čini se, naj- 
karakterističniji onaj Che Guevare, koji je kao Argentinac pot- 
pisivao svoja pisma kao kubanski ministar parolom »domovina ili 
smrt« dok se pripremao za odlazak u treću domovinu i da umre 
za nju. Netko bi mogao fenomen interpretirati također u roman- 
tičnom smislu, ali je teško poreći činjenicu da život i smrt tog 
čovjeka nije velika pouka konkretnog shvaćanja nacionalnog 
problema, socijalističkog internacionalizma i modernijeg uni- 
verzalizma Ili ćemo pak morati doista smatrati da s romantiz- 
mom mora iščeznuti svako poštovanje heroja i da se, ukratko 
rečeno, u 20. stoljeću više ne može roditi jedan Garibaldi? 


Danas se, po uvjerenju autora, konkretizacija gore spome- 
nutog odnosa postiže samo uviđanjem nemogućnosti odvajanja 
tri problema koji ga sačinjavaju. Više ne možemo biti uni- 
verzalisti a da nismo stvarno internacionalisti, niti možemo biti 
internacionalisti a da ne potičemo napredak vlastite i ostalih 
nacija, niti naposljetku možemo ubrzati napredak vlastitoga 
naroda ako se ne uklopimo u cjelokupni historijski proces. Ali 
očito, svijest o tome ne može biti ništa drugo nego li intelek- 
tualna i moralna tekovina a ne može biti nametnuta. Ona se 
odnosi prije svega na pobornike socijalističkog pokreta. Od 
njih historija danas traži da budu aktivni i svjesni članovi pro- 
cesa koji nadilazi nacije samo utoliko ukoliko ih podiže do so- 
cijalizma. U praksi se ovim postavljaju veliki problemi ponaj- 
više socijalističkim zemljama: one moraju umjeti poštivati volju 
svoga naroda i voditi računa o specifičnim nacionalnim situa- 

cijama i istovremeno moraju uspjeti razumjeti te situacije u 
okviru općeg procesa oslobađanja. Po svoj prilici historija nije 
nikada od jednog političkog pokreta tražila toliku odgovornost 
i svjesnost. To je znak (i kamen kušnje) njene zrelosti. 


3. Poštivanje volje radnika vlastite zemlje uvjetuje šada 
da partija i država u socijalističkoj organizaciji društva pro- 
nađu nov i različiti odnos. Partija ne može vladati državom 
koja stvarno želi biti nacionalna: ona mora zaslužiti upravlja- 
nje državom, neprestano osvajajući suglasnost vlastitog naroda. 
A budući da se partija istovremeno mora uzdići do općenitije 
historijske vizije, ona mora uspjeti izraziti borce novoga tipa 
sposobne da pridobiju pristanak naroda u internacionalnim za- 
dacima. S druge strane taj promijenjeni odnos partije i države 
mora uključiti da i sama partija, dok se oslobađa od etatistič- 
kih i stoga nacionalističkih sugestija, mora uvidjeti probleme 
nacije ne više kao internacionalne probleme prenesene u na- 
cionalnu situaciju, već kao nove probeme nove nacije. Ono 
što se ima voditi kao doraslo novim zadacima, jest upravo ova 
dvostruka sposobnost da se spoji na jednom višem stupnju 
poštovanje nacije s internacionalizmom. Ta nova dužnost jest 
dvostruka sposobnost spajanja odnosa nacije i internaciona- 
lizma na jednom višem nivou, a to tek treba stvoriti. 


Sve to ne stavlja samo u kušnju sposobnost boraca već 
i samu vrijednost pokreta. To je, da tako kažemo, opći ispit 
mogućnosti da čovječanstvo socijalizmom ujedinjeno, uspijeva 
zaista postati univerzalističkom zajednicom u kojoj bi se sve 
nacije osjećale slobodne i baš zato prestale biti odvojeni ako 
ne i suprotstavljeni dijelovi čovječanstva. 


Moglo bi se učiniti da je čitava ova rasprava čisto politička. 
Ali nije tako. Govorilo se o svijesti na najvišem nivou. To znači 
da je riječ o stvaranju jedne zrelije socijalističke kulture — to 
jest, o intelektualnoj razradi suvremenih problema, koja bi 
pružila samim političarima mogućnost da u svakom od tih pro- 
blema opaze novu vezu između nacionalnosti, internacionaliz- 
ma i univerzalizma i da upozore na elemente lažnog naciona- 
lizma i internacionalizma u svakom problemu, kao što su pro- 
vincijalni i antinacionalni elementi, to jest, ukratko, antiuni- 
verzalistički elementi. Samo tako može nastati jedan novi, kon- 
kretni. autentični univerzalizam. Navest ću jedan primjer čija 
banalnost bi trebala potaknuti na razmišljanje kakvog smisla 
imaju još dandanašnji pasoši (te sviedodžbe nacionalnog pro- 
vincijalizma) u skupu država socijalističkog sistema (kad su, 
čak, i među mnogim kapitalističkim zemljama pasoši ukinuti)? 
Tli, kakvo značenje ima danas svođenje političkog opredjeljiva- 
nja na puko i jednostavno opredjeljivanje za ovu ili onu soci- 
jalističku državu. 


4, Suvremeni svijet ne raspolaže više velikim izborom. To 
je sve više integrirani svijet upleten svakim svojim dijelom u 

svako političko zbivanje, u svaki ekonomski problem ,u svaki 
intelektualni stav. On ne može lako birati između mira i. rata, 
a i sami »lokalni ratovi« svakog trenutka prijete da buknu u 
svjetske ratove. On ne može konkretno zamišljati budući raz- 
vitak a da ne postavi pitanje izjednačavanja nivoa svake zemlje 
i svih zemalja. Po nekoj vrsti historijske nemeze, ako je jučer 
nerazvijenost jednog dijela svijeta bila uvjet razvoja drugog 
dijela, danas, čini se, razvitak se ne može nastaviti ako se ne 
uništi nerazvijenost. Problemi koji na višem nivou izgledaju 
riješeni, ponovno se otvaraju — još akutniji — na nižem nivou, 
a unutarnje kontradikcije koje su se jučer »izvozile« danas pod- 
nose i još teret protivurječnosti »uvezenih« izvana. Reklo bi se 
da u svijetu više nema »privatnih« problema: svi problemi pos- 
taju »javni«. Radi se o tome, da postanemo svjesni baš tog 
prividno paradoksalnog, fenomena: da svaki privatni problem 
postaje javni, i stoga svaki javni problem nužno postaje pri- 
vatan. U suštini, sama antiteza privatno-javno dolazi u krizu. 
Marx je rekao da je u epohi građanske civilizacije po prvi put 
historija postala praktički uistinu univerzalna. Jedno stoljeće 
kasnije, tvrdnja je još istinitija. Svijet se tako suočuje s bitnim 
problemom stvaranja zbiljskog univerzalizma koji bi odgova- 
rao toj objektivnoj univerzalnosti koja sve više uzima maha. 
Nameće se potreba nove kulture koja bi anticipirala njegove 
teorijske elemente: ako do jučer jedan sam genijalan mozak 
nije bio dovoljan da riješi kompleksne znanstvene probleme, 
danas jedna sama nacionalna kultura nije dovoljna da naznači 
kakva će perspektiva biti budućnosti čovjeka. Sve to suočava 
svijet s novim opasnostima. Postoji opasnost da nacije proiza- 
šle iz veličanstvene borbe za oslobođenje odbace zajedno sa sra- 
motnim privilegijama »velikih« nacija koje su još do jučer nji- 
ma vladale, »privilegiranih rasa« i ugnjetavalačkih klasa, i kul- 
turu koju su ljudi skupljali tokom stoljetne historije u izgrad- 
nji čovjekove civilizacije. A postoji i opasnost, da se sučelice 
tome, same napredne snage »starih kontinenata« zatvore uži- 
vajući u »staroj civilizaciji« i ne dajući mjesta novoj. Perspek- 
tiva koja iz toga može proizići ne sastoji se samo u trajnoj po- 
djeli svijeta nego štoviše u podjeli koja nema više kao svoju 
os kriterij solidarnosti sviju potlačenih zemalja, već kriterij 
»civilizacije«, rase ili religije. 


Intelektualci su zato pozvani da spriječe tu perspektivu i da 
stimuliraju perspektivu solidarnosti potlačenih koji žele biti i 
stvaraoci autentične univerzalističke civilizacije. To mogu uči- 
niti samo ako već od sada, van svih izvještačenih podjela učvrste 
kulturnu zajednicu u kojoj struje, izmjenjuju se i razrađuju 
problemi pojedinca kao zajednički problemi. Njihova dužnost 
mora iznad svega biti usmjerena prema dva centralna cilja: u 
»razvijenim zemljama« izoštriti kritiku humanih i socijalnih 
svojstava »razvitka«, a u »nerazvijenim« unapređivanje kul- 
turnog dozrijevanja prisvajanjem progresivnih vrijednosti već 

izraženih u svijetu. Ta dvostruka akcija dovest će intelektualce 
dvaju dijelova svijeta do susreta i suradnje na izgradnji zajed- 
ničke problematike i na stvarno univerzalističkim rješenjima. 
Sučelice ovim potrebama nema alibija za modernog intelektu- 
alca a odgovoriti na njih obavezno postaje moderni način biti 
intelektualac: čovjek, tj. onaj koji razrađuje probleme vlastite 
zemlje u duhu univerzalističkog internacionalizma koji rješava 
današnje probleme imajući u vidu i horizonte sutrašnjice. 


Prevela Ljerka Šifler-Premec 

NEKOLIKO TEZA O NACIONALNOM, INTERNACIONALNOM 
I UNIVERZALNOM 


Howard L. Parsons 


Bridgeport 


A. NACIONALNO 


1. Nacija! je povijesna zajednica ljudi koji imaju zajednički 
identitet koji proizlazi odatle što žive (zadovoljavaju potrebe), 
održavaju se (proizvodeći stvari i tehnike za zadovoljavanje poi- 
reba) i vrednuju (biraju, stvaraju, nalaze prednosti) u društve- 
nom sistemu interakcije unutar jednog ograničenog teritorija. 
Ona je ekološka jedinica u prostoru i vremenu. 

2. Društveni sistem je sistem smisaonih (upravljanih znako- 
vima) interakcija* koje su zajedničke osobama u tom sistemu, 
koji funkcionira tako da bi osobe i ustanove prilagođavao jedne 

ima i prirodi, a koje su posredovane zajedničkim jezikom 
(materinjim jezikom). On uključuje (a)sistem proizvoda, oruđa 
i tehnika (također elemenata sistema znakova) za prilagođava- 
nje prirodi, proizvodnju i raspodjelu dobara i usluga, i za omo- 
gućavanje opstanka; (b) sistem očekivanja (međusobnih zna- 
čenja), uloga (sistem očekivanja), i ustanova (sistema uloga)“, 
sa sub-sistemima jezika, koji razlikuju i integriraju pojedinačne 
osobe i ustanove u odnosima između sebe i spram prirode; i (c) 
pojedinačno i društveno stvaralaštvo koje teži da preobrazi (auf- 
heben) proizvode, oruđa, tehnike i značenja društvenog sistema. 


ii i 2vdje govorim o nacijama u postfeudalnom i evropskom smislu 
J 1. t 

2) Primarna hema takvih značajnih interakcija jest zamjedba-zamisao, 
rukovanje, primanje; il., u smislu znakova, formativno obilježavanje. pro- 
Pisivanje, procjena. Vidi Charles Morris, »Signification and Signif.cance:, 
Cambridge, Mass.: The M. I. T. Press, 1964, str. 20—22. 

3) Definicija društvenih kategorija u smislu očekivanja ili značenja 
uzeta je iz »The Social System« Talcotta Parsonsa u interpretaciji Char- 
lesa Morrisa. op. cit., str. 57—58. 

3. Nacija održava svoj ekološki integritet u prostoru i vre 
menu (stav 1) (a) stvaralačkom interakcijom osoba i skupina 
unutar svog društvenog sistema sa tlom, biljkama, životinjama 
i drugim stvarima na svom teritoriju, i s drugim nacijama; i 
(b) koordinacijom svojih značenja (očekivanja, uloga, ustanova) 
među sobom da bi se osigurali opstanak i vrijednosti koje se 
traže. 

4. Važna ustanova kroz koju se vrše ta interakcija i koordi- 
nacija, politička je; to je naime vlada. U onoj mjeri u kojoj na- 
cija ima političku organizaciju ili vladu, ona je država ili nacija- 
država. Vlada je izravno ili neizravno agencija vladajuće priv- 
redne skupine (ili privrednih skupina) u društvenom sistemu, 
tj. onih koji upravljaju teritorijem i osnovnim proizvodima, o- 
ruđima, tehnikama i značenjima društvenoga sistema. 

5. Postoje dvije vrste vlada: (a) vlada koja teži tome da o- 
lakša opstanak i vrijednosti malog broja osoba u naciji — oso- 
bama koje pripadaju vladajućoj ekonomskoj klasi ili privilegi- 
ranoj eliti (oligarhijska vlada); i (b) vlada koja teži da omogu- 
ći opstanak i vrijednosti velike većine ili svih osoba u naciji 
(demokratska vlada). 

6. Oligarhijske vlade teže da ojačaju sistem proizvoda, oru- 
đa, tehnika i značenja ustanovljenog društvenog sistema i da 
guše stvaralaštvo. (stavovi 2, 5) 

7. Demokratske vlade teže da pojačaju stvaralaštvo koje pre- 
obražava proizvode, oruđa, tehnike i značenja ustanovljenog 
društvenog sistema. (stavovi 2, 5) 

8. Uspjeh vlade u ostvarivanju svojih ciljeva jest funkcija 
sredstava kojima raspolaže i djelotvorne upotrebe tih sredstava. 

9. Glavna sredstva vlade jesu: (a) osnovni proizvodi, oruđa, 
i tehnike proizvodnje dobara i usluga; (b) vladajuće misli — u- 
ključujući ideologije koje pružaju definiciju pojedinačnog iden- 
titeta i vrijednosti u odnosu na sudbinu društva i društvene vri- 
jednosti; i (c) oruđa i tehnike prinude da bi se spriječilo odstu- 
panje od ustanovljenog društvenog sistema. (stav 2) | 

10. Ni jedna oligrahijska ili demokratska vlada ne može pos- 
tići svoje ciljeve ako nema kontrolu nad nekim od tih glavnih 
sredstava. Nemati kontrolu nad njima znači nemati kontrolu 
nad poretkom življenja ljudi u naciji, značenja (ideja i vrijed- 
nosti) koja ih vode i sredstava za održavanje vladajućeg poretka, 
značenja i vrijednosti. 

11. Oligrahijska vlada je oblik kroz koji manjina upravlja ve- 
ćinom; demokratska vlada je oblik kroz koji velika većina ili svi 


4) Ovdje se vrijednosti uzimaju u jednostavnom smislu kao ono čemu 
ljudi daju prednost ili što žele, zbiljski ili idealno. Pitanje što bi ljudi 
trebalo da žele i što su »pogrešne« vrijednosti, u načelu i u krajnjoj 
liniji odlučuju ljudi u danom društvenom sistemu. Sudeći prema iskustvu 
prošlosti većina ljudi, ako doista ima pravi izbor, htjet će se odlučiti o 
vrijednostima na temelju svog vlastitog promišljenog zapažanja, koliko 
god ono bilo ograničeno, 

ljudi stvaralački upravljaju sobom. Upravljanje vlade narodora 
tim je potpunije što više se približava demokraciji, tj. samou- 
pravljanju naroda. ' 

12. Vlada crpe svoju moć iz aktivnog ili pasivnog pristanka v- 
nih kojima vlada. 

13. Taj se pristanak temelji u osjećaju nacionalizma. (stav 18) 

14. Taj pristanak nadalje vlada izaziva i usmjeruje dok vrši 
kontrolu nad nužnim sredstvima. (stav 9) 

15. Kad je integritet jedne nacije (stav 3) ugrožen unutraš- 
njim sukobima između očekivanja, uloga i ustanova, vlade su 
sklone primjeni privrednih, idejnih i prinudnih mjera da bi pos- 
tigle koordinaciju. (stav 9) 

16. Ako je vlada demokratska — tj. ako velika većina ljudi (ili 
svi ljudi) upravlja sobom (stav 11) — idejnim sukobima pris- 
tupat će se nenasilno i stvaralački. 

17. Ako je vlada oligarhijska (stav 11), unutrašnjim sukobi- 
ma pristupat će se nasilno i nestvaralački. 


18. Osjećaj nacionalnog identiteta (rodoljublje, nacionalizam) 
što ga neki narod ima, jest izraz njegova nacionalnog integriteta, 
naime stupnja u kojemu (a) dijeli značenja, proizvode oruđa i 
tehnike, i (b) aktivno ih vrednuje, (daje im prednost, štiti ih i 
vjeran im je) u društvenom sistemu na ograničenom teritoriju. 

19. Dok je nacionalistički osjećaj integriran pomoću zajednič- 
kih značenjaš, on je podijeljen kad neka manjina (a) posjeduje 
i upravlja teritorijem s njegovim izvorima i s temeljnim orudi- 
ma i tehnikama proizvodnje i raspodjele dobara i usluga; (b) 
posjeduje i upravlja izvorima značenja (materijalnim i ideološ- 
kim uslovima) koji određuju očekivanja, uloge i ustanove; i (c) 
kada upotrebljava prinudu da bi spriječila stvaralaštvo i preo- 
brazbu društvenog sistema. (stavovi 11, 17, 18). 

20. Takvo posjedovanje i upravljanje otuđuju" većinu od nje 
zina nacionalnog nasljeđa značenja i vrijednosti i od značenja i 
vrijednosti što ih stvara. Ono dijeli naciju u antagonističke sku- 
pine: (a) dominantnu oligarhijsku manjinu (stav 11), čiji člano- 
vi identificiraju vrijednosti nacije sa svojim vlastitim vrijedno- 
stima; (b) skupinu ljudi koji, ako i ne vladaju, aktivno ili pasiv- 
no prihvaćaju tu definiciju nacije i s njom se identificiraju; (c) 
skupinu koja odbija narodnost gotovo u potpunosti (na pr. Lum- 


5) Zapadnoevropske nacije u modernom smislu riječi pojavile su se 
kada su domaća narječja nekih područja nadomjestila crkvenolatinski, kad 
se pismenost proširila a zajednička su značenja nekog povijesnog. iskus- 
tva oživjela i proširila se u tim narječjima pomoću tiska, te se ljudi od. 
ređenih teritor.ja na taj način povezali u jezične zajednice, Materijalna 
osnova za tu promjenu bila je gradska, trgovačka revolucija. 

6) Nacionalnost se u modernom i zapadnom svijetu javila tamo gdj 
su gradska trgovačka središta zamijenila feudalna sela kao žarišta eko- 
nomske djelatnosti, i došla prvo pod vlast zemljoposjedničkog plemstva. a 
Zatim buržoazije. Zato je stotinama godina, sve do pojave prve: socijalis-. 
tičke nacije prije pedeset godina, nacijama bilo prirođeno .to otuđenje: 

penproletarijat); i (d) skupinu čiji članovi nastoje odrediti i 
stvoriti svoju naciju u smislu značenja i vrijednosti velike veći- 
ne, dakle u smislu pokreta narodnog oslobođenja koji je us- 
mjeren protiv vladajuće manjine. 

21. Osjećaj nacionalnog identiteta nije moguće potpuno otu- 
điti od jednog naroda, osim genocidom Živjeti, naime, znači 
dijeliti, vrednovati i stvarati neka zajednička značenja, proizvo- 
de, oruđa i tehnike društvenoga sistema. (stavovi 2, 18) 

22. Nacionalistički osjećaj raste i sjedinjuje (a) kad ljudi ko- 
lektivno smatraju svojim društveno nasljeđe značenja i vrijed- 
nosti, teritoriju i njezine izvore i temeljna oruđa i tehnike, i 
(b) kad se stvaralački bore da bi svoju naciju oslobodili manjin- 
ske kontrole, unutrašnje ili vanjske. (stavovi 18, 20) 

23. Borba jedne skupine ljudi za nacionalno oslobođenje od 
vladavine manjine zahtijeva kao nužno (ali ne dovoljne) uvjete 
da bi uspjela, (a) aktivnu ili pasivnu lojalnost velike većine vri- 
jednosti, svoje teritorije i njezinih sredstava, i njezinih osnovnih 
oruđa i tehnika." (stavovi 12, 18) 


B. INTERNACIONALNO 


24. Nacija se razlikuje od drugih nacija svojim jedinstvenim 
povijesnim društvenim sistemom i teritorijem, ili ekološkim je- 
dinstvom. (stav 1) 

25. Nacija zavisi od drugih nacija i od tngovanja s njima da 
bi stekla dobra i usluge koji su bitni za njezin opstanak ili za 
značenja i vrijednosti na razini iznad opstanka." (stav 3) To jest, 
nacije su, po definiciji, po svom karakteru inter-nacionalne. 


7) Optimizam Marxa i Engelsa u vezi s nezavisnošću radnika od nacio. 
nalizma (»Manifest« je tvrdio da »radnici nemaju domovine«) nije potvr- 
dila povijest nacionalnih socijalističkih stranaka, a ni nacionalizam rad- 
nika u prvom i drugom svjetskom ratu. Međutim, opći program koji su 
oni zacrtali radnicima izgleda i dalje valjan. 

8) Golemi i neuspješni napor vlade SAD da slomi nacionalistički os- 
jecaj vijetnamskog naroda, dokazuje to. A isto tako i progoni Židova. 
Genocid je logičko produljenje svakog trajnijeg napora da se korjenito 
promijeni neki nacionalni identitet. Ljudi će radije dati svoj život nego 
napustiti društvena značenja i vrijednosti iz kojih crpe svoje osobne i 
društvene identitete. 

9) Nacionalno oslobođenje crnaca u SAD, na pr., neće imati uspjeha, 
sve dok se ne poveže sa značenjima. vrijednostima i traženjima većine 
bijelaca koji su otuđeni i ugnjeteni. To povez.vanje zavisi o razvitku svi: 
jesti o otuđenju i o ugnjetavanju, na obim stranama. 

10) Stoljećima ili tisućljećima neki su etnički narodi živjeli na svom 
teritoriju. a da nisu trgovali s drugim narodima. Oni su, međutim, živjeli 
na niskoj razini ljudskog opstanka i ne potpadaju pod definiciju koja 
je ovdje dana. Danas je čak i Imoćnim narodima kao što je SAD. za koje 
se dugo govorilo da su »same sebi dovoljne«, sve više potreban materijal 
od drugih naroda. Godine 1975. »ukupni deficit sirovina za industriju iz: 
nosit će oko 20 posto«. Harry Magdoff, »Economic Aspects of U. S, Im 
perialism«, »Monthly Review«, sv, 18, br. 6 (novembar 1966), str. 25. 

26. Minimalno načelo za regulaciju odnosa među nacijama 
(internacionalno pravo) jest međusobno priznavanje integriteta, 
nezavisnosti i jednakosti svih nacija-država."“ To načelo također 
je temelj za politiku mirne koegzistencije među državama s raz 
ličitim društvenim sistemima. 

27. U toliko što vuku svoj osnovni identitet iz svog specifič- 
nog, utvrđenog nacionalizma a ne iz svoje generičke ljudskosti u 
razvoju, članovi jedne nacije imaju tendenciju da članove dru- 
ge nacije smatraju za različite i tuđe." 

28. U toliko što vuku svoj osnovni identitet iz svoje ljudskosti 
(stavovi 29, 34), članovi jedne nacije imaju tendenciju da čla- 
nove druge nacije smatraju sličnima i bliskima. 

29. Oligarhijska vlada (stavovi 5, 11) gleda na narode i vlade 
drugih nacija onako kako gleda na većinu ljudi u vlastitoj na- 
ciji: kao na potencijalne saveznike i neprijatelje — tj. kao na 
sredstva koja se mogu upotrijebiti za omogućavanje vlastitih ci- 
ljeva.“ (stavovi 6, 17, 27) Zato je patriotizam o kojem ona go- 
Vori (»kao riječ 'ljubav' u ustima drolje« — Emerson) oblik po- 
moću kojega traži podršku ljudi u svojoj naciji i skriva svoju 
namjeru da izrabljuje narode drugih nacija. 

30. Demokratska vlada (stavovi 5, 11) gleda na narod i vla- 
de drugih nacija kao što gleda na svoj vlastiti narod: kao na 
osobe i ustanove s kojima treba postupati kao da su ljudske, kao 
na nacije koje imaju svoj integritet, nezavisnost i jednakost me- 
đu, drugim nacijama. (stavovi 7. 16, 28) Temeljno načelo me- 
m očnog reda na taj je način prisutno u humanističkome gle- 

anju. 

31. Kad integritet jedne nacije (stav 3) dolazi u sukob s dru- 
gom nacijom, oligarhijska vlada u prvoj naciji nastojat će isko- 
ristiti vladu te druge nacije odnosno bit će iskorištena od nje 
(surađivat će s njom). (stavovi 27, 29) Ona će težiti za jačanjem 
svog vlastitog društvenog sistema. (stav 6) 

32. Kad integritet jedne nacije dođe u sukob s drugom naci- 
jom demokratska vlada prve nacije nastojat će održati svoj in- 


11) T. W. Adorno, et al., »The Authoritarian Personality«. New York 
Harper and Row, 1950. 


12) Pogledajmo stav sadašnje Johnsonove vlade u Washingtonu prema 
narodu SAD i narodu Vijetnama — stav pun arogancije, obmanjivanja i 
ciničkog zalaganja za vlastiti interes. 

13) Nacija ima integritet kao neki organizam, ako i ne tako stabilno 
i čvrsto. Ona ima tendenciju da svoj društveni sistem očuva neokrnjen, 
odbacujući poput organizma sve što joj se učini da je tuđe tkivo. Neke 
nacije kruto organizirane u svojim značenjima i vrijednostima, srazmjer- 
no su neosjetljive za građu koja je unesena izvana ili unutar sistema. 
Drugi, u dinam:čnoj ravnoteži s drugim nacijama, mogu se prožeti no: 
vim značenjima i vrijednostima, a da ipak sačuvaju svoj integritet. Poto: 
nje nacije vodi takav pojam integriteta kakav podrazumijeva ne samo 
to što one jesu, nego i to što bi one mogle biti i što bi mogle biti sve na 
cije. To je humanistički pojam nac:onalnog integriteta koji sjedinjuje po- 
sebno i generičko, nacionalno i univerzalno. ' 

tegritet i djelovati poglavito s humanim (univerzalnim) intere- 
som.'' (stavovi 28, 30) Ona će težiti stvaralačkom preobražava- 
nju vlastitog društvenog sistema. (stav 7) ' 


C. UNIVERZALNO 


33. Univerzalno je bitno ljudsko — naime stvaranje i razvija- 
nje pojedinačnih tjelesnih sposobnosti svakog čovjeka pomoću 
njegovih značajnih, interaktivnih odnosa s drugim osobama, dru- 
štvenim proizvodima i prirodnim stvarima. (stav 2) Opći lik 
humanizacije univerzalan je za sve ljude, po tomu što se oni 
mogu zvati ljudima; on je konkretan i individualiziran, društven 
i prirodan.“ 

34. Univerzalni ljudski proces javlja se u nacionalnom kon- 
tekstu i nije nužno antitetičan prema specifičnim očekivanjima, 
ulogama i ustanovama koje određuju osjećaj nacionalizma. (sta- 
vovi 3, 18) Naprotiv, univerzalni ljudski proces ostvaruje se na 
poseban, osobit, pojedinačan način. 

35. U klasnom društvu kojim vlada oligarhija, antagonizam iz- 
među univerzalnog u jednom narodu i njegova nacionalističkog 
osjećaja proizlazi iz tri uvjeta: (a) materijalnih. uslova njegova 
otuđenja od izvora, oruđa (općih proizvoda), i procesa proiz- 
vodnje i raspodjele u njihovoj naciji, (b) nestašice ili krive ras- 
podjele dobara i usluga koja odatle proizlazi; i (c) vladajućih 
ideja i ideologije oligarhijske vlade, koja postvaruje i idolizira 
nacionalnu državu, i tako dovodi narod u suprotnost spram dru- 
ge države i ideologije. (stavovi 4, 5, 6, 9, 11, 18, 19, 20, 33) Na 
taj način osujećene energije naroda, koji uvijek zadržava nešto 
svoje ljudske simpatije, upravljaju se protiv drugih etičkih sku- 
pina, kod kuće i napolju. 

36. U besklasnom društvu mogu drugi uvjeti djelovati na 
prevlast nacionalističkog osjećaja nad ljudskim — na pr., ten- 
dencija velikih nacija da vladaju malima, strah malih nacija 
prema velikima, i nacionalno suparništvo. ' 

37. U svim nacionalnim društvenim sistemima postoji ten- 
dencija za postvarivanjem i uzdizanjem nacionalističkih osjećaja 
(stvorenih, nagomilanih značenja, uloga, ustanova) nad univer- 
zalne (stvaranje značenja). (stavovi 18, 33) 

38. U toliko što vuku svoj temeljni identitet iz svog osobitog, 
utvrđenog nacionalizma a ne iz svoje generičke ljudskosti koja 
se razvija, članovi jedne nacije imaju tendenciju da članove dru- 
ge nacije smatraju neprijateljskima i neljudskima"" (stav 27) 


14) U svojim »Filozofskim bilježnicama« Lenjin citira Hegelovu. »lijepu 
formulu«: »Ne samo apstraktna univerzalnost, nego univerzalnost koja 
u sebi uključuje bogatstvo posebnoga. pojedinačnog, jedinstvenog«. (Izda: 
nje na engleskom: »Collected Works«, sv. 38. Moscow: Foreign Languages 
Publishing House, 1961, str. 99). 

15) T. W, Adomo, et. al, Op. cit. 

39. U toliko što vuku svoj temeljni identitet iz svoje ljudskosti, 
članovi jedne nacije imaju tendenciju da i članove druge nacije 
smatraju ljudskima. (stav 28) 

40. Oligarhijska vlada ne može djelovati u interesu univerzal- 
nog. (stavovi 5, 6, 29, 33) Ona nužno širi izrabljivanje i nasilje 
u svojim odnosima unutar nacije i između nacija. (stavovi 17, 
31) 

41. Demokratska vlada ima tendenciju da djeluje u interesu 
univerzalnog. (stavovi 5, 30, 33) Ona nužno podržava načelno 
mirne koegzistencije u svojim odnosima unutar nacije i između 
nacija. (stavovi 16, 32) 

42. Logički cilj oligarhijskih vlada je prevlast nad nacijama 
u svjetskim razmjerima, tj. super-nacija ili super-nacionalna si- 
la koja djeluje u korist jedne manjinske klase. (stavovi 5, 27, 
29, 31, 38, 40) 

43. Logički cilj pokreta za narodno oslobođenje i demokrat- 
skih vlada jest suradnja svih nacija, nestanak svih vladajućih 
oligarhijskih skupina u nacijama (tj. svakog političkog izrab- 
ljivanja), i nestanak nacionalnih razlika koje dijele, u korist u- 
niverzalnog. (stavovi 5, 28, 30, 32, 41) 

44. Univerzalni lik ljudskog stvaranja i razvijanja postoji (po 
definiciji) u svim ljudima (stav 33) ali je u mnogima razmjerno 
nerazvijen Nr 

45. Velik razlog toj nerazvijenosti jesu ne nacionalizam nego 
oligarhijske vlade (stavovi 5, 29) koje se održavaju aktivnim ili 
pasivnim pristankom onih nad kojima vladaju. (stav 12) 

46. Jedan način da se ispravi uzrok toj nerazvijenosti jest taj, 
da otuđeni, djelomice denacionalizirani ljudi u svakoj naciji 
steknu vlast nad oruđem i tehnikama proizvodnje i raspodjele, 
idejama i ideologijama i oruđima i tehnikama prinude. (stav 
23) Takva vlast mora biti politička. (stavovi 4, 9, 10) ' 

47. Neki nužni (ali ne dovoljni) uvjeti za uspjeh takve akcije 
jesu: (a) osjetljivost za povijest društvenog sistema, i njezino 
poznavanje — tu se radi o zajedničkim značenjima i vrijedno- 
stima, oruđima i tehnikama, međusobnim očekivanjima, ulo- 
gama i ustanovama, koji određuju pojedinu naciju; i (b) snaga 
da se denacionalizirane skupine sjedine oko simbola i ideolcgija 
nacionalnog oslobođenja. 


Preveo Ivo Vidan 

OPIJUM NACIONALIZAM 
Arnold Kiinzli 


Basel 


U velikom sovjetskom udžbeniku »Temelji marksističke fi- 
lozofije« nalazi se slijedeća definicija nacije: »Nacije nastaju 
razvojem produktivnih snaga, učvršćivanjem privrednih odno- 
sa između ljudi, koji nastavaju neki zajednički teritorij i go- 
vore istim jezikom... Nacionalni karakter, psihička obilježja 
koja su zajednička nekoj grupi ljudi, jesu rezultat uvjeta nji- 
hova privrednog života. Marksizam-lenjinizam uči, da nacija 
nije plemensko ili rasno zajedništvo, nego historijski postalo 
zajedništvo ljudi, nastalo na temelju zajedništva jezika, terito- 
rija, privrednog života i ponekih zajedničkih crta nacionalne 
psihologije. . .«! 


Ova definicija nacije je toliko pravilna i prije svega tako- 
đer toliko pogrešna kao i većina ne-marksističkih definicija o- 
vog čudnovato neshvatljivog fenomena, koji nas je samo u ovo- 
me stoljeću stajao 50 milijuna mrtvih, koji još danas — ili o- 
pet — dnevno iziskuje svoj tribut u patnjama i lešinama, a o 
kojem ipak još uvijek ne znamo što on jest. Nikome još nije u- 
spjelo valjano definirati što je nacija »sama«, a to također ni 
neće nikome uspjeti, jer se i najmudrija definicija dade empi- 
rijski opovrgnuti. Sigurno ekonomija igra neku ulogu pri biva- 
nju i samopotvrđivanju jedne nacije — to su »građanski« istra- 
živači nacionalizma gotovo uvijek previđali —, ali kako se malo 
nacija dade reducirati na ekonomijsko, dokazuje sama činjeni- 
ca ponovnog buđenja dijelom  virulentnih nacionalističkih 
strujanja u »socijalističkim« državama. Uostalom jedan bi pro- 
svijećeni marksizam danas ipak još jedva smio htjeti tvrditi, da 
su oba pramodela evropskog nacionalizma — Helada i Izrael 


1) Grundlagen der marxistischen Philosophie. Njemačko izdanje, Ber- 
lin 1964, str. 402 i dalje. 

— primarno nastali iz igre i protuigre njihovih produkcijskih 
snaga te bili kroz njih oblikovani. i: ' 

Kada sovjetski udžbenik dalje objašnjava, da nacije nastaju 
ondje, gdje ljudi, koji nastavaju neki zajednički teritorij, govo- 
re isti jezik, tada je to povratak na njemački idealizam, koji je 
— sjetimo se Herderova nacionalizma jezika — naciju koncipi- 
rao iz zajedničkog jezika. Po ovoj teoriji na svijetu ne bi posto- 
iala gotovo ni jedna jedina nacija. U svakom slučaju Švicarska, 
Francuska, Belgija, ne bi bili nikakve nacije, naprotiv cijela La- 
tinska Amerika morala bi biti jedna jedina nacija. 

Još je apsurdnija teza o zajedničnosti psihičkih obilježja. 
Ova tobožnja zajedničnost psihičkih obilježja iest najopasniji 
metafizikum teorija nacionalizma i bliski srodnik rasizma. Koja 
su zajednička psihička obilježja jednog Lenjingrađanina i jednog 
Kirgiza, jednog Bavarca i jednog Prusa, jednog Parižanina i jed- 
nog Bretonca? A što se tiče teze, da su ova tobože zajednička 
psihička obilježja »rezultat uvjeta njihova privrednog života«: 
dakle građani takozvanih kapitalističkih zemalja imaju zajed- 
nička psihička obilježia, koja ih načelno razlikuju od građana 
takozvanih socijalističkih zemalja? Svjetska politika bila bi u 
mnogo čemu jednostavnija, kad bi to bilo tačno. 

To se može obrtati kako god se hoće: nacija se ne da defini- 
rati iz objektivnih zajedničnosti. Time se ne želi poreći, da tak- 
ve objektivne zajedničnosti kao porijeklo, jezik, religija, tradi- 
cija, običaji, ekonomija, interesi, politička uređenja, ideologije 
koje su zakleti neprijatelji, misionarska svijest, teritoriji itd. ne 
igraju pri bivanju nacije i u nacionalnoj svijesti (i prije svega 
— nesvijesti) od slučaja do slučaja različitu i različito važnu 
ulogu, ali pri tome se ipak uvijek radi samo o nekoj sekundar- 
noj ulozi. I prije svega: ovi objektivni kriteriji ili faktori naci- 
je uvijek su do izvjesnog — većinom vrlo visokog — stupnja 
ideologizirani, a to znači iskrivljena svijest. Neka se pomisli 
samo na mitove o porijeklu, na nacionalistički iz>bličen prikaz 
povijesti u školskim knjigama, na mit o izabranom narodu ko- 
li se mit orijentira na narodu Izraela te se susreće gotovo u 
svakom nacionalizmu, ili na slavljenje političkih uređenja u svr- 
hu stvaranja ili konsoliđiranja neke nacionalne svijesti. Uosta- 
lom Ernest Renan je s pravom ukazao na to, da jednoj takvoj 
nacionalnoj svijesti pripada i moć zaboravljanja, naime zabo- 
ravljanje nacionalnih događaja — on spominje za Francusku 
primjerice bartolomejsku noć —, koji ideologiziranu nacionalnu 
samosvijest empirijski stavljaju u pitanje. 

Postoji pak škola — ovdie bi prije svega valjalo imenovati 
Ernesta Renana i Hansa Kohna* — , ikoja zastupa tezu, da se 
nacija ne konstituira objektivnim faktorima, nego jednim sub- 
jektivnim faktorom: političkom voljom grupe ljudi da budu 


2) Ernest Renan: Qu'est.ce que une Nation? Paris 1882. 
3) Hans Kohn: Die Idee des Nationalismus, Heidelberg 1950. 

jedna nacija. Ova teza je vrlo prihvatljiva i u principu također 
u velikoj mjeri pravilna, ali se jednostrano orijentira na prim- 
jeru francuske revolucije, kojoj doduše sigurno pripada odluč- 
no značenje u genezi modernog nacionalizma, no koja upravo 
za tako naročito virulentni desno-rajnski nacionalizam samo 
pod određenim uvjetima može služiti kao model. Neke su naci- 
je nastale kao posljedice ratova i mirovnih zaključaka — sjeti- 
mo se Austrije —, a da se nije mogla razabrati neka spontana 
volja pučanstva da postane nacijom i da se pučanstvo pitalo o 
njegovoj volji. Pa tako Austrijanci još danas diskutiraju o tome, 
jesu li uopće nacija. Postoji također nešto takvo kao što je na- 
cionalizam iz navike: sudbinom se postalo jednom državom i s 
vremenom se tako naviklo na to, da se počeo razvijati nacional- 
ni osjećaj ili svijest, što se naročito zorno običava manifestirati 
primjerice za neke međunarodne nogometne utakmice. 


Nešto slično valja reći o tezi, koju zastupa Walter Sulzbach, 
po kojoj volja za nacionalnim suverenitetom, za samovladavi- 
nom ili samoupravljanjem, konstituira naciju.“ Tako primjeri- 
ce na izvoru saveza švicarskih kantona stoji volja kantona, da 
nema nikakve strane suce nad sobom. Sigurno je i ova volja 
za suverenitetom odlučan konstituens nacije i mnogo je važnija 
od svih objektivnih faktora. Ali također ni ona nije ono jedino 
odlučujuće. Prije svega ova teza ne uzima u obzir brojne iraci- 
onalne faktore, koji sudjeluju kod nastanka nacija i u naciona- 
lizmu. Tako može prigodice volja za moć biti jača i odlučnija 
od volje za suverenitetom. A dade li se jedan nacionalizam, koji 
se kao primjerice onaj Charlesa Maurrasa na smrt opaja na 
kultu zemlje i mrtvih, a da se ni ne govori o »Blut und Boden« 
nacionalsocijalista, reducirati na volju za suverenitetom? 

Sve to ne pomaže: metafiziku »nacija« ne da se jednoznačno 
definirati i Herbert Liithy nije imao sasvim krivo, kada je jed- 
nom ovaj pojam nacije koji se ne da definirati prispodobio s 
arhetipovima duše u smislu psihologije C.G. Junga, čiji je broj 
neograničen i čija je bit neopisiva, no čija se potmula prisut- 
nost pojavljuje kao evidentna na osnovi nesvjesnog. 

S obzirom na ovu nezgodnu aporiju neopozitivizam je pak 
poduzeo interesantan pokušaj, da fenomenu nacije jednom pri- 
đe sasvim sa drugog gledišta, pomoću takozvane sistemske ana- 
lize i istraživanja komunikacija. U svojoj knjizi. »Nationalism 
and social communication« Karl W. Deutsch" definira naciju 
kao sistem cijevi, u kojem informacije mogu nesmetano teći 
amo-tamo. Nacija se po Deutschu u bitnome sastoji od ljudi, 


4) Walter Sulzbach: Imperialismus und Nationalbewusstsein, :Frank- 
ofurta. M. 1959. 
5) Herbert Lithy: Rehabilitation des Nationalismus? U: Der Monat. 
Berlin, br. 141, juni 1960. 


6) Karl W. Deutsch: Nationalism and social communication, New 
York 1953. 

koji su zahvaljujući jednoj zajedničkoj povijesti i pri tome raz- 
vijenim nevidljivim predodžbama o vrijednostima i normama 
naučili međusobno komunicirati, i to na temelju komplemen- 
tariteta. Važan kriterij je pri tome »predictability«, mogućnost 
predskazivanja: Sučlanovi jedne nacije odlikuju se između os- 
taloga po tome, što su između sebe povezani većim brojem 
predskazljivih reakcija nego li u odnošenju spram ne-sučlanova 
iste nacije. Nacija se prema tome konstituira kroz familijarno 
povjerenje, što ga iskazujemo ljudima — na primjer ljudima u 
vladi —, koje možemo razumjeti, jer možemo predskazati nji- 
hove reakcije. Mogućnost predskazivanja zasniva dakle moguć- 
nost nesmetane komunikacije. 


S ovom teorijom Karl W. Deutsch je također dao bitni pri- 
log osvjetljavanju fenomena nacije, ali ni ovo tumačenje — ho- 
će li ono biti jedino tumačenje — naposljetku ne može zadovo- 
ljiti. Najzad cno ostaje odviše u puko formalnom, struktural- 
nom. Jedan tako beskonačno mnogoliki fenomen kao što je na- 
cija i nacionalizam ne da se reducirati na izvjesne strukture ko- 
je se očigledno prihvaćaju kao nepromjenljive, isto tako kao 
što se ni karakter jednog velegrada ne da obilježiti samo pod- 
zemnim sistemom njegovih kanala i vodova. Jedan tako važari 
događaj u povijesti modernog nacionalizma kao što je francus- 
ka revolucija ne da se objasniti samo iz problema informacija 
i komunikacija. Osim toga danas se valja pitati, ne može li na 
primjer neki velegrađanin jedne određene zemlje bolje komuni- 
cirati s velegrađanima drugih zemalja i njihove moguće reakcije 
pravilnije predskazivati nego li u odnošenju spram seoskog i 
gorskog pučanstva vlastite nacije. 


Stojimo dakle poslije kao i prije pred teškoćom i ne mo- 
žemo je prebroditi. Ali ako se pokazuje kao nemoguće, naći jed- 
nu općevažeću definiciju biti ili strukture nacije, tada valja pi- 
tanje s kojim prilazimo metafizikumu nacija drugačije formu- 
lirati. Tako bi možda bilo dozvoljeno, umjesto o biti i struktu- 
ri. pitati o funkciji, koju nacija i nacionalizam igraju kako u ži- 
votu pojedinca tako i u životu jedne Mi-grupe (Wir-Gruppe) 
koja sebe razumije kao naciju — to znači jedne grupe s nekom 
Mi-sviješću. Donekle adekvatno razumijevanje fenomena naci- 
ja i nacionalizam javlja se možda kao moguće tada, kada sve 
ono što je rečeno uz temu biti i strukture uzmemo kako valja 
u obzir i onda dopunski još postavimo pitanje o psihičkoj, dru- 
štvenoj, političkoj, kulturnoj i ekonomskoj funkciji nacije i na- 
cionalizma. Takvo postavljanje pitanja daje nam mogućnost, da 
s jedne strane naciju više ne razumijemo samo kao nešto statić- 
ko, nego kao dinamički — i uzgred dijalektički — proces, kao 
nešto, što se nalazi u stalnoj mijeni, i s druge strane svaku po- 
jedinu naciju pojmimo iz njene posebnosti a da ne vršimo na 
njoj nasilje i tako krivo razumijemo uz jednu teoriju naciona- 
lizma koja zahtijeva općevaljanost. 

Jedno takvo postavljanje pitanja omogućuje sad prije sve- 
ga, da se spozna bit i značenje onog preloma u razvoju evrop- 
skog nacionalizma koji je za sociopolitički razvoj do u naše da- 
ne jamačno apsolutno odlučan, a zbio se vremenski između 
1789. i 1806. — u simboličkom smislu — prostorno između Pa- 
riza i Jene, s Rajnom kao linijom rastavljanja, Kad bi se uvijek 
iznova tvrdilo i tvrdi se, da je moderni evropski nacionalizam 
dijete francuske revolucije, i to da je on došao na svijet s bli- 
zancem, time što se istovremeno s nacionalizmom rodila i gra- 
đanska. politička demokracija te oba tako predstavljaju neraz- 
lučivo jedinstvo, tada je to tačno — idealnotipički — samo za 
lijevorajnski razvitak, jer se desnorajnski nacionalizam u ve- 
likoj: mjeri razvijao upravo u žestokoj opoziciji protiv ideja 
francuske revolucije kao jedan naglašeno nepolitički i u bitno- 
me ademokracijski nacionalizam. Funkcija nacionalizma lijevo 
od Rajnc bila je dakle, bar na sociopolitičkoj razini, bitno dru- 
gačija od funkcije nacionalizma desno od Rajne. 


Kad se 1789. u Parizu konstituirala skupština trećeg staleža, 
došlo je do znamenite debate. Mirabeau je predložio, da se skup 
nazove »reprćsentation du peuple francais«, ali nakon žive dis- 
kusije o tome, što su značili pojmovi »peuple« i »nation«, za- 
ključilo se, da se Mirabeau-ov prijedlog ne akceptira, nego da 
se skupština nazove »assemblće nationale«. To je bio čas rođe- 
nja francuske nacije. Time što se skupština nazvala »nacional- 
nem skupštinom«, podigao je treći stalež — građanstvo, »cito- 
yens«, naposljetku »narod« — zahtjev, da reprezentira naciju 
kao takvu. To je bilo dakle istovremeno i rođenje narodnog su- 
vereniteta — narod razumljen bitno kao opreka spram dosada- 
njeg suverena, apsolutnog monarha —, a misao narodnog su- 
vereniteta povezala se dakle s mišlju nacionalnog suvereniteta. 
To znači: nacija je ovdje zadobila funkciju jedne ideologije in- 
tegracije, ona je s jedne strane razgraničila oblast, unutar koje 
je suverenitet naroda mogao postati djelotvoran, i ona je no- 
vom suverenu podarila jednu više ili manje emocionalno odre- 
đenu svijest posebne vrijednosti i posebne misije. »Libertć, ćga- 
litć, fraternitć« drapirali su se trobojkom i primili od nje na- 
ročito posvećenje. To nisu bili »libertć, ćgalitć, fraternitć« na- 
prosto, nego francuski, i oni su morali biti francuski, ako su 
jednu pregledljivu, »komunicirajuću« Mi-grupu htjeli tako in- 
tegrirati, da se ova Mi-grupa mogla odista osjećati kao slobod- 
na, jednaka i bratska. Ta i tako je. unutar nacije ostalo još do- 
voljno rabijatnih protivnika principa narodnog . suvereniteta, 
koji su ovaj proces integracije pokušali sabotirati, a što jači 
pritisak dezintegracije, utoliko su veće značenje dobivali naci: 
ja i nacionalizam kao faktori integracije. S, rezultatom, da je 
princip suvereniteta naroda uskoro dospio u opasni konflikt sa 
sfojim blizancem, principom nacionalnog suvereniteta: nacija 
se'.počela emancipirafi od naroda, osamostaljivati se njemu na- 
suprot, i odavde tad nije više bilo daleko. do. vršenja nasilja nad 

narodom i njegovim suverenitetom u ime nacije i njenog suve- 
reniteta. Tome je pridošlo, da revolucija naravno nije zatekla 
političku tabulu rasu, već se dogodila unutar određene politič- 
ke tradicije i tako između ostalog nesvjesno naslijedila i po- 
nešto od apsolutizma i imperijalizma ranije dinastičke vlasti. 
Kraj revolucionarne pjesme glasio je tada — Napole>sn. 


A s Napoleonom prelazimo sad preko Rajne. Francuska re- 
volucija je od mnogih »najvećih« duhova Njemačke — sjetimo 
se Kanta, Fichtea, Hegela — najprije bila oduševljeno pozdrav- 
ljena. Ali kad su njene ideje potom stupajući u Napoleonovim 
vojničkim čizmama došle u njemačku zemlju, uz zvuke marsc- 
ljeze koja je objavljivala »jour de gloire« francuske nacije a iza 
razvitog barjaka imperijalnog mesijanizma, počel? se raspolo- 
ženje u Njemačkoj mijenjati. Godina 1806. označila je odlučnu 
prekretnicu, ne samo njemačke, nego možda novije evropske 
povijesti uopće: Napoleon je tukao Pruse kod Jene, to je bio 
kraj Svetog rimskog carstva njemačke nacije. I Pirova pobjeda 
francuske revolucije, jer se očima poniženih Nijemaca ova pre- 
zentirala sad samo još u formi despotizma Napoleona i solda- 
teske njegovih okupacionih trupa. 1806. preobrazila se za Ni- 
jemce institucionalizirana forma političke demokracije, čiju je 
teoriju izradilo prosvietiteljstvo a čiju praksu je ozbiljila revo- 
lucija, u ideologiju zakletog neprijatelja pa se počelo tragati za 
nekom protuideologijom, s kojom bi se dotičnu moglo djelo- 
tvorno pobijati te naći svoj vlastiti identitet i autenticitet. 


Jer »Njemačka« je tada postojala samo još po imenu, Svcio 
rimsko carstvo njemačke nacije nije od Westfalskog mira post»- 
jalo više niti na papiru. Njemačka je bila raspršena u stotine 
staleža carstva, u više ili manje suverene dinastije, te je uko- 
načila u svojim granicama dvije velike sile — Prusiju i Bavar- 
sku —, koje su predstavljale gotovo nepremostivu prepreku na 
putu k njemačkom jedinstvu, k njemačkoj naciji. »Njemačko 
carstvo i njemačka nacija dvije su stvari« uskliknuo je Friedrich 
Schiller već 1801, a posvuda se glasno jadikovalo nad nedostat- 
kom njemačke nacionalne svijesti. 


Čak se jedan Hegel postavio na nacionalni zid jadikovke, 
kako bi prizvao Nijemce, da konačno postanu nacijom. U svo- 
jem spisu o »Ustrojstvu Njemačke« napisanom već 1801/1802. 
koji je kasnije od nacionalsocijalista propagandistički ocijenjen 
kao »genijalan i veličanstven« (Carl Schmitt), u tom prvom ma- 
nifestu misli njemačke državne moći, što je njemačkom nacio- 
nalizmu dao filozofijsko posvećenje, zahtijevao je Hegel pri- 
mjenu sile, kako bi se uspostavilo jedinstvo njemačke nacije: 
»Obična gomila njemačkog naroda skupa sa svojim zemaljskim 
skupštinama, koje ne znaju ni za što drugo doli za razdvajanje 
njemačkih narodnosti, i kojima je sjedinjenje istih nešto sas- 
vim strano, morala bi se silom nekog osvajača skupiti u jednu 

(sic!) masu, one bi morale biti prinuđene, smatrati se pripa- 
dnima Njemačkoj.«" 


Tada je došla prekretnica od 1806. Fichte je držao svoje 
»Govore njemačkoj naciji«, u kojima je on kasnijem njemač- 
kom oslobodilačkom ratu protiv Napoleona darovao ideologi- 
ju »pranaroda«, ta Nijemci su ipak »pranarod, narod naprosto«, 
u kojem se objavljuje ono božansko, jer očigledno je, »da sa- 
mo Nijemac... zaistinu ima narod, ...i da je samo on sposo- 
ban za zapravu i umu primjerenu ljubav spram svoje nacije.« 
Tlo za ovu isključivo »naradsku« koncepciju nacije priredio je 
Herder, kada je sa svojim zbirkama narodnih pjesama htio Ni- 
jemcima — i Slavenima! — pomoći u tome, da razviju narod- 
nu svijest, samo što Herder još nije bio zatrovan od militant- 
nog nacionalizma državne moći, nego je iz duha humanizma 
svakome narodu odobravao jednako pravo na svoju osobnost. 


Ovaj kratki ekskurs u historiju bio je nužan, kako bi se 
moglo pokazati, da je nacionalizam desno od Rajne vršio bitno 
drugačiju funkciju nego li nacionalizam francuske revolucije. 
U Francuskoj je nacionalizam igrao — u svakom slučaju izvor- 
no — ulogu ideologije integracije u službi narodnog suvereni- 
teta i političke demokracije, a to znači naposljetku u službi po- 
litičke slobode. U Njemačkoj je nacionalizam nastao kao pro- 
tupokret protiv baš ovih ideala francuske revolucije, zadobio 
je kroz to antidemokracijski i antizapadni akcent te nije pre- 
uzeo ulogu ideologije integracije u službi unutarnje, političke, 
institucionalizirane slobode i suvereniteta naroda, nego u služ- 
bi vanjskog oslobođenja od jarma Napoleonova, a kao prvi 
uvjet tog oslobođenja postulirao je on stvaranje jedne narodske 
svijesti supripadnosti i time jedinstva nacije na narodskom te- 
melju Drugim riječima: funkcija njemačkog nacionalizma nije 
bila, omogućiti i garantirati unutarnju slobodu, nego usposta- 
viti vanjsko jedinstvo, a ovom primatu jedinstva njemački je 
nacionalizam ostao vjeran sve do današnje diskusije o ponov- 
nom ujedinjenju Njemačke. (Sjetimo se ozlojeđene reakcije u 
Njemačkoj, kad je Karl Jaspers obrativši se savjesti svojih ta- 
danjih zemljaka — on je u međuvremenu s njima raskinuo i 
postao Švicarac — rekao, da primat pripada slobodi, a ne je- 
dinstvu.) I dogodila se druga, odlučna promjena funkcije naci- 
onalizma: usprkos svim kasnijim izopačenjima u revolucionar- 
ni misticizam francuski je nacionalizam zahvaljujući svojem ro- 
đenju iz duha prosvjetiteljstva i svojem uskom srodstvu s po- 
litičkom demokracijom ostao obavezan jednom racionalnom 
političkom principu, dok se njemački nacionalizam zasnivao na 
nečem tako iracionalnom i nepolitičkom kao što je »prana- 


7) Hegel: Politische Schr:ften, izdao Jirgen Habermas, Frankfurt a. 
M. 1966. str. 138 i dalje. 
8) Fichte: Reden an die deutsche Nation, Leipzig 1945, str 138 i dalje. 

rod« i »đduh naroda«, što su njegovi perverzni sljedbenici tada 
uskoro trebali biologizirati do mita o čistoj arijskoj krvi. 

I još zadnju riječ o funkciji njemačkog nacionalizma. Anti- 
demokracijski, antizapadni afekt što ga je u velikoj mjeri pro- 
vocirao Napoleon, kojemu je on isporučio ideologiju, bio je is- 
tovremeno također naprosto antipolitički. Politika, to je bilo baš 
ono racionalno, od čega se htjelo razgraničiti uzmakom u na- 
rodski iracionalizam. Njemački nacionalizam bio je ideologija, 
čijom pomoći je njemački narod htio zasnovati svoj nacionalni 
identitet i autenticitet s onu stranu sveg racionalnog, u nepoli- 
tičkom. Nitko to nije bolje vidio i jasnije formulirao od Tho- 
masa Manna u njegovim slavnim-ozloglašenim »Betrachtungen 
eines Unpolitischen«, koje je napisao 1918, dakle još u svojem 
njemačko-nacionalnom periodu: »Na stranu dakle s potpuno 
zemlji tuđim i odbojnim geslom »demokratski«! Nikada se me- 
haničko-demokratska država Zapada neće kod nas domoći pra- 
va postojbine. Neka se ponjemči riječ, neka se kaže »narodni« 
umjesto »demokratski« — i čovjek imenuje i shvaća tačnu pro- 
tivnost: jer njemačko-narodski, to znači »slobodan« prema u- 
nutra i prema van, ali to ne znači »jednak«.. .«* »No duhovni, 
nacionalni život lučiti i dobro razlikovati od političkog naskroz 
je njemački, kantovski način lučenja i razlikovanja. ..«'" »Po- 
litički duh, protunjemački kao duh, s logičkom je nužnošću 
Nijemcima neprijateljski kao politika...« Politika je njemač- 
kome biću strana i za njega otrovna. On je duboko uvjeren, da 
njemački narod nikada neće moći ljubiti političku demokraci- 
ju, iz jednostavnog razloga, jer on politiku samu ne može lju- 
biti i jer je mnogoozlozlašena država vlasti (Obrigkeitsstaal) 
ona forma države koja jest i ostaje primjerena njemačkome na- 
rodu, njemu po pravu pripada i koju on u osnovi hoće." Ova 
antipolitička funkcija njemačkog nacionalizma, koja je radi- 
kalno odvojila duh i politiku, bitno je doprinijela tome, da je 
narod pjesnika i mislilaca postao također narod Auschwitza. 
Ona djeluje još i danas, do u sadašnje studentske nemire, u ko- 
jima avangarda jedne nove generacije njemačke omladine, kak- 
vu Njemačka još nikada nije vidjela, pod pritiskom krivnje o- 
taca zahtijeva radikalno politiziranje duhovnog života, da bi 
od negativne avangarde profesorstva dobila odgovor, kako po- 
litika nema što tražiti na univerzitetima... 


Pomoću svega toga treba u ograničenoj oblasti sociopolitič- 
kog demonstrirati, što se pomišlja s tezom, da fenomenima na- 
cija i nacionalizam valja prići iz aspekta njihove funkcije. Ali 
ova metoda ne ostaje u njenim mogućnostima primjene ogra- 


9) Thomas Mann: Betrachtungen eines Unpolitischen, Frankfurt a. M. 
1956, str. 270. 


10) Naznačena knjiga, str. 262. 
11) Naznačena knjiga, str. 22, 

ničena na oblast sociopolitičkog. Tako bi primjerice bilo kraj- 
nje poželjno, da se jednom također — na nedogmatički način 
— istraži, koje su funkcije različiti nacionalizmi vršili i vrše u 
oblasti socioekonomijskog. Tako primjerice do danas nedos- 
taje jedna znanstvena i filozofijska analiza teme »Klasa i naci- 
ja«, kojoj je konačno i Marx poklonio suviše malo pažnje. Ali 
ovdje valja na kraju ukazati na još jednu daljnju oblast prim- 
jene, kojoj ne pripada manje važno značenje — pri čemu se 
zacijelo treba čuvati opasnosti apsolutiziranja —, naime na o- 
blast psihičkog. Jer nacionalizam vrši također u životu poje- 
dinca važnu funkciju, a odavde i kolektivno psihički u životu 
grupa. 

Da odmah reknemo: na osnovu dosadašnje povijesti dobi- 
va se utisak, da nacionalizam psihički postavlja pretjerane zah- 
ljeve na pojedinca. Nacionalizam može politički ili društveno 
biti još kako konstruktivno intendiran — on se, budući da pred- 
stavlja nečuveno zavođenje, da se ostane u infantilnoj maloljet- 
nosti, u pojedincu gotovo uvijek preobražava do izvjesnog stup- 
nja u nešto destruktivno. A iz pojedinca djeluje ova destruk- 
tivnost tada povratno na grupu, na cijelu naciju. Paradni prim- 
jer jest razvoj nacionalizma u francuskoj revoluciji. ' 


Čini se da u čovjeku funkcionira neka vrst primitivnog ob- 
rambenog mehanizma, koji mu pomaže sačuvati njegov identi- 
tet kroz to, što on »strano« identificira s »manjevrijednim«. 
Time što omalovažavam strano, izbjegavam opasnost, da bi ono 
moglo staviti moju samosvijest u pitanje. A što je nesigurnija 
moja samosvijest ili — iz bilo kojih razloga — što je ugroženi- 
ja moja egzistencija ili egzistencija moje Mi-grupe, utoliko vi- 
še sam sklon tome, ono strano, stranca, stranu grupu omalova- 
žavati, što može odvesti do sataniziranja stranog. Stranci, to su 
— već u Platonovoj »Državi« — barbari. Riječ »barbaros« do- 
lazi vrlo vjerojatno od nerazumljivog jezika stranaca koji se 
jezik osjeća kao »blablabla«. Stranac je samo već zbog toga 
manjevrijedan, jer govori nama nerazumljivim jezikom, a to 
znači: uopće ne govori. To su neuki primitivci: Slaveni naziva- 
ju Nijemce čak još danas »nijemci«, »die Stummen«. Etimolo- 
gijski su Nijemci dakle za Slavene još danas barbari .. . Već je 
Herder ustanovio, da je ta riječ gotovo odjednom postala pri- 
rodna: »Tko nije s nama i od naših, taj je pod nama! Tuđinac 
Rao od nas, barbar je... On je barbar, on govori strani je- 
ZIK.. .« 


Kako pak ovaj mehanizam sataniziranja funkcionira, poka- 
zuje nam krajnje zorno jedan test pomoću metode takozvane 
»serijske reprodukcije«, koji je proveden u Americi. Pokusnoj 


12) Vidi uz to Hans Kohn, naznačena knjiga, str. 26. 
13) Herder: Abhandlung iiber den Ursprung der Sprache, Berlin 1789, 
str. 130, i dalje. 

se osobi opisalo sadržaj jedne fotografije, no koju ona sama'ni- 
je vidjela. Ova prva pokusna osoba pričala je tada sve što je 
znala o ovoj slici nekoj drugoj pokusnoj osobi. Druga je pričala 
što je prva njoj rekla nekoj trećoj i tako dalje, što se nastavilo 
preko lanca od sedam pokusnih osoba. Fotografija je pak pri- 
kazivala scenu u podzemnoj željeznici, u kojoj su dva putnika 
razgovarala: jedan od njih je crnac, drugi je bijelac u radnome 
odijelu. Bijelac drži u svojoj lijevoj ruci otvorenu britvu. Po- 
kazalo se sad, da je u više od polovice. eksperimenata britva 
bila kod posljednje reprodukcije lokalizirana u ruci crnca. U 
ponekim je slučajevima čak bilo rečeno, da crnac uzmahuje 
britvom ili njome ugrožava bijelca.“ 


Ovdje se ne radi samo o američkom rasnom problemu, jer 
rasizam je konačno samo posebna forma onog emocionalnog 
kompleksa, koji smo označili kao militantni nacionalizam. Isti 
test dao bi u drugim zemljama jamačno naskroz slične rezul- 
tate, ako bi se umjesto bijelca pokazalo nekog građanina dotič- 
ne zemlje a umjesto crnca građanina neke druge zemlje, koje- 
ga ovaj susreće s nacionalističkim predrasudama. Moć ove pred- 
rasude u nama i nad nama može nas dakle zavesti na to, da svi- 
jet postavimo na glavu, crno smatramo bijelim a bijelo crnim, 
ubojicu identificiramo s ubijenim a ubijenog s ubojicom. To je 
prastara pripovijest o trnu u vlastitom oku i o balvanu u oku 
bližnjega, samo u izvjesnoj mjeri kolektivizirana. Dio problema 
Zla. : 

Budući da svaki nacionalizam primarno u ovoj ili onoj for- 
mi ima funkciju, razgraničiti neku Mi-grupu cd neke strane gru- 
pe, pomoći joj tako do njenog identiteta i autenticiteta i bu- 
dući da su ljudi skloni tome, da bitak stranog identificiraju s 
manjevrijednošću — a to znači, govoreno s C. G. Jungom, nes- 
vjesnc projicirati »sjenku« svoje vlastite manjevrijednosti i kri- 
vnje na stranca —, nadaje se nacionalizam kao idealni, stalno pri- 
pravni analgetik za kronično oboljele od nedostatka identiteta. 
Nacionalizam je najdjelotvornija pilula protiv čovjekovih patnji 
zbog toga, što nije totalan čovjek, i protiv muke svog svakodnev- 
nog doživljaja vlastite krivnje. On satanizira stranca, kako bi 
meni sugerirao, da budem sebi samome manje stran i bliži svecu. 
On je medikament par exellence protiv samootuđenja. Što mi je 
straniji onaj drugi, utoliko sam prisniji sebi. 


Zacijelo — pilula nacionalizma ne ozdravljuje, ona samo oša- 
mućuje. Ona je, ako se Ja identificira s nekom Mi-grupom, »opi- 
jum naroda«. Ili u jeziku filozofije: iskrivljena svijest. Kako jc 
već Marx vidio, jedna takva iskrivljena svijest može imati i ne- 
ku privremeno pozitivnu društvenu — i moralo bi se pridodati: 
psihičku — funkciju, ali ovo pozitivno djelovanje nije trajno, bu- 


14) Vidi uz to Otto Klineberg: Die menschl:che Dimension in den in 
 ternational Beziehungen, Bern 1966, str, 52. 

dući da ono osuđuje čovjeka na to da ostane maloljetan. I u naj- 
miroljubiviji, najidiličniji nacionalizam može preko noći ući đa- 
vo i preobraziti ga u neljudski perverzitet. (Nedavno smo to do- 
živjeli u Švicarskoj, gdje je došlo do eksplozije najprimitivnijih 
nacionalističkih emocija koje su pokazivale fašistoidne crte, čiji 
su objekt bili talijanski pečalbari. Agresivitet i perverzitet nacio- 
nalizma raste u istoj mjeri kao i doživljaj otuđenja i nesigur- 
nosti nekog pojedinca ili neke Mi-grupe. Što je jača bol, utoliko 
veća mora biti doza opijuma da se nju smiri. Ali ovaj opijum na- 
posljetku ne djeluje integrirajući, nego razarajući. Gdje je doza 
prejaka, postaje opoj naknadnog identiteta samorastvaralački. 
Ja mogu u svom nesvjesnom nastojanju, da smanjivanjem vri- 
jednosti stranoga sebi samome vratim vrijednost i sebe iznutra 
kao i izvana osiguram, izgubiti svaku mjeru i stranca toliko sata- 
nizirati, da mi se on konačno javlja samo još kao nakarada 
koja izaziva strah, od koje se tim prije osjećam ugrožen. Kraj 
pjesme jest paranoično bjesnilo, kakvo smo doživjeli na pri- 
mjeru Njemačke u prvoj polovici ovog opijatnog stoljeća. Pri 
svemu tome stoje Ja i Mi-grupa u uzajamnom odnosu, koji za- 
cijelo više naliči vrtnji u krug nego li jednom dijalektičkom 
procesu. Moderni nacionalizam je u bitnome — sjetimo se gore 
opisanoga razvoja u Francuskoj i Njemačkoj — nastao kao ide- 
ologija integracije Mi grupa, koje su uslijed vanjskih povijesnih 
okolnosti 1 unutarnjih socioekonomijskih i političkih razvitaka 
u naročitoj mjeri bile neosigurane, neoformljene, nejedinstvene, 
nesvjesne sebe samih i zbog toga u naročitoj mjeri patile od ne- 
dostatka identiteta i autenticiteta te potrebovale — većinom 
prekompenzirano kroz svijest misije — samopotvrdu i samoprav- 
danje. Da bi mogla stvoriti ovu samosvijest nacije, apelirala je 
Mi-grupa nacija na samosvijest pojedinaca i mobilizirala je tako 
in extremis težnju samoga Ja za samoodržanjem i identitetom. 
Neosiguranost samoga Mi dala je da se Ja također osjeća neo- 
siguranijim, što je moralo ojačati tendenciju ovoga Ja da u Mi 
potraži zaštitu, sigurnost, skrovitost, identitet i tako pretjerano 
uzdigne Mi-svijest, nacionalnu svijest. Što je počelo kao legitimni 
pokušaj, da se obrazuje nacija i razgraniči od drugih nacija, za- 
vršilo je tako u općoj opijenosti opijumom i nacionalnom bjes- 
nilu. Što je otpočelo s intencijom, da se stvori jedan nacionalni 
okvir, unutar kojeg je jednom narodu koji je postao suveren bi- 
lo moguće da zamijeti svoju političku odgovornost i da sam so- 
bom upravlja, završilo je u općem bijegu u bezodgovornost i vr- 
šenje nasilja nad stranim. 


Nacionalizam je permanentno zavođenje na bezodgovornost. A 
ovdje ulazi i filozofija u igru, koja je — sjetimo se Rousseaua, 
Herdera, Fichtea, Hegela — kod ideologijskog zasnivanja moder- 
nog nacionalizma igrala tako istaknutu ulogu. Filozofija ima bit- 
no posla s općim, ona operira s apstrakcijama. Time ona na ide- 
alni način izlazi ususret nacionalizmu, koji se konačno također 
ne brine o konkretnom pojedinom čovjeku vlastite ili neke stra- 

ne grupe, već govori sarno o općem, apstraktnom čovjeku: »Ni- 
jemci«, »Francuzi«, »Rusi«. Na opasnosti koje u tom leže, uka- 
zao je mitolog i humanistički istraživač duše Karl Kerćnyi u 
jednom pismu o »pohvali konkretnog« upravljenom neposredno 
nakon kraja rata jednom njemačkom prijatelju-pjesniku. AD: 
strakcija, tako je on misiio, doduše je nužna, i humanizam sam 
počiva na apstraktnim pojmovima poput onih čovječanstva i 
čovještva. Ali apstrakcija sama nikada ne vodi humanizmu, me- 
že tome nasuprot odvest“ nečeim sasvim arugom: »Grad kao Lač- 
ka na zemljopisnoj karti koju se tačku može izbiisati, vrlo je 
praktični ishod jedne apstrakcije. . . Čoviek apstrakcije dolazi i 
briše. On ne misli tijela. Ne misli tjelesnu zbiljnost koja se trza... 
Što je Židov? Jedan apstraktni pojam. I što je postala apstrak- 
cija u ljudima, u kojima ništa nije održavalo zdravu ravnotežu s 
apstraktnim mišljenjem? Masovno ubijanje. . . S »čovjekom«, 
koji je jedino rezultat apstrakcije, može se sve učiniti.«" 


Konkretni pojedinac dakle, koji me promatra i nagovara i 
koji od mene očekuje odgovor, za kojega ja moram preuzeti od- 
govornost, rastvara se u topionici općeg, u koju ga snabdjevenog 
s nacionalističkom etiketom — »Nijemci«, »Amerikanci«, »Crn- 
ci«, »Židovi« — ubacujemo. Ovo nacionalističko etiketiranje u 
duhu apstrakcije djeluje u negativnom smislu opuštajući i za- 
vodi pojedinca na to, da svu odgovornost, koju on konačno mo- 
že samo konkretno, ne apstraktno, zamijetiti, prebaci na daljnju 
apstrakciju »nacija«, tako kako je to Hans Kelsen jednom opisao: 
»Kao što primitivac u izvjesnim razdobljima, kada metne masku 
mrtve životinje, to jest njegova plemenskog kumira, smije preći 
svaku granicu, što je inače strogom normom zabranjeno, tako 
smije kulturni čovjek iza maske svoga Boga, svoje Nacije ili svo- 
je Države iživjeti sve one instinkte, koje on kao jednostavni član 
grupe... mora ustrašeno potiskivati. ...dok se pojedinca kao 
takvog ni na koji način ne smatra legitimiranim, da druge pri- 
nuđuje, njima gospodari ili čak ubija, ipak je njegovo najviše 
pravo, sve to činiti u ime Boga, Nacije ili Države. . .«"“ To znači: 
treba da Zlo u sebi samo etiketiram s imenom svoje nacije, ta- 
da ono postaje pozitivnom vrijednošću. Obrnuto ne dam se više 
voditi od prosuđivanja o dobrom i zlom koje se orijentira na 
etičkim normama, nego ove nadomještam nacionalnim grupnim 
moralom (ili također klasnim moralom: to uz temu klasa i na- 
cija), koji meni nadomješta osobnu savjest i ušteđuje etičke kon- 
flikte: pitanje nije više, da li je čovjek dobar ili zao, nego samo 
još, da li je Amerikanac ili ne-Amerikanac, Nijemac ili ne-Nije- 
mao. Nacionalna etiketa biva moralnim alibijem. Opće trijumfira 


15) Karl Kerćnyi: Humanistische Seelenforschung, Miinchen-Wien 1966. 
o str. 383 i dalje. 


16) Hans Kelsen: Aufsiize zur Ideologiekritik, izdao Ernst Topitsch 
Neuwied a, Rh. 1964, str. 36. 

nad posebnim, apstraktno nad konkretnim, neodgovornost nad 
odgovornošću. 

Tako bi se nacionalizam, koji je konačno historijski: bitno 
posljedica dezintegracije srednjovjekovnog religiozno-politič- 
kog reda i do izvjesnog stupnja sekularizacija religiozne vjere, 
moglo u njegovoj militantnoj formi označiti kao modernu religi- 
ju maloljetnog čovjeka, koji državi pripisuje ono, što bi se njemu 
moralo pripisivati kao odgovornost i krivnja. Funkcija ovog na- 
cionalizma jest, na psihičkoj razini, održati čovjeka u stanju ne- 
uračunljivosti. Ili u stanju maloljetnosti. Tako gledano naciona- 
lizam je jedan od najdjelotvornijih protupokreta protiv prosvje- 
titeljstva, proširi li se ovaj pojam od političkog na ono individu- 
alno. Ili da to kažemo s aktualnim pojmovima: ovaj nacionali- 
zam jest jedan od najzdvojnijih pokušaja čovjeka, da patnju: od 
otuđenja izliječi sredstvom ideologije. Obrnuto: budući da se još 
ni izdaleka nije ispostavilo, da li ono što danas razumijemo pod 
otuđenjem — a mi smo nakon Marxa bitno proširili područje 
djelovanja otuđenja — pripada biti čovjeka ili je prije samo po- 
java jednog povijesnog procesa razvitka ostaje nacionalizam na 
dogledno vrijeme stalno dohvatljivi opijum pojedinca i naroda, 
koji nas neprestano zavodi na to, da bježimo u stanja opijenosti, 
koja za nas i za druge naposljetku uvijek mogu imati za poslje- 
dicu samo novo razaranje. i 


Ali ako i nismo još našli nikakvo sredstvo da prevladamo o- 
tuđenje postoji li bar sredstvo da ga spriječimo u tome, kako 
se ne bi služilo opijumom nacionalizma? Manijaku se mora odu- 
zeti sredstvo za zadovoljenje njegove manije. Jedina bi moguć- 
nost bila, na našoj Zemlji koja je potpuno otkrivena, pregled- 
ljiva, koja je zahvaljujući tehnici postala manjom i kroz atomsku 
bombu globalno ugroženom, raditi u smjeru razvitka jedne glo- 
balne Mi-svijesti, kako bi se naučilo uviđati, da je legitimna os- 
novna intencija nacionalizma, pomoću partikularno-nacionalne 
Mi - svijesti naći skrovište, zaštitu, sigurnost, identitet, u jednoj 
revolucionarno izmijenjenoj situaciji postala zastarjela i neoz- 
biljiva i da se ova legitimna osnovna intencija danas može ori- 
jentirati samo još na jednoj globalnoj Mi - svijesti. To je zacije- 
lo prethodno još daleki cilj koji izgleda nedostiživ, kojeg se do- 
duše mora zadržati pred očima, ali pored kojega čovjek ne smi- 
je zaboraviti na bliži cilj, da bar — kao Evropejac — ono dosa- 
da samo na naciju koncentrirano Mi-mišljenje i -osjećanje kon- 
centrira na Mi-grupu »Evropa«. Također preko Istok-Zapad-šiz- 
me, koja konačno već odavna isto tako pokazuje sve znakove 
ideologiziranja — u smislu iskrivljene svijesti. Doduše, pri to- 
me postoji opasnost, da naše nacionalističke emocije o naciji 
prenesemo na »Evropu« i tako samo opet vraga istjerujemo s 
Beelzebubom, ali naoči jadnog stanja svijesti, u kojem se nalazi- 
mo u stvari »Evropa«, pojavljuje se ova opasnost prije svega 
još kao negativna utopija. Njoj bi se moglo doskočiti, ako bi se 
od samog početka nedvosmisleno ukazivalo na to, da bliži cilj 

»Evropa« stoji u dijalektičkom odnosu spram daljeg cilja »Jedan 
svijet« i da Evropa prije svega mora također takozvani »Treći 
svijet«, o kojega se toliko ogriješila, smatrati svojim bratom. 


Sigurno — može se slegnuti ramenima i uzviknuti: »Utopija!« 
Ali ako sebi ne postavljamo ciljeve koji izgledaju »utopijski«, s 
kojima transcendiramo jednu sadašnjicu, koja se svakog trena 
može obrnuti u praksu jedne ipak suviše dobro predstavljive cr- 
ne protuutopije — Vijetnam i Grčka su tu neizmjerne sudbinske 
opomene —, tada nam kao alternativa preostaje samo mudrost 
jednog Candide-a: »il faut cultiver notre jardin.« 


Preveo Branko Despot 


331 


DOMOVINA FILOZOFA JE DOMOVINA SLOBODE 
Danko Grlić 


Zagreb 


Ovogodišnji simpozij* nazvali smo jubilarnim kako bismo 
time obilježili činjenicu da Hrvatsko filozofsko društvo, svim 
smetnjama, kratkotrajnim krizama i permanetnim  materijal- 
nim teškoćama usprkos, postoji i djeluje plodno i samostalno, 
kao malo koje stručno društvo, već puni decenij. 

Kao dio jednog šire zamišljenog plana, Upravni je odbor dru- 
štiva odlučio da ove godine tema tog našeg simpozija bude hr- 
vatska filozofska baština i sadašnji trenutak naše filozofije. Te 
su dvije teme, dakako, vrlo usko povezane ne samo nekim vre- 
menskim kontinuitetom već prije svega zato što je ispitivanje 
naše filozofske predaje, toliko na žalost do sada zapušteno, go- 
lovo i nemoguće zamisliti bez pokušaja fiksiranja nekih temelj- 
nih koordinata naših suvremenih filozofskim kretanja, jer tra- 
diciju osvjetljavamo upravo danas pa prema tome joj — htje- 
li ili ne — pristupamo iz ovog ili onog suvremenog aspekta. 
Koliko god nam nedostaje i elementarnih činjeničnih podataka 
iz naše prošlosti, koliko god smo još siromašni u tzv. objektiv- 
nom utvrđivanju i objavljivanju hrvatskog filozofskog nasljeđa, 
ipak ne treba zaboraviti da našu prošlost ispitujemo našim in- 
strumentarijem, našim kriterijima, zbog nas samih pa i zbog 
budućnosti naše filozofije. Upravo stoga će ta historija biti 
smislena samo onda ako je utkana u naše vlastite napore, ako 
potiče nas same i pruža mogućnost novog razvoja. Jer svaka 
valorizacija baštine nužno nosi pečat onoga koji to vrednova- 
nje vrši, pa stoga i nije i ne može biti samo neko puko znan- 
stveno utvrđivanje fakata nego sadrži u sebi i smisao odluke za 
nešto i u ime nečega. 


* Uvodna riječ na Simpoz:ju Hrvatskog filozofskog društva koji je o- 
držan u Zagrebu 4. i 5. III pod naslovom »Hrvatska filozofija u pros. 
losti i sadašnjosti«. 

Sigurno je da je naš pristup predaji određen prije svega 
filozojskim interesom, da mi nećemo, kao što su nam neki već 
kod samog izbora teme pokušali prigovoriti,poći putem neke 
glorifikacije našeg nacionalnog blaga samo zato što ono pripa- 
da našoj nacionalnoj hrvatskoj tradiciji, već i zato što istodob- 
no pripada i evropskoj kulturnoj baštini i što je dio, i to ne 
tako beznačajan, svjetske filozofske misli. U tom smislu kao 
filozofi, mislim da možemo slijediti Hegelovu misao, koji je i 
samu mogućnost čovjeka da bude čovjek i mislioca da bude mis- 
lilac zasnovao — kako kaže u 8 209 Filozofije prava — upravo 
na tome »što je on čovjek ne zato što je Židov, Katolik, Protes- 
tant, Nijemac, Talijan itd.« 

Ali utvrđivanje kontinuiteta naše nacionalne filozofske pre- 
daje može i treba da bude upućeno i protiv nacionalnog nihiliz- 
ma i potpunog potcjenjivanja svega što se u duhovnoj sferi na 
ovom našem. hrvatskom tlu zbivalo stoljećima, a što ponekad 
tzv. veliki narodi stavljaju u zagrade smatrajući često kako su 
jedino oni pozvani da unaprijede i razviju svjetsku filozofsku 
misao. Takav lažni duhovni kozmopolitizam vrlo je često bio i 
ostao samo prikriveno preferiranje određenih nacija, pa je za- 
to stran istinskoj filozofiji koja misao vrednuje po tome koliko 
je doista misao a ne po tome odakle i kako je nastala i ima li 
legitimaciju nekog rukovodećeg duhovnog centra, nacije ili dr- 
žave. 

Na razmeđu putova, na vjetrometini interesa, boreći se sto- 
ljećima za samoodržanje, u nesretnim uvjetima, pod knutom o- 
svajača, prodavana i uništavana, ova je naša zemlja dala svijetu 
mislioce koji svojom smionom riječju svijetle u tami stoljeća. 

Prešućivali su nas drugi, prešućivali smo se i mi sami, pret- 
varali su naša imena u strana, brisali su nas konstantno _ iz his- 
torija filozofije. Tako još i danas, kad je ipak vrijednost naše 
filozofije mnogo šire prodrla u svijet, kad su nas ipak u svi- 
jetu počeli citirati i cijeniti, zahvaljujući ne malo i našim suv- 
remenim naporima, a u prvom redu izvanrednoj — afirmaciji 
Praxisa, ipak još postoje one stare tendencije potpunog potcje- 
njivanja i prešućivanja i u našoj sredini i izvan nje. Kako i ko- 
liko se naša filozofija danas cijeni u nekim tzv. rukovodećim 
krugovima naše vlastite društvene i političke sredine o tome 
vam neću ni govoriti jer svi to vrlo dobro znamo. A s one stra- 
ne Jadrana javljaju se isto tako stari glasovi potpunog ignori- 
ranja. Kao malu ilustraciju naveo bih samo nedavno izašlu ve- 
liku talijansku filozofsku enciklopediju. U njoj su npr. navede- 
na imena 29 mađarskih filozofa, 37 čehoslovačkih, 11 rumunjskih, 
12 norveških, 21 iz nove Grčke, ili npr. čak 37 argentinskih fi- 
lozofa, a svega 2 (slovima: dva) naša filozofa i to tako da nije 
spomenuto ni naše nacionalno ime, ni ime naše zemlje. Pod 
Penisola Balcanica spomenuti su npr. posebno i Grecia i Roma- 
nia a mi.smo za njih Altri paesi a pod tom rubrikom spomenuti 
su samo Antun Bauer i Albert Bazala. Nesumnjivo je da su u 

stvaranju kriterija za takvu enciklopediju prisutne određene 
šovinističke i iredentističke tendencije, ali, kao i svagda, one se 
kao bumerang vraćaju onima koji su ih inaugurirali. Jer to ni- 
je samo potcjenjivanje nas, već je na taj način i sama ta en- 
ciklopedija izgubila na ozbiljnosti i na filozofskom nivou. To 
je dakle ujedno potcjenjivanje samog sebe. Zato je neka pret- 
jerana skromnost u ocjenjivanju našeg priloga svjetskoj. filozo- 
fiji, skromnost koju su pojedinci u nas poltronski njegovali, 
nanijela štete ne samo nama već i filozofiji uopće. Mislim, nai- 
me, da bi se smisao nekih rezultata našeg rada mogao očitovati 
i u tome što će se vjerojatno dosta plauzibilno pokazati da .se 
bitna vrijednost i veličina našeg filozofskog i duhovnog blaga 
prošlosti sastoji i u tome što su naši najveći filozofi, kao što su 
npr. naši renesansni mislioci, bili upućeni u aktualne raspre i 
dileme tadašnje svjetske filozofije, da se nisu zatvarali u svoje 
regionalne granice, da su predavali, ne zaboravivši nikad svoju 
domovinu i ne odričući se svojeg nacionalnog podrijetla, i na 
stranim univerzitetima i:da su imali šta reći ne samo svom na- 
rodu već i svijetu. I to ne u tom smislu što bi iznosili samo 
neke naše specifičnosti, neki naš skromni, mali regionalni pri- 
log u kojem bi se očitovao utjecaj velikih na nas male — kako 
t* još danas pokušavaju neki s folklorističkim da ne kažem 
kolonijalnim mentalitetom — već da ravnopravno sudjeluju u 
diskusijama i da se bave problemima na koje je tada bila kon- 
centrirana pažnja svjetske filozofije. Otvaranje spram svijetu 
uvijek je dakle jačalo našu filozofiju, podiglo je na nivo suvre 
menog, aktualnog i istinski filozofskog. I obratno — zatvara- 
nje u usko regionalno, »skromno« naglašavanje onog samo 
našeg, za veliki svijet neznatnog, specifičnog, isticanje isključi- 
vo vlastitog, obrana samo onog što je kolorirano nacionalnim 
obilježjima, potčinjavanje isključivo političkim ili državničkim 
motivima, slabilo je filozofsku misao i dovodilo do provinci- 
jalizma na kojeg su oduvijek — kao što to rade i danas — s bla: 
gonaklonošću gledali mnogi vlastodršci i štatsfilozofi u velikim 
nacijama kao i u našoj vlastitoj sredini. 


Koliko god ćemo, dakle, energično odbiti i boriti se protiv 
svih oblika nepriznavanja naše hrvatske nacionalne filozofske 
baštine, koliko god ćemo bez kompromisa odbaciti sve pokušaje 
da se ta predaja kao dio čitave hrvatske pa i svjetske kulturne 
tradicije potcijeni ili čak zbriše, mislim da nam upravo ova o- 
tvorenost prema svijetu mora biti temeljni princip vrednova- 
nja..I upravo tako i jedino tako moći ćemo doista služiti in- 
teresima hrvatske filozofije. Kada je riječ o filozofiji i filozofi 
ma ne treba, naime, nikad zaboraviti da je prava domovina fi- 
“lozojd. prije svega domovina slobode. Upravo je stoga. filozofi- 
ma, koji, dakako, treba da vode računa o tlu, historijskoj i idej- 
noj:klimi u kojoj su nastali i 'koji se ne mogu, ako doista na 
tom tlu i u ime njega nešto žele da kažu, nihilistički odnositi 
prema svojoj tradiciji. iz koje su ponikli,.ni prema nacional- 

nom biću svoga naroda čiji su pripadnici, pa ni prema neprav- 
dama ni patnjama koje su se njemu nanosile ili se nanose — 
istodobno u biti potpuno stran svaki šovinizam i nacionalizam. 
Zato kao filozofi ne ćemo i ne možemo nikada trpjeti da nam 
se prilijepi ta etiketa. 


Jer nije slučajno da su najveći filozofi, vječno proganjani 
od mogućnika u čiju su nepogrešivost uvijek sumnjali, nalazili 
svoju domaju tamo gdje im je kao slobodnim ličnostima omo- 
gućeno slobodno mišljenje. Jer samo ako je osiguran nesputan, 
slobodan razvoj ličnosti slobodan je i narod kojem ta ličnost 
pripada. A samo onaj koji nema zašto biti slobodan, koji dakle 
nije ličnost što po sebi i za sebe može iskazati vlastitu misao 
ili stav, taj se isključivo zaklanja za naciju ili bilo kakvu or- 
ganizaciju jer tek po njoj i pomoću nje postaje nešto kad je 
po sebi ništa, po njoj postaje vrijednost jer je po sebi bezvrije- 
dan. Ako se taj element nema pred očima onda je svako istica- 
nje i prenaglašavanje nacionalnog kao bitnog obično tambura- 
nje koje mistificira i zamagljuje prave odnose u društvu. Tako, 
naime, odjednom postajemo svi, i ugnjetači i ugnjeteni, i oni 
koji uskraćuju pravo na vlastitu riječ i oni koji se za nju bore, 
i eksploatirani i eksploatatori, i birokrati i zbiljski stvaraoci 
dobara, i privilegirani i izvlašteni, istinski filozofi i blijedi e- 
pigoni, smioni kritičari i prirepci svakodnevne politike samo 
pripadnici jedne nacije pa smo tako pod jednom kapom svi 
prividno harmonijski nivelirani u ime nekih tobožnjih viših na- 
cionalnih interesa. Mediokriteti tako postaju nacionalni heroji 
i čuvari narodnog blaga, beskičmenjaci, koji su unaprijed osi- 
gurali blagonakloni pogled odozgo, pricipijelni borci i stjego- 
noše a stupidni pjevači budnica ili prepisivači i falsifikatori — 
intelektualni narodni vođe. Stoga mislim da nije na odmet da 
se podsjetimo na riječi Antonija Gramscija kojem se ne može 
predbaciti da nije imao smisla za istinske nacionalne vrijednosti 
i da se nije borio protiv svih oblika naconalnog ugnjevavanja. 
»Korisno je — kaže Gramsci — za čovjeka koji nema ličnosti 
da proglasi kako je osnovno biti nacionalan«. Korisno je tako- 
đer za parazite i vlastodršce, jer tada treba da vlada mir unutar 
nacije, pa je svaki spor, sve zbiljske suprotnosti i svako ukazi- 
vanje na neslobodu, primitivizam i ugnjetavanje unutar odre- 
đenog nacionalnog teritorija, ujedno izdaja nacionalnih intere- 
sa, odnarođivanje, neshvaćanje viših zajedničkih narodnih ci- 
ljeva. Ali me nitko i nikad neće uvjeriti da su isti i da imaju 
zajedničku svrhu i onaj koji slobodno djeluje i govori i onaj 
koji ga u tome, onemogućuje, premda su obojica pripadnici 
jedne te iste nacije. Stoga ni danas.ne treba da nas čudi čas 
bojažljivija a čas otvorenija podrška koju birokracija pruža 
konzervativnim nacionalistima i ta sprega u ime dokidanja svih 
protivurječnosti, opće nivelacije i konzerviranja postojećeg ni- 
je ni tako neshvatljiva ni tako bezazlena kako se to nekome u 
prvi mah može pričiniti. Neprijatelj slobodnog razvitka po nji- 

ma je samo tamo daleko, s onu stranu naših granica, među 
nama ne postoji, mi smo svi isto tijelo i isti duh, pa nam je 
jedini zadatak da čuvamo monolitnost naših nacionalnih redo- 
va i unutarnji mir i poredak. Onaj koji se tome ne želi podvrći 
taj je izdajica, kozmopolita, prodana duša, bolestan čir na na- 
šem zdravom nacionalnom tijelu. Ovo izjednačavanje može se, 
dakako, izvršiti — a kod nas se to i pokušalo — i u ime višena- 
cionalnog, unitarističkog državnog patriotizma, koji je za slo- 
bodno stvaralaštvo isto tako opasan, ako ne i opasniji, od us- 
kog nazdravičarskog nacionalizma. 


Filozofima koji su, dakle, da tako kažemo po svom pozivu 
upućeni na domovinu slobode u stvari to i ne bi bilo potrebno 
govoriti. Sloga bi ovu kratku disgresiju i trebalo uputiti više ne- 
filozofima nego filozofima. Jer filozofima, koji s pravom nose 
to ime sve pojave nacionalizma ili državničkog unitarizma, što 
u biti nije ništa različito jer je unitarizam samo prošireni na- 
cionalizam, ne samo da su strane već bi značile takvu kontra- 
dikciju u njihovom vlastitom biću da ih naprosto ne bi kao fi- 
lozofi mogli egzistencijalno podnijeti. I to ne samo zato jer se 
smisao njihova postojanja i sastoji u tome da pospješe pobjedu 
uma nad bezumljem već i zato što svojim životom treba da 
dosljedno stoje iza svoje riječi pa se neće oportunistički slo- 
žiti s onima koji su se tako često patetično proglašavali domo- 
ljubima što toje na braniku nacije a istodobno, kad im se pru- 
žila prva prilika, kao po pravilu, izdavali vitalne i duhovne i pri- 
vredne interese te iste nacije. Filozofi doista svom svojom straš- 
ću u borbi za nepatvorenu i nesimuliranu istinu stoje, i kao fi- 
lozofi moraju stajati, iza riječi koje govore. Jer napokon — kao 
što je tačno rekao već Unamuno — filozof ne filozofira samo 
razumom već i voljom, osjećajem, krvlju i srži, cijelom dušom 
i tijelom, srcem, plućima, utrobom, životom. Inače bismo po- 
stali samo neki slobodni, nikom odgovorni igrači riječima 
i pojmovima ili naprosto profesionalci misli a kao jedini kri- 
terij filozofskog u nama priznavali pseudofilozofsku načitanost 
a ne, prije svega, ljudsku opredijeljenost. Stoga filozofija nije 
samo poziv ili struka već i životna odluka. Upravo zato mislim 
da se treba odlučiti: ili biti filozof, kritički i otvoreno govori- 
ti, istinski zastupajući duhovne interese svog naroda, svijetu — 
ili biti glorifikator svega postojećeg, žongler, dekorater, lažno 
zabrinut za sudbinu nacije, apologet svega našeg »domaćeg«, 
provincijalac koji se zatvara u svoje granice i iživljava u pri- 
mitivnom nazdravičarstvu, napuštajući samim tim sve ambicije 
da bilo šta relevantno filozofski progovori. Jer filozofija, možda 
danas više nego ikada, ili treba da govori iz svijeta svijetu ili tre- 
ba da šuti. Tertium non datur. 

U POVODU DOGOĐAJA U POLJSKOJ 


ODGOVORI ČLANOVA REDAKCIJSKOG SAVJETA PRAXIS* 


ERNST BLOCH 
Tiibingen, 27. 4. 68. 
Redakciji Praxis, 


Tako su se važna očekivanja bila vezala za poljsko proljeće 
u oktobru 1956. Utoliko tmurnije odudara od toga otpuštanje 
šestorice poljskih profesora. Ovo je čak još ii istovremeno s 
pravim praškim proljećem današnjim. Ponovni pad u stalji- 
nizam zajedno s antisemitizmom time je za ugled Poljske još 
štetniji, upravo u vrijeme mladog socijalističkog revolta koji 
je započeo među studentima svijeta. Istinski progresivna inte- 
ligencija očekuje od Poljske neodložno rehabilitiranje progo- 
njenih profesora — socijalizma radi. 

Ernst Bloch 


THOMAS B. BOTTOMORE 
Brighton, 14. maja 1968.. 


Vaše pismo od 22. aprila upravo mi je stiglo, budući da je 
proslijeđeno iz Vancouvera, a ranije pismo koje spominjete 
nisam uopće primio. Molim vas da pribilježite moju novu 
adresu na University of Sussex. 


Makar i sa zakašnjenjem želio bih dodati svoj glas pro- 
testu protiv otpuštanja šestorice poljskih profesora s njihovih 
nastavničkih mjesta. Za žaljenje je da jedan oblik društva 
koji se deklarira kao nov i progresivan pribjegava cenzuri, i 


* U prošlom broju objavili smo »Izjavu redakcije časopisa Praxis« 
“u povodu smjenjivanja šestor.:ce profesora Varšavskog univerziteta, cir. 
ikularno pismo redakcije članovima redakcijskog savjeta »Praxis« i odgo. 
Vore većeg broja članova redakcijskog savjeta. U ovom broju objav- 
ljujemo odgovore koje smo primili nakon zaključenja prošlog broja. 

da se Marxova društvena teorija, koja se odlikuje kritičkim 
stavom prema svemu postojećem, iskrivljuje u oruđe za gu- 
šenje kritike. 
S najboljim željama 
Vaš odani 
T. B. Bottomore 


UMBERTO CERRONI 
Rim, 23. aprila 1968. 
Dragi prijatelji, 


Primio sam izjavu redakcije časopisa »Praxis« u kojoj tra- 
žite moje mišljenje. Nije mi nimalo teško da udovoljim vašem 
zahtjevu, iako samo indirektno poznajem okolnosti koje su 
bile povod za mjere poljskih vlasti prema nekim sveučilišnim 
nastavnicima. Potpuno se slažem s vašom tvrdnjom da soci- 
jalizam predstavlja jedinu progresivnu perspektivu za suvre- 
Ineno čovječanstvo i da se takva perspektiva ne može razvi- 
jati bez slobodne borbe mišljenja. Veoma je bolno za svakog 
kulturnog čovjeka koji vjeruje u te tvrdnje što se mora tako 
često susretati s mjerama koje poduzima vlast u socijalistič- 
kim zemljama prema učenjacima, intelektualcima, umjetnici- 
ma. Dobro znam da intelektualac nema nikakve privilegije pred 
zakonom svoje zemlje, osobito ako je to zakon jedne socija- 
lističke zemlje koja želi unapređivati realnu jednakost svih 
građana. Također znam da se te mjere često obrazlažu poziva- 
njem na tačno određene prekršaje javnog prava. Ne tražim 
nikakve privilegije za intelektualce u odnosu na druge građa- 
ne, ali znam iz životnog i znanstvenog iskustva da su Ijere 
Protiv intelektualaca vrlo često samo najvidljiviji aspekt jed- 
ne šire represije individualnih, građanskih i političkih sloboda. 
Upravo zbog toga smatram zabrinjavajućim mjere što su ih 
'boduzele poljske vlasti. Dodajem da sve to nipošto ne sma- 
njuje moje duboko uvjerenje da socijalizmu pripada buduć- 
nost i da će budućnost ispraviti teške pogreške koje on još 
čini. Mnoge druge pogreške već je ispravila i osudila sama po- 
vijest socijalističkog pokreta i to je donijelo socijalizmu velik 
dobitak u svijesti suvremenog svijeta: Moram također. reći 
da ću dalje proučavati radove nekih poljskih učenjaka koje 
već poznajem a koji se danas brišu iz broja marksista. Mislim 
naročito na radove Adama Schaffa o kojima sam opširno 
pisao. 

Budući da tražite ovlaštenje da cbjavite ovaj moj odgovor, 
molim vas, da, objavljujući ga, prenesete moju želju za uspjeh 
svim socijalističkim intelektualcima koji u različitim ali ne i 
lakim uvjetima pronose u zemljama Istočne Evrope ideje druš- 

tvenog i ljudskog oslobođenja. Također vas mclim da im ka- 
žete da nikakav razlog, pa čak ni najbolniji, ne smije uma- 
njiti njihovu sigurnost da je socijalizam nada svijeta. U sva- 
kodnevnoj borbi za unapređenje humanosti i destruiranje os- 
tataka starog svijeta i nasljeđa prošlosti svatko ima svoju 
ulogu i svi treba da je ispunjavaju časno i dosljedno. Nipošto 
ne smijemo pomiješati bitku protiv vladavine novca, eksploa- 
tacije i imperijalizma s bitkom koju još treba voditi u samim 
redovima socijalizma da bi on postao potpuno dostojan po- 
vjerenja koje uživa među ljudima. Samo čvrsto držeći idealne 
granice između socijalizma i kapitalizma može se dosljedno 
i sigurno napredovati u obje bitke. 


Primite, dragi prijatelji, moje čestitke za rad koji vršite 
s vašim časopisom i moju punu solidarnost u borbi koju vo- 
dite za socijalističku demokraciju. 
Umberto Cerroni 


MARVIN FARBER 
Buffalo, New York 14214 


Treba osigurati slobodu misli i istraživanja politikom ne- 
miješanja predstavnika političkih, socijalnih ili religijskih inte- 
Tesa. Time ne želim reći da ne smije biti kritike; jer ideje mo- 
raju biti sposobne da se opravdaju nasuprot kritici iz svih iz- 
vora. Kvalificirani učenjaci moraju imati pravo da iznose i 
brane ideje ne bojeći se praktičnih posljedica, ako intelektu- 
alni progres treba da se osigura u promjenljivim uvjetima. To je 
glavni zahtjev za zdrav univerzitet. 

S najboljim željama 
Vaš vrlo odani 
Marvin Farber 


ERICH FROMM 
New York, 18. juna 1968. 


Pridružujem se mnogim drugim socijalistima, intelektualci- 
ma i nastavnicima koji izražavaju duboko žaljenje zbog otpušta- 
nja izvjesnog broja nastavnika na fakultetima i suradnika nauč- 
nih instituta u Poljskoj. Ova otpuštanja čine mi se najnesretni- 
Jim odstupanjem od progresivnog razvoja u kojem je Poljska 
bila jedna od vodećih zemalja. Duboko se nadam da će otpušteni 
profesori biti uskoro vraćeni na njihova mjesta. 


Vaš odani 
Erich Fromm 

LUCIEN GOLDMANN 
Paris, 30. aprila 1968. 
Redakciji Praxis 

Dajući vam svoj pristanak da stavite moj potpis pod pro- 
test »Praxisa« protiv otpuštanja poljskih profesora filozofije 
i: sociologije, želim Vam reći koliko držim da ste imali pravo 
što ste dali inicijativu za protest protiv mjera koje nanose tešku 
štetu slobodi misli, razvoju marksističke misli, unutar koje su 
otpušteni poljski mislioci zauzimali istaknuto mjesto, i među- 
narodnom ugledu socijalističke Poljske. 

Jako se nadam, u interesu međunarodne filozofske i socio- 
loške misli, u interesu suradnje među misliocima raznih ze- 
malja, i napose razvoja socijalističkog istraživanja i filozofije, 
da će ove Injere biti brzo opozvane. 

Lucien Goldmann 


BESIM IBRAHIMPAŠIĆ 


U cijelosti se slažem s izjavom redakcije Praxis. 
Besim Ibrahimpašić 


MIHAILO MARKOVIĆ 
Beograd, 26. maja 1968. 


Pošto sam po povratku s dužeg putovanja saznao za izjavu 
redakcije povodom smenjivanja profesora Varšavskog univer- 
ziteta, želeo bih da makar i sa zakašnjenjem, izrazim svoju punu 
solidarnost s ovom protestnom akcijom. 

Sudeći na ovakav brutalan način svojim najistaknutijim, 
najkreativnijim misliocima jedna profesionalna politička moć 
sudi samoj sebi: ona ovim javno pred celim svetom priznaje 
da je ugrožavaju slobodna misao i naučna istina. Ona ovim 
Priznaje da više nije u stanju da sebi pridaje privid racional- 
nosti i humanosti, da je postala nemoćna da uspešno mistifi- 
kuje društvene odnose i da na taj način obezbedi vladavinu s 
pristankom većine naroda. Stepen eskalacije represivnih mera 
istovremeno je indeks otuđenosti profesionalne politike. U po- 
četnim fazama birokratizacije još je moguće lukavstvo uma: biro- 
Kkratija ostvaruje uspešno svoje ciljeve protivstavljajući jedne 
slojeve inteligencije drugim. Ali vremenom pod njenim barja- 
cima ostaju još samo oni koji su ili suviše neinteligentni da 
bi lukavstvo prozreli ili dovoljno amoralni da bi se pravili da 
ga ne primećuju. Kad i jedni i drugi definitivno izgube svaki 
ugled, kad njihovi glasovi počnu prazno da odzvanjaju u zva- 

ničnim listovima i časopisima koje više niko ne čita, kad se 
uz to pojave i prvi praktički oblici revolta intelektualne omla- 
dine — počinje se s merama koje ugrožavaju i samu fizičku 
egzistenciju najistaknutijih predstavnika slobodne kritičke misli. 

Vodećim poljskim filosofima i sociolozima je ne samo odu- 
zeta mogućnost da javno saopštavaju rezultate svojih istraži- 
vanja već je i njihova egzistencija dovedena u pitanje. Društvo 
koje pretenduje da teži praktičkoj realizaciji marksizma ostav- 
lja svoje vodeće marksiste bez posla i bez sredstava za život. 

Mihailo Marković 


KAREL KOSIK 
Prag, 15. V 1968. 


Nekim nesporazumom vaše cirkularno pismo od 28. III u 
vezi s varšavskim događajima dobio sam tek ovih dana, pa ni- 
sam ranije mogao izraziti svoju punu suglasnost s tim protes- 
tom, što sad naknadno činim. Poslao sam vam već broj Lite- 
rarni listy, gdje se nalazi moj protest, a danas šaljem Literarni 
listy No 12 s bilješkom o protestnoj akciji Praxisa. 

S prijateljskim pozdravima 

Vaš 
Karel Kosik 


ENZO PACI 
Milano, 5. maja 1968. 


Izvinjavam se što vam odgovaram sa zakašnjenjem. Ja se 
potpuno slažem s vama u pogledu vašeg pisma u vezi s otpuš- 
tanjem šestorice poljskih profesora. Možete računati na mene 
i možete se poslužiti mojim potpisom. 

S poštovanjem 
Enzo Paci 
Profesor na univerzitetu u Milanu 


DAVID RIESMAN 
Cambridge, 15. aprila 1968. 


:Mnogo Vam hvala za izjavu o otpuštanjima na Varšavskom 
univerzitetu.“ Budući da je moje vlastito znanje ograničeno, 


* Primivši pismo u kojem prof. Riesman izražava svoju nesklonost 
da dade javnu izjavu o otpuštanju poljskih profesora, obratili smo mu 
se s molbom za dopuštenje da objavimo to njegovo pismo. Činilo nam 
se da pismo može biti zanimljivo za naše čitaoce, jer ono daje direktno 
Objašnjenje za lako uočljivu činjenicu da je većina jugoslavenskih člano- 
va našeg redakcijskog savjeta osud.la otpuštanje poljskih profesora od. 
lučnije nego većina članova redakcijskog savjeta iz zapadnih zemalja. 
“Prihvaćajući naše razloge prof. Riesman se složio da se objavi njegovo 
Pismo od 15. aprila. : 

radije ne bih dao izjavu o tome za objavljivanje naročito zato 
što posvećujem sve svoje energije pitanjima rata u Vijetnamu, 
ali sam vam želio zahvaliti što sam primio vaš stav i priložiti 
članak iz The Washington Post preštampan iz The London Ob- 
server, koji možda niste vidjeli. 


U stvari, kako vi sigurno shvaćate, na neki je način mnogo 
lakše jugoslavenskim intelektualcima da kritiziraju ono što se 
događa u Poljskoj, nego Amerikancima, koji bi mogli biti osum- 
njičeni ili za pro<cionizam (ja pišem kao netko tko je anti- 
cionist) ili, vjerojatnije, za staromodni američki anti-komuni- 
zam. 


S najboljim željama za Praxis i za vas lično, 


Vaš odani 
David Riesman 


PISMO TADEUSZA KOTARBINSKOG* 


Warszawa, 24. IV 1968. 
Poštovani kolege! 


Pročitavši Vašu izjavu od 28. marta molim redakciju časopi- 
sa Praxis da primi izraze solidarnosti i zahvalnosti za apel o 
'povratku na profesorske funkcije kolega lišenih tih funkcija. 


Uz srdačne pozdrave 


Tadeusz Kotarbinski 


* Redakcija je sretna što može objaviti ovo pismo uglednog poljskog 
filozofa Tadeusza Kotarbinskog, dugogod.šnjeg profesora Varšavskog u- 
hiverziteta i predsjednika Poljske akademije nauka, jedno od najvećih 1 
najsvjetlijih imena poljske i svjetske filozofije i znanosti. 

PORTRETI | SITUACIJE 


RAZVOJ I BIT MARXOVE MISLI* 
Gajo Petrović 


Zagreb 


Objavljivanje Ekonomsko-filozofskih rukopisa 1932. godine 
bilo je u isto vrijeme i posljednji i prvi akt u otkrivanju Marxo- 
vih ranih radova. Posljednji — u tom smislu što je to bio pos- 
ljednji među značajnijim Marxovim ranim radovima koji je 
postao pristupačan za čitanje i za proučavanje; prvi u tom 
smislu što je tek poslije njihova objavljivanja počelo postepe- 
no otkrivanje pravog smisla ranih radova (uključujući i one 
koji su bili objavljeni mnogo prije). 

Ovo intelektualno otkriće, koje je počelo pred više od tri- 
deset godina, još je uvijek daleko od toga da bi bilo završeno. 
Ono nije moglo biti ni kratko ni jednostavno, jer je pristup 
pravom smislu i značenju Marxovih ranih radova bio blokiran 
nagomilanim predrasudama o »ranim« i »kasnim« radovima, 
bezbrojnim pogrešnim interpretacijama Marxove misli kao cje- 
line. Destrukcija tih pogrešnih interpretacija nije bila tako teš- 
ka samo zbog njihove unutrašnje snage. Pogrešne interpretaci- 
je imale su svoj korijen u jednom periodu razvoja svjetskog 
socijalizma i podržavale su ih jake društvene snage. 


U vrijeme kad su se pojavili Ekonomsko-filozofski rukopisi 
Staljin i SKP (b) smatrali su se zakonitim nasljednicima i 
mjerodavnim tumačima Marxova djela. Takvima ih je prizna- 
vala ne samo većina onih koji su se sami smatrali marksistima, 
nego čak i većina antimarksista. A prema gledištu Staljina i 
njegovih suradnika »rani« i »zreli« Marx moraju se strogo raz- 
likovati. Dok rani Marx može biti zanimljiv za prethistoriju 


x Redigirani tekst referata na simpoziju »Rani Marx« (»The Earl 
re zo) Ba Tra na = of i Hampshire, DENA USA. A 
. do 15. I . Prvotni naslov referata glasio je »Pitani 
otkrićem Marxovih ranih radovi. po o po 

marksističke misli, doista marksistički Marx je samo onaj kas- 
niji, Marx kako se izrazio u svojim djelima poslije 1848. 


Objavljujući Ekonomsko-filozofske rukopise u prvom sves- 
ku knjige K. Marx, Der Historische Materialismus. Die Friih- 
schriften (u Leipzigu 1932, gotovo u isto vrijeme kad ih je u 
Berlinu objavio D. Rjazanov), S. Landshut i J. P. Mayer izrazili 
su mišljenje da je razumijevanje Marxovih ranih radova od od- 
lučnog značenja za razumijevanje cijelog Marxova opusa. Oni 
su također insistirali da su među Marxovim ranim radovima 
Rukopisi najvažniji, da je to čak »u izvjesnom smislu najcen- 
tralnije Marxovo djelo«. 


Niz pokušaja da se pokaže značenje Marxovih ranih radova 
(i napose Rukopisa) za razumijevanje njegova cijelog djela, 
kao i za razumijevanje suvremenog socijalizma i suvremenog 
svijeta uopće, učinjen je već u tridesetim godinama. Ali ti po- 
kušaji nisu mogli oslabiti vladajuću staljinističku interpreta- 
ciju marksizma koja se naprotiv dalje razrađivala i jačala sve 
dok u Historiji SKP (b) nije dobila konačni službeni oblik 
u kojem je trebalo da bude nametnuta međunarodnom radnič- 
kom pokretu. 


Pojedinci koji su se suprotstavljali staljinizmu u tridesetim 
godinama bili su optuživani za izdaju marksizma i socijalizma, 
i u situaciji u kojoj su se našli sami nasuprot organiziranom 
radničkom pokretu mnogi od njih doista su postali nemarksis- 
ti ili čak protivnici marksizma. 


Za vrijeme drugog svjetskog rata progresivne i socijalistič- 
ke snage širom svijeta pomagale su borbu protiv fašizma i na- 
cizma. Suočene s neposrednom opasnošću najbarbarskije re- 
akcije, one su bile spremne da bar privremeno podrže udruže- 
ne snage »demokratskog« kapitalizma i staljinističkog »socija- 
lizma«. Ali već se u to vrijeme moglo predvidjeti da će, kad za- 
jednički neprijatelj bude slomljen, probuđene snage demokrat- 
skog i humanističkog socijalizma pokušati da idu dalje, te da 
će konačno doći u konflikt kako s demokratskim kapitalizmom 
tako i sa staljinističkim socijalizmom. 


1) »Wer sich nicht des inneren Zuges der Gedankenarbeit dieser Friih- 
schriften bemicht:g hat, der das ganze Werk von Marx durchwaltet, 
der muss in seinem Verstindnis hinter Marx zuriickbleiben. Fiir das 
geistesgeschichtliche Verstindnis von Merx sind diese Arbeiten grundle- 
gend.« K. Marx »Der Historische materialismus. Die Friihschriften« He. 
rausgegeben von S- Landshut und J. P Mayer unter Mitwirkung von F. 
Salomon. Alfred Krčner Verlag, Leipzig, Erster Band 1932, SS. XII. XIII. 

2) »Diese Arbeit ist in einem gewissen Sinne die zentralste Arbeit von 
Marx Sie bildet den Knotenpunkt seiner ganzen Gedankenentfaltung, in 
dem die Prinzipien seiner čkonomischen Analyse unmittelbar aus der 
2 oda »wahren Wirklichkeit des Menschen« entspringen«, Op. cit. 

. XIII. 

Činilo se da je 1945. godina donijela ne samo poraz nacis- 
tičkoj Njemačkoj i najreakcionarnijim snagama kapitalizma, 
nego također i odlučnu pobjedu određenoj interpretaciji soci- 
jalizma i marksizma, onom tipu sccijalizma koji je tada posto- 
jao u Sovjetskom Savezu i marksizmu kako je bio interpreti- 
ran tamo. Godine koje su slijedile bile su doista godine dalj- 
njeg jačanja staljinističke interpretacije marksizma i socijaliz- 
ma, godine u kojim je ta interpretacija postala vladajuća u 
»narodnim demokracijama« i u međunarodnom komunističkom 
pokretu. 


Međutim 1945. godina donijela je također bar jedan »doga: 
đaj« koji je nagovijestio kraj staljinizma. Taj je događaj bio po- 
bjeda jugoslavenske revolucije, prve pobjedonosne socijalis- 
tičke revolucije poslije 1917. Bila je to socijalistička revoluci- 
ja koja nije izvršena samo u interesu većine stanovništva, ne- 
go je također predstavljala vlastito djelo te većine. Pobjeda 
jugoslavenske revolucije nije bila rezultat jedne bitke ili niza 
bitaka vođenih na jednoj ili na određenom broju strategijskih 
tačaka, ona je bila rezultat četverogodišnjih borbi vođenih is- 
tovremeno u svim gradovima, selima i zaseocima zemlje. Koli- 
ko mi je poznato samo je Vijetnamska revolucija postigla jed 
nak ili veći intenzitet sudjelovanja svih potlačenih u borbi pro- 
tiv eksploatatora. 


Ako je Staljin već 1941-1945. postao skeptičan prema jugo- 
slavenskoj revoluciji i pokušao da je spriječi ili pripitomi, to 
se ne objašnjava Staljincvom ljubomorom ili ludošću, nego 
prije dalekovidnim naslućivanjem da se ovdje rađa novi tip 
socijalizma koji mora doći u sukob s njegovom vlastitom kon- 
cepcijom. Sukob 1948. između jugoslavenske komunističke par- 
tije i ostatka komunističkog pokreta (kojim je u to vrijeme ap- 
solutno dominirao Staljin) nije bio puka slučajnost. Prije ili 
kasnije morao je doći trenutak kada je jugoslavenska revolu- 
cija morala odlučiti: da ostane vjerna sebi ili da poklekne pred 
staljinizmom.* 


Poslije 1948. godine u svjetskom socijalizmu i marksizmu 
počela sg stvarati nova situacija.“ Dok je do tog vremena pravo 
sovjetske komunističke partije da daje kompetentnu interpre- 
taciju marksizma i socijalizma bilo općenito priznato, ospora- 
vano samo od malih grupica i rijetkih pojedinaca, sada ga je 


.* (Naknadna primjedba) Simpozij o »Ranom Marxu« u Durhamu nije 
mi se činio adekvatnom prilikom za razmatranje pitanja koja je postavio 
daljnji razvoj jugoslavenske revolucije. Gornje teze o značenju jugosla. 
venske revolucije svakako ne isključuju već prije zahtijevaju kritički stav 
prema putu koji smo prošli i prema situaciji u kojoj se nalazimo. > 

3) Početak kraja staljnizma u međunarodnom radničkom pokretu 
često se povezuje s XX kongresom Komunističke partije Sovjetskog sa- 
veze, Mislim da bi ga trebalo povezati s 1948. godinom. . 

osporila cijela jedna komunistička partija. I dok je do tog vre- 
mena birokratski tip socijalizma bio kritiziran samo u teorij- 
skom djelu pojedinih pisaca, on je sada postao predmet kri- 
tike drukčije socijalističke prakse. To je proširilo mogućnosti 
za rad svih onih mislilaca koji su se inspirirali autentičnim 
Marxom i stvorilo mnogo povoljniju situaciju za kritiku stalji- 
nizma. Nakon što su neke komunističke partije zauzele nezavis- 
niji stav, poslije pobjede kineske i kubanske revolucije i po- 
slije novog talasa anti-kolonijalnih i revolucionarnih pokreta 
u »trećem svijetu«, situacija monopola u interpretaciji mark- 
sizma i socijalizma bila je u osnovi slomljena i nova je praksa 
dala podsticaj za novu misao. 


Tako je u drugoj polovini pedesetih i početkom šezdesetih 
godina staljinistička interpretacija marksizma pretrpjela odlu- 
čan poraz, a nova interpretacija marksizma izvojevala pravo na 
Život. Ta nova interpretacija našla je svoju inspiraciju najprije 
u Marxovim ranim radovima, ali također u ponovnom promiš- 
ljanju onih »kasnijih«. 


Među mnogim pitanjima koja su pokrenuta otkrićem Marxo- 
vih ranih radova želio bih kratko razmotriti samo dva: 1. glav- 
ni periodi Marxova razvoja i 2. bit Marxove misli.“ 


Pojam Marxovih »ranih« djela razrađen je u drugoj i trećoj 
Internacionali i konačno fiksiran u staljinizmu, kao dio dihoto- 
mijske podjele Marxova djela na »rano«, »nezrelo« i »kasnije«, 
»zrelo«. U najklasičnijoj i najčistitoj formi staljinizma kao 
granica između ova dva bio je uzet Manifest Komunističke par- 
tije ili godina 1848. 


Prema klasičnoj staljinističkoj koncepciji sva djela do 1848. 
mogu se označiti kao »nezrela«, jer pokazuju Marxove pokuša- 
je da razvije jednu novu socijalističku koncepciju, ali također 
jak utjecaj Hegela, Feuerbacha i utopijskog socijalizma. Prem- 
da Marx iz godine u godinu napreduje, premda se proporcija 
u kojoj su istina i zabluda pomiješani u tim djelima stalno po- 
boljšava, ona su sva ipak smjesa istine i neistine, a nijedno od 
njih nije doista marksističko. Sva ta djela treba studirati s 
krajnjom kritičkom opreznošću, i nijedno od njih ne smije biti 
lako pristupačno širokoj publici. Napose ona koja su pretežno 


* U svom referatu na simpoziju »Rani Marx« razmatrao sam, kao 
treće, pitanje o biti socijalizma i o odnosu filozofije i socijalizma. Kako 
sam u tom, trećem dijelu uglavnom rezimirao svoj rad »Filozof.ja i ro: 
cijalizam. objavljen u Praxisu br. 6/1965, taj dio sada izostavljam. 

filozofskog karaktera mogu biti direktno opasna, pa ih treba 
držati podalje od nestručnog oka. 

Marxova djela poslije 1848, počev cd Manifesta staljinisti 
su nazivali »kasnijim« ili »zrelim«. Za ta se djela smatralo da 
su slobodna od svake zablude, da sadrže apsolutnu istinu, pot- 
punu i bezvremenu. Na taj način Marx je podijeljen na dva 
sasvim različita dijela, na »mladog« Marxa koji je bio historij- 
ski fenomen, razvojni proces koji treba analizirati i kritizirati, 
i na »starog« Marxa, boga izvan i iznad historije, bezvrijednu is- 
tinu koju treba samo shvatiti i prihvatiti, ponavljati poštovati. 

Diskusije u toku posljednjih dvadeset godina pokazale su 
da ova divinizacija »starog« Marxa od strane staljinista nije bi- 
la iskrena, da njena svrha nije bila spasavanje Marxove auten- 
tične misli u njenoj čistoći, nego naprotiv njeno prikrivanje. 
Pokušaji da se diskreditiraju Marxova »rana« djela bio je do- 
ista pokušaj da se spriječi razumijevanje njegovog cijelog dje- 
la, njegovih osnovnih intencija i ideja vodilja. 


U takozvanim »ranim« radovima Marx je razvio svoje »fi- 
lozofske« i »metafilozofske« ideje, a te su ideje ostale osnova 
njegovih kasnijih »ekonomskih«, »socioloških«, »historijskih« i 
»političkih« analiza. Revolucionarni humanizam koji je bio eks- 
plicite formuliran u njegovim ranim radovima implicitno je 
sadržan i u njegovim kasnijim djelima, a ono što on eksplicitno 
kaže o »filozofskim« problemima u kasnijim djelima općenito 
se slaže s onim što je o tome rekao u ranim radovima. Ako su 
uprkos tome ti rani radovi proglašeni nemarksističkim i nepo- 
uzdanim, i ako je stvorena teorija da je Marx kasnije postao 
»ekonomist« prepuštajući filozofiju svom prijatelju Engelsu, 
koji je u suglasnosti s njim razradio dijalektički materijalizam 
kao zajedničku filozofsku bazu za njihovu teorijsku i praktičnu 
djelatnost, to pogrešno tumačenje nije bilo čisto intelektualna 
zabluda. Njegova je svrha bila prikrivanje činjenice da odre- 
đena društvena praksa koja se pozivala na Marxa nije imala 
pravo da to čini. 

Kritike kojima su bile izložene njihove sheme u toku pos- 
ljednjih dvadeset godina prisilile su staljiniste na izvjesne kon- 


4) »Einige vom  ideal:stischen, linkshegelianischen Standpunkt aus 
verfasste Friihschriften von Karl Marx und Friedrich Engels wurden in 
den ersten Band der vorliegenden Aufgabe nicht aufgenommen: Marx 
Doktordissertation »Differenz der demokrat:schen und  epikureischen 
Naturphilosophie«, Engels philosophische Pamphlete gegen Schelling und 
einige publizistische _Arbeiten. Ebenfalls nicht aufgenommen wurde 
Marx unvollendete_Arbe:t »Okonomisch-philosophische Manuskripte aus 
dem Jahre 1844.« Diese friihen Arbeiten von Marx und Engels, die fiir 
einen engen Kreis von Fachleuten von Interesse sind. werden in einem 
besonderen Sammelband, erscheinen« Institut fur MarxismusLeninis: 
mus beim ZK der KPdSU (K. Marx, F. Engels: Werke, Band 1, Dietz Ver. 
lag, Beri n 1957, S. XXXI.) 

cesije. Jedna je bila da se razlikuju više od dva perioda u Mar- 
xovom razvoju, druga — da se granična linija između ranog i 
»ne-ranog« Marxa povuče ranije nego što se to dosad činilo. 
Kako daleko mogu ići staljinisti u svojim »koncesijama« naj- 
bolje egzemplificiraju djela francuskog »marksista« Louisa 
Althussera koji je u posljednje vrijeme postao slavan po svo- 
jim pokušajima da razradi marksističku verziju strukturalizma 
ili strukturalističku verziju marksizma, pokušaji koji, po mom 
mišljenju ne predstavljaju naročito vrijedan doprinos ni mar- 
ksizmu ni strukturalizmu, jednostavno zato što su to u osno- 
vi pokušaji da se spasi staljinizam pridajući mu prividno »u- 
čeniju« i »zapadniju« formu. 

U svom djelu Pour Marx (koje bi se adekvatnije moglo naz- 
vati Contre Marx) Althusser predlaže jednu »novu« klasifika- 
ciju Marxovih djela. Kako bi što je moguće jasnije odgovorio 
na pitanje o specifičnom karakteru Marxove filozofije i o nje- 
nom odnosu prema Feuerbachovoj i Hegelovoj, on upotreblja- 
va dva pozajmljena pojma. Od Jacquesa Martina pozajmio je 
pojam »problematike« kako bi označio »specifično jedinstvo 
jedne teorijske formacije«, i kako bi istakao prioritet sistema 
pitanja što ih postavlja jedna misao u odnosu na odgovore 
koje ona daje, a od Gastona Bachelarda pozajmio je pojam 
»epistemološkog reza« (»coupure ćpistćmologique«) kako bi o- 
značio »nastanak jedne nove koncepcije filozofije«, odnosno 
»rez koji označava mutaciju jedne prednaučne problematike u 
naučnu« * 


Naoružan ovim instrumentarijem, on se poduhvatio prou- 
čavanja duhovnog razvoja Karla Marxa, i došao do otkrića da 
se »epistemološki rez« može naći kod ovoga u jednom određe- 
nom djelu, u Njemačkoj ideologiji, tako da Teze o Feuerbachu 
predstavljaju prethodni rub toga reza, tačku gdje se, unutar 
stare svijesti i starog jezika već izražava nova teorijska svijest. 
Taj »epistemološki rez« koji se tiče dviju različitih teorijskih 
disciplina što ih je zasnovao Marx, novootkrivene teorije povi- 
jesti (»historijski materijalizam«) i nove filozofije (»dijalek- 
tički materijalizam«) dijeli Marxovu misao u dva glavna peri- 
oda: »ideološki« (prije »reza«) i »naučni« (poslije »reza«). 
Kako bi se kasniji period mogao podijeliti u dva momenta, 
moment Marxova teorijskog sazrijevanja (do 1857) i moment 
njegove teorijske zrelosti (od 1857), Althusser predlaže slije- 
deću klasifikaciju Marxovih djela: 1. Mladenačka djela (Oeuvres 
de Jeunesse, 1840-1844), 2. Djela reza (Oeuvres de la coupure, 
1845), 3. Djela sazrijevanja (Oeuvres de la maturation (1845- 
+1857), 4. Djela zrelosti (Oeuvres de la maturitć, 1857-1883). 


5) Louis Althusser, »Pour Marx«, Francois Maspero, Paris 1966, p. 24. 
6) Op. cit. p. 27. 

Period Marxovih mladenačkih, '»ideoloških« djela (1840- 
1845) može se dalje podijeliti u dva momenta: a) »racionalis- 
tičko-liberalni moment članaka u Rajnskim novinama (do 
1842)« i b) »racionalističko-komunitarni moment godina 42- 
45«. Djela prvog momenta pretpostavljaju problematiku kan- 
tovsko“fichteovskog tipa, a tekstovi drugog momenta baziraju 
se na Feuerbachovoj antropološkoj problematici. Hegelovska 
problematika inspirira samo :jedan tekst »apsolutno  jedin- 
stven«, Rukopise iz 1844. Odatle paradoksalan zaključak da, 
ako ostavimo po strani onaj školski rad što ga predstavlja 
doktorska disertacija, »izuzev u gotovo posljednjem tekstu 
svog ideološko-filozofskog perioda, mladi (Marx nidje nikad 
bio Hegelovac«. Proširena teza o hegelovstvu mladog Mar- 
xa samo je »mit«, jer poslije svojih »hegelovskih univerzitet- 
skih studija« Marx, prema Althusseru, »nije nikad prestao da 
se udaljava od Hegela«'. Rukopisi tako predstavljaju »iznena- 
dan i totalan posljednji povratak Hegelu«, ali ta »genijalna 
sinteza Feuerbacha i Hegela«, taj »tekst gotovo posljednje no- 
ći paradoksalno je najdalje što je moguće, teorijski govoreći, 
od dana koji se upravo rađao« Drugim riječima, »Marx koji 
je najudaljeniji od Marxa jest ovaj Marx ovdje, Marx koji je 
najbliži, Marx predvečerja, Marx praga«. > ' 

U prvi mah Althusserova podjela Marxova razvoja može se 
učiniti kao »liberalizacija« ili »razumna« korektura suviše jed- 
nostavne staljinističke sheme. Napose činjenica da »epistemo- 
loški rez« koji bi trebao dijeliti Marxova »ideološka« djela od 
»naučnih« nije stavljen u 1848. nego u 1845. može ostaviti »po- 
voljan« utisak. Može se učiniti da su na taj način Marxova dje- 
la između 1845 i 1848 konačno »priznata« i uključena među 
ona koja se moraju uzeti u obzir. Međutim, ta se djela ne pri- 
hvaćaju kao »djela zrelosti« (doista marksistička) nego kao 
»djela sazrijevanja« (dakle polu-marksistička ili nešto-više-ne- 
go-polu-marksistička). S druge strane u istu su kategoriju u- 
ključena Marxova djela između 1848 i 1857. Na taj način dava- 
mje »višeg« statusa djelima iz 1845-48 popraćeno je degradira- 
njem djela iz 1848-1857 koja su u klasičnom staljinizmu bila 
tolerirana kao »zrela« i »marksistička«. 

Preimenovanje nekih Marxovih »zrelih« djela u djela »saz- 
rijevanja« moglo bi se učiniti kao prilog dedogmatizaciji mark- 
sizma u smislu dopuštanja kritike radova za koja se ranije 
smatralo da su iznad kritike. Međutim, bojim se da je to samo 
spoljni privid intelektualnog progresa, jer Althusserova shema 
nastoji da sačuva bitno staljinističko shvaćanje prema kojem 
je Marxov razvoj, nakon niza »nezrelih« faza najzad završio u 


7) Op. cit. p. 27. 
8) Op. cit. p. 28 
9) Op. cit. p. 159 

»zreloj«, koju treba promatrati kao kriterij za one prethodne. 
Sužavanje grupe djela koja treba promatrati kao »zrela« ne 
može se smatrati slabljenjem dogmatizma, nego prije njegovim 
jačanjem, jer što je manji broj »zrelih« marksističkih djela, to 
je jači autoritet koji ona mogu vršiti nad ostalim djelima, i to 
je veća mogućnost za samovoljnu interpretaciju Marxove misli 
kao cjeline. 

Da je proizvoljna interpretacija bila glavni cilj pokazuju 
glavne koncepcije Althusserove knjige koje kulminiraju u radi- 
kalnoj staljinističkoj tezi da Marx nije bio humanist nego pred- 
stavnik »teorijskog anti-humanizma«. No ta se intencija vidi i 
po načinu na koji Althusser tretira Marxova djela prije »epi- 
stemološkog reza«. Velikodušno pripuštajući djela iz 1845-48 u 
fazu »sazrijevanja«, on oštro osuđuje ona prije 1845 kao »ideo- 
loška«. Ali čak ni to nije dovoljno Althusseru. Pokušavajući da 
ta djela potpuno reducira na Kanta, Fichtea i Feuerbacha, on 
nas želi uvjeriti da čak ni u tim »ne-marksističkim« i »ideološ- 
kim« djelima Marxovim nema ničeg hegelovskog. Kako bi to 
postigao, on ignorira Marxovu disertaciju, a Ekonomsko-filo- 
zofske rukopise prikazuje kao svojevrsnu iznenadnu eksplo- 
ziju genijalne ludosti, kao nešto »jedimstveno« u smislu ilogič- 
kog, iracionalnog i nevjerojatnog. 

Ne mislim da je Marxov intelektualni razvoj tekao glatko i 
logično k propisanom cilju (na primjer od Hegela Feuerbachu 
i od Feuerbacha ka sintezi obojice); mislim, naprotiv, da je 
taj razvoj imao mnogo kompliciraniji i nepravilniji karakter 
uključujući ponovo iskušavanje staza koje su već bile napola 
napuštene, obnavljanje utjecaja koji su bili uglavnom prevla- 
dani i padanje ispod nivoa koji je već bio dostignut. Ipak ne 
mogu shvatiti kako bi čudni skokovi koje opisuje Althusser 
bili mogući. Ako Marx, nikad, izuzev u jednom školskom radu, 
nije bio hegelovac, kako je to mogao postati tako naglo sre- 
dinom 1844? I ako je tako iznenada postao hegelovac, kako je 
uspio dati »genijalnu sintezu Feuerbacha i Hegela«? Dalje, ako 
je iznenada postao hegelovac i ujedno dao genijalnu sintezu 
Feuerbacha i Hegela, kako je mogao odjednom, nakon neko- 
liko mjeseci, potpuno odbaciti tu poziciju i prihvatiti sasvim 
drugačiju? 

Netko može biti sklon da otkloni tu primjedbu kao čisto 
»psihološku«. Jer premda je psihološki nevjerojatno da će 
netko tko (kako to zamišlja Althusser) stalno napreduje u jed- 
nom pravcu, postepeno otkrivajući punu istinu, naglo pasti 
natrag u punu neistinu, to sigurno nije nemoguće, i ako se do- 
ista dogodilo, ne bi se trebalo jednostavno poricati, već po mo- 
gućnosti objasniti. No da li se to doista dogodilo? 

Suprotno onome što tvrdi Althusser, Marx je bio hegelo- 
vac ne samo u svojoj doktorskoj disertaciji i u Ekonomsko-fi- 
lozojskim rukopisima nego u svim svojim djelima, od prvih, 

studentskih, spisa do onih posljednjih. I ponovo nasuprot Alt- 
husseru, Marx nije bio nikad, čak ni u svojoj doktorskoj diser- 
taciji, samo hegelovac. Od početka do kraja on je bio hegelo- 
vac koji smjera na transcendiranje hegelovstva i svijeta koji 
je našao svoj adekvatan izraz i dovršenje u Hegelovoj filozo- 
fiji. 

Hegelova ambicija bila je da postigne apsolutnu, sveobuh- 
vatnu spoznaju zbilje u njenom totalitetu. On nije htio da mi- 
jenja svijet, ali nije htio ni da ga ostavi kakav je bio. Držeći 
da je svijet nezavršen, jer mu nedostaje filozofska samospoz- 
naja, on je smatrao svojom misijom da dovrši svijet stvarajući 
njegovu sveobuhvatnu sliku, razvijajući njenu adekvatnu filo- 
zofsku samosvijest. Marxova ambicija nije bila da dade savr- 
šeniju sliku svijeta kakav jest niti da mu jednostavno doda 
bolje teorijsko objašnjenje. On je smatrao da je Hegelov opis 
uglavnom tačan, kao opis svijeta kakav je bio dosad. »Samo« 
jedan uvid nedostajao je u Hegelovom sistemu, uvid da je po- 
stojeći svijet samootuđeni, neljudski svijet, koji je moguće 
promijeniti revolucionarnom akcijom. Ova spoznaja mogla se 
postići samo sa stanovišta različitog od Hegelovog, sa stano- 
višta proleterijata i budućeg socijalističkog društva. 


Marx je znao da se novo društvo ne može stvoriti mimo po- 
stojećeg klasnog društva, znao je također da pokušaj spoznaje 
tog društva bez pomoći hegelovskog nasljeđa mora ostati ispod 
Hegelova nivoa. Ali on je također mislio da se buduće društvo 
ne može »logično« izvesti iz postojećega, da se ono može stvo- 
riti samo skokom, prekidom, revolucijom. Zato je on smatrao 
da Hegelova filozofija nije dovoljna kao teorijski preduvjet 
za novo društvo, da trebamo nešto više od filozofije u tradicio- 
nalnom smislu, da trebamo filozofiju kao misao revolucije: bes- 
poštednu kritiku svega postojećega, humanističku viziju druk- 
čije budućnosti i nadahnjujuću snagu revolucionarnog djelo- 
vanja. 

Marxova doktorska disertacija u isto je vrijeme i hegelov- 
ska i anti-hegelovska. To se vidi iz Predgovora gdje on hvali 
Hegela zato što je tačno odredio ono »opće« u epikurejskoj, 
stoičkoj i skeptičkoj filozofiji, ali u isto vrijeme primjećuje 
da je njegovo shvaćanje spekulativnog onemogućilo Hegelu da 
vidi veliko značenje tih škola za povijest grčke filozofije i za 
grčki duh uopće. To se vidi i iz onog što on govori protiv »svih 
nebeskih i zemaljskih bogova« i o Prometeju kao »najpleme- 
nitijem svecu i mučeniku u filozofskom kalendaru«. A to je 
ne manje vidljivo iz cijelog sadržaja disertacije. Dovoljno je 
usporediti ono što Hegel piše o Epikuru (i napose o deklinaciji 
atoma od prave linije) u svojoj Povijesti filozofije s onim što 
je Marx napisao u svojoj disertaciji, kako bi se vidjelo da 
Marx tu nije samo hegelovac, ali ni jednostavno ne-hegelovac. 

U osnovi hegelovski i u isti mah anti-hegelovski karak- 
ter Marxove misli potvrđuju i sva njegova djela između diser- 
tacije i Rukopisa kao i sami Rukopisi i sva kasnija djela (uklju- 
čujući Kapital). Ipak u izvjesnom smislu Althusser je u pravu 
kad tvrdi da su Ekonomsko-filozofski rukopisi jedinstveno djelo. 
Svakako ne u tom smislu da su oni jedino hegelovsko djelo 
Marxovo, bitno različito od svih ranijih i kasnijih niti u tom 
smislu da su oni manje marksovski. Naprotiv, oni su možda više 
marksovski nego bilo koje drugo djelo, a daleko od toga da bi 
bili odsječeni od drugih djela autorovih, oni su svojevrsno sa- 
stajalište svih. Jer oni su i najbogatiji plod filozofskih analiza 
kojima je bila posvećena većina njegovih prethodnih radova i 
prvi projekt kritike političke ekonomije koja je kasnije razra- 
đena u Skicama za kritiku političke ekonomije i u Kapitalu. 


Otkriće bitnog jedinstva Marxove misli ne isključuje njeno 
razlikovanje i razvoj, ono čak otvara nove mogućnosti za ade- 
kvatnije proučavanje tog razvoja. Da li takvo proučavanje mora 
doprijeti do jednostavne podjele Marxovog razvoja u dva, tri ili 
četiri perioda vrlo je sporno. A prilično je sigurno da su i stara 
i nova staljinistička koncepcija Marxovog razvoja neodržive, da 
se one ne mogu pomiriti ni s cijelom Marxovom teorijskom i 
praktičkom aktivnošću ni s osnovnim sadržajem i smislom onih 
djela koja svi neadekvatno nazivamo »ranima«. 


II 


Možemo se u mnogome složiti s Jurgenom Habermasom kada 
piše: »Historijski materijalizam u svom izvornom obliku nije 
ni »materijalistički« u smislu naturalizma enciklopedista u 18. 
ili čak monista u 19. stoljeću; niti on pretendira naprosto na 
objašnjenje svijeta. Treba ga prije shvatiti kao filozofiju povi- 
jesti i teoriju revolucije u jednom, revolucionarni humanizam 
koji polazi od analize otuđenja a ima svoj cilj u praktičkom 
tevolucioniranju postojećih društvenih odnosa, kako bi zajed- 
no s njima ukinuo i otuđenje uopće«.'“" 


Možemo se također složiti s njim, kada tvrdi: »Marx hoće 
da filozofira, odnosno kritizira, ne više pod pretpostavkom filo- 
zofije, nego prije pod pretpostavkom njenog prevladavanja«." 

Međutim, možemo li se složiti s Habermasom kada, hvaleći 
one učenjake koji kritiziraju filozofiju kao filozofiju iskona 
kaže: »Oni (ti učenjaci) prihvaćaju pristup jedne filozofije po- 


10) Jiirgen Habermas, »Theorie und Praxis«, Sozialphilosophische Stu: 
dien. Luchterband 1963, S. 269. 
11) Op. cit., S. 279. 


352 


vijesti s praktičnom namjerom i proziru nesporazum ontološke 
interpretacije marksizma bilo koje vrste. Oni znaju da Marx 
nije nikad pitao o biti čovjeka i društva kao takvoj i nikad o 
tome kako se konstituira smisao bivstvovanja, odnosno druš- 
tvenog bivstvovanja, recimo ovako: zašto je bivstvovanje (Sein) 
i bivstvujuće (Seiendes) a ne radije ništa? Marx se umjesto 
toga dao voditi, žalcem opipljivo doživljenog otuđenja, uvijek 
samo i uvijek ponovo jednom i početnom pitanju: zašto je 
određena povijesna i društvena situacija pod čijom objektiv- 
nom prisilom moram i sam održavati, organizirati i voditi svoj 
život — zašto je to bivstvujuće (Seiendes) tako a ne radije 
drukčije?«" 

I možemo li se složiti s njim kada tvrdi: »S njenim položa- 
jem 'između' filozofije i pozitivne nauke marksistička je teorija 
takoreći formalno naznačena. Time još nije ništa odlučeno o 
naučnoteorijski svojevrsnom tipu koji ona reprezentira. Mi 
bismo željeli da se izričito osiguramo u pogledu njene strukture 
ka? filozofije povijesti projicirane eksplicitno s političkom mna- 
mjerom, pri tom naučno opovrgljive, ne bojeći se da iskoristi- 
mo šansu kasnije rođenog; da Marxa shvatimo bolje nego što 
je on sam sebe shvatio«." 


Ako pitam možemo li se složiti s dva citirana teksta, to nije 
zato što bih htio polemizirati s Habermasom. On je sigurno 
jedan od najboljih mlađih predstavnika Frankfurtske škole, a 
zasluge Frankfurtske škole za kreativnu interpretaciju i apli- 
kaciju marksizma ne mogu se osporiti. Citirao sam te tekstove 
zato što jasno upućuju na jedan veoma važan problem, koji bih 
želio razmotriti. Formuliran što je moguće jasnije, možda čak 
i malo pojednostavljeno, on glasi: Da li je marksizam politički 
inspirirana filozofija povijesti ili je on također antropologija 
i ontologija? Da li je on uopće filozofija ili je samo teorija re- 
volucije odnosna »kritička teorija« društva? 

Ima mnogo marksista i marksologa koji misle da je marksi- 
zam samo politički inspirirana filozofija povijesti ili filozofija 
povijesti kombinirana s političkom i ekonomskom teorijom. 
Međutim, jesu li politička teorija i filozofija povijesti bez u naj- 
manju ruku implicitne antropologije i ontologije uopće mogući? 
I da li je Marxov stav dojsta bio tako »anti-ontološki« i »anti- 
-antropološki«? 

Fragment pod naslovom »Novac« u Ekonomsko-filozofskim 
rukopisima Marx počinje riječima: »Ako čovjekovi osjeti, stras- 
ti itd. nisu samo antropološka određenja u (užem) smislu, nego 
istinski ontološka potvrđivanja biti (prirode) — i ako se oni 
zbiljski potvrđuju samo na taj način da je njihov predmet za 


12) Op. cit., S. 169 
13) Op. cit. S. 179. 

njih osjetilan, onda se razumije«.“ U daljem se tekstu u pet 
tačaka specificira ono što se razumije, ako je antecedens istinit. 
Ali ono što u ovoj implikaciji počinje sa »ako« očito nije miš- 
ljeno kao puka hipoteza, već kao čvrsta baza za dalje zaključi- 
vanje. Osjećaje i strasti koji se obično promatraju kao psiho- 
loške pojave, Marx dakle, označava kao »antropološka određe- 
nja«, i ne samo to nego također kao »ontološka potvrđivanja 
biti (prirode)«. Kako kontekst pokazuje u promatranju antro- 
poloških određenja kao ontoloških Marx vidi ključ za razumi- 
jevanje niza drugih fundamentalnih istina. 

Među po sebi razumljivim konsekvencijama citiranog osnov- 
nog uvida nalazimo: »4. tek pomoću razvijene industrije, tj. 
posredovanjem privatnog vlasništva, postaje ontološka bit čo- 
vjekove strasti kako u svom totalitetu, tako i u svojoj ljudskosti; 
dakle sama nauka o čovjeku je proizvod čovjekove praktičke sa- 
modjelatnosti«.'" Ovaj tekst mogao bi se pogrešno shvatiti zbog 
upotrebe riječi »privatno vlasništvo«, ali ako uzmemo u obzir 
šta Marx ovdje misli pod »privatnim vlasništvom«" taj nespo- 
razum nestaje. U svakom slučaju jedno je sigurno: Marx ovdje 
pokušava formulirati uvjete ili način za realiziranje »ontološke 
biti čovjekove strasti kako u svom totalitetu, tako i u svojoj 
ljudskosti«. Marx u Ekonomsko-filozofskim rukopisima dakle 
: anu ruku verbalno nije anti-antropološki ni anti-onto- 
oški. 

Ali nije Marx samo verbalno priznavao »ontologiju« i »antro- 
pologiju«. Da bismo to pokazali razmotrimo ukratko samo dio 
fragmenta »Kritika Hegelove dijalektike i filozofije uopće«. 

U spomenutom fragmentu Marx među ostalim razlaže slije- 
deće dvije teze: 1) »Čovjek je neposredno prirodno biće« i 
2) »Ali čovjek nije samo prirodno biće, nego ljudsko prirodno 
biće«.! 

Ove dvije teze sigurno nisu samo teze »filozofije povijesti«, 
obje su također »antropološke«. No, da li su samo »antropo- 
loške«? Nakon što je formulirao prvu tezu Marx odmah doda- 
je: »Kao prirodno biće on (čovjek) je obdaren djelomično pri- 
rodnim snagama, životnim snagama, on je djelatno prirodno 
biće; te snage egzistiraju u njemu kao sklonosti i sposobnosti, kao 
nagoni: on je djelomično prirodno, tjelesno, osjetilno, predmet- 
no biće, biće koje trpi, koje je uvjetovano i ograničeno, kao što 


«FE. Engels, »Ran' radovi«. Preveo S. Bošnjak. Naprijed, 

Zagrdb 1967. a 3 Up. K. Marx, »Texte zu Methode und Praxis«, 
II, Rowohlt, Munchen 1966, S. 103. 

15) Op. cit. str. 307. Up. »Texte«, II, S. 103 

16) »Smisao je. privatnog vlasništva — oslobođena svoga otuđenja — 
"postojanje bitnih predmeta' za čovjeka, kako predmeta užitka, tako i 
predmeta djelatnosti«. Ibidem. 

17) Op. cit. str 324, 325. — Up. »Texte II«, S. 117. 118. 

su to životinja i biljka, tj. predmeti njegovih nagona postoje iz- 
van njega, kao od njega nezavisni predmeti, ali ti predmeti su 
predmeti njegove potrebe, suštinski predmeti koji su neophodni 
za manifestiranje i potvrđivanje njegovih suštinskih snaga«.'* 
Ovo razvijanje početne »antropološke« teze očito nije čisto an- 
tropološko. Marx govori o dvije strane svakog prirodnog bića 
(nagonskoj ili aktivnoj i trpnoj ili pasivnoj). Da se tu ne misli 
samo na čovjeka svjedoči spominjanje »životinje i biljke«. 


Daljnji tekst kaže: »Da je čovjek tjelesno, prirodno, živo, 
zbiljsko, osjetilno, predmetno biće, znači da on za predmet svo- 
ga bića, svog životnog ispoljavanja ima zbiljske, osjetilne pred- 
mete, ili, da svoj život može ispoljavati samo na zbiljskim, osje- 
tilnim predmetima«." U ovoj rečenici govori se o čovjeku, ali 
njen neposredan sadržaj nije neka tvrdnja o čovjeku, nego objaš- 
njenje toga šta znači biti »tjelesno, prirodno, živo, zbiljsko, 
osjetilno, predmetno biće«. Da je to problem pokazuje još jas- 
nije slijedeća rečenica koja je svojevrsno ponavljanje i kratak 
rezime prethodne: »Biti predmetan, prirodan, osjetilan, ili imati 
izvan sebe predmet, prirodu, osjetilno, ili za nešto treće sam 
biti predmet, priroda, osjetilo, to je identično«." Ovo očito nisu 
samo »antropološke« teze o čovjeku, nego i »ontološke« teze o 
»biti« i »imati«, o predmetnosti, prirodnosti i osjetilnosti. 


Da bi bolje objasnio smisao ovih općih »ontoloških« razma- 
tranja, Marx odmah dodaje ilustraciju: »Glad je prirodna po- 
treba: da bi se zadovoljila, da bi se utažila, ona treba dakle 
prirodu izvan sebe, predmet izvan sebe. Glad je predmetna 
potreba tijela za predmetom koji se nalazi izvan njega, koji je 
neophodan njegovom integriranju i ispoljavanju biti«.' Odnos 
između potrebe i njenog predmeta ovdje je razjašnjen na pri- 
mjeru »gladi«. Glad je nešto karakteristično za živa bića, čovje- 
ka i životinje. Međutim, odnos između potrebe i predmeta kako 
ga shvaća Marx nije ograničen na čovjeka i životinje. To poka- 
zuje slijedeća ilustracija u kojoj on govori o biljkama i suncu: 
»Sunce je predmet biljke, predmet koji joj je neophodan, koji 
potvrđuje njen život, kao što je biljka predmet sunca, ispolja- 
vanje sunčane snage koja budi život, ispoljavanje predmetne 
suštinske snage sunca«.? 


Slijed primjera ovdje vjerojatno nije baš sasvim slučajan. 
»Opće« ontološke distinkcije očito se čine Marxu bolje pristu- 
pačne ako im priđemo sa strane čovjeka i životinje, nego ako 
počnemo od biljke i sunca. Ali osnovni problem za Marxa ovdje 


18) Op. cil, str. 324. — Up. »Texte«, II, S. 117 
19) Op. cit. str. 324. — Up. »Texte«, II, S. 117 
20) Op. cit., str. 324. — Up. »Texte«, II, S. 117 
21) Op. cit., str. 324. — Up. »Texte«, II, S. 117 
22) Op: cit. str. 324. — Up. »Texte«, II, S. 117. 

nije čovjek, životinja, biljka ni sunce, nego pojam »prirodnog 
bića«. To pokazuju opći zaključci koji slijede: »Biće koje svoju 
prirodu nema izvan sebe, nije prirodno biće, ne učestvuje u biti 
prirode. Biće koje nema nikakav predmet izvan sebe, nije pred- 
met za treće biće, nema biće za svoj predmet, tj. ne odnosi se 
predmetno, njegovo bivstvovanje nije predmetno. — Nepred- 
metno biće je nebiće (Unwesen)«_.2 

Sve su to očigledno tipične »ontološke spckulacije«. Marx 
pokušava da objasni šta se misli pod »prirodnim bićem«, »pred- 
metnim bićem«, »ne-predmetnim bićem«, i nastoji pokazati 
dijalektički karakter tih pojmova. Posljednja teza u kojoj ana- 
liza kulminira (»nepredmetno biće je nebiće«) može se učiniti 
paradoksalna. Zato je Marx obrazlaže tako da najprije postav- 
lja suprotnu hipotezu (»Postavite biće koje nije ni samo pred- 
met niti ima predmet«), a zatim pokazuje njene konsekven- 
cije.“ 

Ta analiza koja zaključuje razjašnjenje i obrazloženje teze 
o čovjeku kao prirodnom biću, istovremeno je i »antropološka« 
i »ontološka«, pri čemu je praktički nemoguće podijeliti je na 
antropološki i na ontološki dio. 


Objašnjenje teze o čovjeku kao »ne samo prirodnom biću« 
znatno ie kraće.“ To ne znači da je ova teza za njega manje zna- 
čajna. Međutim kako bi pripremio tlo za tezu da čovjek nije 


23) Op. cit. str. 324—325 — Up. »Texte«, II, S. 117—118. 

24) »Takvo biće bilo bi prvo, 'jedino' biće, izvan njega ne bi egzisti. 
ralo nikakvo biće, ono bi egzistiralo usamljeno i samo. Jer čim ima pred. 
Imeta izvan mene, čim ja nisam sam, ja sam 'drugi, druga zbilja', nego 
predmet izvan mene. Za taj treći predmet ja sam, dakle, 'druga zbilja" 
nego on. ti. 'njegov' predmet. Biće koje nije predmet nekog drugog bića, 
pretpostavlia dakle. da ne postoji 'nikakvo' predmetno biće. Čim imam 
iedan predmet. taj predmet ima mene za predmet. Ali 'nepredmetno' 
bića je nezbiljsko. neosjetilno. samo mišlieno, tj. samo imaginerno biće, 
b će apstrakcije. Biti 'osjetilan', tj. biti zbiljski, znači biti predmet osjetila, 
'osjetilni predmet', znači dakle imati osjetilne predmete izvan sebe, imati 
predmete svoje osjetilnosti. Biti osjetilan znači 'trpjet:'. — Stoga je čo- 
vjek kao predmetno osjetilno biće "trpno' biće, a budući da je biće koje 
osjeća svoje patnje. on je 'strastveno' biće. Strast. passion. je čovjekova 
suštinska snaga koja energično tež: prema svom predmetu«. Op. cit. 
str. 325. — »Texte«, II, S. 118. . 

25) »Ali čovjek nije samo prirodno biće, nego 'ljudsko' prirodno biće 
tj. biće koje postoji samo za sebe, stoga 'pr.rodno biće' koje se kao takvo 
mora Potvrditi i manifestirati kako u svom bivstvovanju, tako i u svom 
znan'u. Niti su, dakle. 'čovjekovi' predmeti prirodni predmeti kako su 
neposredne dati, niti je 'čovjekovo' osjetilo, kakvo ono neposredno 'jest, 
predmetno, 'čovjekova' osjetilnost, čovjekova predmetnost. Priroda ni 
objektivno ni subjektivno nije neposredno adekvatno data 'čovjekovu 
biću. A kako sve prirodno mora 'nastati', tako i 'čovjek' ima svoj akt 
nastajanja, 'historiju'. ko'a je njemu, međutim, znata i (koja je stoga akt 
nastajanja koji se kao akt nastajanja svjesno ukida. Historija je prava 
prirodna historija čovjeka. (Na to se treba vratiti)« Op. cit., str. 325. — 
»Texte«, II, S. 118. 

samo prirodno biće, on je morao najprije pokazati da čovjek 
jest prirodno biće. Razrada preliminarne teze očigledno ga je is- 
crpila, pa kad je došao do glavne teze, on je, u ovom kontekstu 
bio vrlo kratak, podsjećajući sam sebe da se na to još treba 
vratiti (što je doista i učinio). 


Za nas je ovdje bilo najvažnije pokazati da Marx nije bio 
samo filozof povijesti, nego također »antropolog« i »ontolog« 
te da je u njegovom djelu praktički nemoguće odvojiti »antro- 
pološku« analizu od »ontološke«. Ne tvrdimo da je citirana 
analiza u svemu prihvatljiva. No ona pokazuje da kod Marxa 
možemo naći ne samo eksplicitno verbalno priznanje »antro- 
pologije« i »ontologije« nego također konkretne primjere »an- 
tropoloških« i »ontoloških« razmišljanja. Ali možda je oboje 
potpuno irelevantno? Sama činjenica da Marx ponekad govori 
o »antropologiji« i »ontologiji« ili čak prakticira obje ne mora 
dokazivati da su te analize od velikog značenja. Ono što je os- 
novno za Marxa — netko može reći — jest njegova politički ins- 
pirirana lilozofija povijesti, a ova ne treba nikakvu antropo- 
lošku ni ontološku osnovu. Međutim, da li je to doista tako? 
Da bismo odgovorili na to pitanje, moramo pokušati da karak- 
teriziramo Marxovu »filozofiju povijesti«. 


U onom citiranom tekstu iz Habermasa za koji smo rekli da 
se s njim u mnogome slažemo našli smo i slijedeću tvrdnju: 
»Ireba ga (historijski materijalizam) prije shvatiti kao filozo- 
fiju povijesti i teoriju revolucije u jednom, revolucionarni hu- 
manizam koji polazi od analize otuđenja a ima svoj cilj u prak- 
tičkom revolucioniranju postojećih društvenih odnosa, kako bi 
zajedno s njima ukinuo i otuđenje uopće«. 


Da li je moguće istovremeno braniti navedeno mišljenje 
i odbacivati antropologiju i ontologiju? Prema citiranom tekstu 
historijski materijalizam je »filozofija povijesti i teorija revo- 
lucije u jednom« ili »revolucionarni humanizam«. A _»revolu- 
cionarni humanizam« polazi »od analize otuđenja«. Ali šta to 
znači analizirati otuđenje? 


Ima autora koji insistiraju da marksisti treba da studiraju 
konkretne oblike otuđenja, a ne da spekuliraju o biti otuđenja 
uopće. Slažem se da treba studirati konkretne oblike otuđenja, 
ali je nejasno kako se ti konkretni oblici mogu vidjeti i raspoz- 
nati ako ne znamo šta je to otuđenje. 


Neki su spremni prihvatiti da je analiza biti otuđenja jed- 
nako neophodna kao i proučavanje njegovih konkretnih obli- 

,» ali u isto vrijeme tvrde da za takvu analizu nije potrebna 
nikakva antropologija ni ontologija. To je shvaćanje onih koji 
misle da je fenomen otuđenja ekonomski ili psihološki, da on 
ima neke veze s ovim ili onim aspektom čovjeka, ali ne s čov- 
jekom kao cjelinom i napose ne s »biti« ili »prirodom« čovjeka. 

Sigurno je moguće shvatiti otuđenje kao nešto što nema ni- 
kakve veze s »biti« ili »prirodom« čovjeka. To se postiže ako 
otuđenje reduciramo na jedan ili više njegovih konkretnih obli- 
ka, ako ga definiramo, na primjer, kao otuđenje čovjeka od 
proizvoda njegova rada ili od drugih ljudi. Ali ako otuđenje čov- 
jeka od drugih ljudi, od prirode i od proizvoda njegova rada 
nije također otuđenje čovjeka od njegove vlastite »biti«, od nje- 
gove »prirode«, od njegove »ljudskosti«, teško je vidjeti kako 
pojam otuđenja može služiti kao osnova za revolucionarnu ak- 
ciju i teoriju. 

To ne znači da je pojam otuđenja »moralni« ili općenitije 
»vrijednosni«. Mislim da pojmovi otuđenja i razotuđenja kako 
ih shvaća Marx nisu ni deskriptivni i faktički ni preskriptivni i 
vrijednosni, da su to pojmovi koji služe za karakteriziranje on- 
tološko-antropološke prirode čovjeka i društva, za karakterizi- 
ranje koje se ne kreće ni na nivou čistog faktičkog »jest« ni na 
nivou čistog moralnog »treba«. Ne želim reći da su, shvaćeni 
na taj način, pojmovi otuđenja i razotuđenja vrlo jednostavni. 
Naprotiv, mnoge teškoće pojavljuju se u vezi s njima. Ali te teš- 
koće upućuju na osnovna ontološka i antropološka pitanja i po- 
kazuju nužnost ontološko-antropološke analize čovjeka i svijeta. 

Možemo se složiti s Habermasom kada kaže da revolucio- 
narni humanizam koji počinje s analizom otuđenja »ima svoj 
cilj u praktičkom revolucioniranju postojećih društvenih od- 
nosa, kako bi zajedno s njima ukinuo i otuđenje uopće«. Ali 
šta znači praktički revolucionirati postojeće društvene odnose? 
I šta znači ukinuti otuđenje uopće? 

Otuđenje je uvijek otuđenje čovjeka. Da li je otuđenje, kada 
postoji samo vanjski dodatak čovjekovoj neotuđenoj egzisten- 
ciji ili je ono nešto što prožima sav čovjekov život? Kad zahti- 
jevamo »ukidanje« otuđenja, želimo li reći da jednu nepoželjnu 
ili lošu vanjsku karakteristiku čovjeka treba jednostavno uklo- 
niti, a on sam može ostati kakav je bio? Želimo li, na primjer, 
reći da je čovjek kakav je bio dosad u redu, ali su samo nje- 
govi »društveni odnosi« bili izopačeni, pa ih sad moramo »re- 
volucionirati«? Jesu li »postojeći društveni odnosi« nešto izvanj- 
sko u odnosu na ono što je čovjek, tako da on može persistirati 
u čistoći svoje prirode kroz društvene uvjete koji se mijenjaju? 
Da li je revolucija nešto što zadire samo u »društvene odnose«, 
a ne i u »prirodu« čovjeka? Ako je to slučaj, tada kao teorij- 
sku osnovu za ukidanje otuđenja, možda doista trebamo samo 
neku »kritičku teoriju društva« a ne nikakvu »ontologiju« i »an- 
tropologiju«. To naravno ne znači da »ontologija« i »antropo- 
logija« nisu moguće nego »samo« to da su one za revolucionar- 
ni društveni preobražaj irelevantne. 

Ali šta ako »društveni poredak« nije ibaš sasvim izvanjski u 
odnosu na čovjeka? I šta ako revolucionarno ukidanje otuđenja 
znači i promjenu u biti čovjeka? Jedno je moguće mišljenje, 

da čovjek i nije ništa drugo nego kompleks svojih društvenih 
odnosa. Ako je to slučaj analiza društvenih odnosa neposredno 
je identična s analizom čovjeka, a analiza mogućnosti razotuđe- 
nja svodi se bez ostatka na analizu mogućnosti promjene druš- 
tvene strukture. Drugim riječima svaka filozofska antropolo- 
gija postaje suvišna, jer svu njenu problematiku preuzima socio- 
logija. Nejasno ostaje samo to, kako takva filozofije oslobođena 
i u postojećem ukorijenjena sociologija može vršiti funkciju 
»kritičke teorije«. 


Međutim, šta ako čovjek nije ni izvanjski u odnosu na svoje 
društvene odnose, ni potpuno identičan s njima, ako on može 
nadživjeti ukidanje otuđenja, ali ne kao isti, i ako »revolucioni- 
ranje postojećih društvenih odnosa« ne znači ni ukidanje svih 
društvenih odnosa ni njihovu bilo kakvu promjenu, već uspos- 
tavljanje doista ljudskih odnosa, uspostavljanje i razvoj odnosa 
koji odgovaraju prirodi čovjeka kao slobodnog i stvaralačkog 
bića? Ne mora li se u tom slučaju »teorija revolucije« zasnovati 
na određenoj »antropologiji« i »ontologiji«? Drugim riječima, 
ne vodi li nas ispitivanje mogućnosti jedne »teorije revolucije« 
do onog istog zaključka do kojeg nas je svojevremeno s druge 
strane dovelo razmatranje mogućnosti »ontologije« i »antropolo- 
gije«: do zaključka da Marxova misao ne može biti ni »čista« 
filozofija ni nefilozofska »kritička teorija«, da ona nije ni neka 
školska »ontologija« ili »antropologija«, ni diletantska politička 
teorija, da je to misao revolucije utemeljena u svem dosadaš- 
njem iskustvu društvene prakse, nauke i filozofije. 

I 


Marshall McLuhan već nekoliko godina stoji u centru paž- 
nje američke intelektualne zajednice. O njemu se najviše raspra- 
vlja, u prvom redu na univerzitetima, a dobro je poznat i u o- 
nim graničnim krugovima, koji ne spadaju u intelektualnu za- 
jednicu u užem smislu, ali koji s interesom prate što se u njoj 
događa. Treba istaći da su utjecaj i popularnost ovog autora da- 
leko veći među studentima i srednjoškolcima, dakle među mla- 
đim generacijama, nego među njegovim kolegama, profesorima 
i nastavnicima. Dapače, stječe se utisak da McLuhan uživa naj- 
manji ugled među stručnjacima onih područja koje obrađuje, 
to jest među scciolozima, psiholozima i ekonomistima. Oni na 
njega gledaju kao na uljeza i amatera koji slabo poznaje striktna 
pravila uobičajene naučne procedure. Ovdje se može naići na ne- 
doumicu i na čuđenje, kako to da je lingvista s poetskim sklono- 
stima, bez serioznih naučnih radova, mogao za vrlo kratko vri- 
jeme postati tako utjecajan pomoću teorije koja ne samo da je 
vrlo apstraktna, već je u velikom stepenu nejasna i konfuzna. 

Na mnogobrojne prigovore u pogledu nejasnosti i nepreciz- 
nosti nekih ključnih kategorija, Marshall McLuhan je odgovo- 
rio da on ni sam ne pretendira na potpuno shvaćanje svojih te- 
orija, jer je, kako reče, njegov materijal vrlo težak. Ipak, da bi 
svoje ideje učinio jasnijim, on je nedavno napisao knjigu pod 
naslovom »Shvaćanje Marshalla« (Understanding Marshall). >| 

Da se u ovom slučaju doista ne radi o beznačajnoj teoriji, 
potvrđuje činjenica što je njen autor nedavno potpisao ugovor 
s jednim univerzitetom, koji mu osigurava takvu plaću, da je 
to presedan i za američke prilike. On je naime preselio iz To- 
ronta u New York prihvativši katedru na Fordham Univerzitetu, 
uz koju ide plaća od 100.000 dolara godišnje. Ovaj univerzitet je 


360 


1964. godine osnovao deset katedara ovakvog ranga. Pet od njih 
su za prirodne nauke i nose ime Alberta Einsteina, a pet su za 
humanističke nauke s imenom Alberta Schweitzera. Prva katedra 
iz posljednje grupe ponuđena je Marshallu McLuhanu. 

McLuhan je napisao dvije po obimu relativno male knjige. 
Prva knjiga nosi naslov »Shvaćanje Medija« (Understanding Me- 
dia). a druga »Medijum je poruka« (The Medium is the Messa- 
ge). 

Naslov druge knjige je značajan jer on implicitno sadrži os- 
novnu ideju teorije. Ideja je u tome da komunikacije koje čov- 
jek stvara nastaju kao produžeci naših osjetnih i ostalih poten- 
cija i da one povratno vrše utjecaj na čovjeka, mijenjajući nje- 
gov način percipiranja i shvaćanja. Mi ulazimo u tehnološko 
razdoblje u kojem elektronske komunikacije zamjenjuju pisanu 
riječ. Ovo je osnovna misao koju McLuhan razvija u svojim ra- 
doviima ukazujući na njene mnogobrojne društvene posljedice. 

Polazeći od sredstava masovne komunikacije kao od baze ko- 
ja omogućuje shvaćanje cjelokupnog kretanja, on razvoj moder- 
nog društva dijeli na dvije etape. Prva etapa počinje s Guten- 
bergom, čiji pronalazak je omogućio da je alfabet bio produ- 
žen u tipografiji, što je imalo kolosalne posljedice. Tisak kao 
produžetak oka postaje medijum pomoću kojeg se formira novi 
svijet. On direktno utječe na način percipiranja i shvaćanja i 
bitan je preduvjet razvoja mašinske industrije. On doslovno ruši 
spone koje su vezale plemenskog čovjeka i stvara aglomeracije 
slobodnih individua. Oslobađajući čovjeka tradicionalnih veza, 
tisak uvjetuje razvoj stvaralačkih energija, što osobito dolazi 
do izražaja u renesansi. Kasnije, u skladu s linearnim principom 
tipografije i mašinske industrije, dolazi do sve veće linearnosti 
i fragmentacije čovjeka i njegovog mišljenja. Čovjekova ljud- 
skost se odvaja od njegove sposobnosti djelovanja u okviru me- 
haničkog sistema. On je u stanju da djeluje a da pri tom u svo- 
ju djelatnost ne uključuje svoje ljudske osobine. Njegova mi- 
sao je odvojena od akcije i osjećaja. Fragmentacija dosiže svoju 
kulminaciju na pokretnoj vrpci mašinske proizvodnje, koja spa 
janjem odvojeno napravljenih standardnih dijelova montira sim- 
bol našeg vremena — automobil. 

Drugu etapu najavljuje i pripravlja pojava elektronike. Slič- 
nu ulogu koju je izvršila štampana riječ u pripremanju i šire- 
nju mehanizirane mašinske proizvodnje, vrši danas elektronika 
u pripremanju bitno nove tehnološke etape. Ona je globalna 
ekstenzija našeg živčanog sistema, koja neprestano i sigurno vr- 
ši cijeli prevrat u našem načinu percipiranja i to na takav na- 
čin da mi to ne primjećujemo. To je zbog toga što se utjecaj te- 
hnologije osobito u početku nikada ne odvija na nivou mišljenja 
ili pojmova, već na nivou osjeta i percepcije. Ovo je izraz svoje- 
vrsne lukavosti razvojnog duha, koji svoju liniju provodi nepri- 
mjetno i sigurno, ne dolazeći na taj način u sukob s onim sna- 
gama, koje bi inače bile zainteresirane da održe status quo. 

Jedan od razloga zbog kojih su mnogima ove misli nejasne 
leži u okolnosti, što one imaju oštar aforistički oblik. Tako na 
primjer McLuhan piše da »televizija zadaje odlučan udarac ame- 
ričkom automobilu«, ili »Mi nismo ništa spremniji da prihvati- 
mo radio i TV u našoj opismenjenoj sredini, no što je Gana 
spremna da se uhvati u koštac s pismom, koje je izvlači iz ko- 
sme plemenskog svijeta i stavlja u položaj izolacije indivi- 

ua«. 

U osnovi ovih primjedbi stoji koncepcija suprotnosti starog 
linearnog svijeta s novim svijetom simultanog zahvata u dubi- 
nu. Logička postupnost tiska nestaje u sudaru s intuitivnim mo- 
zaikom elektronskih komunikacija. Knjiga »sadrži«, televizija 
»uključuje«. To znači da će se budućnost, koja je već počela, od- 
vijati u znaku udaljavanja od fragmentacije linearnog sistema 
i približavanja takvoj ljudskoj zajednici, koja podsjeća na ple“ 
mensku povezanost. Automacija negira parcijalnog čovjeka koji 
proizvodi automobil na pokretnoj vrpci serijske proizvodnje. 
Ponovo živimo u globalnom selu. Koncepcija ima trijadični ka- 
rakter: plemensko, mehaničko i elektronsko doba. Ovo treće je 
prvo podignuto na viši stepen. Jedinstvo misli i akcije, koje je 
postojalo u prvoj etapi, bilo dokinuto u drugoj, ponovo se uspo- 
stavlja u trećoj. 


Indikacija kretanja je sadržana u karakteru elektronskih ko- 
munikacija, koje nas prisiljavaju da reagiramo prema svijetu 
kao prema cjelini. One stvaraju jedno jedinstveno polje događa- 
ja, koji se nalaze u međusobnoj interakciji. Dok ranija medija 
predstavljaju produžetke pojedinih ljudskih organa i potencija, 
dotle je elektronika produžetak živčanog sistema u vanjski svi- 
jet. Simultanost električne komunikacije, što je također svoj- 
stvo našeg živčanog sistema, čini da je svaki od nas prisutan i 
dohvatljiv svakoj drugoj osobi u svijetu. 


Ovaj proces nije ravnomjeran ni jednostavan. Naprotiv, on 
je vrlo krivudav i složen, jer izražava suprotnosti koje postoje 
kako u svijetu tako i u našoj svijesti. U ovom pogledu postoje 
velike razlike između starijih i mlađih generacija. Starijim ge- 
neracijama, koje su formirane pod utjecajem tiska i mašinske 
fragmentacije, nije lako shvatiti poruku koju donosi elektronika. 


Kada ovakav čovjek govori o televiziji i njenom utjecaju, 
onda on redovito nema u vidu njen strukturalni karakter, koji 
bitno utječe na naš način percipiranja i shvaćanja. On govori.o 
»sadržaju« televizije, to jest o onome što spada u sađašnji me- 
hanizirani svijet. To su vijesti, drame, filmovi, kronika, komen- 
tari. Međutim, ono što je bitno u televiziji po čemu se ona raz- 
likuje od štampe, sastoji se u tome da ona ne pruža linearne 
već mozaične vijesti, koje niti su narativne, niti su iznošenje 
gledišta, niti objašnjenje, niti komentar. To je korporativna sli- 
ka u dubinu zajednice u akciji, koja traži maksimalnu partici- 
paciju u društvenim procesima. Utjecaj, koji proizlazi iz ovak- 

vog karaktera televizije, nalazi svoj izraz u stavovima i život 
nom stilu mladih generacija koje tek dolaze. One već danas pru- 
žaju otpor prihvaćanju parcijalnih poslova, teže prema većem 
društvenom učešću i, u skladu s ovim stvaraju svoje vlastite za- 
jednice, želeći da pruže prototip budućih odnosa. Drugi još evi- 
dentniji primjer jesu nemiri crnačke omladine u američkim gra- 
dovima. Smatra se da je televizija poslužila kao »kolektivni or- 
ganizator« ovih nemira. Ona je bitno pomogla u tome da su se 
američki crnci počeli identificirati s obojenim narodima u Azi- 
jii u Africi koji ratuju protiv bijelih agresora. Ova identifikacija, 
u skladu s McLuhanovom teorijom nije ostala na nivou kontem- 
placije, već je prerasla u akciju. Nezaposlena i eksploatirana cr- 
načka omladina pod utjecajem televizije prenosi gerilski rat u 
američke gradove. 


II 


Nije teško pokazati da postoji raskorak između novih obra- 
zaca percipiranja i ustaljenih shvaćanja. Ovo se očituje u nes- 
porazumima i suprotnostima koje postoje između mladih i sta- 
rih generacija. Pravi umjetnici su jedine osobe sposobne da od- 
mah od početka naslućuju ono što je običnom čovjeku nejasno. 
To je zbog toga jer su umjetnici upućeni da eksperimentiraju na 
području osjetnih percepcija. Ovo McLuhan ima u vidu kad ka- 
že da umjetnost ima funkciju radara. Ona otkriva i na njoj svoj- 
stven način prezentira nove tendencije, koje se redovito ne Io- 
gu uklopiti u postojeće shvaćanje. Isti se proces paralelno ili 
nešto kasnije odvija i na pojmovnom planu. Ovdje se neposred- 
na praktičnost zdravog razuma sukobljuje sa znanstvenim anti- 
cipacijama. Einsteinove teze se sudaraju s našim newtonovskim 
zdravim razumom na sličan način kao što se newtonovsko gle- 
dište sudaralo sa srednjovjekovnim zdravim razumom. 

Malo je ljudi koji po svojoj prirodi ili intuitivno misle u ter- 
minima zakrivljenog svemira, čija su geometrijska svojstva za- 
uzela mjesto gravitacije. 

Einsteinove ideje same po sebi nisu teške; teškoće se odnose 
na potrebu totalnog restrukturiranja našeg načina shvaćanja. 
Pripreme za ovakvo restrukturiranje se odavno odvijaju u okvi- 
rima moderne umjetnosti. Danas je proces u punom toku za- 
hvaljujući utjecaju elektronskih komunikacija, a u prvom redu 
televizije. Mozaička forma TV slike ima pandan u bizantinskoj 
umjetnosti ili slikarstvu impresionista, a naročito kod Cezan- 
nea, Seurata i Rouaulta. Dok je vjerna fotografija produžetak 
vizuelnog, TV slika je produžetak osjeta dodira, koji uključuje 
maksimalni splet svih osjeta. TV struktura je antiteza fonet- 
skog pisma. Dok fonetsko pismo vrši odvajanje i fragmenta- 
Ciju, TV slika djeluje u suprotnom pravcu stimulirajući sinte- 
tizaciju osjetnog života. 

Ovdje treba naglasiti da vizuelni osjet, kada je produžen 
fonetskom pismenošću, stvara kod ljudi analitičku naviku per- 
cipiranja jedne strane u životu forme. Ovo je u skladu s položa- 
jem čovjeka zapadne civilizacije. On se privikao na situaciju 
u kojoj svugdje postoje produžeci njegovog vidnog osjeta kao 
princip organizacije života. On nije u stanju da pravi razliku 
između vizuelnog i mozaičkog prostora. Mozaičnost je za njega 
nesposobnost da se nešto predstavi na nivou potpune vizuelne 
efektivnosti. No razlika postoji i ona se sastoji u tome što mo- 
zaik nije uniforman niti kontinuiran; on se ne ponavlja, već je 
bitno nelinearan kao i svaka taktilna TV slika. Ova distinkcija 
nije sasvim jasna, što McLuhan očito uviđa, pa stoga svoje ob- 
jašnjenje prenosi na drugi plan. On kaže da mc;zaička forma 
TV slike traži učešće i uključenje u dubinu cjelokupnog bića 
isto kao i osjet dodira. Pismo, naprotiv, produženjem vizuelne 
moći, vizuelne organizacije prostora i vremena, psihički i druš- 
tveno nameće ravnodušnost i neuključivanje. 

Teorija implicira takvo shvaćanje Imoderne umjetnosti, koje 
nam se čini prihvatljivije od onih shvaćanja koja se zasnivaju 
na raznim varijacijama teorije odraza. Čovjeka koji se drži teo- 
rije odraza zapanjuje činjenica da može postojati slikarstvo, 
koje je sasvim napustilo princip imitacije. Za njega tvrdnje o 
umjetničkim kretanjima, koja tobože stoje u čvrstoj korelaciji 
sa »zakrivljenim prostorom« imoderne matematike i fizike, ne- 
maju nikakvog smisla. One se protive zdravom razumu. McLu- 
han naprotiv smatra da ovo protivljenje zdravom razumu sa- 
drži bitnu komponentu moderne umjetnosti. Tako na primjer 
kubizam, napuštajući iluziju perspektive, sabija sve prostorne 
aspekte predmeta u dvije dimenzije, sa svrhom da pruži isto- 
vremenu percepciju cjeline. On nosi poruku da u elektronsko 
doba ideja strukture i konfiguracije postaje dominantna. Ovu 
ideju preuzima i moderna odgojno-obrazovna teorija, pa se na 
primjer u aritmetici napuštaju »specijalizirani« problemi i us- 
vaja se strukturalni pristup, koji traži od djece da razmišljaju 
o teoriji brojeva i o »nizovima«. 

U skladu s ovom teorijom osnovna funkcija umjetnosti nije 
u tome da služi kao predmet konzumacije, već kao sredstvo re- 
strukturiranja i odgoja percepcije. 


HI 


Skoro na svakoj stranici McLuhanovih djela nalazimo pojmo- 
ve »toplo« (hot) i »hladno« (cool). Svojevrsna upotreba ovih 
termina, koju je autor preuzeo iz omladinskog žargona, uzrok 
je mnogih nejasnosti i nesporazuma. Zbog toga se on smatrao 
ponukanim da u drugom izdanju svoje prve knjige pokuša preciz- 
nije označiti značenje ovih termina. On kaže da su ovi termini 
u omladinskom žargonu, pa prema tome i u njegovoj knjizi, 

potpuno zamijenili svoja značenja. U uobičajenom značenju »to- 
pl+ argumentiranje« znači da je netko duboko uključen u ono 
što dokazuje. Naprotiv, »hladno držanje« znači izdvojenu ob- 
jektivnost i nezainteresiranost. U omladinskom žargonu kada 
se za nekoga kaže da je »hladan« (cool), to znači da on učes- 
tvuje u situacijama na takav način koji angažira sve njegove 
potencije. U ovom smislu se može reći da je automacija »hlad- 
na«, dok su stare mehaničke vrste specijalističkih ili fragmenti- 
ranih poslova »ukrućene«, »ćoškaste« (square). »Ukrućene« oso- 
be ili situacije nisu »hladne« jer one iziskuju mali stepen du- 
bokog uključivanja naših potencija. Humor također nije »hla- 
dan« jer nas on navodi da se nečemu smijemo umjesto da 
u nešto budemo snažno uključeni. Ovdje se jasno vidi da 
omladina ističe emotivno nasuprot racionalnom. Smiješno, 
kako — primjećuje Bergson, zahtijeva momentanu anestezi- 
ju srca. Ono se obraća čistoj inteligenciji, a prerasta u tra- 
gikomično onda kada su neprilike u koje pada junak ne- 
ke komedije takve, da mi prema njima ne možemo ostati 
sasvim ravnodušni. Stoga šale i dosjetke ovako shvaćenog 
»cool« karaktera gube narativnu liniju. One zbog toga, slično 
Bergmanovim i Felinijevim filmovima, traže veliko učešće u si- 
tuaciji. Interesantno je da ovo nalazi svoj pandan u orijentalnoj 
umjetnosti. Tako na primjer Zen umjetnost i poezija traže uklju- 
čivanje pomoću intervala, a ne pomoću linearne povezanosti, 
koja dominira u vizuelno organiziranoj zapadnoj civilizaciji. U 
orijentalnoj umjetnosti promatrač postaje umjetnik jer on mo- 
ra ispuniti intervale i ostvariti povezanost. 


Kada se ova terminologija primijeni na masovne komuni- 
kacije, onda među »tople« ubrajamo one koje traže malo učešće 
publike, a među »hladne« one koje traže veliko učešće publike. 
Prva vrsta komunikacija odgovara fragmentarnom, izoliranom 
individuu industrijske civilizacije, a druga vrsta ljudima u ple- 
menu, koji su neprestano uključeni u međusobne kontakte. U 
ovom smislu McLuhan kaže da specijalistička tehnologija de- 
tribalizira, a nespecijalistička, elektronska tehnologija tribali- 
zira. 


Ovaj pojmovni okvir pokazao se kao prikladan za analizu 
i interpretaciju mnogih pojava suvremenog društva, počevši 
od strukture ljudskih naselja, pa preko sredstava transporta i 
oblika kulture od efemernih karakteristika mode i komercijalne 
reklame. Iako su ove posljednje stvari vjerojatno mnogo više 
doprinijele popularnosti autora, ipak ne treba potcijeniti ni 
one njegove pokušaje koji se odnose na dublju naučnu analizu. 

Oslanjajući se na istraživanja Lewisa Munforda, jednog od 
vodećih teoretičara urbanizma, autor kaže da su sa gledišta 
čovjeka i njegovih ljudskih potreba mnogo prikladniji »hladni«, 
prirodno strukturirani gradovi od »toplih«, prenatrpanih me- 
tropola. Atena je imala zlatno doba onda kada je imala najde- 
mokratskije običaje i kada je po strukturi naselja više naliko- 

vala na selo nego na grad. To je bio takav tip grada, koji je 
omogućavao velik stepen učešća i demokracije. Takva situacija 
stvara različitost ljudskih ekspresija i istraživanja na svim 
područjima, koja nisu moguća u visoko razvijenim, urbanizira- 
nim područjima. Ova područja po svojoj definiciji pružaju malu 
mogućnost ljudske participacije i to zbog fragmentacije koja 
je neophodna. Utjecaj automobila je ovdje presudan. On pot- 
puno odvaja rad od kuće. On u svakom gradu stvara na de- 
setke predgrađa, a isto tako produžuje forme gradskog života 
uzduž putova i autostrada. Automobil traži da se cementiraju 
velika područja zelenih, ugodnih površina i stvara džunglu na 
asfaltu. Ovakve sredine postaju neprikladne za normalan razvoj 
djece. Dobar primjer u ovom pogledu je New York. Tamo su 
rijeke, koje okružuju ovaj grad, potpuno odsječene autoputo- 
vima i zbog toga nepristupačne ribičima. Djeca su lišena ljudske 
zajednice, što ima pogubne posljedice jer druženje izoštrava in- 
teligenciju, a izdvajanje i izoliranje stvara predrasude i za- 
glupljuje. 

Iz ovog proizlazi da mehanizirana industrijska proizvodnja 
onemogućuje stvaranje participativne ljudske zajednice. Ukoliko 
se ovakva proizvodnja zasniva na tržišno-novčanoj stimulaciji, 
ona nužno stvara alijeniranog, parcijalnog čovjeka, koji ima 
malu plaću i živi potpuno sam ili u malim izoliranim porodi- 
cama velikog grada kao anonimus. Od njega nitko ne traži da 
učestvuje u bilo kakvom upravljanju, a kad bi do toga i došlo, 
to bi bilo iluzorno, jer je njegovo društveno biće potpuno an- 
tiparticipativno. 

Ovo je socijalno-psihološka analiza s jačim naglašavanjem 
socijalno-tehnoloških momenata. Ovo dolazi do izražaja i onda 
kada za svoj predmet uzima pojedine aspekte kulture. Kao pri- 
mjer možemo navesti razmatranje pojedinih vrsta plesa i mu- 
zike, koje je stavljeno u kontekst s dominantnim ritmom i na- 
vikama uvjetovanim osnovnim proizvodnim djelatnostima druš- 
tva. Valcer je ples industrijskog vremena. To je topla, eksplo- 
zivna ljudska ekspresija koja razbija formalne, feudalne bari- 
jere dvorskog plesnog stila. No on je mehaničan, s unutarnjom 
disciplinom, što odgovara industrijskom, parceliranom tipu 
proizvodnje. Jazz i twist predstavljaju nagli prekid homogenog 
i repetitativnog ritma ravnomiernog valcera. To je forma dija- 
loga između instrumentalista i plesača koia traži maksimalno 
učešće pojedinaca. Može se reći da je to plemenski tip ekspre- 
sije i kao takav spada u mozaičke strukture koje se javljaju 
skupa s električnim komunikacijama. U ozbiljnoj muzici ovaj 
je trend vidan kod Sch&6nberga, Stravinskog i Bartoka. Oni 
komponiraju takvu muziku koja je bliska uvjetima običnog ljud- 
skog razgovora. 


Linija ove argumentacije može se provoditi i dalje u nasto- 
ianiu da se s više ili manje uspjeha komentiraju i interpretira“ 
ju pojedine pojave iz svakodnevnog života. Tako kada je riječ 

o sportu, onda se kaže da interes za baseball opada, jer je to 
takva igra u kojoj uvijek postoji jedna radnja u jedno vrijeme. 
Nema simultanosti, što je karakteristično za elektronske ko- 
munikacije. Nogomet i hokey postaju sve više popularni zbog 
toga jer je čitav tim istovremeno uključen u igru. Ili govoreći 
o tipovima automobila, autor kaže da mlada TV publika, koja 
traži učešće i angažman, upravo zbog toga preferira mala kola. 
Ova publika i kada se vozi, želi da bude na cesti, na raznim 
mjestima, a ne u kolima. To je moguće samo s malim kolima, 
koja se mogu »obući kao kaput ili kao džemper«. Prelazeći na 
strukturu televizije, on smatra da njegova teorija pruža objaš- 
njenje, zašto je Kennedyjeva pojava bila prihvatljivija od Nixo- 
nove. On kaže da je Nixon bio figura potpuno klasificiran tako 
da promatrač nema što da doda ili dopuni. Kennedy, naprotiv, 
nije bio klasificiran. On nije izgledao niti kao bogataš niti kao 
trgovac. S obzirom na svoj izgled mogao je isto tako biti trgo- 
vac, ili profesor, ili nogometni trener, ili nešto drugo. On nije 
bio precizno određen, što je velika prednost za svakog tko se 
javlja na televiziji. To daje mogućnost promatraču da parti- 
cipira. Isti tip objašnjenja se može pružiti kao odgovor na pi- 
tanie, zašto su mrežaste čarape mnogo senzualnije od običnih 
najlonskih. To je zbog toga što u prvom slučaju oko mora dje- 
lovati kao ruka u ispunjavanju i kompletiranju slike, slično 
kao u TV mozaiku. Ovamo spada i tvrdnja da crne naočale 
stvaraju tajanstvenu sliku koja poziva na učešće i na istraživa- 
nje. 

Mogli bismo i dalje navoditi ovakve primjere. Svi se oni 
analitički svode na značenje izraza »cool«, što je identično s 
potrebom uključivanja u dubinu. Ova potreba ili poriv je naj- 
iača kod mladih koji već desetak godina gledaju televiziju. Sam 
izraz ipak nije sasvim izvan običnog govora, jer duboko pro- 
življavanje i uključivanje redovito nije izrazito prema vani. Lju- 
di su bili iznenađeni hladnošću i mirom s kojom su mase rea- 
girale gledajući preko televizije ubistvo Kennedyja. 


Kad razmatramo društvene i individualne promjene koie 
na ovaj način nastaju, onda uvijek moramo imati u vidu da 
formativna moć masovnih komunikacija nije »sadržaj«, koji 
komunikacije nose, već su to same komunikacije, to jest nji- 
bova unutarnja struktura. Ovo nije lako jer nova okolina pre- 
rađuje staru isto tako kao što na primjer televizija prerađuje 
film. Mi smo svjesni samo »sadržaja«, ili stare okoline, a ne nove 
strukture čiji utjecaj je neprimjetan. 

Ova neprimjetnost sadrži posebnu vrlo suptilnu dimenziju 
utjecaja. Ona je neophodan preduvjet moderne manipulacije s 
masama. Ljudi se ponašaju onako kako se to od njih očekuje, 
a da pri tom nemaju osjećaj đa se njih prisiljava na to. Iza ovog 
stoje vrlo pažljivo razrađeni postupci masovnog utjecaja, koji 
su utoliko snažniji ukoliko su elektronske komunikacije sve- 
obuhvatnije. Ovo je možda jedan od bitnih faktora na kojem 

se zasniva pesimistička slika budućnosti, koju je pružio Aldous 
Huxley u knjizi »Dobri novi svijet«. U njegovoj viziji global- 
nog, centraliziranog društva glavno pitanje koje stoji pred up- 
ravljačima je što treba učiniti da ljudi zavole svoje ropstvo. 
Industrijsko društvo u svojoj perspektivi je potpuna negacija 
ljudske slobode. 

Marshal McLuhan dolazi do potpuno suprotnog zaključka. 
On doslovno kaže da buduće društvo može izgledati više »ple- 
menski« nego »industrijski«, jer će čovjek biti lovac, pustolov, 
istraživač a ne kotačić u društvenoj mašini. Po njegovom miš- 
ljenju ova pretpostavka je sadržana u tendencijama razvoja mo- 
derne tehnologije, koja ide prema automaciji, zasnovanoj na 
elektronskim komunikacijama. 


Optimistička intonacija je dominantna. Elektronika donosi 
prosvijećenost u doslovnom smislu riječi. To znači da ona uje- 
dinjuje proizvodnju, potrošnju i učenje u jedan nerazdvojan 
proces. Zbog tog razloga prosvjetni radnici su već sada naj- 
brojnija grupa namještenika u ekonomici SAD, a mogu postati 
i jedina grupa u budućnosti. Stvar je u tome što plaćena nas- 
tava u perspektivi postaje jedino zanimanje i osnovni izvor 
bogatstva, dok su stari, fragmentirani, specijalistički zadaci iz- 
lišni i besmisleni u automaciji. Električna brzina zahtijeva or- 
gansko strukturiranje globalne ekonomije na isti način kao što 
je mehanizacija tiska i putova vodila prihvaćanju nacionalnog 
jedinstva. Ova situacija tjera Evropu da se ujedini i restruktu- 
rira, jer bez toga nije moguća moderna industrija koja se zas- 
niva na elektronici. 


Gdje je osnova optimizma u pitanju ljudske slobode? Autor 
nju nalazi, kako izgleda, isključivo na području tehnologije. On 
kaže kao što je mehanizacija izbacila konja iz proizvodnje i 
ubacila ga u sferu razonode, tako će automacija učiniti sa čov- 
vjekom. Zbog toga će on biti u stanju da sve više preuzima ulo- 
gu umjetnika. Ovo je rezultat dijalektike historijskog razvoja. 
Hiljade godina čovjek je bio nomad, sakupljač hrane. Iza toga 
on prestaje lutati, nalazi jedno mjesto boravka i počinje da se 
specijalizira. Razvoj pisma i tiska bili su najvažniji stadiji ovog 
procesa. Dolazi do odvajanja umnog i fizičkog rada. No s po- 
javom elektriciteta i automacije nastupa kraj tehnologije frag- 
mentarnih procesa. Nova tehnologija traži jedinstvo čovjeka. 
Ljudi ponovo postaju nomadi, no sada ne u prikupljanju hrane, 
već u prikupljanju znanja. Oni su nomadi kakvi nikada nisu 
bili, informirani su kao nikada ranije, slobodni od fragmentar- 
ne specijalizacije kao nikada ranije, no u isto vrijeme uključeni 
u totalni društveni proces kao nikada ranije. To je zbog toga 
jer s elektricitetom mi prodđužujemo naš centralni živčani sis- 
tem globalno, odjednom, povezujući međusobno sva ljudska 
iskustva, Totalna međuzavisnost je polazna tačka. I budući da 
je električna energija neovisna o mjestu i o vrsti posla, ona 
stvara obrazac decentralizacije i raznolikosti. To je logika koju 

ispoljava razlika između ognjišta i elektronskog svjetla. Ljudi 
okupljeni oko ognjišta manje su sposobni za razvijanje neza- 
visne misli od onih koji su okupljeni oko električnog svjetla. 

Sve što je rečeno okrenuto je prema budućnosti, odnosno 
prema onome što je latentno sadržano u postojećem. Automa- 
cija implicira samostalnost i umjetničku autonomiju čovjeka. 
Panika da ona nosi opasnost uniformnosti na svjetskom planu 
nije ništa drugo nego projiciranje u budućnost onoga što je 
sada tu ali će nestati. To su glavni zaključci koje autor izvodi. 


IV 


Ovi zaključci, koji se u mnogim svojim aspektima bitno 
razlikuju od onog što prevladava u suvremenoj Americi, rezul- 
tat su napuštanja uobičajene metodološke procedure. McLuhan 
smatra da striktna analiza redoslijeda pojava ne pruža moguć- 
nost shvaćanja promjene. Redoslijed otežava shvaćanje. Prema 
tome najveći zaokret donosi elektricitet, koji negira redoslijed 
čineći stvari istovremenim. U ovakvoj situaciji »umjesto da se 
pita što je bilo prije, jaje ili kokoš, odjednom izgleda da je 
kokoš bila ideja jajeta da se dobije više jaja«. Treba napustiti 
proceduru koja ne dopušta mišljenju da se odvoji od neposred- 
nog opažanja. Jedino apstraktna misao koja prodire u dubinu 
i ima historijsku dimenziju može otkriti buduće tendencije raz- 
voja. 

Čovjek zapadne industrijske civilizacije navikao je da svu- 
gdje nalazi produžetke svog vidnog osjeta. Ovo nalazi svoj izraz 
u vanjskim manifestacijama tehničke sredine, tako isto i u naj- 
suptilnijim oblicima mišljenja. Ovo je osobito vidljivo u Ame- 
rici. Tamo je pretjerano naglašavanje vizuelne percepcije na 
bazi komercijalne reklame u velikoj mjeri ugrozilo jednostav- 
nost i ljepotu prirodne sredine. Evropski gradovi djeluju mno- 
go ozbiljnije i misaonije od američkih. U ovoj okolnosti treba 
tražiti razlog činjenici što se američki studenti vrlo teško sna- 
laze i kreću na području više, teorijske matematike. U ovom 
kontekstu treba također tražiti odgovor na pitanje, zašto je an- 
glosaksonska misao od svog početka pa do danas bila fragmen- 
tarno antidijalektička. Engleska i Amerika su pioniri industrij- 
skog doba tehničke mehanizacije. Ove zemlje ne poznaju revo- 
luciju u evropskom smislu riječi. Od kada su ostvarile tehničku 
i političku dominaciju, one svoj sistem neprestano usavršavaju 
ali ga u biti ne mijenjaju. Zbog toga one su pogodno tlo za raz- 
voj samo takvog mišljenja koje utvrđuje i usavršava ustanov- 
ljene oblike života. To je jednodimenzionalna, pozitivna misao 
koja poštuje sigurnost zdravog razuma i odbacuje logiku su- 
protnosti. Jasno je da ovakva misao ne može proizvesti zna- 
čajna filozofska djela, koja nastaju u oštrom rasponu između 
onog što jest i onog što treba da bude. 

Kad se ovo ima u vidu onda je opravdana primjedba da 
McLuhanove knjige i u metodološkom pogledu predstavljaju 
osvježenje. On se ne bavi s analizom detalja i nije zabrinut zbog 
toga što svojim stavovima i rezultatima do kojih dolazi ne može 
dati kvantitativni oblik. Njegova metoda je historijsko-kompa- 
rativna i zbog toga u mnogim aspektima dijalektična. Ne radi 
se o svjesnoj primjeni usvojene ili preuzete metode, već o nas- 
tojanjima da se na temelju proučavanja prošlih i sadašnjih do- 
gađaja pronađe nit koja vodi prema budućnosti. U ovome on ne 
nalazi inspiracije u suvremenoj engleskoj ili američkoj filozo- 
fiji, koje su do skrajnosti analitične i nevidovite. On se oslanja 
na literaturu i umjetnost, a glavni mu je uzor Shakespeare. In- 
teresantno je da se bitnim stavovima njegove teorije može dati 
hegelovski oblik, u kojem negacija nije anuliranje već istovre- 
meno ukidanje i održavanje, to jest podizanje ranije situacije 
na novi, viši nivo. Ovo se ostvaruje na takav način, da bi bilo 
umjesno govoriti o dodirivanju ili prožimanju suprotnosti, prem- 
da on ovakvu terminologiju ne upotrebljava. On kaže da elek- 
tronika zadaje odlučan udarac serijskoj proizvodnji pokretne 
vrpce. To znači da se linearna fragmentacija ukida onim mo- 
mentom kad postigne svoj maksimum. Detaljna mehanizacija 
prerasta u integralni automatski sistem. Čovjek se izdvaja iz 
linije rada što mu otvara mogućnost da ponovo nađe sebe. On 
je ponovo na putu da djeluje slobodnije, da živi u skladu sa 
svojom prirodom, da bude umjetnik istraživač i pustolov. Dakle, 
radi se o takvom kretanju koje vodi prema ukidanju podjele 
rada. To je misao koju nalazimo u Marxovim ranim radovima, 
no koju ni marksisti ne navode jer se smatra da je to mlade- 
načka iluzija suprotna tendencijama razvoja. 


Ako i ne postavimo pitanje o opravdanosti ovakvog optimiz- 
ma, čini nam se da je ideja nedorečena i zbog toga u velikom 
stepenu nejasna. To je zbog toga što razmatranje uzima u obzir 
samo tehnologiju i njen razvoj, a ništa se ne govri o društvenim 
odnosima koji na ovoj osnovi nastaju. On samo kaže da inte- 
gralni automatski sistem znači kraj izolacije pojedinca na druš- 
tvenom planu. Iz ovog proizlazi da mora doći do rekonstrukcije 
ljudske zajednice. No o kakvoj rekonstrukciji se radi i u 
kojoj mjeri će ona dovesti u pitanje postojeću društvenu orga- 
nizaciju, o tome nema riječi. On samo dodaje i to naknadno, 
da omladina koja osniva hippy zajednice, stvara prve pokušaje 
u ovom pravcu. Prema tome pitanje je da li ovi pokušaji traže 
stvaranje bitno novih odnosa, ili se njih može smjestiti u okvire 
postojećeg sistema. Bez obzira na odgovor već sada se može 
reći da on svjesno ili nesvjesno zaobilazi činjenicu, da osim teh- 
noloških uvjeta postoje i neki drugi izvori postvarenja 1 alije- 
nacije. Jasno je naime da u suvremenom društvu postoje moćne 
društvene grupe, koje tako shvaćaju svoje interese da će se 
uvijek najodlučnije suprotstavljati onima koji bi htjeli likvidi- 
rati svako postvarenje. 

Sama ideja da su masovne komunikacije produžeci čovje- 
kovih duhovnih i tjelesnih potencija nije McLuhanova. Ona po- 
tječe od Spinoze, a u razrađenom obliku je nalazimo kod Goethea. 
Hegela i Marxa. McLuhanova je zasluga što je ovu ideju oži- 
vio, razradio i vješto primijenio u suvremenim američkim uslo- 
vima. Kad bismo ga vrednovali samo s teoretskog gledišta, onda 
mu ne bismo mogli dati visoku ocjenu, jer u ovom pogledu on 
stoji znatno ispod svojih evropskih uzora. Međutim, on je ideju 
uspješno operacionalizirao i ponovo još jedanput dokazao da 
je za sociološko istraživanje mnogo važnije da iza njega stoji 
dobra teorija, nego da se njegovi rezultati mogu kvantificirati. 

Kada se stvar razmatra u američkom kontekstu onda već i 
sama ideja dijalektičke povezanosti ljudskih potencija i medija 
zaslužuje posebno pažnju i to zbog toga što je vrlo prošireno 
gledište da se tehnologija razvija po svojoj imanentnoj logici 
nezavisno od ljudskog masovnog rada. Ako se pak želi naglasiti 
aktivna uloga subjekta, onda se obično upada u suprotan eks- 
trem, to jest negira se postojanje objektivnog svijeta. Goetheo- 
vu misao, da čovjek poznaje sebe samo ukoliko pozna vanjski 
svijet, a vanjski svijet može spoznati samo ukoliko je svjestan 
sebe u njemu, nije lako prihvatljiva u okvirima analitičke filo- 
zofije. McLuhan također filozofski ne precizira svoju koncepciju 
u ovom smislu. Međutim, može se reći i pokazati da je on im- 
plicira, kada kaže da medijum koji čovjek stvara određuje nje- 
govu ulogu u svijetu u kojem živi. Kod Goethea nalazimo mi- 
sao da svaki novi objekt istinski spoznat stvara jedan novi or- 
gan u nama. Marx pak u želji da istakne aktivnu stranu ljud- 
skog bića, ukazuje na suprotan smjer relacije. U Ekonomskim 
i filozofskim manuskriptima on piše da je oko postalo ljudsko 
oko, kada je njegov objekt postao ljudski, društveni objekt, 
stvoren čovjekom i namijenjen njemu. I ne samo oko već i 
cjelokupna naša senzibilnost stoji u ovakvom odnosu s huma- 
niziranom prirodom. Predmet potvrđuje i realizira ljudsku in- 
dividualnost. 


Ova misao stoji u osnovi McLuhanovih djela. I što je naro- 
čito važno, ona se ovdje ne javlja u hegelovski asptraktnom i 
teško shvatljivom vidu, već je dobila oblik konkretnog razma- 
tranja raznih aktualnih problema suvremenog svijeta. To što 
terminologija nije sasvim precizna i što su pojedini odlomci 
dosta nejasni, nije samo stvar stila. Dosta toga može biti ob- 
Jašnjeno stihijnom primjenom jedne dosta teške metode koja 
nije nimalo uobičajena u zemljama engleskog govornog područ- 
Ja. A osim toga ne treba se čuditi, što naslućivanja koja se od- 
nose na buduće ljude i njihove odnose, nemaju nedvosmislen 
i jasan karakter. 

MISAO_1\_ZBILJA 


RELIGIJA KAO PRIVATNA STVAR I PROBLEM DIJALOGA 
Branko Bošnjak 


Zagreb 


Država se ne može graditi na osnovu 
religije, nego na osnovu uma slobode. 


(Marx) 


Već u prošlom stoljeću, socijalistički pokret, rukovođen 
idejama marksizma, proglasio je religiju za privatnu stvar onih 
koji vjeruju, što je značilo da se religija po biti svog sadržaja 
ne može upotrebljavati u oblikovanju društvenog, političkog i 
povijesnog kretanja. To je odgovaralo koncepciji da se socija- 
lizam otkako je postao nauka mora kao nauka i razvijati. Reli- 
gija kao oblik metafizike ostala je bez svog ranijeg prava da 
je u društvu alfa i omega. Za javni život, za državu i društvo, 
za budućnost, religija više nije pozvana, oduzeto joj je ranije 
povlašteno mjesto i uloga. 

Sam princip: religija kao privatna stvar, kao problem in- 
terpretacije lako je obrazložiti, jer čovjek ima pravo da vjeruje 
i da ne vjeruje, i oni koji vjeruju neka vjeruju i to je opet 
njihovo privatno pravo. No čim se takav zahtjev pokuša realno 
u životu primjenjivati tada ipak nije sve jednostavno. Lenjin 
je razlikovao u tom odnosu: državnu vlast i partiju proletari- 
jata. Religija je za državu privatna stvar no ne i za partiju pro- 
letarijata, koja ima zadatak da radničku klasu vodi u ireligioz- 
nost. Te ideje o religiji odrazile su se nakon Oktobarske revo- 
lucije i kod nas. Poznat je primjer veće grupe beogradskih stu- 
dn koji su podnijeli peticiju da se ne osniva teološki fa- 

ultet. 

Na zboru Pobratimstva (opće studentsko udruženje u Beo- 
gradu) studenti su 13. jula 1919. donijeli rezoluciju sa 437 pot- 
pisa u kojoj se kaže: »Jednodušno i najenergičnije protestujemo 
protiv namere nadležnih faktora da se na beogradskom univer- 
zitetu osnuje Teološki fakultet. Smatramo da je religija po pri- 

rodi svojoj čisto dogmatična i antinaučna, prema tome joj ne- 
ma mesta na Univerzitetu, ustanovi koja mora biti autonomna i 
objektivna u izučavanju pojedinih naučnih disciplina. 

Sem toga uvereni smo da je sloboda savesti neosporni i 
bitni intimni deo lične slobode. 

Religija treba i mora da bude stvar privatnog, ličnog ubeđe- 
nja. Zato najenergičnije zahtevamo da se u interesu naše zem- 
lje i u ime savremenih demokratskih načela, crkva ima apso- 
lutno odvojiti od države.« 

Država po samoj logici svoje egzistencije, ako sve vjerske 
zajednice priznaje ravnopravnim, nužno mora biti odvojena od 
crkve, odnosno od vjerskih zajednica. O takvom odnosu Marx 
je pisao: »Čim neka država uključuje ravnopravnost vjeroispo- 
vijesti, ona više ne može biti religiozna država a da pri tom ne 
narušava prava posebnih vjeroispovijesti, a da pri tom ne bude 
crkva koja će svakog pripadnika neke druge vjeroispovijesti 
prokleti kao heretika, koja će svaki komad kruha činiti zavis- 
nim od vjere, koja će od dogme činiti sponu između pojedinač- 
nih individua i egzistencije građanina države.«? 

U zakonskoj jednakosti svih konfesija bez razlike na broj 
pripadnika država kao država uzdiže sebe iznad sfere pojedi- 
ne religiozne pripadnosti i dotičnih ideja. To je bit političke 
emancipacije države. Slijedeći korak je ljudska emancipacija 
kojoj je smisao očovječenje tj, ukidanje fenomena otuđenja 
koji sebe shvaća kao nužnost egzistencije, tj. kao sastavni dio 
i teorije i prakse. 

Zakonom o odvajanju države i vjerskih zajednica naša so- 
cijalistička država sebe po svojoj biti i funkciji ne shvaća kao 
antireligioznu već samo kao areligioznu instituciju u kojoj 
je religija proglašena za privatnu stvar onih koji vjeruju. 

Time država potvrđuje da joj je egzistencija nereligiozna i 
da to može staviti i u svoj program djelovanja. 

Ateističnost je osnova s koje se religija i shvaća kao privat- 
na stvar u odnosu na državu i njenu funkciju. Iz samog fakta 
da areligioznost države nije zapreka za religiju, koja zakonski 
postoji kao privatna stvar, očito je da areligioznost nije sino- 
nim sa antireligioznošću, te u principu odvajanje države od crk- 
ve, odnosno od vjerskih zajednica može pridonijeti samostalni- 
jem djelovanju i jedne i druge institucije. No teškoća tih odno- 
sa počinje baš na razlici tumačenja religije kao privatne stvari, 
jer religija sebe shvaća kao univerzalnu osnovu za društveni 
i povijesni život, koji je u odnosu na eshatološke vrednote pro- 
laznost (zemaljska država) prema cilju koji slijedi (nebeska dr- 


1) Str. 777—778, Radničke Novine, 19. 7. 1919, Sto god.na Filozofskog 
fakulteta. Beograd, 1963, Redakcija: dr Tatomir Anđelić, dr Dimitrije 
Vučenov i dr Radovan Samardžić, odg. urednik. 

2) K. Marx — F. Engels: Werke, Bd. 1. Dietz Verlag, Berlin 1961. 

žava). Zbog unošenja eshatologije u povijest i povijesti u eshato- 
logiju crkva sebe stavlja iznad društva i države i u takvom .za- 
htjevu nužno dolazi do oprečnih tendencija i shvaćanja, jer crkva 
hoće za sebe zadržati pravo da odluči što jest a što nije (usp. 
Djela ap. 15, 28). 

Stoga je nužno razmotriti pitanje: kako je religija kao pri- 
vatna stvar održiva? Čim se pojedinci udružuju oni time poku- 
šavaju svoje ideje učvrstiti i širiti. Na primjer, učenje esperanta 
je privatna stvar, i nitko nije obavezan da tim jezikom piše i go- 
vori. Nc kad se esperantisti udružuju oni žele zajednički djelo- 
vati i druge uvjeriti da je ta ideja potrebna i korisna. Tako oni iz 
sfere privatnosti prelaze u sferu javnosti. Slično je i s drugim 
oblicima udruživanja, pa i s religijom. Ako religija ne ostaje u 
kućnom kultu već se putem crkve ili sličnim institucijama ispo- 
ljava kao organizacija, onda je ta privatnost odmah i društvena 
posebnost, tj. društvo u društvu, čije odnose treba pravno i za- 
konski regulirati. 


3) U našem socijalističkom društvu ta pitanja riješena su Ustavom, 
a posebno su određena Osnovnim zakonom o pravnom položaju vjer 
skih zajednica. Naš prvi ustav donešen u januaru 1946. u članu 25. kaže: 
»Građanima je zajamčena sloboda savjesti i sloboda vjeroispovijesti. 
Crkva je odvojena od države. 

Vjerske zajednice, čije se učenje ne protivi Ustavu, slobodne su u 
svojim vjerskim poslovima i u vršenju vjerskih obreda. Vjerske škole 
Za spremanje svećenika slobodne su, a stoje pod općim. nadzorom 

ve. 

Zabranjena je zloupotreba crkve u političke svrhe i postojanje po- 
litičkih organ:zacija na vjerskoj osnovi. Država može materijalno po“ 
magati vjerske zajednice.« 

U Ustavu od 7. 4. 1963. kaže se u čl. 46: 

»Ispovijedanje vjere je slobodno i privatna je stvar čovjeka. Vjer- 
ske zajednice odvojene su od države i slobodne su u obavljanju vjer- 
skih obreda. ' 

Vjerske zajednice mogu osnivati vjerske škole .za spremanje sve- 


po NOSNE je Zloupotreba vjere i vjerske djelatnosti u političke 
svrhe. : 
Društvena zajednica može materijalno pomagati vjerske zajednice. 
Vjerske zajednice mogu imati pravo vlasništva na nekretninama u gra 
nicama što ih određuje savezni zakon.« 
Kao što se vidi posljednji stav čl. 46. nije bio u Ustavu od 1946. 
Osnovni zakon o pravnom položaju vjerskih zajednica kaže čl. |: 
»Građanima Socijalističke Federativne Republike Jugoslavije zajamčuje 
Se sloboda savjesti i sloboda vjeroispovijesti. Građani Socijalističke Fede- 
rativne Republ:ke Jugoslavije mogu pripadati bilo kojoj vjeroispovijesti 
ilj bilo kojoj vjerskoj zajednici ili ne pripadati ni jednoj od njih. Ispo: 
vijedanje vjere je privatna stvar građana«, : : 
Zakonski to određenje religije kao privatne stvari pokazuje | da reli: 
gija ne može dobiti političku primjenu. Prava su u biti ovako formuli- 
rana: Građani mogu slobodno osnivati vjerske zajednice, sve , vjerois- 
povijesti uživaju ista prava i sve vjerske zajedn'ce imaju isti pravni 
položaj, a djelatnost vjerskih zajednica mora biti u skladu s Ustavom 
i zakonom (čl. 2). Vjerske zajednice odvojene su od države. slobodne 
su u vršenju vjerskih poslova i vjerskih obreda i mogu izdavati svoju 

Društvena posebnost je oblik društvenog ispoljavanja i to 
nije više samo privatna stvar. Cijeli religiozni sadržaj ima izgra- 
đenu internacionalnu organizaciju koja pokušava djelovati pre- 
ma ujednačenim kriterijima. Čak da je u svim državama svijeta 
religija proglašena kao privatna stvar, to u biti ne bi bila pri- 
vatna stvar čim poprima masovne oblike organizacije i institu- 
cionalnog ispoljavanja. A pogotovu ako je takav status samo u 
nekoliko zemalja, tada je to još teže rješavati. Crkva u našem 
socijalističkom društvu ne može imati politički program, no ipak 
njen je cilj da spiritualna pitanja ne drži samo u sferi eshatološ- 
kog već da ih prakticira u životu i da od svojih vjernika zahti- 
jeva adekvatnu praksu. To prenošenje eshatološkog u povijesno, 
ili metafizičkog u materijalno jasno pokazuje da religija ne eg- 
zistira kao privatna stvar, već je ona eshatološki javna, društve- 
na i povijesna. Zakonski se može to odrediti i pravno je to zaista 
privatna stvar, jer se religija ne smije politizirati, iako je tu teš- 


štampu, a u pogledu vjerske štampe vrijede opći propisi o štampi (čl. 
3). Škola je odvojena od crkve, a vjerska nastava može se održavati 
u crkvi i njenim ustanovama (čl. 4). Zbog pripadnosti nekoj vjerskoj 
zajednici građaninu nitko ne može umanjiti njegova prava koja :Imu 
po zakonu pripadaju, no isto tako pripadanje nekoj vjerskoj zajednici 
nikog ne oslobađa od opć.h građanskih, vojnih ili drugih dužnosti koje 
građani moraju vršiti na temelju zakona (čl. 7). Nijedna odluka vjer: 
ske zajednice na primjer o braku, nema učinak izvan vjerske zajedni. 
ce (čl. 10). Krštenje i obrezanje može se vršiti samo na zahtjev jednog 
od roditelja, a ako je maloljetnik stariji od 10 god.na potreban je i 
njegov pristanak (čl. 14); za pohađanje vjerske nastave potrebno. je 
odobrenje oba roditelja, odnosno staraoca i pristanak maloljetnika i 
svećenik je dužan da to ustanovi prije nego što počne nastavu. Vjersku 
Et) učenici redovnih škola ne mogu pohađati u školskim satima 


4) Baš na osnovu takvog faktičkog stanja posebnosti Crkve kao 
svoje cjelime u društvu Vatikan je zainteresiran da svoja prava nad 
Crkvom u spiritualnim pitanjima regulira sa pojedin m državama. Di- 
plomatski odnosi između Jugoslavije i Vatikana bili su prekinuti 1952. 
jer je katolička crkva smatrala da joj je dužnost da se suprotstavlja 
politici socijalističkog društva. Odnosi su obnovljeni 1966. (25. juna) 
na osnovu pozitivnih promjena u politici Vatikana. 


Crkva je vjerska ustanova i kao takva ima i svoja prava. Spora 
zum između Jugoslavije i Vatikana. nazvan Protokol, regulira te od. 
nose i omogućuje Vatikanu rukovođenje katoličkom crkvom u Jugosla. 
viji. U 1. t. 2 Protokola među ostalim piše: »Vlada Socijal:stičke Fede- 
rativne Republike Jugoslavije uvažava kompetencije Svete Stolice u 
vršenju njene jurisdikcije nad Katoličkom crkvom u Jugoslaviji u spi- 
ritualnim Pitanjima i pitanjima crkvenog i vjerskog karaktera uko: 
liko ona nisu prot.vna unutrašnjem poretku Socijalističke Federativne 
Republike Jugoslavije«, U II. t. 1. piše: »Sveta Stolica potvrđuje prin: 
Cipijelan stav da djelatnost katoličkih svećenika, u vršenju njihovih 
svećeničkih dužnosti, treba da se odvija u vjerskim i crkvenim okviri. 
ma i da shodno tome oni ne mogu da zloupotrijebe svoje vjerske i crk: 
vena funkcije u svrhe koje bi stvarno imale politički karakter«. Kao što 
se vidi pravno je sve jasno rečeno, no život donosi uv.jek nova pitanja 
koja treba ne samo zakonski tumačiti već i sadržajno analizirati da bi 
se dobila bit i smisao događanja. 

ka naći sigurne granice. Dakle u odnosu na pravno-političko sta- 
nje religija je određena zakonom kao privatna stvar, no zakon 
ne može precizirati metafizičnost pitanja, pa realno slijedi da se 
privatnost religije oblikuje kao organizirana javnost u kojoj su 
prisutna eshatološka pitanja kao oblik kultne prakse, iz čega pro- 
izlazi da religija i jest i nije privatna stvar. 


Iz ideje o bogu kao stvoritelju svijeta i svega što jest slijedi 
i telos religioznog shvaćanja. Smisao postojanja određuje se pre- 
ma tome ishodištu koje je ujedno i apsolutni cilj. Bog stvoritelj 
je osnova Teligioznog htijenja i religija sebe doživljava kao jedinu 
istiuu koju je bog objavio čovjeku, i u opsegu te istine pokazuje 
se koliko je tko shvatio svoj poziv i smisao života. Iz uvjerenja 
da je religija apsolutna istina, religija sebe predstavlja kao nuž- 
nost svakog čovjeka a ne samo njegovu privatnu stvar. 


U društvu koje je religiju proglasilo privatnom stvari stalno 
su prisutne te protivrječnosti. Stanje izgleda ovako: pravno i 
zakonski privatnom stvari treba da bude ono što sebe smatra 
apsolutnim i univerzalnim, koje prema dogmi — isključuje sva- 
ko drugo htijenje. Crkva hoće da proširi svoj utjecaj, da okupi 
sve i da svima govori. U tom smislu razumljivo je pitanje: tko 
je kriv da ima ateista? Kad bi religija htjela biti privatna stvar, 
takvo pitanje bilo bi nemoguće. U načinu udruživanja religioz- 
nih ljudi postiže se hegelovski rečeno prelaz kvantiteta u kvalitet. 
Ako je u nekom pokretu ujedinjeno veliko mnoštvo ljudi, onda 
to već samim svojim brojem postaje realna snaga koja se ne mo- 
že smatrati indiferentnom. Već prve organizacije kršćana u Rim- 
skom carstvu pokazale su da takva »privatna stvar« postaje dr- 
žava u državi, što je crkva u svojoj biti do danas ostala. Bila bi 
iluzija, ako bi se mislilo da je zakonskim određenjem religije 
kao privaine stvari uklonjena takva bitnost. Kad ideje vladaju 
masom, one su sila bez obzira o kojim se idejama radi. To se 
iz povijesti može na mnogo primjera dokazati, a i nedavna 
prošlost to očito potvrđuje (npr. fašizam, nacizam). Iz svog 
zahtjeva za apsolutnošću i konkretnom organizacijom svog pos- 
tojanja religija nije privatna stvar u smislu samog tog znače- 
nja, i neće da bude. Iako shvaćena društveno-pravno kao pri- 
vatna stvar, objavljena religija sebe stalno ispoljava i hoće 
ispoljavati kao neprivatnu stvar. Suština objavljene religije jest 
antiprivatna jer je ona u svojoj biti antiindividualna. To se može 
dokazati već najranijim kršćanskim tekstovima. Na primjer 
apostol Pavao u prvoj poslanici Korinćanima (12, 12—27) pri- 
mjenjuje fabulu o svađi udova i stomaka — koju je Menenije 
Agripa pričao plebejcima, kao nužnu praksu jedinstva vjernika, 
jer su svi tijelo Kristovo i udovi među sobom .* 


5) Iz takvog zahtjeva za apsolutnošću proizašla je i inkvizicija kao 
i borba crkve protiv heret ka. Sam pojam hereze (grčki airesis) kao 
krivo učenje koje se suprotstavlja dogmama bilo je »roganjano i osuđi. 

Gledano u sferi individualiteta i ideja privatna stvar može 
biti filozofija, jer filozofija ne nudi apsolutnu sigurnost za 
svoje teze i ne nastupa kao oblikovana organizacija koja bi za- 


vano. Taj raspon od prvih sekta do današnjeg holandskog katek:zma sa- 
drži povijest koja pripada crkvi i njenom djelovanju. . . 

Već u tekstovima Novog zavjeta pojam heretik označuje sumnju 
u istinu božje riječi. Apostol Pavao piše protiv sekte Judista (Gal. 5 
2; 6. 12) tvrdeći da je za spasenje odlučujuća vjera u Krista. Svoje pro. 
tivnike on zove ironično »nadapostoli« (2Kor. 11, 5; 12, 11), a za sebe 
misli da govori u skladu s božjim otkrivenjem. Prema tome hereza je 
izvrnuto učenje i djelo tijela, a ne duha (Gal. 5, 20), Zatim hereza je do: 
bar povod da se pokaže tko je među vjernicima siguran (1Kor. 11, 19. 
Hereza huli na put istine i sobom nosi sigurnu propast (2 Petr. 2, 1, 2). 
Stoga je jasno da se treba kloniti čovjeka heretika (Tit. 3, 10), jer je 
takav pokvaren, grešnik, koji osuđuje sama sebe (Tit. 3, 11). Na osnovu 
takv'h uputa već u poslijeapostolsko doba, kad se oblikovala državna 
crkva (car Konstantin) dužnost države je bila da progoni heretike, jer 
su to ljudi koji se time osuđuju i kao protivnici javnog reda i držav: 
nog poretka. Država. pomaganjem crkvi, brani i božju čast, a obrana 
crkve bila je za državu obaveza. 

U katoličkoj crkvi hereticima se sudi prema: Codex Juris 
Canonici. U herezu spada npr. čitanje ili širenje zabranjenih knjiga 
(Index librorum prohibitorum). 

Inkvizicija također potvrđuje agresivnost crkve. To je razdoblje 
nasilja koje je htjelo uništiti svaki slobodniji glas o vjeri i dogmi. 
Kako shvatiti ideale kršćanstva kao opće ljubavi i prema neprijatelji- 
ma s faktom fizičkog uništenja hiljada ljudi što su učinili inkvizi- 
tori u službi crkve? 

Rano kršćanstvo (apostolsko doba) nije moglo pomišljati na takvu 
odmazdu, jer još nije imalo državnu pomoć i vlast. Tada je protiv 
heretika postojala samo polemika, koja je bila upozorenje da se tim 
putem ne ide, ukoliko se hoće postići nebesko blaženstvo. Za Augusti- 
na f.lozofa patristike crkva je Kristovo tijelo (Corpus Christi) i zbog 
toga je pripadnost crkvi jedini put za sreću i blaženstvo. Budući da je 
crkva predstavnik i zaštitnik objavljene istine, mogu se i pojedinci i či. 
tavi narodi dovoditi na put istine (ili spasenja) i silom. To je smisao 
Augustinove teorije u De civitate Dei. No korijen inkvizicije u 
teološkom pogledu nalazi se već u evanđelju. U tekstu Lk. 14, 23 piše: 
»I reče gospodar sluzi: iziđi na putove i među ograde, te natjeraj da 
dođu da mi se napuni kuća«. A šta to znači? U kuću na večeru nisu 
došli oni koji su bili pozvani, pa se sada traže drugi. No, zašto tjera: 
njem puniti kuću (ili po prenesenom smislu na taj način biti učesnik 
u božjoj gozbi)? 

Bit inkvizicije je poznata i o tome ovdje nije potrebno govoriti. 
Sanctum Officium (papski ured za borbu protiv heretika) osnovan je 
prema uzoru na špansku inkviziciju. U Španiji je do 1783. spaljeno oko 
31.000 heretika. Interesantno je i ovo: u Španiji je inkvizicija ukinuta 
tek 1808. a u Portugalu 1820. 

Na prigovor protiv inkvizicije branioci crkve kažu marksistima da 
je marksizam imao staljinizam, koji je isto učinio mnoga zla i nasilja. 
Prema tome smo na istom i nemojmo to uvijek spominjati. No ipak 
ta analogija nije adekvatna. Marksisti su se suprotstavili staljinizmu i osu. 
dili ga kao praksu koja nema mišta zajedničkog s marksizmom. A 
Zašto se do danas katolička crkva nije distancirala od inkvizicije? Zašto 
se stoljećima ne odreći nečega što je bilo teror a ne milost, strah a ne 
nada, mržnja a ne ljubav i nasilje a ne dobrota? Sadašnje koncilsko 
priznanje da je u praksi crkve b.lo i događaja koji su antievanđeoski, 
suviše je uopćeno i neodređeno, 

htijevala apsolutno vjerovanje i pokornost. U svakom filozof- 
skom učenju prisutna je ličnost filozofa, dakle subjektivitet. 
Nijedna se filozofija ne može objasniti samo povijesnim pre- 
duvjetima. Krivo je misliti da bi se marksizam pojavio bez 
Marxa ili da bi došao drugi Lenjin i slično. Ako bi se tako 
mislilo, onda bi to bio najobičniji povijesni fatalizam. Indivi- 
dualitet filozofa je ono što daje os>bitost nekoj filozofiji. Filozo- 
fija je uvijek u svojoj biti individualna i ona govori pojedi- 
načno, jer se i do istine tako dolazi. Filozofija marksizma pos- 
taje filozofija onih koji to prihvaćaju kao svoj životni smisao, 
no ta filozofija kao ni jedna filozofija ne nudi nikakvu vječnost 
niti apsolutnost, kao što to čine religije. U tome se vidi razlika 
između slobodnog mišljenja i dogme. Religija kao dogmatsko 
uvjerenje po svojoj biti i intenciji ne može i neće biti privatna 
stvar, tj. da o dogmama može svatko suditi, a filozofija kao 
individualno mišljenje to jest i ostaje. 

Crkva kao institucija koja sebe smatra predstavnikom i ču- 
varom objavljene istine može prigovoriti da filozofija marksiz- 
ma u socijalističkim zemljama također ima institucionalnu eg- 
zistenciju i zaštitu pa stoga ta filozofija nije privatna stvar. 

Sigurno je da se filozofija može dogmatizirati i institucio- 
nalizirati kao i religija i da u takvom obliku postaje tada »dr- 
žavna filozofija« kao jedini filozofski odgovor u okviru filo- 
zofije. Metodološki, filozofija se može interpretirati samo iz 
filozofije, jer praksa filozofije je njena teorija (Marx). Ako 
je epoha staljinizma dogmatizirala marksizam, to još nije bio 
dokaz da je to bio marksizam. I tu se vidi da dogmatski oblik 
mišljenja (putem institucija) po svojoj takvoj biti hoće da bude 
opći, zajednički i jedinstven, pa u toj intenciji ne shvaća sebe 
kao privatnu stvar. U takvom odnosu filozofija postaje oblik 
dogmatike. Nasuprot tome stvaralački marksizam, kao stalna 
kritika i teorija revolucije, egzistira u pluralizmu ideja, te svoj 
cilj, smisao i aktualnost vidi u stalnom dijalogu s tim idejama, 
koje mora da eksplicira. Tumačiti ideje vremena s nivoa suvre- 
menog zbivanja jest bit pravog filozofiranja. 

Kod nas se uči u školi filozofija marksizma, a religija ne, 
na osnovu zakona o odvajanju države i vjerskih zajednica. Iz 
samog tog fakta ne slijedi da se marksizam svima nameće kao 
neko novo-izabrano vjerovanje. Svatko ima pravo da o svemu 
kritički sudi pa i o marksizmu. Danas je očito i to, da marksi- 
zam nije jedinstven pojam i da se unutar tog pojma ispoljava- 
ju različiti pravci i u teoretskom i u praktičkom odnosu. Đak 
u školi ima pravo da kaže šta misli o nekoj filozofiji pa i o 
marksizmu. Kod nas je pluralizam ideja, kao mogućnost i stvar- 
nost, i to se ispoljava u različitim vidovima kritike. Nasuprot 
takvom odnosu prema filozofiji, učitelj vjeronauka ne bi prih- 
vatio da se dogme tumače drugačije nego što uči crkva, već 
zahtijeva da u t> treba apsolutno vjerovati. To se vidi i iz same 
definicije vjerovanja. Apostol Pavao piše (Jevr. 11,1): »Vjera je 

pak tvrdo čekanje onoga čemu se nadamo i dokazivanje onoga što 
ne vidimo.« Filozofija ne može nikada tako govoriti, i baš zbog 
toga može biti privatna stvar, a religija, budući da je apsolut- 
no institucionalizirana, ne može to biti i ostaje dogmatsko shva- 
ćanje. 

Iz nerazumijevanja i potcjenjivanja dogmatske aktivnosti 
religije i crkve, kod nas se neko vrijeme mislilo da je socijalis- 
tička revolucija u okviru svojih zakona riješila i taj problem. 
Pitanje je u ovome: što određene ideje nude? Kad marksist 
kaže: nema boga, đavola, anđela, raja ni pakla, ni vječnosti ni 
besmrtnosti čovjeka, tada teolog nudi svoj svijet iluzija u ko- 
me svega toga ima. Ali psihološki gledano, ta je iluzija primam- 
ljiva, jer sve obećava. Smrt nije privatna stvar, jer čovjek mo- 
ra da umre. A zašto čovjek mora da umre? Filozof Alkmeon iz 
Pitagorine škole rekao je da ljudi propadaju zbog toga, jer ne 
mogu početak sastaviti s krajem (Diels, 24 B2). A Biblija kaže 
da je to zato, jer su praroditelji zgriješili. No, ipak bez obzira 
na tumačenje, smrt je tu i čovjek mora da umre. Razmišljanje 
o tom fenomenu daje religiji, prema mišljenju teologa, veće 
pravo, jer teolog kaže, da to što on govori objavljuje sam bog, 
iz čega slijede i određeni uvjeti i obaveze što treba činiti da bi 
se postigli eshatološki ideali. Nasuprot tome filozof ostaje kod 
čovjeka i povijesti, dakle kod realnosti. 

Kada govorimo o čovjeku, treba razlikovati dva pojma. Jed- 
no je čovjek kao kozmički fenomen, a drugo je čovjek kao dru- 
štveno - povijesno biće. Oba ova modusa prisutna su i u filozo- 
fiji i u religiji te stoje u međusobnom odnosu. Feuerbach je taj 
problem formulirao kao svoj vlastiti razvoj ovako: Bog je bio, 
moja prva misao, um druga, a čovjek posljednja, što znači da 
se sva ta pitanja rješavaju u temi o čovjeku, i na pitanje što je 
bog, filozofija je odgovorila — to je čovjek, a boga kao nekog 
transcendentnog bića nema. O spajanju kozmičkog i povijesnog 
i o načinu tog spajanja ovisi i telos koji se pripisuje čovjeku. 
I zbog toga što je u religiji kozmičko i povijesno ujedinjeno u 
teocentrizmu, religija sebe ne shvaća kao privatnu stvar, a to 
je ispoljeno i u tezi o nebeskoj i zemaljskoj državi i u Evanđe- 
ljima, a zatim u teoretskom djelu Augustina: De civitate Dei. 
Filozofsko spajanje kozmičkog i povijesnog dano je kao prob- 
lem metafizike i ontologije ili u marksizmu — kao problem te- 
orije revolucije i ukidanje otuđenja čovjeka. | 

Šta slijedi iz tih razlika? Antropocentrizam i teocentrizam 
dva su protivrječna pojma društvene i povijesne teorije i pra- 
kse, od kojih nijedno ne mijenja kozmičku bit čovjeka, da 
čovjek umire i da tako mora da bude. Antropocentrizam stoji 
tu pred misterijem na koji se ne može odgovoriti (zašto posto- 
ji nešta, a ne ništa), a teocentrizam pred samoobmanom koja 
sebe shvaća kao apsolutnost. Iz te apsolutnosti slijedi nužno 
vanjski oblik organizacije religioznog života. Baš iz ideje teo- 
centrizma proizlazi i logika organizacije po kojoj religija, iako 

pravno zakonski određena kao privatna stvar, ostaje i jest jav- 
na i ne zadovoljava se time da bude privatna, jer bi to protiv- 
rječilo njenoj ideji objave kao univerzalnosti. Nasuprot tome 
marksizam i socijalizam, koji se rukovodi marksističkim ideja- 
ma, isključuju religiju iz sfere svoje nužnosti, jer se obraćaju 
čovjeku kao najvišem biću za čovjeka. 


STANJE, MOGUĆNOST I SMISAO DIJALOGA 


U takvom razilaženju ideja i putova nalazi se i stanje dija- 
loga između kršćana i marksista. J. Hanžeković — teolog iz 
Ljubljane, povodom recenzije moje knjige: Filozofija i kršćan- 
stvo, postavio je pitanje: tko je pozvan da odluči što je mark- 
sizam a što marksizam nije i što uči kršćanstvo? On kaže: O 
marksizmu odlučuju savezi komunista, a o kršćanskom učenju 
odlučuje kod nas katolička crkva (Nova Pot, 1-3, 1967). To bi 
u principu bila koegzistencija stanja kao teoretskog odnosa: 
marksizam komunistima a crkva i vjerovanje vjernicima, ili 
kako je rekao Anselm, osnivač skolastike: Bezbožnik ne smije 
raspravljati o Sv. Pismu. Teološke publikacije (novine, časo- 
pisi, brošure i knjige) sprovode jasno svoju osnovnu ideju da 
bez vjerovanja život nema smisla, niti je bez pojma boga mo- 
guće objasniti svijet i život. Koja god teorija i filozofija ta pi- 
tanja pokuša rješavati bez prihvaćanja objavljene božje isti- 
ne, ona će se nužno naći u bezizlaznoj situaciji i antinomijama 
mišljenja, jer ljudski um sam po sebi ne može shvatiti tajne 
svijeta i čovjeka. Opseg takvog pisanja vrlo je velik i na sve 
što se u društvu događa reagira se sa vjerskog i teološkog sta- 
va. Drže se u prostorijama crkve i predavanja o tome kako i u 
čemu marksizam može da zavodi omladinu. Idejama o slobodi, 
ukidanju otuđenja, novoj budućnosti i slično može se dobiti 
utisak kao da je to marksizmu bez daljnjeg moguće. No na- 
mjesto odbačenog vjerovanja marksizam ostaje na nivou čov- 
jeka, a to je, prema teološkom shvaćanju, dovoljan dokaz da 
takvo shvaćanje ne daje čovjeku ono što mu u životu treba. 
Stoga je ideja religioznog odgoja cilj kojem crkva u cjelini teži, 
i proširenje vjerske djelatnosti njena je stalna briga. Zbog to- 
ga u društvu imamo suprotnosti između društvenih i religioz- 
nih institucija. Ideje Koncila o novoj ulozi crkve sprovode se 
sistematski i organizirano. Misa u crkvi na narodnom jeziku tre- 
ba da omogući vjernicima da sami u tome što više učestvuju, 
čime nisu samo promatrači već i stvaraoci religiozne atmosfe- 
re. Crkva preko svojih institucija i publikacija organizira 1 
razne oblike socijalne pomoći u smislu realiziranja ideje: tko 
je moj bližnji? Župnik koji organizira sportski život omladine 
potiskuje svog konkurenta iz društvenih institucija. Izleti i 
razne priredbe, pjevački zborovi i ostali načini okupljanja daju 
prednost onome tko je tu aktivniji. Ako se na početku školske 

godine vjerske novine angažiraju za skupljanje starih školskih 
knjiga, da bi se dale onima kojima te knjige trebaju, ili ako 
saopće da odrasla djeca svoje sačuvane igračke predaju žup- 
niku koji će ih tada pokloniti za sv. Nikolu drugoj djeci, ili 
ako je u kojem dućanu rasprodaja i župa kupi povoljno odjeće 
i obuće pa ih u paketima šalje siromašnim porodicama, onda 
je to sve djelovanje koje u stvarnosti treba da okupi ili mobi- 
lizira vjernike, koji u crkvi treba da nađu svoje pravo mjesto. 
U novim gradskim naseljima župnik će smatrati svojom duž- 
nošću da ide od vrata do vrata i da pita tko je katolik i da li 
imaju vjersku literaturu, da li djecu šalju na vjeronauk i slič- 
no. Ako netko kaže da je pravoslavni, tada će ga posavjetovati 
da se obrati svome parohu. Ako naiđe na nekoga tko je ateist, 
komunist, onda će se izviniti i zabilježiti vrata da ga više ne bi 
smetao. Organizirane posjete starim i bolesnim također su dio 
brige župe i vjernika. U tim konkretnim odnosima dijalog sam 
po sebi ne bi bio dovoljan, niti bi crkva time mogla da se zado- 
volji. Dijalog o marksizmu i religiji mogu da prate uglavnom 
intelektualci. No za laike crkva želi svoju prisutnost ispoljiti 
stalno i svagdje baš praktičnim djelovanjem u svakodnevnim 
životnim radostima i žalostima. Ako župnik dolazi roditeljima 
palih boraca da ih pita da li im šta treba, onda je to opet pris- 
tup koji nema samo neki materijalni efekt. Ima primjera aktiv- 
nosti koji treba da posluže i u nepredviđenim situacijama. Ta- 
ko je jednom u vjerskim novinama »Glas koncila« bio odštam- 
pan S.0:S. koji će dobar katolik izrezati i staviti u svoju ličnu 
legitimaciju. U slučaju da mu se nešto dogodi, na primjer sao- 
braćajna nesreća, po tome će se znati da je vjernik i svećenik 
će mu odmah doći. U Beogradu se dogodio ovaj slučaj: Na- 
kon saobraćajne nesreće u kojoj je autobus pao u rijeku gdje 
je poginulo oko 25 osoba, beogradska patrijaršija objavila je 
oglas da će se u svim crkvama održati pomen za sve koji su tu 
stradali. Time je pravoslavna Crkva sebi prisvojila pravo da se 
moli za sve bez obzira da li je među njima bilo i ateista. Kako 
to uskladiti sa zakonskim određenjem da je religija privatna 
stvar? Ako se organizira pomen i za one koji nisu bili religioz- 
ni, onda je to bez sumnje djelovanje koje prelazi zakonom od- 
ređenu granicu. Ti primjeri treba da posluže kao povod da se 
vidi kako će društvo reagirati. Kada danas na pitanje zapad- 
nih novinara kardinal Šeper kaže o Stepincu da je on bio svet 
čovjek, da je imao čvrste stavove i da je živio sav za crkvu, a 
istovremeno prešućuje prekrštavanje na katoličku vjeru za vri- 
jeme rata, to je onda opet primjer kako sfera religiozno-pri- 
vatnog sebe shvaća kao društveno javno, koje se svjesno hoće 
suprotstaviti društvu i državi. U napisima se teži za tim da se 
po stilu i jeziku što više približi čitaocu. Tako na primjer »Glas 
koncila« kaže da je Biblija »garantno pismo spasenja« (11. 2. 
1968): »Šta vama može strah, kad imate u rukama Bibliju, ga- 
rantno pismo spasenja za svaku grešnu dušu koja je čula Isu- 

sove riječi: »ni ja te neću osuditi. Idi u miru i ne griješi više«. 
Ako je garantno pismo tu, a gdje je servis? 

Novine »Pravoslavlje« (od 1. 2. 1968) štampaju govor u ko- 
me se kaže da je najveći sin srpskog naroda sv. Sava, i on je 
»u narodne mase doneo pravoslavlje koje najviše odgovara slo- 
venskoj duši«. Šta će na to reći Slaveni katolici, ne mogu li 
cni s istim pravom reći da katoličanstvo više odgovara sla- 
venskom mentalitetu? Tvrdnja o pravoslavlju i slavenstvu nuž- 
no sobom nosi nepovjerenje, a i fanatizam. 

Ima primjera da se pojedini događaji unose i u religiozni 
aspekt. Gledano teološki to se može, ali je ako to učinjeno, onda 
je pravo kritičkog mišljenja da to dovede do kraja. Ovdje mis- 
im na primjer telegram što ga je patrijarh g. German uputio 
papi povodom zemljotresa na Siciliji. U telegramu se kaže: 
»Tragično nastradalim neka Gospod Bog daruje Rajsko naselje, 
a unesrećenima i ožalošćenima utehu« (Pravoslavlje, 1. febru- 
ara, 1968). Ta želja o rajskom naselju je, gledano teološki, ne- 
logična jer za rajsko naselje treba biti apsolutno pravedan i 
svet. No, ako se misli na božju milost, onda je čudno da se za 
sve, koji tragično stradaju, ne želi rajsko naselje, bez obzira na 
raniji život? I korak dalje: A zašto je bog htio da bude taj zem- 
ljotres itd.? 

Dijalog o teoretskim pitanjima između marksista i kršćana 
ne vodi se u tom smislu da bi se mijenjala vlastita uvjerenja. 
To pokazuju i diskusije koje su bile i u okviru Paulus-Gesell- 
schafta. No ipak međusobno upoznavanje pridonosi stvaranju 
mogućeg tolerantnijeg odnosa, a to je u današnjim uvjetima 
nužno i značajno. U tom smislu vodio se dijalog između profe- 
sora teologije o. M. Škvorca i mene o mojoj knjizi Filozofija 
i kršćanstvo, pred auditorijem od 2.500 slušača. To je bio poče- 
tak da se javno o toj tematici razgovara sa suprotnih gledišta. 
Jedne novine u zapadnom Berlinu donijele su izvještaj o toj 
diskusiji i to zabilježile kao primjer koji do sada nije postojao 
u socijalističkim zemljama. 

1eologu bi se moglo prigovoriti da u toj diskusiji nije ob- 
ratio marksistu, a marksisti da nije utjecao na teologa. Jasno 
je, da tu nisu moguće nikakve »pobjede«, već se radi o idejnom 
dijalogu u kojemu se obje strane maksimalno angažiraju u do- 
kazu svojih stavova. U tome je vrijednost takvih diskusija. Tre- 
ba znati za što se ateizam zalaže, a što nudi teizam. Mi ne mo- 
žemo zahtijevati više od onoga što neki čovjek može biti. 
Schleirmacherova teza o doživljaju kozmosa kao religioznom 
osjećaju i Fichteova misao o tome, da svatko ima onakvu fi- 
fozofiju kakav je sam po sebi čovjek, pokazuju da se misaone 
i individualne razlike među ljudima ispoljuju i na području i- 
deja i njihovih primjena u samoj stvarnosti. 

Ako crkva prestane sama sebe smatrati političkom institu- 
cijom, onda dijalog o svijetu ideja i životu postaje novost u 
kojoj se itekako treba angažirati. Kod nas nakon pobjede soci- 

jalističke revolucije ostaju kao stalan zadatak pitanja društve- 
nog razvoja i života, pri čemu se religija ne može smatrati već 
prevladanom idejom. No duže vremena mislilo se baš tako, pa 
je odatle jasno, zašto se kod nas naša filozofija uopće nije ba- 
vila problemima religije i religioznog utjecaja. Za neke mark- 
siste to je bilo prevladano područje pa je moglo izgledati po- 
malo i neozbiljno da se netko time još želi baviti. 

No kada su teolozi i crkva počeli istupati organizirano i s 
velikim tiražom svojih publikacija, vidjelo se da stvari nisu ta- 
ko jednostavne i da je najobičnija iluzija, ako bi se mislilo da će 
religija sama po sebi odumrijeti, budući da se izvršio politički i 
ekonomski prevrat u društvu. 

Diskusija između teologa i marksista vodi se o svim pita- 
njima. Ako đak koji vjeruje kaže da je bog stvorio svijet za 
šest dana i o tome razgovara sa svojim profesorom u školi, 
tada će ga teolog poučiti da se to ne smije shvatiti doslovno 
kao šest dana. Ako se teorija evolucije navodi kao argument 
protiv mita o stvaranju čovjeka, teolog će odgovoriti da je ne- 
osporno da je bog stvorio čovjeka, ali se ostavlja mogućnost da 
je bog htio da se čovjek postepeno razvija. Na pitanje: da li na 
primjer i muslimani vjeruju u pravog boga, katolički teolog će 
reći da i oni vjeruju u pravog boga, no samo ne znaju sve is- 
tine o tome bogu, tj. ne znaju ono što znaju kršćani. Muslimani 
na primjer ne znaju da je bog trojedin, ne znaju o bogorođe- 
nju, ukratko ne znaju što uči kršćanska dogmatika a jedino bi 
to bilo ispravno. 

Vjernicima se govori da nisu dovoljna samo dobra djela, već 
treba da je stalno prisutna i dobra vjera. To je tim prije nužno 
što se danas ekumenska ideja o sjedinjenju kršćana shvaća 
kao stalni modus crkvene prakse, što je kod nas od posebnog i 
političkog značaja. Sada je sasvim normalno da se međusobno 
posjećuju predstavnici raznih konfesija, da jedni drugima od- 
laze na razne crkvene svečanosti i međusobno se informiraju o 
svojim iskustvima i uspjesima. To je ujedno i nov način odnosa 
prema marksizmu i ateizmu, jer se tako cjelokupna teološka 
raznolikost ipak ispoljava kao jedinstveno antimarksističko sta- 
jalište da bi se tako lakše suprotstavio ideji ateizma koja im je 
svima glavna opasnost. Tako je dijalog kršćana i marksista i 


%) Od svih vjerskih zajednica najveću izdavačku aktivnost ima kato“ 
lička crkva, To ne proizlazi iz nekog posebnog i privilegiranog položaja već 
iz dobro organ:zirane djelatnosti koja se veoma intenzivno zalaže za šire: 
nje vjere i vjerskog života. 

rvatskoj godišnji tiraž religioznih publikacija iznosi oko 4 milijuna 
pr.mjeraka, u Sloveniji oko 3,5 milijuna, u Srbiji oko 600.000 (sve cifre 
odnose se na katolička izdanja), u Bosni i Hercegovini 100.000, što ukupno 
iznosi 8,200000 primjeraka. Osim toga izdaju se i razna službena glasila 
u godišnjem tiražu od oko 2 milijuna, zatim razne knjige (200 knjiga 
godišnje) oko 2 milijuna, a kalendari i molitvenici u tiraži oko 1 milijun, 
što iznosi daljnjih 5 milijuna primjeraka. ' 

politički interesantan, jer se i na jednoj i na drugoj strani 
radi i o pitanjima teorije i o pitanjima prakse. Tu se dobro 
izučava i pravo zakonskih mogućnosti, pa se događa i to da se 
zbog nekog mišljenja o dogmama dođe i na sud. Poučan je 
primjer mladog pjesnika Gajšeka (iz Slovenije) protiv kojeg 
su tri slovenska biskupa podnijela tužbu da je svojom pjes- 
mom o Isusu i Majci Božjoj vrijeđao religiozni osjećaj vjernika. 
On je čak na prvom suđenju i osuđen, tada je uložio žalbu, a i u 
javnosti se ispoljio oštar protest zbog onemogućavanja slobod- 
nog mišljenja. Na žalbu pjesnika sud ga je oslobodio, no ipak 
ostalo je nešto što je bilo nejasno, naime kako zakon može od- 
ređivati kada su povrijeđeni osjećaji teista, a kada ateista? U 
Zagrebu se dogodilo i to da je redakcija vjerskih novina (Glas 
koncila) vršila istragu povodom pisma nekih slušača da je pre- 
davač političke ekonomije na jednom seminaru vrijeđao Majku 
Božju. Tada se ispostavilo da je on o tome govorio za vrijeme 
pauze, a ne za vrijeme predavanja, pa je redakcija lista to oci- 
jenila kao njegovu neukusnost i nekulturu a ne kao zloupotrebu 
katedre, jer za vrijeme predavanja nije to rekao (tj. da je Ma- 
rija rodila vanbračno dijete). Sve to pokazuje da je i dijalog 
još na veoma raznolikom tlu. 


U našoj stvarnosti potvrđuje se tačnost Marxove misli da 
će crkva postati slobodna za svoja spiritualna pitanja tek tada 
kad se potpuno odvoji od države. Čim crkvene institucije ne- 
maju zakonsku osnovu ni mogućnost da se bave političkim ži- 
votom društva, tada, ukoliko žele da egzistiraju, moraju po- 
jačati svoju djelatnost baš na pitanjima eshatologije i dogmatike 
i njihovim odrazom u samom životu. Psihološki je interesant- 
no pratiti kako se u vjerskim novinama s najvećom ozbiljnošću 
tretiraju pitanja vjerskih obaveza da bi se postiglo vječno bla- 
ženstvo i sreća na drugom svijetu. Od pitanja zašto je bog Ži- 
dov, kako je Isus uskrsnuo i kako ćemo ga sresti, pa do ras- 
prava o sakramentima govcri se na način apsolutnosti. U 
dopisima vjernika ispoljava se želja da im se kaže, što još treba 
da čine da bi sebe spasili. Ta misao o spasenju kao ideja ostaje 
stalna potreba onih koji vjeruju. Ti ljudi mogu u društvu biti 
veoma konstruktivni, njima je socijalističko društvo normalna 
pretpostavka za rad i život, no to je samo ovozemaljsko stanje. 
Koliko se treba moliti i kako, da bi se moglo sigurno znati da 
se ide pravim putom, ostaje za vjernika zauvijek neizvjesno. 
Zbog toga na takva pitanja odgovaraju iskusni teolozi koji znaju 
da time mogu i dalje djelovati u održanju religiozne misli i re- 
ligioznog života. Koncilska ideja o jedinstvu kršćana omoguću- 
je međusobno zbliženje i upoznavanje vjerskih prilika što u 
svijesti o pripadnosti velikoj zajednici daje psihološku sigur- 
nost da je to pravi put u budućnost. Mnogi čitaoci (mlađi) pišu 
da su griješili u životu, djevojke šalju pisma puna kajanja, jer 
su, ne znajući za ideale kršćanskog života, griješile, a sada, kad 

su to spoznale, preuzet će pokoru i tako nastojati popraviti 
ono šta su sagriješile. To je ujedno i prigovor društvencm od- 
goju koji je eto pun poroka, jer se religiozni odgoj ne može 
obavljati u školama gdje mu je mjesto i gdje bi se moglo utje- 
cati na način života. Iz takvog shvaćanja vidi se jasno zahtjev 
za ukidanjem propisa o religiji kao privatnoj stvari. Kada bi 
društvo u kojemu postoji vjerska nastava u školi.bilo oslobo- 
đeno od omladinskog kriminala, tada bi se gornji prigovori 
mogli smatrati realnim. No stanje je takvo da se tu ne mogu 
tražiti uzroci za sve što se danas u svijetu događa. 

Ako će marksista sebe optuživati zato što ima kršćana a 
kršćani sebe što ima marksista, onda je sam takav pristup nea- 
dekvatan, jer pluralizam ideja najbolje se definira svojim ostva- 
renjem. Kakvog ima smisla diskutirati na primjer s teolozima 
da li ima kršćana na nebu? Kako će to biti dokazano i tko će 
u to vjerovati? Onome tko u to vjeruje, ne trebaju ni dokazi, a 
onoga koji ne vjeruje, ne mogu u to uvjeriti nikakvi teološki 
dokazi. Ili, uzmimo ovaj primjer. U novinama »Pravoslavlje« (to 
su novine Srpske patrijaršije) od 15. rujna 1967. pod na- 
slovom: Voždovac i Krstovdan piše: Crkva sv. cara Konstan- 
tina i carice Jelene na Voždovcu, slavi svoju drugu slavu Vozd- 
viženje Časnog Krsta Gospodnjeg — Krstovdan 27. septembra, 
jer ona poseduje časticu Časnog i životvornog krsta na kome je 
Gospod Isus Hristos bio razapet. Ovu časticu Krsta Gospodnjeg 
dobio je 1959. godine Njegova Svetost Gospodin German od jeru- 
salimskog patrijarha Venedikta prilikom posete božjem gradu 
Jerusalimu i ostalim hrišćanskim svetinjama na Istoku i po svo- 
me povratku sa pokloničkog puta položio je u Voždovačku crkvu 
svetog cara Konstantina i carice Jelene koja je pronašla krst 
Spasitelja na Golgoti«. Tu se može samo reći: blago onima koji 
vjeruju, jer cijela stvar je potpuno nerealna i podsjeća na turis- 
tičke vodiče koji će u Ateni pokazivati kamen na kojem je sje- 
dio Sokrat. I neka netko dokaže da Sokrat tu nije sjedio. 

I dalje: — Da li uopće ima čovjeka koji ne bi htio živjeti 
stalno, no tu se svakako misli u blaženom stanju? Nijedan bo- 
lesnik ne bi htio vječnu bolest niti vječnu brigu. Viečnost ne u 
smislu općeg povratka svega kao što su mislili neki stari filo- 
zofi (stoici) već kao idealan nastavak oslobođen svega zemalj- 
skog. Ako bi svi htjeli vječnost, zašto to ne i dočarati? I tako 
redom kroz povijest ljudskog društva i mišljenja nastaju dogme 
o tome kako će se to ostvariti. Gledano psihološki, jasno je 
saopćenje evanđelja koje kaže, blago onima koji vjeruju, jer 
time sebe prenose u svijet želja, iako je realnost uvjetovana svo- 
jim postojanjem i logikom takvog postojanja. I tu se ne može 
učiniti više nego što je ljudsko mišljenje o tome reklo. Religija 
je psihološka i metafizička reakcija na smrtnost čovjeka i to 
ostaje. Svaki dijalog o tim pitanjima mora to imati na umu, 
ukcliko to hoće shvatiti i kao spiritualna pitanja. Cijeli spor 

može imati i društvene implikacije, ali to je bitno metafizička 
tematika o čovjeku kao kozmičkom biću koji hoće da transcen- 
dira svoje biće i svoju povijest. Odatle je cčito da je realnost 
adekvatnije čovjekovo tlo i da je filozofija čovjekov odgovor, 
a ne teologija. U sferu egzistencijalnih razmatranja ulaze i naj- 
noviji rezultati nauke kao let u kozmos i s tim u vezi i pitanja, 
a šta dalje? Šta će biti s idejama religije, ako se u kozmosu naiđe 
na druga inteligentna bića koja neće ništa znati na primjer o 
kršćanskoj objavi i slično? Takva pitanja postaju ozbiljna stvar, 
jer nije isključeno da se u skoroj budućnosti neće mijenjati 
s tim u vezi i predmet mišljenja i predmet vjerovanja. Stoga 
i teolozi i neteolozi žele sebi interpretirati s nivoa suvremenog 
Zbivanja, a to zahtijeva stalnu aktivnost koja sebe mora kri- 
tički razmatrati. 


U koegzistenciji različitih realiteta smisao dijaloga je i u 
tome da se vidi da li postoji područje gdje se svi mogu sjedi- 
niti bez obzira na različita uvjerenja. To je danas nesumnjivo 
ideja pravednog mira, jer stvarno rat postoji i ratuje se na raz- 
ličitim stranama svijeta. Što znači ideja mira, je li to teološki 
pojam i božja zapovijed ili shvaćanje da je atomski rat mogući 
kraj svih? Mir nam je potreban i mir je jedina pretpostavka 
ljudskog opstanka. Ratni sukob većih razmjera doveo bi do 
atomskog uništenja, nakon čega ne bi bilo ni kršćana ni mark- 
sista. Ako smo toga svjesni, što onda znači za nas danas mir 
kao ideja? Kada su stari filozofi razmišljali o tome što je logos 
kozmosa ili srednjovjekovni filozofi što je ordo i kako ga je bog 
učinio, tada im je bila prisutna misao da se čovjek i mora 
uskladiti i uključiti u taj logos ili kasnije ordo. Jedni su vje- 
rovali u logos kozmosa a drugi u božji ordo, no tada nitko nije 
ni slutio da će čovjek jednom biti u stanju da to mijenja. Stoga 
je za nas danas pravedni mir logos ili ordo svijeta, jer svijet 
je tu, takav kakav jest i u kojem mi jesmo, bez obzira da li ga 
je stvorio bog ili ne. Ako teolog kaže da je bog stvorio to što 
jest, a marksist da je to causa sui, ipak time nije nijedan oslo- 
bođen današnje egzistencijalne obaveze koja prijeti svima jed- 
nako. Moguća kozmička katastrofa prouzrokovana čovjekovim 
djelovanjem nameće svoj imperativ koji kaže da je logos čov- 
jeka usmjeren na logos kozmosa, na red, a taj red mora čovjek 
da poštuje ukoliko želi da opstane. Stoga mir kao ideja postaje 
za nas dio nas samih koji nam osigurava sadašnjost i buduć- 
nost. Mir ne postaje time novi idol, ali je zajednički problem 
svih nas i treba da se rješava u sferi slobode i liberalizma, to- 
lerantnosti i univerzalizma. Stoga dijalog između različitih shva- 
ćanja i ideologija, iako principijelan i kritičan, sadržajan i pro- 
gramatski, ne može negirati nužnost prava opstanka života, koji 
se ne mora braniti fanatizmom već razložnošću. Iako tu postoji 
još dosta nepovjerenja, ipak pokušaj sporazumijevanja i razu- 
mijevanja uvijek će dalje dovesti nego anatema. Crkvi je isto 

jasno da sa starom firmom antikomunizma i antisocijalizma 
ne može dalje, a ni prije nije to bilo uspješno. Ovo je sada i 
prilika koja se obraća svima da se iz povijesti nešta uči. A to 
učenje može biti samo tada ostvareno ako se čovjek pokuša 
shvatiti kao cilj, a nikad kao sredstvo. Taj filozofski ideal ostaje 
ideal mišljenja i ljudskog djelovanja, i u razumijevanju tih 
ideja slijedi riužno i logos dijaloga. 

IZ POVIJESTI HRVATSKE FILOZOFIJE 


BENEDIKT BENKOVIĆ 


Marija Brida 


Zagreb 


Kad istražujemo kulturnu prošlost našeg naroda potrebno 
je osvijetliti ne samo one likove koji su po značajnosti svojih 
doprinosa stajali u prvome planu kulturnih zbivanja ostvaruju- 
ći nove horizonte i zalažući se za pobjedu te nove otvorenosti, 
nego i skromnije pojave savjesnih umnih radnika koji dadoše 
vrijedan udio u oblikovanju općeg profila svog vremena. Istra- 
živanje takvog udjela naših ljudi, ostvarenog u domovini ili 
stranom svijetu, ne može ići u prilog nekom autarkičnom za- 
tvaranju nacije u vlastitu tradiciju već stoga što se, naročito 
kad je kao i ovdje riječ o renesansnom razdoblju, mahom radi 
o ličnostima čiji se rad odvijao na međunarodnom planu, koji- 
ma je dakle bila strana nacionalna začahurenost. — To među- 
tim neke od njih nije smetalo da pišući latinskim jezikom ipak 
uporno čuvaju čisti narodni oblik svog prezimena. 


U našem »stjecanju domovine misli« koja danas ima obli- 
kovaniji i čvršći osnov u »tvarnoj domovini«' može potpunija 
svijest o vlastitoj prošlosti doprinijeti razvitku misaone sadaš- 
njosti, koja nas povezuje sa smislenošću općeg kulturnog zbi- 
vanja. — U pojave koje se doduše ne ističu naročitom značaj- 
nošću, ali upotpunjuju sliku našeg sudjelovanja u kulturnom 
događanju kasnog XV i ranog XVI vijeka, spada i Benedikt 
Benković. Njega nećemo naći u središtu renesansne ustalasano- 
sti duhova, u otvaranju novih vizija čovjeka iz svemira; djelat- 
nost mu je upravljena na čuvanje tadašnje tradicije i djelo- 
mično samo prožeta humanističkim nijansiranjem misli. Ipak, 
misao mu odaje interesantno previranje novoga i starog i može 
nam ponešto reći o onoj mnogolikosti načina kojima čovjek 


1) Varirana misao iz rektorskog govora Franje Markovića održanog 
19. listopada 1881. na Sveučilištu u Zagrebu, 

kasnog srednjeg vijeka, još sav u transcendentnosti, svježinom 
poneke poredbe ili obratom misli odaje nemir buđenja koje se 
posvuda zbiva. 


Podaci u našoj domaćoj literaturi o životu i radu Benedikta 
Benkovića bili su dosada manjkavi i nejasni. Oni su varirali 
od stavova da je napisao mnoga naučna djela i istakao se kao 
protesor na Sorbonni (što je netačno), pa do sumnje da li je 
uopće išta značio. Mislim da mi je tu uspjelo dosta toga objas- 
niti“ B. B. je rođen oko 1460. god. u sjevernoj Dalmaciji (vjero- 
jatno u okolici Zadra). Potječe iz starog hrvatskog plemićkog 
roda. Otac mu je Ivan Benković** (de Plavno), kaštelan Zvoni- 
gradski i dvorjanin kneza Karla Krbavskog. B. B. je pripadao 
franjevačkom redu i bio, možda u dva navrata a svakako 1518., 
provincijal proviciae Dalmatiae sancti Hyeronimi Ordinis fra- 
irum minorum (koji naziv je tada, kao i danas, imala dalma- 
tinska franjevačka provincija). — God. 1517. (i dalje) bio je 
protesor teologije na visokoškolskoj franjevačkoj ustanovi u 
Rimu. To proizlazi iz pisma koje mu je uputio znameniti sko- 
tist J. Glarola iste godine.“ Benković je tada predavao teologiju 
i logiku na ustanovi studium generale Aracoeli. — God. 1520. 
nalazimo uz njegovo ime titulu »scientiarum Monarcha«, što je 
označavalo istaknutog naučenjaka. Iste godine B. B. je na ge- 
neralnom kapitulu franjevaca u Bordeauxu izabran za funkciju 
»detinitor generalis«, tj. za jednog od dvanaest savjetnika ge- 
nerala Reda (tada Franciscus Lychetus, kojemu B. B. posvećuje 
svoje izdanje skotističke logike, izašlo iste godine u Paviji.) — 
Godine 1522. delegira ga tadašnji general franjevaca Paulus de 
Soncino da kao njegov opunomoćenik riješi spor u franjevač- 
kim samostanima u Wroclavu i Goldbergu. Radilo se o sporu iz- 
među opservantske i martinijansko-reformatske struje u redu 
Male braće. Spor se tu, u predjelu, gdje su bile pomiješane 
češke i njemačke nacionalne skupine, komplicirao s političkim 
tendencijama. Češki su samostani bili opservantski (kojoj struji 
i Benković pripada), a njemački reformatski. Sam Benković 
je pokazivao više simpatija za Čehe ali je ipak njegova presuda 
od predstavnika Reda kao i od svjetovnih vlasti bila priznata 
kao pravedna. — Presudu u tom sporu B. B. je donio 22. VI 


2) Opširnije o tome u mojoj stud.ji »Benedikt Benković«, Beograd 
1961. (ed. Institut društvenih nauka). 


2a) To je ustanovljeno na temelju partikule oporuke dominae Mag 
dalene Bencovich, majke B. B, koja partikula je nađena u samostanu 
Sv. Frane u Zadru. 


3) To pismo je uklopljeno u Glarolino izdanje: Scotus J. D., »Quaes: 
tioneJ in IV Lbres Sententiarum«, Lugduni 1520. Glarola se obraća Ben: 
koviću u smislu da će cn, kao vrstan poznavalac Scotove filozofije, naj 
bolje moći prosuditi važnost njegovog izdanja. 

1522. na dvoru kralja Ludovika I Jagelovića u Pragu“. Kralj 
Ludovik ju_je potvrdio svojim potpisom, no kasnije je pokazi- 
vao izvjesna kolebanja, jer se nije htio zamjeriti Nijemcima i 
radi turske opasnosti i radi njihovog naginjanja protestantskoj 
reformaciji. Generalni kapitul franjevaca u Burgosu potvrdio je 
u principu presudu B. B. preporučivši više elastičnosti u proved- 
bi — Vraćajući se iz Wroclava u Rim Benković je umro u Juden- 
burgu u Austriji 1523. g. — Zadnja godina njegovog života, za- 
hvaljujući dokumentima o tome sporu, u tančine nam je poznata. 
Ona odaje čovjeka snažnog temperamenta i karaktera, s mnogo 
radne energije, kritičnosti i principijelnosti. 

U nekim našim domaćim napisima uzima se da B. B. pripada 
plemićkoj porodici Begna. To međutim nema osnova. U original. 
nim dokumentima ne dolazi nikada »Begna«, nego Benedictus: 
Benkovich (njegov vlastoručni potpis), Bencovich, Bencovic, od- 
nosno latinski oblik: de Benedictis, ili Benedictus Benedicti. 


**u 


Od originalnih djela Benedikta Benkovića zna se jedino za 
spis štampan 1489. god. u Lyonu*, na naslovnoj stranici kojega 
stoji: Navigium beate Marie virginis a venerabili patre Bene- 
dicto Benedicti ordinis minorum; conventus divi Bonaventure; 
sacre theologie professore et divini verbi declamatore ferventis- 
simo editum.« Originalni primjerak te inkunabule čuva se u 
Bibliot&eque nationale u Parizu (u katalogu te biblioteke zaveden 
je pod imenom »Bencovic«). 

Navigium je spis sakralno-ekshortativnog karaktera, a prožet 
je filozofsko-kontemplativnom notom. Autor pokazuje ne samo 
naobrazbu i rutiniranost u skolastičkoj diskurzivnoj metodi i 
tada uobičajenoj primjeni teksta Biblije, nego često i inventiv- 
nost usporedbe, lakoću i elegantnost izraza. — Aristotelovo če- 
tvorstvo uzroka uzima se kao opći formalni vid razmatranja, a 
u posebnome prevladava diskurzivna metoda s razgranatim poli- 


4) Jedan primjerak te Benkovićeve sentencije sa njegovim potpisom 
i nekoliko redaka rukopisa čuva se u Državnom središnjem arhivu u 
Pragu. ' 

5) »Gesamtkatalog der Wiegendrucke«, Leipzig 1925—1938; No 3814. 

6) Kako ovdje uz »Benedictus Benedicti« nema oznake »Dalmata« ili 
slične, to bi se, u principu, mogla dovesti u pitanje pridjela »Navigiuma« 
Benkov:ću. No općenito se to smatra njegovim djelom. J. H. Sbaralea 
u »Suplementum et castigatio ad scriptores trium orginum s. Francisci« 
etc, Romae 1908—1921; Bd. II, pag. 128, navodi takav latinski oblik 
Benkovićevog prezimena — Spis »Navigium« obuhvaća listove 137—160 
u knjizi »Stella clericorum« u koju je kao 6. po redu privez uklopljen; 
paginacija, po listovima, je naknadno unesena rukom. — Ovdje, daka. 
ko. ne mislim ulaziti u teološki vid »Navigiuma«, nego u ono što može 
biti od interesa u filozofskom pogledu — (U ovdje citiranim latinskim 
spisima iz XV i XVI stoljeća, prema tada uobičajenom načinu pisanja, 
nisu označeni diftonzi.) 

tomijama. Tome racionalnom skolastičkom okviru kontrastira 
simbolički zahvaćen sadržaj prožet pathosom napuštenosti čo- 
vjekove egzistencije, patnjom bezzavičajnosti i čežnje za zaviča- 
jem. Akcent je na plovidbi u zavičaj. 


Tema se formulira Salamonovom izrekom: »Facta est quasi 
navis institoris de longe portans panem suum« (Prover. XXXI1/14). 
— Plovidba ie lađe simbolizira djelo Marije. 


Kao što se u svakome djelu dadu naći četiri uzroka, kaže se 
na početku, tako i u ovome. Najprije se razmatra eficijentni 
uzrok, nazivan također agens, te se ističe da, po Aristotelovoj fi- 
zici, svaki agens djeluje svršno. Agens je pak dvostruk: slobodan 
(agens liberum) djeluje izvorno i samim sobom se upravlja svr- 
si; prirodan (agens a natura) je također upravljen svrsi, no unu- 
tar razloga prvog eficijenta ili inteligentnog agensa. U djelovanju 
slobodnog agensa, prema tome, ima kontingencije dok prirodan 
agens djeluje po nužnosti. — Tako je i agens ili eficijentni uz- 
rok lađe koja simbolizira Mariju bio dvostruk: slobodan kao bo- 
žja svemoć koja je iz čiste slobode namijenila tu lađu da njome 
oslobodi čovjeka brodolomca; prirodan kao ljudski rod ili ljud- 
ska priroda koja je, u pogledu na sebe, trebala biti izbavljena 
iz svoje situacije pada, odnosno brodoloma. Za to je trebalo 
snage i postojanosti u dobru, te se citira Salamon: »Mulierem 
tortem quis inveniet« (Prover. XXXI/10). 


Nakon tih uvodnih napomena ocrtava se prvobitna situacija 
čovjeka, a zatim ona nakon pada. Kroz plastičan tekst Geneze, 
često citiran ili parafraziran, probijaju autorova shvaćanja, u ko- 
jima ima ličnih specifičnosti i humanističkih nijansa. — Bog stvo- 
rivši čovjeka od iskona pravednog i pravog »stavio ga je u raj 
uživanja da bi se u tome pokazalo dostojanstvo čovjeka« (pag. 
138). Treba naime da postoji proporcionalnost između mjesta i 
onoga što je u njemu smješteno. (Radi se o etički mišljenoj »pro- 
porcionalnosti«, što i odgovara značenju riječi ethos, tj. »bo- 
ravište.«) U tome smislu predmeti nekoga mjesta — stabla, rije- 
ke, lađa s njezinim dijelovima i instrumentima — simboliziraju 
u Benkovića momente zbivanja čovjekovog bivstva (danog u pers- 
pektivi jedne religijske totalizacije) odnosno, budući da se tu 
čovjek ne može izdvojiti kao individuum, zbivanja sudbine ljud- 
skog roda. — Tako u sredini toga prvobitnog čovjekovog mjesta, 
njegove izvorne domovine, raste drvo života »koje označavaše 
slobodnu odluku, kojom se čovjek trebao oživljavati i služiti«. 
Tu je međutim i drvo znanja dobra i zla koje »označavaše smrt i 
Život, koji su tada bili jedno do drugoga,« (pag. 139). Četiri rijeke 
simboliziraju prvobitna svojstva čovjekove prirode: sigurnost sla- 
ve, jasnoću spoznaje, neprolaznost života, poslušnost stvorenja. 
No služeći se slobodnom odlukom tako da je negirao četvrto od 
ovih svojstava, tj. jeo zabranjene plodove od drveta znanja do- 
bra i zla, čovjek je takvim izborom gotovo upropastio i ona prva 

tri svojstva: 1 nužno se, kao prognanik, našao na drugome mje- 
stu, na pjeskovitom i neplodnom otoku okruženom s četiri ve- 
like rijeke koje sada znače: sigurnost kazne, sljepoću neznanja, 
smrtnost prirode, neposlušnost stvorenja. 


U Benkovićevoj interpretaciji tog mjesta iz Biblije jasno je 
istaknut voluntaristički motiv: sloboda odluke jest bit života, 
sam život kao iskonsko jedinstvo (lignum vitae = liberum arbi- 
trium), a znanje dobra i zla pretpostavlja negiranje prvobitnog 
jedinstva, dakle i upadanje smrti u život. Izborom znanja dobra 
i zla čovjek ujedno bira postojanje u suprotnostima, a preko dvoj- 
stva suprotnosti dobro — zlo on bira beskonačno mnoštvo mo- 
dusa, koje je uvjet takvog znanja. Taj motiv o dva drveta (Ge- 
nesis I, 9), o razdvojenosti života i znanja s primarnošću prvoga 
(prema voluntarističkoj interpretaciji svojstvenoj skotizmu) pri- 
vlači i u naše doba egzistencijalno orijentirane mislioce te je sre- 
dišnji problem u nekim raspravama S. Kierkegaarda i L. Šesto- 
va, a u slobodnijim varijacijama sačinjava i okosnicu Bergso- 
nove filozofije života i suvremene filozofije egzistencije. 


Alegorija o četiri rijeke prikazana je tako da u prvom slučaju 
(kao sigurnost slave, jasnoća spoznaje, neprolaznost života i po- 
slušnost stvorenja) one predstavljaju osebine dane čovjeku u nje- 
govoj prvobitnoj prirodi, dok su to u drugome (u negativnom 
obliku) zapreke koje ga dijele od same te prirode, odnosno od iz- 
vorne domovine, i koje on, kao nešto sebi vanjsko, teži da pre- 
vlada. — Težnja prognanog čovjeka da prepliva ili preleti (»Quis 
dabit mihi pennas sicut culumbe: et volabo et requiescam«) do 
domovine ostajala je međutim bezuspješna uslijed kvara njego- 
ve prirode oslabljene grijehom. Široka olujna rijeka slična moru 
(one četiri rijeke izražene u jednini) postaje mjestom sigurnog 
brodoloma ili utapanja svakome tko je pokušava vlastitim sila- 
ma savladati. »Ova rijeka je sadašnji život koji je dubok uslijed 
nesigurnosti«, nagao jer ne možemo ratovati protiv mesa i krvi, 
širok — kao što je širok put koji vodi u smrt. Ona također sim- 
bolizira svijet. Mnoštvo opasnosti u njoj prijeti plivaču: »kao 
što u moru veće ribe jedu manje, tako i u svijetu veći i prvaci 
(principes) jedu manje« (pag. 140). — Konačno je bog odgovo- 
rio na vapaje čovjeka koji je uzalud želio preletjeti i pokušavao 
preplivati do domovine: »Učini sebi arku ili lađu od povezanih 
drva«. Čuvši tu riječ ljudski rod »preduzme da napravi lađu po- 
moću koje bi mogao doći u rajsku luku i ponijeti sa sobom od 
ploda stabla života.« Ta je lađa Marija, a povezana drva su ge- 
neracije od kojih Marija tjelesno potječe. — Premda je, naime, 
u svijetu u koji je čovjek prognan bilo mnogo bijede, ipak je u 
sredini raslo drvo divne ljepote koje se vidjelo iz najudaljenijih 
krajeva čitave zemlje. To drvo simbolizira judejski kraljevski 
rod. Grane su mu kraljevi i knezovi proizašli iz njega, listovi raz- 
ličite zagonetke i figure pod kojima se skrivahu plodovi istine 

Novoga zavjeta, plodovi su profetske izreke kojima se duša du- 
hovno hrani. Od tog je plemenitog stabla bila dakle učinjena 
lađa sposobna da ljudski rod prenese do njegove domovine, da 
mu pomogne u spasenju pribavljanjem ploda života te u uzdig- 
nuću do njegove prave prirode. Ta četiri momenta (»navis apta 
ad transferendum, ad salvandum, ad comparandum, ad elevan- 
dum«) uzeta u njihovom svršnom jedinstvu sačinjavaju svršni 
uzrok (causa finalis) ove lađe Marije, dok joj je materijalni uz- 
rok (causa materialis) onaj niz generacija. 


Formalni uzrok (causa formalis) predstavljaju specifične vrli- 
ne kojima se Marija, poput lađe u oluji, suprotstavlja valovima 
burne rijeke svijeta, odnosno »sadašnjeg života«, koji teče pre- 
ma smrti. Te se vrline opisuju i raščlanjuju u deskripciji poje- 
dinih dijelova lađe — »sentina carina, ratis prora, puppis« — i 
instrumenata plovidbe — »malus, vela, chorda« — koji ih svo- 
jim položajem i funkcijom simboliziraju. U toj sasvim indivi- 
dualnoj strukturiranosti, može se reći, one tvore Marijinu osob- 
nost, singularnost Marije kao čovjeka. Kako se djelovanje po- 
jedinih uzroka ne razmatra odvojeno, nego uvijek u vezi s 
eficijentnim uzrokom, to do konstituiranja ove osobnosti, ka- 
ko je vidljivo kroz Benkovićev tekst, dolazi u bitnoj vezi s izvor- 
nim agensom. — U toj se diskripciji vrlina pojedini dijelovi 
lađe dovode u simboličku vezu s osebinama Marijine osobno- 
sti. Tako pramac (prora) kao dio lađe koji prethodi ostalim 
dijelovima simbolizira Marijin prioritet pred ostalim »čistim 
stvorenjem«, te se razmatraju četiri načina prioriteta: po vre- 
menu, po časti, po redu, po prirodi. — Ovdje je moguće osvi- 
jetliti samo neke momente tog diskurzivno-simboličkog načina. 
Jedan simbol ne zadržava uvijek istoznačnost, nego se pone- 
kad, suprotno tome, razmatraju različite mogućnosti njegovog 
značenja. — Ima interesantnih misaonih obrata. Na primjer, 
pri kraju simboličke diskripcije dijelova lađe (pag. 151) se 
kaže: »veliku je naime milost bog učinio ženi, jer ju nije obli- 
kovao od blata zemlje nego od Adamovog rebra (Gen. II)«. 
Prema tome se vremensko prvenstvo pri oblikovanju Adama 
smatra manje bitnim od prvenstva s obzirom na materijalni 
uzrok, naime na plemenitiju materiju pri oblikovanju Eve. 


Više dinamičnosti ima u tretiranju instrumenata lađe, od- 
nosno plovidbe. To su: jarbol, jedra i užeta. Najprije se raz- 
matra jarbol. On simbolizira Marijino srce po svome smješ- 
taju, ustrajanju, uspravljenosti i utvrđenosti. — Prvi moment 
se razmatra u vidu Marijinog posredovanja između boga i čov- 
jeka — kao što je jarbol u sredini lađe. Marija je za to posre- 
dovanje sposobna jer joj pripadaju svojstva: autoritet princi- 
pa, mudrost govora, sigurnost izvršenja, znanje obrane. (Otkla- 
nja se prigovor da bi to bile specifične muške vrline). Ove inte- 
lektualne vrline se razmatraju u smislu primata emocije, vjere, 
prcd razumskim znanjem (u duhu skotističke filozofije). — 
Ustrajanje jarbola ilustrira se slikom: jarbol ne biva savladan 

od valova; ako se i čitava lađa potopi, ipak se rijetko ili nikad 
događa da se jarbol ne vidi. 


Moment uspravljenosti — »kao što se jarbol uzdiže u sre- 
dini lađe, tako je i Marijino srce uvijek bilo uspravljeno i uz- 
dignuto prema bogu« (pag. 153) — razmatra se kroz četvero- 


struki vid: po vlastitom nagnuću, po privlačenju drugoga, po 
uzdizanju krila, po impulsu vjetra. Neobično je zamišljena 
treća tačka, pa nas, uza svu različitost situacije, sjeća Plato- 
novih slika o pernatosti duše. — Ima ptica koje ne lete nego 
samo za plijenom, kao tirani. Druge lete noću: poput oka 
bludnika njihovo oko motri magluštine. Druge opet, premda 
imaju krila, ne lete zbog težine tijela, nego čeprkajući zemlju 
traže u njoj hranu. Tako škrci, poređeni s kokoškama, koliko 
su deblji u svome bogatstvu, toliko su siromašniji dobrima 
duha, te samo grebu zemlju, umjesto da lete prema nebu. — 
Marija, kraljica duhovnih ptica, tj. bića obuzetih duhovnim 
poletom, simbolizirana je orlom: »Aquila grandis magnarum 
atarum...« Ezec. XVII; (pag. 153). Uz alegoriju o krilima se 
primjećuje: žene modernog vremena uzimaju krila taštine od 
raznih nakita, kojima se ne dižu nego silaze. 


Četvrti moment, utvrđenost jarbola, simbolizira stalnost 
Marijinog srca, koje se ni u smućenosti niti u radosti nije ko- 
lebalo. Jarbol je utvrđen konopcima. Moglo bi se reći da oni 
simboliziraju duševne veze koje su oslonac vertikalne dinamike 
emocija. Neki su konopci povezani u ljestve: njima se Marija 
uspinjala razmatrajući božanstvo svog sina i silazila baveći se 
onim što se odnosi na čovještvo. Pri vrhu ljestava nalazi se os- 
matrački koš ili kavez (gabiola), koji služi moreplovcima za 
izviđanje da li su na vidiku pirati i da li prijete oluje ili druge 
opasnosti. »Tako je u Marijinom srcu bio kavez tj. viši predio 
duše koji je unaprijed čuvao samo srce od svake zle afekcije i 
perturbacije (...superior portio animae quae ipsum cor ab 
omni mala affectione et perturbatione praeservavit). Tako bol 
koju je imala uslijed muke sina nikada nije dirnula viši predio 
duše: u njemu je uvijek imala najveću radost radi spasa čovje- 
kove prirode, iako je doživljavala bol u nižem predjelu duše... 
u tome kavezu bijaše neki istraživač: i to bijaše razum koji 
držaše luk u ruci (...erat quidam speculator et hoc erat ratio 
quae tenebat arcum in manu)« (pag. 154). — Teško bi se dalo 
reljefnije prikazati pojam odnosa u psihoanalizi označenog kao 
superego-ego. — Iz luka razum izbacuje tri sudbonosne strije- 
Je, namijenjene đavolu. Prva je čistoća, druga materinstvo, treća 
uzvišenost. . 

Nakon jarbola i izviđačkog koša prelazi se na razmatranje 
simbolike jedara. Ona su kao krila lađe te simboliziraju na- 
mjere. — Kao što je na velikoj lađi trostruko jedro, tako su i 
u čovjeku trovrsne namjere: neka je jednostavno dobra (pro- 
positum simpliciter bonum), neka jednostavno zla (p. simpli- 
citer malum), a neka posvema neutralna (p. omnino neutrum). 

Razmatrajući namjere treće vrste Benković izvodi da okolnosti 
igraju znatnu ulogu u tome da li će djelo proizašlo iz takve na- 
mjere biti dobro, zlo ili etički neutralno. Postojanje etički neu- 
tralnih djela bilo je jedno od teoloških pitanja tadašnjeg vre- 
mena, a njegovo pozitivno rješenje doprinosilo je oslobađanju 
od moralističkog rigorizma. Stoga je bilo važno prosuditi od- 
nos okolnosti spram moraliteta djela. Navodi se (pag. 156) da 
prema moralnim pravilima Joannesa Gersona' postoji razlika 
između okolnosti koje prate akt (circumstantiae concomitan- 
tes actum) te niti povećavaju niti umanjuju njegov moralitet 
i takvih (circ. informantes actum) ikoje sudjeluju u integraciji i 
oblikovanju djela s obzirom na njegov moralitet. 


Užeta simboliziraju veze. Diskurzivna metoda zalazi i tu u 
razgranate trihotomije i kvadritomije, a glavno, se razmatra- 
nje na liniji veze confirmatio koncentrira oko značenja unire. 
Pojam se klasificira u četiri vrste ujedinjavanja: »per cum- 
mulum, per. funiculum, per glutinum, per nature vinculum«. 
Budući da je četvrta veza neutralna razmatra se vrijednost pr- 
vih triju te se izvodi da naprosto nagomilavanje u hrpu (cum- 
mulus), jer znači samo vanjske veze, ne odgovara vezama dobra. 
Osuđenici u paklu tvore hrpu. »Tako su zli i međusobno neslož- 
ni u crkvi ujedinjeni kao u hrpu, samo po broju a ne po za- 
sluzi« (pag. 158). Takve kvantitativne vanjske veze prestaju kad 
prestane djelovanje vanjskih sila koje su ih izazvale. Bitnije su 
veze one u kojima je sadržan moment zasluge — »malos sepa- 
rat iustis merito«. Taj način ujedinjavanja, simboliziran ovdje 
konopcem (per funiculum), odnosi se na veze koje nastaju vr- 
linama. Tu već postoji kriterij kvalitativne supripadnosti, od- 
nosno razlikovanja. Treći način ujedinjavanja, ovdje prikazan 
kao ujedinjavanje ljepilom ili cementom (per glutinum seu ce- 
mentum), kao što su ujedinjeni zidovi zgrade, znači najbitnije 
veze dobra. — Temeljna je dakle misao da veza postiže to više 
svoju bit ujedinjavanja što više participira na dobru. Na ve- 
zama zla, koje ostaju samo vanjske, ne da se zasnovati neko 
unutarnje ujedinjenje kao uređeno društvo — urbs, civitas. Su- 
proino tome, veze jednostavnog nagomilavanja narušavaju ta- 
kvo ujedinjenje i mogu ga dovesti do rasula. Zlo dakle ne može 
postati konstitutivni faktor nekog stvaralačkog djela, nema 
autentične stvaralačke snage, nego se javlja kao nesamostalna 
antiteza dobra. Ta u biti antropološka misao dana je ovdje u 
religijskoj perspektivi: »padom zlih anđela nebeska država bi- 
jaše postala ruševina... Stoga je trebalo uzeti kamenje iz ljud- 
skoga roda za izgradnju zidova kojima će se popraviti zgrada 
nebeskog obitavališta« (pag. 159). Ugaoni kamen u temelju tog 


8) Jean Gerson, francuski skolastički filozof (1363—1429), imao je 
znatan utjecaj u XV i XVI stoljeću. Neki naši human.sti, osobito oni 
koji su školovani u Parizu, rado ga citiraju. 

hrama jest Krist. Da bi se on čovještvom sjedinio s drugim ka- 
menjeni koje potječe iz ljudskoga roda, trebalo je cementa tj. 
bitnog jedinstva u dobru, a to je dala Marija. Time je svojim 
savršenim pristajanjem uz dobro omogućila čovječanstvu du 
ponovo realizira svoje supripadništvo nebeskom obitavalištu. 

Tako ova završna misao razmatranja upotpunjuje onu koja 
je, u vidu Salamonove izreke, navedena na početku. Tu je Ma- 
rija zamišljena kao lađa koja iz daljine nosi utemeljitelju nje- 
gov kruh. Ukgliko je utemeljitelj ljudski rod, kao onaj od ko- 
jega potječe materija lađe i radi kojega se događa plovidba, 
nosi mu ta lađa iz domovine plod drveta života (što simbolizi- 
ra Krista) putem kojeg čovjek može uspostaviti svojstva svoje 
prave naravi te i sam stići u domovinu. Ukoliko je, kao agens 
liberitm, utemeljitelj bog, Marija bitno sudjeluje u soteriološ- 
kom dvgađanju. U alegoriji na kraju Navigiuma čovjek nije 
više prognanik i putnik koji čezne za domovinom, nego tu on 
u vlastitoj domovini sudjeluje u »gradnji zgrade dobra«, u us- 
postavljanju svoga zavičajnog mjesta, uključujući se u božje 
stvaralačko djelo. 

Kroz čitav Navigium, unutar religijski mišljene cjeline, sre- 
dišnje se pitanje kreće oko čovjeka i njegove sudbine s akcen- 
tuiranjem generičke povezanosti ljudi u razjašnjavanju te sud- 
bine: čovjek se spasava pomoću čovjeka. 

Simbolika i religiozna namjena Navigiuma kontrastiraju 
s realizmom opisa lađe, koji ponekad ide u tančine a odaje 
dobro poznavanje predmeta, možda poneseno iz rane mladosti, 
s naših obala. Moglo bi se reći da je njegovo vrijeme, prožeto 
suprotnostima, utjecalo na pisca da spontano posegne za ta- 
kvim načinom izraza. Također, na poseban način kontrastira 
s voluntarističkom usmjerenošću sadržaja diskurzivna metoda 
koja bi, čini se, svojim raščlanjenim politomijama više odgova- 
rala nekcm racionalistički zamišljenom predmetu. — Suprot- 
nosti prožimaju i sadržaj Navigiuma. Voluntarizam je u toku 
svog razvitka i njegovih peripetija od Augustina do današnjih 
varijanti u filozofiji egzistencije pružao više mogućnosti da se 
izrazi proturječan pathos ljudskog bivstvovanja — osjećanje 
nepušienosti, tuđinstva čovjeka u svijetu, ali i nade i čežnje 
za zavičajem — od intelektualističkih usmjerenih pravaca. Na- 
suprot bespomoćnosti čovjeka, neizbježnosti brodoloma uko- 
liko se oslanja na samu svoju prirodu slabljenu grijehom, ocrta- 
va se snaga originalne ljudske prirode neiskvarene grijehom. 
Singularnost jedne ličnosti i njezinog djela dobiva realni smisao 
po uklopljenosti u univerzalnost sveljudskog zbivanja. — Filo- 
zotski značaj ovoga spisa može se, dakle, vidjeti i u ujedinja- 
van;u takvih različitih tendencija koje, sad u skladu sad u pro- 
turjećnosti, karakteriziraju doživljavanje tadašnjeg čovjeka. 


.* u 


Za potrebe svojih studenata Benković je priredio jedan 
priručnik skotističke logike, u kojemu je sakupljeno ono što 

se tada iz tog predmeta učilo na visokoškolskim franjevačkim 
zavodima. Tako se može zaključiti po predgovornim stranicama, 
;z kojih proizlazi prvenstveno pedagoška namjena knjige, koja 
se naziva udžbenikom ili priručnikom, premda je vjerojatno pre» 
mašivala interes samog školskog izučavanja. 

Taj Benkovićev Scotiđe subtilitatis epidicticon izašao je u 
Paviji 1520. godine, u dva sveska. Knjige su veličine osmine 
(16X11), sa naslovnim stranama izrađenim u pretežno renesans- 
nom stilu, štampane lijepom humanistikom-goticom. Svaki sve- 
zak obuhvaća oko 300 listova (600 stranica). To danas rijetko 
izdanje imaju neke biblioteke naših franjevačkih samostana, 
a Narodna sveučilišna knjižnica u Zagrebu ima I svezak. 

U pismu generalu Reda Franciscu Lychetu, odštampanom u 
predgovornom dijelu I sveska, ističe Benković da mu je glav- 
na namjera učiniti javnosti pristupačnim što čišći tekst Scoto- 
vih (kako on smatra) djela, kako bi Scotova suptilnost i oš- 
trina uma jače zasjala. Tome imaju doprinijeti i uklopljeni 
traktati drugih pisaca. — Kod priređivanja svog izdanja slu- 
žio se, kaže se dalje, osobito Mauritiusovim, koji je prije nje- 
ga te i druge Scotove spise bio izdao. Ističe se također da mu 
ie u uspoređivanju tekstova i uklanjanju griješaka dragocjena 
bila pomoć njegovih studenata. — U kratkom nagovoru stu- 
dentima (»ad discipulos«) on izražava nadu da će ovaj priruč- 
nik, nastao na njihove poticaje i molbe, biti koristan njima i 
ostalim »suborcima u ovoj zajedničkoj palestri«. Preporuču- 
iući im što marljiviji studij Scotove filozofije ističe ponovno 
da ne želi sebe uspoređivati s umom čovjeka koji je dao tako 
duboku nauku, nego smatra svojim zadatkom da ustrajnim 
radom doprinosi njezinom objašnjavanju i širenju. — U svo- 
me odgovoru učenici ističu zahvalnost što su pod njegovim 
iskusnim vodstvom uspjeli dobiti upotpunjenu i preglednu 
skotističku logiku za kojom su dugo težili i koja će im omo- 
gućiti da sada studioznije pristupe poslu. »Zdravo, poštovani 
oče, i neka neraskidiva veza naše ljubavi s onom iskrenom 
tvojom vjerom kojom si nas prigrlio vječno traje«, završava 
taj odgovor. 

Taj Benkovićev priručnik sadrži nekoliko spisa iz područ- 
ia logike koji su se tada, po usmenoj tradiciji, pripisivali 
Dunsu Scotu, dok danas smatramo da nisu njegovi, nego da 
su ih napisali drugi skotistički orijentirani autori. Osim tih 
»pseudoscotovih« spisa Benković je izdao i logičke traktate 
šestorice tada poznatih skotista. To su: Mauritius de Porti, 
Stephanus Burlyfer, Joannes Foxa! (Anglicus), Antonius An- 
drea, Antonius Syrectus, Antonius Trombetta. 


s io 


Ocijeniti Benkovićev doprinos u izdavanju skotističke fi- 
lozofije, tj. usporediti njegovo izdanje s ranijim i kasnijim 
izdanjima, bila bi stvar posebnih komisija. No interes bi bio 

uglavnom historijske prirode. Sadržajno proučavanje tih spi- 
sa bilo bi od značenja jedino za specijalna istraživanja iz pod- 
ručja skotističke filozofije i iz povijesti logike. Za to bi, na- 
ravno, trebalo prirediti suvremeno latinsko izdanje, jer je go- 
tica ranog XVI-tog stoljeća, premda lijepo izrađena, danas na- 
porna za čitanje. 


Slično se odnosi i na Navigium. Dosada je taj spis kod 
nas bio gotovo nepoznat; koliko mi je bilo moguće ustanoviti, 
spominje ga jedino Šime Jurić u članku »O inkunabulistici u 
Hrvatskoj«. 

Benedikt Benković nije doduše neka naročito istaknuta 
pojava, no ipak na interesantan način dopunjuje sliku našeg 
sudjelovanja u kulturnom zbivanju Renesanse. Njegova bio- 


grafija, a možda i djela, poznati su samo djelomično, te nam 
ostaje zadatak da kompletiramo to poznavanje. 


8) »Vjesnik bibliotekara Hrvatske«, Zagreb 1960. 

RASPRAVA O MATERIJALIZMU IZMEĐU B. ŠULEKA 
I A. BAUERA 


Blaženka Despot 


Zagreb 


Spor oko materijalizma između dr Bogoslava Šuleka' i dr 
Antuna Bauera* počeo je u Šulekovom raspravom »Područje ma- 
terijalizma«, čitanom »u sjednici matematičko-prirodosslovnog 
razreda Jugoslavenske akademije znanosti i umjetnosti dne 14. 
travnja 1888.«, odnosno ocjenom te akademičke rasprave od dr 
Antuna Bauera 1889., a trajao je pune dvije godine. 


1) Dr Bogoslav Šulek (1816.—1895.) publicista, naučenjak i polihis- 
tor. član Jugoslavenske ekademije, urednik Gajeve »Danice« | »Narod: 
nih novina«, najprije pod Gajevim imenom, a onda kao njegov suradnik, 
urednik »Branislava« (U Beogradu), pisac mnogih rasprava i članaka u 
»Slavenskom Jugu«, »Jugoslovenskim novinama«, »Pozoru«, autor _ po 
liti&ko.nacionalnih rasprava: »Što namjeravaju Iliri« (1844.), »Hrvatsko. 
ugarsk: ustav« (1883), jezičnih djela: »Naputak za one koj: uče čitati« 
(1850.), »Njemačko-hrvatski rječnik« (1860.), »Hrvatsko.njemačko:talijan- 
ski rječnik znanstvenog naziva« (1875.), pisac mnogih djela za područ. 
ja botanike. 

2) Dr Antun Bauer (1856.—1937.) nadbiskup zagrebački, profesor fi. 
lozof:je i apclegetike na Bogoslovskom fakultetu. uredn'k »Katoličkog 
lista«, član Jugoslavenske akademije, njen pokrovitelj, rektor zagrebač: 
kog sveučilišta, pisac knjiga: »Naravno bogoslovlje« (1892.) i »Opća me 
tafizika« (1894.), dviju kritika Wundtove filozofije: Wundtove nauke o 
m'šljenju i spoznaji u poredbi sa skolastikom  (»Rad« — CXXVII i 
CXXXII) i Wundtove nauke o supstanciji (»Rad« CXLIV), pisac niza 
apologetskih. filozofskih i polemičkih rasprava i članaka. 

3) Izvori: 

1. B. Šulek: »Područje materijalizma«, »Rad« XCII, Zagreb, 1888. 

Žž. A. Bauer: »Područje mater jalizma, akademička razprava dra B. 

Šuleka«, Zagreb, 1889. 
3. ije »Antikritika razprave o području materijalizma«, Zagreb, 
4. Bauer: »Bogoslav Šulek, filosofije doktor etc. kao filosof i polemik 
Zagreb. 1890. 
5. Šulek: »Drugotnica dru Baueru«, Zagreb, 1890. 

Akademička rasprava vođena je vrlo žučno, pa nisu izostali 
niti obostrani izrazi kao što su: glupak, luđak, bezobraznik, 
prostak, bez ćutila za čovjekoljublje, nepristupačan razboritom 
umovaniu, nesveti Bauer, bajagi ocjena, drsko osieca, potvara, 
mistificira, ujeo ispod mukla, kleveta, perfidija farizejska, ego- 
izam najgadnije vrsti, nedotupavan, grdoba, lukavac, stenjevač- 
ka logika etc., etc. Ako izuzmeno ova vrijeđanja blagotno ih u- 
zevši kao strasno i pristrasno branjenje svojega stava, ostaje 
polemički ton o materijalizmu, a poticaj za pisanje rasprave 
objašnjava dr Šulek: »Ovoliko širenje materijalizma, kojemu 
već i kod nas dosta ima tragovah, dalo je povod ovoj raspravi. 
Jer svakako je to pojav znamenit: o njegovu razvitku visi do- 
njekle razvitak umstva u obće, budućnost čovječanstva.«?a 


Cijela rasprava »Područje materijalizma« podijeljena je: 

I. Načela materijalizma (1. Tvar i snaga, 2. Postanak svieta, 
3. Život, 4. Duh i duša, 5. Bog) 

II. Pravo područje materijalizma 

III. Materijalizam i ethika. 


Poglavlja I. glave ukazuju na mehanički materijalizam, a i 
eksplicitno Šulek kaže: »Ovaj najnoviji materijalizam razlikuje 
se znatno od starinskoga, pa buduć nam je ovdje posla s ovim 
najnovijim, nacrtat ću ukratko njegova načela, kako je razlažu 
osobito Bichner, Moleschott, Haeckel« (potcrtala 
B.D.) 


»Pravo područje materijalizma« je za dr Šuleka senzualis- 
tička teorija spoznaje izražena u: nihil est in intellectu quod 
non fuerit prius in sensu, odnosno »čega neosjeti, tome se ne- 
dosjeti«. »Jer to načelo je temelj svemu istraživanju prirode, 
koje je tek onda počelo onako orijaški napredovati, odkada su 
se prirodnjaci kanili svakojakih teoretičkih spekulacijah, ko- 
jima bijahu takozvani »naturphilosophi« znanost natrunuli.«* 
Kritičnost spram vlastitog stanovišta ogleda se u uočavanju ne- 
dostatnosti čistog senzualizma i njegovog nadopunjavanja du- 
hovnim tvorbama indukcije, analogije i domjenka (hipoteze) 
kao što je usvaja i većina kritičkih empirista što mu je s pra- 
vom primijetio dr Bauer u svojoj »ocieni«. Materijalizam kao 
pravilo metode autor sasvim odobrava, ali iz noetike senzualiz- 
ma stavlja onda zamjerke »načelima materijalizma«, naime da 
bi materijalisti raspravljajući o »tvari i snazi«, »postanku svie- 
ta«, »životu«, »duhu i duši«, »Bogu«, morali voditi računa o 
dokazanom 'i nedokazanom —. »Kad bi našim materijalistam 
stalo do puke istine, nebi svoj nauk onako skalaburili, da se 
nemože razlučiti, što je prava istina, a što samo nagađanje, već 


3a) Šulek: »Područje materijalizma«, str. 1 
4) ibid. str. 2 
5) ibid. str. 44 

bi ga razkladli na tri grunka: u prvi bi se grunak smjestilo ono 
što je nepobitno dokazano, u drugi bi dospjelo ono, što se po- 
tvrđuje indukcijom ili analogijom, al ne podpunom, u treći 
bi se napokon sgrnule hipoteze, više manje vjerovatne, al opet 
nedokazane. Uz ovakvu razglobu izgubio bi materijalizam do- 
duše nimbus sveznanstva, koji su ga njegovi prvaci zaodjenuli, 
al bi se u svoin manjem nego pravom području tim čvršće uvri- 
ežio.«* 

Ova tri »grunka« unose skepsu, odnosno odriču apodiktič- 
nost znanstvenog iskaza, a izričito odbijaju da se govori o Bo- 
gu, o duši, o sućtvu (supstanciji) tvari. Šulek ovom distinkci- 
jom, doduše ne eksplicitno, uvodi učenje o dvojstvu istine: o 
onome što je dokazano, racionalno, i onome što treba vjerovati 
(iracionalno). »Pravo područje materijalizma« primijenjeno 
na »načela materijalizma« oduševljava Šuleka. Egzakina zna- 
nost sa sitnozorom i zvjezdozorom otkriva mu istinu u mikro- 
kosmosu i makrokosmosu. Lučba (kemija), fizika, zvjezdarstvo, 
zemljoslovlje, naravopis, svojim rezutatima iako još uvijek 
temeljene na domjencima (suteži (gravitacije), evolucije, mu- 
njevine itd.) iako još nijedan lučbar (kemičar) nije vidio tro- 
šica (molekula) i atoma, već u ovom grunku dosižu znatne re- 
zultate. 


Prigovori dr Bauera, prigovori su skolastičkog metafizičara 
i dogmatičara, jasno klasificiraju Šulekov stav, kojega on nije 
uvijek niti svjestan. Obrana »pravog područja materijalizma« 
ocijenjena je kao »psiholožki senzualizam« (!). Psihološki je 
pak senzualizam podloga općem materijalizmu, kao i »antro- 
polcžkom materijalizmu« (čovječji je duh i životinjski istovje- 
tan, obadva su posljedak ustrojnog razvitka njihova tiela, obad- 
Va će i dospjeti.). Doumak (conclusio) je materijalizam, a uko- 
liko postoji kritički stav, on je rezultat nekonsekventnosti, 
skepticizma. Već u području »psiholožkog materijalizma« sup- 
rotstavlja se pravilu »čega neosjeti toga se nedosjeti«, po Bau- 
erovom mišljenju, principium contradicionis, principium rati- 
onis sufficientis, narav moralnog zakona u nama itd. Raspra o 
ivari kao i ostalim načelima materijalizma svodi se na obostra- 
no citiranje autoriteta naučnih i teoloških. Osobito kod proble- 
ma gibanja, gdje prirodoslovlje involvira u sebi materiju u gi- 
banju, a strogo mišljenje ne dozvoljava uzgibavanje samim so- 
bom i vodi do Aristotelovog primum movens immobile. 

Domišljeni materijalizam, materijalizam doveden do svog 
pojma, nužno u sebe uključuje dijalektiku i rad kao princip in- 
dividuacije materije. Generatio aequivoca kao  samorađanje 
bezustrojnih (neorganskih) bića u ustrojna (organska) uistinu 
je nemoguće i svaka ne-materijalistička filozofija superiorna je 


6) ibid str. 49 

materijalističkoj u bilo kojem njenom ograničenom vidu, ako 
nije filozofija rada, neutralnog spram podjele na fizički 
(fizikalni, mehanički, kemijski, organski) i psihički (duhovni). 
Rad je, tako, imanentni princip materijalizma, a kako ga Šulek 
ne vidi, Baueru je olakšan posao da ga apsolvira samim sv. To- 
mom. »Poznato je da je sam sv. Toma Akvinski mislio, da se 
naravnim razumom, nedade dokazati, da tvar (sviet) nije od 
vieka, dakle da je moguće da obstoji od vieka, da nije nikada 
počela bitisati, jer ju je Bog mogao od vieka stvoriti. Ali kad 
materijalisti tvrde da je materija vječna, neumrla oni ujedno 
tvrde, da ona nema uzroka, da je nestvorena, da o sebi obstoji. 
Ako se ono prvo, kako misli sv. Toma, ne može dokazati, ovo 
drugo ne samo da se ne može dokazati, već ne može ni biti. 
Ako bi na ime i bilo moguće, da tvar od vieka obstoji, jer ju je 
Bog od vieka stvorio, nije nikako moguće, da tvar nema uzroka 
svoje eksistencije, jer bi inače morala biti biće absolutno, neo- 
visno, samo od sebe, samo sebi dostatno.«" 


Isticanje naučnih rezultata iz zemljoslovlja ili bilo koje druge 
pozitivne znanosti pobija se onda lako suprotnim teorijama 
istih pozitivnih znanosti, jer kako ne postoji nadređena znanost, 
koja ovim znanostima konstruira predmet i metodu to rezultati 
postaju igra mašte. 


Teološka zgrada kadra je svrstati u svoj sistem naučna ot- 
krića ovakvih područja, kao napr. kad na Šulekovo hvaljenje 
Darwinovih rezultata da i životinje imaju dušu, Bauer podsjeća 
da životinjsku dušu poznaje i skolastika kao ratio particularis. 
Onaj »treći grunak« nedokazanih domjenaka dozvoljava bogo- 
slovlju da se predstavi kao nadmoćnije, pogotovu kada ovaj 
mehanički materijalizam ne respektira tradicionalnu filozofiju, 
kako onu skolastičku, tako i klasičnu njemačku. »Materijalisti 
su radi rugati se mudroznancem, što hoće sve da protumače, a 
zbilja, kad čovjek štije neka mudroslovna djela, nemože jim 
toga zamjeriti, jer su doista tako pisana, da ih uz najveći napor 
nerazumieš. Poznata je pričica o Hegelu, kako je sam priznao, 
da ga je samo jedan njegov učenik razumio, pak i taj ne sas- 
vim.« 

Interesantna je činjenica u raspri Šulek — Bauer devede- 
setih godina prošlog stoljeća, u akademskoj raspravi o materi- 
jalizmu da nije zahvaćena krajnja teoretska konsekvencija ma- 
terijalizma — filozofija rada, pogotovu kada znamo da je to 
vrijeme zgotovljene filozofije rada kao filozofije marksizma u 
njenom teoretskom vidu kao i praktičnim političko-revoluci- 
onarnim zahvatima. Tim više je za čuđenje, što Šulek sam za 


7) Dr A. Bauer: »Područje materijalizma, akademička razprava dra 
Bogoslava Šuleka«, Zagreb 1889., str. 8 
8) Šulek: »Područje materijalizma«, str. 43 

poticaj pisanja rasprave navodi širenje materijalizma. U našem 
akademskom horizontu javlja se materijalizam još uvijek kao 
vulgarni, prirodoznanstveni, mehanički materijalizam 19 st. sa 
Moleschottom, Biichnerom i Haeckelom kao predstavnicima. . 

»Radnički prijatelj« i »Radnički glasnik«, glasila socijal-demo- 
kracije, koja u nas izlaze u to vrijeme ignorirani su prema tome 
kao čisto politički, bez uviđanja njihove teoretsko-filozofijske 
utemeljenosti. Još više iznenađuje ova činjenica pod svijetlom 
da je Marx znao hrvatsko - srpski. (»Uz sve german- 
ske i romanske jezike, koje je s lakoćom čitao, naučio je Marx 
i staroslavenski, ruski i hrvatsko-srpski« (potcrtala B. D. — 
»Sloboda« II. (1893., 7., 1. IV. »Fridrik Engels, Karlo Marx«. 
Uspoređeno sa originalom: »Handwčorterbuch der Staatswissen- 
schaften«, Jena, 1892. str. 1133. »Marx, Heinrich Karl«:... »zu 
den samtlichen germanischen und romanischen Sprachen, die er 
mit Leichtigkeit las, lernte er auch noch altslawisch, russisch und 
serbisch.«) 


Ovaj prirodoznanstveni, mehanički materijalizam u dvojstvu 
istine znanja i vjerovanja, nužno uključuje i dvojstvo znanstve- 
nog i ćudorednog i tako će dr Šulek u III djelu: »Materijalizam 
i ethika« pozvavši se na, po njegovom mišljenju, osnovno načelo 
kršćanske filozofije i morala, ljubav, zaključiti da i materijalis- 
ti u svojoj metafizičkoj orijentaciji, mogu biti u »praktičnoj 
filozofiji« pristaše kršćanskog morala. Zdravorazumsko shva- 
ćanje uviđa da je ontološki materijalizam nemoguć i kao etički 
materijalizam, jer bi konsekventni etički materijalizam bio e- 
goizam, a samim time zator ljudi. Iz ovoga utilitarnoga načela 
mogućnosti zajedničkoga života proizlazi pristajanje uz kršćan- 
sku etiku od Holbacha nadalje, time da se teocentrizam zami- 
jeni antropocentrizmom i čovjeka proglasi najvišom vrijednoš- 
ću. Dr Šulek se zalaže za koegzistenciju s materijalistima, jer 
su i sami hedonisti od Epikura nadalje vidjeli ograničenost svo- 
jih pretpostavki kao praktičnih načela, pa su same užitke stup- 
njevali od najnižih do najviših, da bi se na vrhu ljestvice našle 
duhovne, više vrijednosti. Različitost u području spoznaje, po 
Šulekovom shvaćanju, ne mora dovoditi do razlikovanja u sva- 
kodnevnom životu. »Ja sam ovdje prilično obilato razložio te- 
melj kršćanske ethike, naime zakon o ljubavi bližnjega, za koji 
reče sam njegov prvi navjestitelj Isukrst, da je temelj njegova 
nauka. Sadašnji pako materijaliste kažu, da oni pristaju uz 
kršćansku ethiku, zato što se podudara s čovjekovom naravi. Pak 
doista kršćanski nauk o ljubavi bližnjega sasvim je primjeran 
i duhu i potrebama čovjeka. Da, blažena života, raja na ovoj 
zemlji, kad bi svi ljudi ljubili svoje bližnje kao što i sebe! Ako 
su dakle materijaliste voljni kršćansku ethiku ne samo prihva- 
titi, nego i prema njoj živiti, nećemo jih naprosto odbiti, jer 
onda idu s nami, bar u praktičnom životu, istim putem, pak i 
sam Isus reče: »Neće svaki, koji mi govori: Gospode!, Gospo- 

de! ući u kraljevstvo nebesko, nego koji vrši volju otca nebes- 
koga.« U glavnom bi se dakle slagali materijaliste s kršćan- 
stvom, a zlatne su riječi sv. Augustina »in necessariis unitas, 
in dubiis libertas in omnibus charitas.« 

Ova praktična koegzistencija, humanost u nehumanosti, na- 
išla je, dakako, na oštru kritiku dr Bauera. Otkuda proistječe 
općevažnost i nužnost moralnog zakona? Što je odgovornost, 
dužnost, imputacija? Poprativši uvredom, kojih je ova raspra- 
va puna, da to ne bi bilo važno kada bi se prepirale piljarice na 
trgu, ali da je za jednu akademičku raspravu o valjanosti mo- 
ralnih pravila potrebno izvesti nužne zakone, strogost sistema. 
Senzualizam, koji involvira monistički ili mehanički materijali- 
zam dopušta samo causae efficiens, zakon nužne kauzalnosti i 
tvar s kojom je nerazdruženo spojena mehanička sila. Vladanje 
nužnog prirodnog zakona ne dozvoljava mogućnost etičkih za- 
kona. Ako je prirodni zakon jedini zakon, »borba za opstanak« 
je naravna borba i prema tome se smije raditi prema težnji na- 
še tjelesne naravi. Bog, besmrtnost duše i slobodna volja pret- 
postavke su vrhovnih etičkih načela, kojima je ljubav samo pr- 
va zapovijed. Bez ovih pretpostavki ćudoredni zakon gubi svoj 
osnov. 

Sa metafizičkog stanovišta primjedbe dra Bauera pogađaju 
nedosljednost materijalizma, koji hoće kršćansku etiku, a ni 
iz čega je ne može izvesti kao nužnu. Na području ćudorednog 
života ponavlja se dvojstvo istine, i bez apriornih bezvremen- 
skih spoznaja nije moguć zakon. Etika je inače samo pravilo 
igre bon-ton, borba za opstanak u borbi za opstanak. Već je 
Kant tematizirao područje naravnih zakona i nužnosti, onoga 
što jest, Sein, i iz antinomija ove sfere izveo ćudorednost iz 
slobode, iz drugoga zakona — onoga što treba da bude. 

Marksizam, pak, kao filozofija rada, usmjeren je protiv sva- 
ke etike u tradicionalnom smislu, one idealističke kao i materi- 
jalističke, jer je praktično-djelatno mijenjanje svijeta, mijenja- 
nje odnosa među ljudima u praksi, a ne inabstracto, kao život, 
a ne kao postulat. Etika apriorna kao i aposteriorna, utemelje- 
na na vječnim i nužnim zakonima kao i ona koja je pravilo za 
mogući zajednički život, sukus je svijeta u kojemu je etika po- 
trebna. Svijeta, koji posjeduje dvojnost istine, Seina i Sollena, 
homo duplexa, kojega u nečovječnosti ne mogu obuzdati niti 
»Božji«, niti »ljudski« zakoni. 

Rasprava o materijalizmu devedesetih godina prošloga sto- 
ljeća ukazuje na nesuvremenost naše akademijske misli, ne- 
mogućnost obuhvaćanja materijalizma u svom povijesnom zna- 
čaju. S druge strane i danas, u jeku pozitivnih znanosti aktua- 
lizira odnos ovih znanosti spram generalne metafizike kao je- 


9) Šulek: »Područje materijalizma«, str. 72. 

dini put iz bespuća u koje su dovele samokonstrukcijom pred- 
meta i metode. Ove znanosti, nemisaone u preispitivanju svojih 
pretpostavki pretendiraju na istinu, a u najvišem dometu kri- 
tičnosti svoja znanja dijele na dva ili tri »grunka«. Ovime se 
pretvaraju u novu apologetiku, koja je inferiorna staroj, jer 
stara posjeduje čvrštoću sistema. 

Da su naši ljudi mislili slobodno čak i onda kada su bili 
institucionalizirani, povijesni je dokument hrvatske filozofij- 
ske misli. 

DISKUSIJA 


RADNICI I RIJEČ ILI ZAŠTO JE MARX IMAO PRAVA 
SMATRATI DA IMA PRAVO 


Gerald A. Cohen 


London 


».. Marx je bio toliko svjestan ideološkog karaktera 
onih sistema ideja koji mu nisu bili simpatični, ali je 
bio potpuno slijep za ideološke elemente u svom vlas- 
titom sistemu. Međutim, načelo interpretacije koje se 
nalazi u njegovoj predodžbi ideologije, potpuno je 
opće. Mi očito ne možemo reći: sve drugo su ideo- 
logije, samo mi stojimo na stijeni apsolutne istine. 
Radničke ideologije nisu ni bolje ni gore od drugih.« 

Joseph A. Schumpeter, 

A History of Analysis, p. 36 


»Ein allbekanntes und in den Augen der biirgerlichen 
Wissenschaft entscheidendes Argument gegen die 
Wahrheit des  historischen  Materialismus  besteht 
dann, dass er auf sich selbst angewendet werden 
IMusSS.« 


Geschichte und Klassenbewusstsein, p. 234. 
Georg LukaAcs, 


U ovom referatu htio bih braniti Karla Marxa od argumenta 
što ga zastupaju Schumpeterove primjedbe koje sam gore citi- 
rao. Argument koji želim osporiti pripada redu argumenata 
kojima je zajednička jedna formalna struktura. Njih se navodi 
protiv mnogih teoretičara, od kojih je Marx tek jedan. Tim je 
teoretičarima zajedničko to da funkcioniranje ljudskog mišlje- 
nja pokušavaju objasniti tumačenjima koja možemo nazvati 
reduktivnima, jer završavaju time što ljudskom mišljenju pri- 
daju niži status od onog što mu ga daju ljudi koji tu teoriju 
nemaju. Oni svode ljudsko mišljenje na niži stupanj jer sima“ 
traju da ljudsko mišljenje nije u prvom redu, nastojanje da se 

dode do istine u normalno prihvaćenom smislu te riječi. Prigo- 

vol poprima oblik tu quoque, po kojemu teoretičar ne može pre- 

tendirati da mu njegovi pogledi vrijede jer sumnja se da je ko- 
risno i ispravno vrednovati poglede prema njihovom važenju. 

Prigovor teče otprilike ovako: 

(1) Po vama ljudski misaoni procesi imaju status niži od onog 
kakav se obično smatra da imaju. Vi napose smatrate da 
je neprikladno i/ili nemoguće vrednovati ih prema njihovoj 
istinitosti ili lažnosti. 

(2) Ali vaša teorija i sama je niz ljudskih misli. 

(3) Ona zato mora imati svojstva koja pripisujete ljudskom 
mišljenju uopće. 

(4) Zato je ne možete iznositi u duhu u kojem je iznosite, kao 
pretendenta na istinu. 

(5) Ukratko, sam karakter vaše teorije zabranjuje vam da je 
iznesete. 

Primjer teorije s kojom se često postupa na taj način, jest 
relativizam, učenje da ono što je istinito za jednu osobu može 
biti lažno za drugu, da istina i laž nisu svojstva stavova, nego 
stavova već prema tomu tko ih zastupa, gdje ako je p istinito 
za Xa ne znači da je p istinito za Ya, i gdje to da se p čini 
istinitim za Xa znači da p jest istinito za Xa. Onaj koji prigovara 
istaknut će da tu teoriju o istini ne mora smatrati istinitim ni 
za koga drugoga nego za onoga tko je zastupa. Može, kaže, biti 
istinita za vas, ali se ne čini istinita za mene. A vi, na temelju 
vaših načela, ne možete me spriječiti da vašu teoriju na taj na- 
čin odbacim. 

Druga žrtva argumenta tu quoque jest ona verzija pragmatiz- 
ma koja izjavljuje da je neki stav istinit ako i samo ako je 
korisno u njega vjerovati, odnosno da zapravo ne postoji svoj- 
stvo istinitost koje bi pripadalo stavovima, nego samo svoj- 
stvo korisnost. Prirodni je prigovor taj, da će se pragmatizam 
prihvatiti samo ako se pokaže njegova korisnost, a da se nje- 
gova korisnost može pokazati samo uz dokaz da je korisno vje- 
rovati da je pragmatizam koristan, te da se taj posljednji stav 
može podržati samo tako da se pokaže kako je korisno vjero- 
vati da je korisno vjerovati da je pragmatizam koristan, i tako 
u beskraj; tako da pragmatizam, ako samom sebi i ne protivu- 
rječi poput relativizma, ipak je spriječen vlastitim svojim na- 
čelima da bude teorija za koju svatko može tvrditi da zna da 
je ima prava braniti. Čovjek može zastupati tu teoriju, ali se ne 
Inože nadati da će je uspješno braniti. 

Relativizam i pragmatizam kako su upravo ucrtani, tanke su 
i nezanimljive teorije, pa ne znam ni za kakvog filozofa vrijedna 
pažnje koji bi neku od njih zastupao u ovako škrtom obliku. 
Zato možda i ne začuđuje što izgledaju tako očigledno ranjive 
za optužbe koje iznosi argument tu quoque. Taj oblik argumen- 
tacije iskorištava se, međutim, i protiv složenih teorija ugledna 

porijekla. Jedna se takva teorija možda može konstruirati iz jed- 
ne tendencije u Freudu. Ona se ne može označiti kao Freudovo 
ustaljeno i dosljedno gledište, ali se nalazi u Freudovu corpusu 
i sigurno je podržavaju neki Freudovi sljedbenici. To je teorija 
da ljudi koji tvrde da traže istinu zapravo tek sublimiraju neis- 
punjene potrebe ili zadovoljavaju voyeurističku sklonost, ili pak 
ih vodi neka neuroza kojoj uopće nije stalo do istine. Odgovor 
će biti taj, da freudovac ne može misliti da objektivno ispituje 
Pao OBiju spoznaje ili da otkriva istinu kad iznosi svoje re- 
Zultate. 


. Neki fiziološki psiholozi mogu se također optužiti na taj na- 
čin i neki radikalni behaviouristi, kao što je B. F. Skinner. Prvi 
gledaju na misli kao na procese u mozgu, a drugi kao na reak- 
cije u ponašanju na podražaje; u oba ta tabora ima ljudi koji 
tvrde da su se kod karakterizacije prirode mišljenja oslobodili 
pojma istine. Odgovor njima bit će ovo: Zašto bih se ja zanimao 
za vaše procese u mozgu? I: zašto bih se ja rukovodio onime 
na što ste vi bili prisiljeni da kažete? U drugom slučaju, u slu- 
čaju Skinnera, moglo bi se dapače odgovoriti: zašto bih vam 
dozvolio da me dovedete u stanje u kojem ću misliti kao što 
vi mislite? 

Neću ukazati ni na kakvu griješku u argumentu tu quoque. 
Moj spor se ne vodi protiv argumenta, nego protiv onih koji 
ga upotrebljavaju s takvim žarom bez diskriminacije da ga če- 
sto krivo primjenjuju. On se, naime, često upotrebljava zato, 
što se ne želi podrobnije razmotriti teorija koja se napada. A 
taj je napad jednako često irelevantan zato što teoretičar svo- 
joj teoriji pridaje izniman status. Tada bitna premisa kritičareva 
nestaje, jer ta je premisa da »svi ljudski misaoni procesi imaju 
onaj karakter što ga navodi ta teorija«. Teoretičar može jedno- 
stavno izbjeći kritičarev argument tvrdnjom da njegova teorija 
ne pripada idejama s kojima se može postupati na način na 
koji njegova teorija tretira ideje. Kritičar tad može s pravom 
zatražiti od teoretičara da obrani svoju tvrdnju kako njegova 
teorija uživa poseban imunitet. Odbacivanje tu quoque na taj 
se način pretvara u izazov, i umjesto da diskusiju o teoriji za- 
ključi, kritičaru uspijeva da je otvori na potencijalno plodan 
način. Umjesto da pruži argument krive vrste, on postavlja 
pitanje ispravne vrste. Vidjet ćemo sada kako to pitanje proiz- 
lazi iz jedne teorije Karla Marxa i kakav možemo zamisliti nje- 
gov odgovor. 


Optužba tu quoque protiv Marxa zavisi o načinu na koji je 
on pokušao rastumačiti društvene teorije mislilaca koji su mu 
prethodili. Kad je Marx razmatrao takve teorije, kad se pitao, 
zašto je Platon govorio u Državi ono što je tamo rekao, zašto je 
Toma Akvinski mislio o društvu i vladavini na svoj način, zašto 
je Hobbes imao poglede koje je iznosio, i zašto su se ti razliko- 
vali od Lockeovih na način koji nam je poznat, on bi počinjao 

svoj odgovor na ta pitanja identificirajući svakog mislioca kao 
intelektualnog predstavnika određene klase, i njegovu je teo- 
riju nazivao ideologijom te klase. Da bi neki mislilac bio inte- 
lektualni predstavnik svoje klase, potrebna su dva uvjeta: 1) 
Njegova teorija mora služiti interesima klase, u tom smislu da 
će, ako se ona općenito prihvati, klasa cvjetati, uspjeti da preuz- 
me vlast ili da obrani vlast koju već ima. 2) Pripadnici klase 
moraju osjetiti da ih ta teorija privlači, mora im biti prirodno 
da u nju vjeruju. Ne moraju uočiti što ona doista jest, oružje 
skovano za njihovu upotrebu. Naprotiv, Marxova teorija traži 
da oni za svoju ideologiju ne misle kako je posebno prikladna 
za njihove potrebe i stremljenja. Ideje njihova predstavnika mo_ 
raju im se činiti prihvatljive kad god razmišljaju o čovjeku i 
društvu, čak i kada im njihovi klasni interesi uopće nisu u pa- 
meti. Sve zanimljive i značajne društvene teorije imaju za Marxa 
taj tajni klasni karakter. One zato nisu ono za što se izdaju, 
jer nisu rezultat nepristrasnih nastojanja da se dcđe do istine. 
Treba ih prije shvatiti tako, da izražavaju i podupiru interese 
klasa, pa ih zato Marx naziva »ideologijama«, izraz koji upotreb- 
ljava da bi upozorio na prisustvo pogreške i obmane. Recimo 
da neki kritičar ustvrdi kako je u Marxovu gledanju naišao na 
jednu neskladnost. Možemo ga zamisliti kako se Marxu obraća 
na slijedeći način: vaša teorija, teorija kojom vi objašnjavate 
društvene teorije, i sama je društvena teorija. Ona stoga pred- 
stavlja interese izvjesne klase, u stvari radničke klase. Prema 
tome, vaša teorija ima svojstva koja ste pridali svim klasno ogra- 
ničenim teorijama. Ona je ideološki odraz radničke klase i utje- 
lovljuje onu vrstu lažne svijesti kojoj su skloni radnici. Vaša je 
uloga da izrazite tu svijest. Zato svoje djelo ne smijete smatrati 
istinski znanstvenim. 

Nema sumnje da bi Marx htio da se odupre toj optužbi. Po- 
čeo bi s time da bi priznao kako njegovo učenje izražava intere- 
se proletarijata. On bi, međutim, ustvrdio da položaj proletari- 
jata ima jedinstvene osobine, koje omogućuju da njegov intelek- 
tualni predstavnik razvija teoriju koja nije ideologija, da posje- 
duje ispravnu a ne iluzornu svijest o zbilji. Položaj radnika je 
takav da imaju privilegiran pristup činjenicama o zbilji uopće 
i o društvu posebno. Prilike u kojima žive i u kojima se bore 
dovode ih u dodir s Riječju, sa samom istinom. Ovo opravdava 
znanstvenu pretenziju njihova intelektualnog predstavnika. Rad- 
nici i Riječ sudbinski su međusobno vezani, a znanstveni status 
marksizma rezultat je te sudbine. 


1) U svom eseju »Der Funkt.onswechsel des historischen Materialis- 
mus« Georgy Luk&cs odgovara ikritičaru na veoma drugačiji način od 
ovoga koji je gore ocrtan; a i on smatra da govori za Marxa. On vjeruje 
da bi Marx bio spreman suditi o svom vlastitom učenju isto onako kako 
je sudio o najboljim djelima političke ekonomije, koja je smatrao istini- 
ta Za svoje vrijeme, ali neistinito utoliko, što svoje tvrdnje proširuju na 

Htio bih objasniti i obraniti odgovor koji sam pridao Marxu. 
Ali želim najprije precizirati što ću braniti. Kritičarov argument 
ne ide za tim da pokaže kako je Marxova teorija kriva. On sa- 
mo nastoji pokazati da on nema prava da je smatra istinitom. 
Ja vjerujem da je Marxova teorija u velikoj mjeri istinita, ali 
ću se u ovom referatu cgraničiti na to da pokažem kako je imao 
prava da je takvom smatra. 


Važno je da Marxovu poziciju u stvari o kojoj govorimo, odi- 
jelimo od jednog stava s kojim bi se ona mogla pogrešno iden- 
tificirati, a koji se bar u općim potezima može povezati s ime- 
nom Staljina. Staljinisti su naime također smatrali da su teo- 
rije koje su smišljene i iznošene radi proletarijata, istinite. 
Zašto? Zato što je proletarijatu suđeno da bude vladajuća klasa, 
konačni pobjednik u bitkama povijesti. A to je početak i kraj 
staljinističkog argumeta u korist te teze. Zanjih je istina iden- 


čitavu ljudsku povijest umjesto da ih ograniče na ponašanje ljudi u ra. 
nom kapitalizmu (vidi »Geschichte und Klassenbewusstsein«, Berlin, 1923, 
str. 234—5). Lukacsev esej suprotstavljen je vulgarnom marksizmu koji 
po njegovu mišljenju proširuje historijski materijalizam na analogno 
nedopušten način. Lukacs naprotiv smatra da je načela historijskog ma: 
terijalizma vrlo teško primijeniti na pretkapitalističke epohe. (Geschich. 
te, str. 


Mislim da za Luk4csevu poziciju nema potvrde u Marxovim spisima. 
Čini mi se da na neki čudan mačin LukAcs sam čini ono što je Marx sma“ 
trao pogreškom buržoaskih ekonomista. On naime uzima pojam »ekono- 
mije« u uskom, kapitalističkom smislu, i samo na taj način uspijeva su- 
ziti doseg njezina tumačenja. On čini se sam to uviđa (vidi Geschichte, 
str. 247) ali ne uviđa konsekvencije svog načina upotrebe: taj ga odvaja 
od historijskog materijalizma u kojemu termini kao što su »ekonomski« 
i »pro:zvodnja« nisu naravno primijenjeni neprecizno, ali u širokom smi. 
elu, pa općeniti značaj tih pojmova omogućuje Marxu da teoretizira o 
re, prošloj povijesti, a ne samo o kapitalizmu, kao što bi to htio 

ukacs. 


LukaAcs (Geschichte, str. 239) za dokaz svoje teze citira izvjesne 
iskaze u Engelsovu »Porijeklu porodice«. Međutim. način na koji ih on 
La kaka unaprijed je opovrgao Plehanov u svojoj polemici protiv 

. I. Karejeva i drugih (vidi »Razvitak monističkog pogleda na historiju«, 
izdanje na engleskom jeziku, Moskva, 1956, str. 167—70). Napokon, mo. 
Tam spomenuti jedan pasus u prvom svesku »Kapitala« (izdanje na en: 
gleskom objavljeno u Chicagu, str. 193, bilj. 2), koji izrijekom i odluč. 
mo odbacuje interpretaciju kakvu zastupa Lukaos. 


Lukacs također napada vulgarne marksiste da su aprioristi i nesuptil- 
ni u svojoj upotrebi kategorije baza /nadgradnja. O tome piše, smatram, 
u potpunom skladu s Marxom, ali taj problem ne razlikuje od pitanja 
o dosegu Marxove teorije. 


U ovim bilješkama često se vraćam na Luk&csa iz »Geschichte und 
Klassenbewusstsein«, jer se on mnogo bavio problemima o kojima se 
goVori u ovome referatu, ali ih je razmatrao na veoma različit i mnogo 
uzbudljiviji i zanimljiviji način. Ako i ne mogu prihvatiti njegov pri: 
stup, njegovo djelo je za mene isuviše impresivno a da bih ga mogao 
ignorirati. 

tificirana sa svim teorijama koje mogu radnicima pomoći da 
pobijede. Oni zapravo revidiraju pojam istine, jer za njih nema 
objektivnog stanovišta s kojeg bi se moglo prosuditi da su tvrd- 
nje marksizma istinite. 


To nije način na koji je Marx smatrao istinitima teorije koje 
izražavaju interese proletarijata. On ne poriče da može postojati 
neko objektivno stanovište. Naprotiv, on smatra da se prole- 
tarijat nalazi na tom stanovištu. Marx ne napušta ideju istine, 
prema kojoj istiniti iskazi odgovaraju onom što je u svijetu 
slučaj, nezavisno od interesa bilo koje osobe ili klase. Za njega, 
situacija proletarijata dovodi do toga da mu je pogled na svijet, 
za razliku od pogleda drugih klasa, ispravan. Ali to nije početak 
i kraj njegova argumenta, kao što je izgleda bio za Staljina. 
Radnici ne posjeduju Riječ automatski zato što su radnici. Ali 
zato što su radnici, imaju osobine zbog kojih je silno vjerojatno 
da će ona biti njihova. Činjenica je da samo proleteri imaju 
takve osobine; zato je činjenica da posjeduju istinu. To nije 
stvar definicije kao za Staljina. 


To znači da između premise da će radnici pobijediti u klas- 
noj borbi, i zaključka da su njihovi pogledi, a zato i Marxove 
teorije, ispravni — između te premise i tog zaključka ima u 
Marxovoj misli niz karika koje dozvoljavaju zaključivanja od 
jedne prema drugoj. Moja je namjera da ispitam te karike. Uči- 
nit ću to tako što ću izložiti niz argumenata koji svi dolaze od 
Marxa, iako njegova namjera nije bila da oni posluže svrsi s 
kojom ću ih ja upotrijebiti. Ti argumenti daju one stupnjeve 
koje je staljinizam dogmatski zanemario. Njihova je svrha da 
pokažu i to, da je način na koji proleteri zamjećuju svijet po- 
sebno imun od iluzija, da ne dobivaju obavijesti koje ne prolaze 
kroz iskrivljavajući medij, i to da je tamo, gdje obavijest nije 
nešto što sebe pokazuje, nego nešto što treba tražiti, proletari- 
jat posebno osposobljen da pronađe što je istina. 


Kritičareva je tvrdnja da važan dio Marxove društvene teo- 
rije, naime njegov prikaz prirode društvenog mišljenja, podri- 
va Marxovo vlastito učenje. Jedini je način suprotstavljanja toj 
tvrdnji, da se kritičara uputi na one iskaze u tom učenju koji 
bi ga ušutkali. Ali kritičar bi mogao reći da takvi iskazi s obzi- 
rom da su dijelovi samog učenja jesu i dijelovi onoga što ono 
osporava. Ako insistira na tome, on svojata isuviše laganu po- 
bjedu. Vidjeli smo već dok smo argument tu quoque općenitije 
razmatrali, da kritičar nema prava kazati da u Marxovoj teoriji 
ne može biti ničega što bi je izuzimalo. A ja ću upravo nastoja- 
ti da pokažem da za takvo izuzimanje ima legitimnih povoda. 
Da bi ovo ispitivanje bilo plodno, potrebno je prihvatiti jednu 
marksovsku tezu: tvrdnju da će radnici uspješno izvršiti revo- 
luciju. Odatle ne proizlazi neposredno da radnici posjeduju Ri- 
ječ. Želim ovdje pokazati zamršeni put kojim bi Marx možda 

došao do toga zaključka ako bi njegov korektni kritičar prihva- 
tio takvu premisu.? 

Postoje četiri argumenta koji su te karike što nedostaju. 
Prvi od njih je najjači. Pokazat će se, dapače, da su ostala tri 
veoma nepotpuna, ili da im je sva snaga ovisna o prvom argu- 
mentu. 

Nakon što sam iznio ta četiri argumenta, opisat ću i ispi- 
tati gledište američkog teologa Reinholda Niebuhra. On naime 
vjeruje da radnici, ako treba da izvrše uspješnu revoluciju, mo- 
raju imati izvjesnih iluzija. Rekao sam da bi se prema toj hi- 
potezi moglo pokazati da radnici posjeduju istinu. Niebuhr tvrdi 
da se prema istoj premisi može pokazati da je oni ne vide. 
Svoju obranu Marxa završit ću opovrgavanjem Niebuhrove teze. 

Prelazim sada na prvi argument: 

(1) Za Marxa, svaka 'klasa koja vrši revoluciju, čini to iz 
svojih materijalnih interesa. Njezina revolucija, međutim, ne 
može uspjeti ako je ne podržavaju saveznici u drugim klasama, 
koji se neće vezati uz revoluciju ako se ne nadaju nekoj koristi 
od nje. Iz tog razloga klasa neće postići pobjedu ako njezini 
intelektualni eksponenti ne uspiju proširiti ideju da ciljevi re- 
volucije imaju sveobuhvatniju vrijednost, da služe ne samo in- 
teresima klase koja je započela revoluciju, nego i većine ljudi 
u društvu. Tako je, da uzmemo primjer koji je jako uslovio 
Marxovo mišljenje, buržoazija izvršila Francusku revoluciju da 
bi se oslobodila kao klasa, da bi emancipirala kapitalizam od 
feudalnih stega. Ona je međutim morala prihvatiti parolu »Slo- 
boda, jednakost i bratstvo za sve ljude« kako bi dobila podršku, 
drugih klasa, koja joj je bila potrebna da uspije. Francuska je 
buržoazija uspjela zato što, kako kaže Marx: 

»postojao je...trenutak oduševljenja u kojem se ona po- 
vezala i pomiješala s društvom uopće, identificirala se s njime 
i osjetila i priznala kao opći predstavnik... društva... (Jer)... 
jedna se posebna klasa može smatrati općom prethodnicom 
samo u ime općih interesa«.* 

Ne radi se međutim o tomu da se francuska buržoazija — 
čak to nije tačno ni za njezine intelektualne predstavnike — 


2) U jednom dijelu argumentacije koja slijedi tvrdnju da će radnici 
izvršiti uspješnu revoluciju ne stoji kao premisa, nego je naprotiv po- 
teškoća koju Marx mora savladati. Samom se tvrdnjom može katkad 
poslužiti kritičar, a ponekad sam Marx, i iz tog je razloga namećem 
diskusiji: ona treba da situira debatu. 

3) »Uvod u kritiku Hegelove filozofije prava« (u knjizi Karl Marx: 
»Early Writings«, ur_T, B. Bottomore, London, 1963, str: 55—6). Neznat: 
no sam izmijenio glagolsko vrijeme u prvoj rečenici da bih je prilago- 
dio ovom kontekstu. To učenje o revoluciji nalazi se i u »Osammaestom 
Brumaireu«, kao što to pokazuje idući pasus koji se citira u referatu. 
Vidi također »Njemačka ideologija«, englesko 'izdanje, London, 1965, str. 
61—2, 313. Vidi Luk4cs (Geschichte, str. 209—10) Za jednu varijantu tog 
shvaćanja. 

lukavo poigrala s ostalim dijelom društva. Nisu oni bili pod- 
mukli kada su proširili lažno učenje o tomu što njihova revo- 
lucija nastoji postići. Da bi mogli druge uvjeriti u prihvatljivost 
svojih ideja, morali su ih širiti sa strašću i snagom, a to su 
mogli samo zato što su sami vjerovali da teže k općem blago- 
stanju. Između interesa revolucionarne klase i interesa društva 
kao cjeline postoji jaz, ali klasa mora čak i pred samom sobom 
poricati da takav jaz postoji, jer samo tako može slijediti svoje 
ciljeve s dovoljno odlučnosti da uspije. Zato, da bi izvršila svo- 
ju revolucionarnu nakanu klasa mora biti pod utjecajem ob- 
mane. 


Susrećemo se ovdje s Marxovim uvjerenjem da će se ljudska 
bića pokrenuti u akciju od svjetsko-povijesne važnosti samo ako 
ih nadahne proglašenje sveopćih ideala.“ Ljudi, dakle, koji imaju 
djelomične interese, moraju sebe smatrati predstavnicima čo- 
vječanstva, kako bi djelovali na revolucionaran način. Ta pre- 
tenzija, međutim, nije licemjerje. Ljudi su nesposobni za lice- 
mjerje na tako širokom planu, ali ne i za samoobmanu jednakih 
razmjera. I tako su, da dalje citiram, ljudi buržoazije 

»otkrili ... samoobmane koje su im bile potrebne da bi pred 

sobom sakrili buržoaska ograničenja u sadržaju svojih borbi 

i zadržali svoj entuzijazam na visokoj razini velike povi- 

jesne tragedije.« 


Marx se poslužio tim u biti psihološkim načelima da bi ras- 
tumačio ne samo zašto je francuskoj buržoaziji uspjelo izvršiti 
revoluciju. nego i to zašto njemačkoj buržoaziji to nije uspjelo. 
Smatrao je da su Nijemci suviše sitničava duha, suviše udub- 
ljeni u veoma osobne i ograničene brige, a da bi se mogli izvući 
iz njih drugačije nego u mašti. Bili su grandiozni u svojim teo- 
rijama ali suviše skromno samousredotočeni u sebe, i suviše 


4) Ovdje se može zapaziti kontrast prema Hegelu. Za Hegela, u »ni: 
šta veliko ne postiže se bez strasti«, i um se mora lukavo poslužiti straš- 
ću da bi se mogao očitovati. Za Marxa strast (interes) historijski je ne: 
moćna ako joj ne pomogne um i ako nije vezana uz neki ideal. AF' čak 
kod Marxa ekonomski interesi koji se služe idealima u krajnjoj liniji 
| sami služe da se ti ideak: ostvaruju. 

5) »Osamnaesti Brumaire Louisa Bonapartea« (u izdanju »Marx—FEn. 
gela Selected Works«, Moskva, 1962, sv. I, str. 248). 

Lukacs također vjeruje da je buržoaziji potrebna samoobmana: »Aber 
die Verschleierung des Wesens der biirgerlichen Gesellschaft ist auch fiir 
die Bourgeo:sie selbst eine Lebensnotwendigkeit« (Geschichte, str 78). 
Ali njemu to nije toliko potrebno dok buržoazija stječe vlast nad druš: 
tvom. nego više u vrijeme dok njezina vladavina propada. Buržoazija 
mora sebe uvjeravati da je kapitalizam snažan kad on to očito nije, jer 
će kap'talizam biti oboren onda i samo onda kad buržoazija neće više 
u njega vjerovati. Ovako relacija između klasnog položaja i klasne svi. 
jesti jača je, mislim, nego što bi to Marx postavio. Vidi također bilj. 16. 

6) Iz ovog proizlazi da za Marxa neke neproleterske klase možda ne: 
ke ideologiju u punom smr'slu. Vidi bilj: 22 dolje za razradu ove po- 
jedinosti. 

su se lako zadovoljavali s ambicioznim tvrdnjama o vlastitoj 
povijesnoj ulozi. Nedostajalo im je romantičnog žara. Zato nisu 
bili sposobni da žive svoje iluzije." Zato nisu bili sposobni da 
djeluju prema učenju koje skriva jazove među interesima raz- 
ličitih klasa. A ako se takvi jazovi naizgled odgovarajućim pos- 
tupcima ne uklone pogledu, uspješna je revolucija nemoguća. 

Ukratko, za sve klase s izuzetkom radničke, kao što ćemo 
vidjeti, činjenica da između njih i drugih klasa postoji jaz, zna- 
či da one moraju izgubiti dodir s istinom ako će da razviju 
teoriju koja će služiti njihovim interesima. 

A zašto su proleteri iznimka tome pravilu? Marx smatra 
da je to zato što između njihovih interesa i interesa čovječan- 
stva nema ozbiljne razlike" On za ovo daje dvije vrste oprav- 
danja. Prva se nalazi u njegovim ranijim spisima, u kojima se 
proletarijat prikazuje kao odraz čovjekove biti: sve druge klase 
predstavljaju čovjeka u iskrivljenom obliku. To je zato što se 
čovjek razlikuje od drugih životinja svojom sposobnošću da 
proizvodi, a radnici su oni koji u društvu igraju ulogu proiz- 
vođača. To ih čini bitno ljudskima", i zato njihovi interesi ne 


7) Za Marxove primjedbe o Nijemcima vidi »Prilog ikritic: Hegelove 

filozofije prava«, op. cit. str. 56—7. 
U svojoj ocjeni njemačkog karaktera Marx slijedi Hegela koji je Ni 
jemce optužio Za politički idealizam i obuzetost formama u svom eseju 
»Njemački ustav«. (Vidi izdanje »Hegel's Political Writings«, ur. Z. A. 
Pelczvnski i T. M. Knox, Oxford, 1964, osobito str. 147, 172, 180, 190, 206, 
238). Korijene toj tendenciji obojica su vidjeli u sitničavoj sebičnosti, svjet. 
skopovijesnom kukavičluku, * nesposobnosti za usredotočivanjem na bilo 
šta osim uskih privilegija. Njemačko mišljenje utjelovljuje univerzalna 
načela, njemačka praksa potvrđuje kaos posebnih interesa: Marksovski 
odjek zapravo je neka vrst odgovora. Jer iako je Hegel bio svjestan is- 
praznost: ustavnog rituala, »filozofske iluzije«, on je S Francuzima dije- 
lio ono kako ih je Marx opisao (»Njemačka :deologija«, cit. izdanje str. 
51). dijelio »političku iluziju«. Smatrao je da bi dobro uređena država 
doniiela spas; nova država, a ne novo društvo. Žefo je jednog Tezeja, 
koji bi to donio Njemačkoj. Marx je tražio proletersku klasu. s radikal. 
nim okovima, obraćao joj se da sjedini i socijalizira Njemačku, u revo- 
lucii' koju bi najavilo kukurijekanje galskoga pijetla. Ptica je međutim 
imsla upalu grla, a Bismarck ie uzurpirao Tezejevu ulogu. . ' 

8) Luk4cs međutim tvrdi (Geschichte, str. 83—5) da zbog jaza iz 
među svojih neposrednih interesa i konačnih ciljeva radnic' također 
mogu patiti od iluzija. Neću ulaziti u ovu važnu i bitno lenj'nističku 
problematiku, iako neke od mojih primjedaba o Niebuhru, osobito na 
str. 20 niže. “maju s time veze. rane nog ' 

9) Ova se tvrdnja može braniti usprkos činjenici da radnici proizvode 
na neljudski način. Vidi moj članak »Bourgeois and Proletarians«, koji 
će biti štampan u »Journal of the History of Ideas«, osobito odjeljak I 
Za ono što slijedi u tekstu vidi »Prilog kr'tici Hegelove filozofije prava«, 
CP. Cit., str. 58. 

većavati. Oni djeluju da bi odgovorili potrebama koje svako 
ljudsko biće, bez obzira na svoju društvenu situaciju, mora že- 
ljeti da ispuni. A njihova intenzivna patnja toliko je sveobu- 
hvatna da predstavlja vrhunac patnji svih ljudi u toku povi- 
jesti: zato, buneći se protiv nje oni se bune u ime čitavog čo- 
vječanstva. 

Neću ulaziti u ocjenu tog argumenta, ne zato što mislim 
da ne zaslužuje da se znanstveno razmotri, nego zato što želim 
da se bavim Marxom kao društvenim teoretičarom, a ne kao 
filozofom. U ovom se referatu naime bavim onim njegovim 
tvrdnjama koje se iskustveno mogu provjeriti, a njegova ka- 
rakterizacija proletarijata kao univerzalne klase pobuđuje filo- 
zofska pitanja kojima se ovdje ne želim baviti. Prelazim zato 
na drugu vrstu opravdanja, koju Marx daje da bi porekao po- 
stojanje značajnih razlika između interesa radnika i drugih, 
na opravdanje koje je manje grandiozno a koje se javlja u nje- 
govim kasnijim spisima. Drugo opravdanje je veoma jednostav- 
no. Po njemu radnici tvore većinu članova društva i zato nema 
provalije koju bi trebalo premostiti stvaranjem lažnih teorija 
i vjerovanjem u njih. 

Da li, međutim, doista nema provalija? Moglo bi se svaka- 
ko tvrditi, s obzirom da će društvo koje će se uvesti proleter- 
skom revolucijom, biti besklasno, da neće u njemu biti grupa 
kojih će se interesi međusobno razilaziti. Ova tvrdnja ovdje 
ne može se prihvatiti, jer govorimo o proletarijatu dok vrši re- 
voluciju, a ne o stanju koje bi on želio ostvariti. Dopustili smo 
Marxu da pretpostavi kako će radnička revolucija biti uspješ- 
na, ali samo u tom smislu kako će oni pobijediti svoje protiv- 
nike. Nismo u taj uspjeh uključili ostvarenje njihove predodžbe 
o budućem društvu. Da smo to učinili, obišli bismo čitavo pita- 
nje o tomu da li je njihovo mišljenje o sebi i društvu istinito, s 
obzirom da je uvjerenje, kako će njihovi napori dovesti do os- 
tvarenja socijalističkog društva, od središnje važnosti za to miš- 
ljenje. 

Pitanje postoji li jaz između proleterskih interesa i interesa 
drugih klasa zato se ponovo javlja, a očigledan odgovor jest 
da takav jaz postoji. Uspon proletarijata smeta interesima bur- 
žoazije, ako jasno interpretiramo »interese«". Ali to me znači, 
međutim, da je Marx imao krivo, jer on je rekao da nema pro- 
valije koju bi trebalo premostiti, a takve provalije uistinu i ne- 
ma. Zbog svoje brojčane snage proletarijat nije prisiljen pozvati 
druge klase u pomoć. Jaz dakle postoji, ali sasvim je dosljedno 
ustvrditi da u slučaju radnika, i samo u njihovu slučaju, taj jaz 


10) Moglo bi se govoriti i o tome da su ljudski interesi kapitalista, 
uzeti pojedinačno, također zastupljeni u proleterskoj revoluciji. Ali ono 
što je tu važno jest klasni interes, a ni jednoj klasi ne može biti u in. 
teresu njezin vlastiti nestanak, 

nije važan. Zato bih rekao da je prvi argument prilično snažan. 
On je dobar argument za tezu da se radnici nalaze u položaju 
u kojemu im nije potrebno prihvatiti lažne teorije. 
Intelektualni predstavnik proletarijata ne mora dakle zastu- 
pati nikakvu ideologiju. To naravno još ne znači da on to neće 
činiti. Mislim, međutim, da bi Marx prihvatio načelo iz kojeg 
bi slijedilo upravo to, načelo da je ne samo posao, nego i pri- 
rodni cilj intelektualaca da otkrivaju istinu, tako da će društve- 
ni teoretičari, ako ih ništa ne bude sprečavalo doći do mje. 


(2) Drugi je argument taj, da su patnje proletarijata u ka- 
pitalističkom društvu tako velike da im njihov istiniti položaj 
mora biti bolno očevidan, te da im je zato nemoguće obmanji- 
vati se o njemu." Patnja je radnička totalna: oni trpe sve što 
se zbiva u kapitalističkom društvu, oni su sirovina u procesu 
tog društva, oni su to što ono troši, tako da sve što se u njemu 
zbiva ima toliko jak utjecaj na njih, da od toga svoje misli ne 
mogu odvratiti. Svaki ritam u dinamici kapitalizma objavljuje 
im se kao oštar osjećaj lišenosti.'? 


Ovdje je nekoliko ideja međusobno povezano. Jedna ie mi- 
sao, da ćeš kada te nešto boli toga biti veoma svjestan. Druga 
je pretpostavka da ljudi koji su nesretni zbog nekog stanja stva- 
ri ne mogu prihvatiti teorije koje bi iskrivile karakter toga 
stanja. Tu je napokon i metafizička misao, koja je nastala ne- 
kom vrstom pojmovnog sažimanja, prema kojoj patnja ne samo 
da pobuđuje spoznaju, nego je i sama vrst spoznaje. To je po- 
stignuto na taj način što je patiti od nečega dovedeno u odnos 
s patnjom ili podnošenjem te stvari, tj. doživljavanjem te stvari, 
koje je pak povezano sa zamjećivanjem te stvari, dapače s nje- 
zinim istinskim zamjećivanjem, tj. njezinim spoznavanjem. Re- 
klo bi se da engleska riječ za paćenje »suffer«, ima nijanse koje 
navode na ovakvu razradu, a njemačka riječ »leiden« koju Marx 
upotrebljava u tom kontekstu, u sličnome je položaju.' 


Mislim da iz tog drugog argumenta ne možemo mnogo izvući; 
ni iz jednog njegovog oblika. Iz već spomenutih razloga neću 
razmotriti njezinu najfilozofskiju verziju. A ideja da se ono što 
te boli tebi i otkriva očito se može podvrći bogatom nizu pro- 


11) Treba primijetiti da patnja ovdje ima drugačiju svrhu nego u 
filozofskom dijelu argumenta (1). Tamo je bila razlog da se kaže kako 
su radnici tipični za ljudsku vrstu; a ovdje zato da se kaže kako imaju 
spoznaju. . 

12) Zato Luk4cs kaže: »...fiir diese Klasse “hre Selbsterkenntnis zu. 
gleich eine richtige Erkenntnis der Ganzen Gesellschaft bedeutet« (Ge- 
schichte, str. 14—15) i »Der historische_ Materialismus.-. bedeutet die 
Selbsterkenntnis der kap talistische Gesellschaft'« (ibid., str. 235. pod: 
vukao on. Str 182. također veoma zanimljiva u istoj vezi). n 

13) Vidi Karl Marx »Early Writing«, op. cit., str. 208. Original se 
može naći u Karl Marx: »Die Friihschriften«, ur. Siegfried Landshut, 
Stuttgart, 1953, str. 275. 

tuprimjera, koje samo najutančaniji duhovi mogu nadvladati. 
Druga ideja, da čovjek ne stvara iluzije o situaciji u kojoj ga 
zlostavljaju — to bi zamalo i mogao biti dokaz da radnici poz- 
naju prirodu kapitalizma. Ali iste te patnje mogu ih dovesti do 
golemih obmana o uvjetima kojima bi se mogli nadati u bu- 
dućnosti. Marksovska analiza kapitalizma mogla bi se dakle 
braniti tim ionako dvojbenim sredstvima, ali sama ta razma- 
tranja dovode u opasnost marksovsku projekciju zajedničke 
budućnosti za sve. 

(3) Treći argument je ovaj: u toku svoje revolucionarne bor- 
be i radi nje, radnici razvijaju svoje kritičke moći, svoju spo- 
sobnost da razaznaju prirodu društva koje pokušavaju promi- 
jeniti, i svoj pogled u budućnost koja zrije u utrobi sadašnjosti. 
Marx kaže: 

»... proleterske revolucije... same sebe stalno kritizi- 
raju, prekidaju sebe neprestano u vlastitom toku, vra- 
ćaju se onomu što je prividno postignuto kako bi zapo- 
čeli iznova, ismjehuju neumoljivom temeljitošću nedos- 
tatke, slabosti i nespretnosti svojih prvih pokušaja... .«"“ 

Da bi se izvela socijalistička revolucija, Marx kao da smatra, 
nužno je imati jasan pogled na stvari. Istina je toliko neophod- 
na da je proletarijat prinuđen da je otkrije. 

Ovaj argument je od problematične vrijednosti. Jasno je da 
pristajanje uz revoluciju automatski ne izoštrava ničiju pamet. 
Dapače, sudionici socijalističkih pokreta uvijek su patili od 
fantazija o moći ili o nemoći. Ali ima jedan odlučniji prigovor. 
Nisu radnici prvi koji čine revoluciju. Buržoazija je također 
jednu izvela. Zašto se onda u tom procesu nisu otvorile njezine 
oči? Da bi na to odgovorio, Marx bi se morao pozvati na prvi 
argument, potrebi buržoazije da zatvore jaz koji radnici ne mo- 
raju zatvoriti, pa zato sva eventualna snaga trećeg argumenta 
zavisi o uvjerljivosti prvoga. 

(4) Konačni argument odnosi se na jednu tendenciju u Mar- 
xovu mišljenju koja se možda ne bi mogla smatrati dominant- 
nom, pa zato taj argument ima ograničenu vrijednost čak ako 
i vrijedi. Premisa je ta, da nekoj klasi kad se ona nalazi u si- 
gurnu položaju, nisu potrebne nikakve iluzije. Potrebne su joj 
samo kada je slaba i čvrsto podjarmljena, ili kada je njezina vla- 
davina u opasnosti iako se nalazi na vlasti. Tako Marx izjavlju- 
je da ekonomske teorije buržoazije ostaju istinski znanstvene 
sve dok je suprotstavljanje radničke klase kapitalizmu veoma 
slabo. Ali nakon godine 1830, kada se kapitalistički poredak 


14) »Osamnaesti Brumaire«, op. cit., str. 250. Vidi također »Njemač. 
ka ideologija«. o P. Cit., str. 86, 229—30. 

15) Usp. Lukacs, OD- Cit., str. 34: »...es fur das Proletariat ein Le- 
bensbediirfnis, eine Existenzfrage ist, die vollste Klarheit iiber seine 
Klassenlage zu erlangen.« Vidi također str. 80, 181. 

počinje ozbiljno stavljati u pitanje, »mrtvačko zvono znanstve- 
ne buržoaske ekonomije je odzvonilo«, i ekonomisti postaju 
»plaćeni borci« vladajuće klase." 


Suprotno od toga vrijedi za mjesto istine i neistine na život- 
nom putu proletarijata. To proizlazi iz Marxove ocjene povi- 
jesne uloge utopijskih socijalista koji su mu prethodili. On ka- 
že da su ti ljudi teoretizirali kad je proletarijat bio slab i da 
su to zato bili većinom vizionari koji su improvizirali fantastič- 
ne sheme, što ih je nezrela radnička klasa bila spremna prihva- 
titi. Ali čim proletarijat počinje osjećati i pokazivati svoju ulo- 
gu, postaje moguće da se za njegova saveznika pridobije istin- 
ska društvena znanost." 


Rekao sam da ta tendencija nije dominantna. Govoreći pre- 
cizno i otvoreno, ona protivurječi marksovskoj tezi koju smo 
ispitivali; da su učenja radnih klasa bila lažna, dok su učenja 
radnika i za radnike istinita. Jer prema upravo izloženom gle- 
danju, društvena misao buržoazije u početku je istinita a na 
kraju lažna, dok društvena misao proletarijata prolazi suprotan 
razvitak. Ali zašto bi, uostalom, radničko učenje trebalo da 
ostane istinito? Vjerojatno zato što neće biti nikakvoga dijela 
društva koji bi bio sposoban da im se suprotstavi kad jednom 
počnu vršiti svoju vlast. U ispitivanju, dakle, četvrtog argu- 
menta i on se pokazuje zavisnim od prvoga. 


Ovime završava izlaganje četiriju argumenata koja idu za 
tim da pokažu kako o Marxovoj teoriji, ako ona služi radničkoj 
klasi i predstavlja je, s razlogom valja misliti da je ispravna. 
Okrećem se sada prema Niebuhrovoj optužbi koja stoji u 
Uvodu njegovoj knjizi Moralni čovjek i nemoralno društvo: 
»Ni jedna klasa industrijskih radnika neće nikad steći slobodu 
od vladajućih klasa (osim ako) oni... čvršće vjeruju u praved- 
nost i vjerojatnu pobjedu svoje stvari nego što bi im bilo koja 
nepristrana znanost dala prava da vjeruju... (samo uz takva 
neopravdana vjerovanja)... imat će oni dovoljno energije da 
se suprotstave sili jakih.«" 


16) »Kapital«, izdanje Chicago, str. 17—19. Vidi također »Njemačka 
ideologija«, op. cit, str. 316—1. 

Lukacs (op. cit., str. 231 i dalje) iznosi to nešto drugačije. Za nje- 
ga je buržoaska ideologija jaka i samopouzdana i u toj mjeri ima iluzije 
o krajnjem ishodu kapitalističkog društva. Kad kapitalizam počinje da 
gubi, nestaju obmane i javlja se tačnija svijest. To doista nije u suprot: 
nosti prema Marxu, s obzirom da ovaj misli u polaritetimma znanost/apo- 
logetika, dok se Luk4cos bavi: polaritetima utopijsko samopouzdanje/očaj- 
Očaj očito može voditi do samoobmanjive apologetike, dok samopouzda- 
nje može stimulirati znanstven pristup bar prema nekim pitanjima. 

17) Vidi »Bijeda filozofije«, izdanje na engleskom jeziku, Moskva, b. 
d., str. 140—1. 

18) Reinhold Niebuhr, »Moral Man and Immoral- Society«. New York, 
1932, str. XV. 

Kako bi izveli svoju revoluciju, misli Niebuhr, proleteri mo- 
raju imati dvije iluzije. Moraju svoju stvar smatrati pravedni- 
jom nego što za to ima razloga, i moraju smatrati da postoji 
veća vjerojatnost za njihov uspjeh nego što bi to smatrao neki 
objektivan promatrač. 

Druga je optužba veoma čudna. Prema njoj, radnici, da bi 
pobijedili, moraju biti uvjereniji u pobjedu nego što na to ima- 
ju pravo. Ali kako ispravno suditi o njihovoj vjeri ikad se po- 
kaže da su oni doista pobjednici? Onda je naime jasno da nji- 
hovo uvjerenje nije bilo suviše veliko. Kritika je paradoksalna, 
jer kaže da će proletarijat pobijediti samo ako ima neopravda- 
no uvjerenje da će pobijediti. Vjera može djelomice opravda- 
vati samu sebe, ali to je ne čini neopravdanom: nekome tko 
napravi neko proročanstvo koje će sam izvršiti, ne može se 
zamjeriti da je u zabuni u vezi s onim što će se dogoditi. 

Iznoseći taj prigovor Niebuhr je propustio važnu činjenicu 
o odnosu ljudskog mišljenja prema ljudskoj akciji, činjenicu 
koju je Marx nastojao uzeti u obzir u svojoj ideji o jedinstvu 
teorije i prakse. Jedan je vid te ideje u naše vrijeme naglasio 
Stuart Hampshire: da ljudi nalaze temelj za svoja vjerovanja 
o budućnosti ne samo razmatrajući dokaze koji su izvanjski u 
odnosu na njihove namjere, nego i u svojim vlastitim odluka- 
ma o onomu što će raditi. Marx bi se složio s tim da je dio iz- 
vjesnosti da će radnici pobijediti, sama činjenica da namjera- 
vaju pobijediti i da zato u to vjeruju. Ali ako vjera da će pobi- 
jediti pomogne da doista pobijede, teško je osuditi je kao 
neopravdanu.? 

Ipak, Niebuhr je govorio o »nepristranoj znanosti«, i može 
se postaviti pitanje da li se uvjerenje koje proizlazi iz jedne 
odluke, temelji na nepristranoj znanosti. Odgovor: ne temelji 
se na nepristranoj znanosti, ali je nepristrana znanost ne može 
ni zabraniti; a upravo je ovo posljednje važno, s obzirom da je 
Niebuhr govorio o tomu što nepristrana znanost čovjeku do- 
zvoljava da vjeruje. Pa ako je Hampshireova tvrdnja o misli i 
akciji ispravna, nikakva je znanost neće poništiti koliko god ih 
neće ni potvrditi. Ali Niebuhrova se teza može još potpunije 
opovrći. Jer nepristrani učenjak koji promatra društveno kre- 
tanje dok proletarijat vrši svoj revolucionarni čin, morao bi 
kao činjenicu uzeti u obzir njegovu vjeru u uspjeh, a vidjeli 


19) Naročito u »Thought and Action«, London, 1959. 


20) LukAcs dodiruje ideju spoznaje stečepe odlukom za angažiranjem 
u izvjesnom praxisu'. On postavlja pitanje o tomu kako biti siguran da 
će radnička revolucija uspjeti, te odgovara ovako: »Fiir diese Gewissheit 
kann es keine 'materialle' Gew4hr geben. S'e ist uns nur methodisch — 
durch die dialektische Methode — garantiert. Und auch diese Garantie 
kann nur durch die Tat, durch die Revolution, selbst, durch das Leben 


i: edemi fir die Revolution erprobt und erworben werden« (op. 
cit. str. 

smo da Niebuhr tom uvjerenju priznaje kritičku efikasnost, 
ako je i — neispravno — smatra nerazumnom. Tako će nepri- 
strani učenjak koji uzima u obzir uvjerenja proletarijata, prema 
e samoga Niebuhra uspjeti da razumno predvidi uspjeh 
radnika. 


Niebuhrova druga tvrdnja nipošto nije paradoksalna. Mislim 
dapače da je ispravna, ali da ne slabi tezu koju sam iznio u ovom 
referatu. Radnici pretjerano vjeruju u pravednost vlastite stvari, 
ako npr. sebe smatraju potpuno čistima, a kapitaliste potpuno 
opakima. Marxova teorija, međutim, ne tvrdi da su kapitali- 
sti opaki, nego da je teško zamisliti kako ljudi angažirani u re- 
voluciji protiv njih mogu uvijek izbjeći uvjerenje da oni to jesu. 
Ne mogu valjda vikati preko barikada: »Nemamo ništa lično 
protiv vas.« Ili pak osjećati veliku samilost prema njima dok 
im konfisciraju imovinu. Priroda revolucije traži da oni koji 
je vrše doživljavaju jako neprijateljstvo protiv onih koji im se 
odupiru, a takvo neprijateljstvo mora u sebi imati i racional- 
nog vjerovanja o nevaljalstvu protivnika. 


Prema tome, prihvaćam Niebuhrovu tvrdnju. Vjerujem, me- 
đutim, da ono ne djeluje na tezu koju ja zastupam, zbog jedne 
distinkcije koju sada želim istaknuti. Treba da razlikujemo 
učenje jedne klase, teoriju koju iznose njezini zastupnici i s 
kojom se slažu sami njezini pripadnici kada su raspoloženi da 
teoretiziraju — treba da to učenje razlikujemo od strasti i od 
opsesija pripadnika klase, koja utječe na njih u njihovim ne- 
teorijskim trenucima. Ako se o učenju i smatra da izražava 
strasti, ono ne mora reproducirati pogreške koje su ukorije- 
njene u njima: jedna je od funkcija izražavanja da ono pročiš- 
ćuje to što izražava. 

Ova distinkcija nije napravljena tek zato da bi radnike 
i Marxa sačuvala od Niebuhrove kritike, s obzirom da vrijedi za 
mišljenje svih klasa. Tako je ideologija engleske buržoazije XVII 
stoljeća sadržana u spisima kao što su Hobbesovi, Lockeovi i 
Calvinovi, jer su njihove ideje oblikovale političko ponašanje te 
klase. Ali je engleska buržoazija XVII vijeka imala i svoje usko 
emocionalne sklonosti i odbojnosti, koje se normalno ne sma- 
traju dijelom njezine ideologije.?* Poput emocija proletera, nji- 


21) Valja primijetiti da priznanje da radnici mogu imati krive poj- 
move ne zadire u argument na kojemu se temelji ovaj referat: da prole- 
tarijatu nije potrebna nikakva lažna 'teorija' da bi igrao svoju svjetsko- 
povijesnu ulogu i da su zato njegovi intelektualni predstavnici slobodni 
da stvore istinitu teorju. Pozivam se poglavito na argument (1). jer se 
on tiče načina na koji jedna klasa govori drugim klasama, poruke koju 
šalje u široki svijet društva. Marksov:ko učenje treba smjestiti tamo, 
i u toj sferi transcendiraju se strasti koje su zaokupljene samim sobom. 

22) Način na koji Marx govori o Nijemcima (vidi str. 10 i bilj. 6 i 7 
gore) pokazuju da bi se on složio s ovim sužavanjem pojma "deologije. 
Nijemcima je nedostajala ideologija, jer su ostali na subjektivnoj razini. 

hove su emocije u sebi sadržavale iluzije, kao što je npr. neo- 
pravdan ponos zbog vlastite duhovne vrijednosti. Međutim, uz 
takve osobne iluzije, iluzije srca, imali su teorijske, iluzije, ilu- 
zije glave, a prema naprijed iznesenoj argumentaciji takvih ilu- 
zija proletarijat nema. 

Netko bi mogao prihvatiti tu distinkciju, ali ipak primije- 
titi da sam pridao premali značaj onomu što bih nazvao osob- 
nim faktorom. Napokon, ne igra li on veću ulogu u radnikovu 
dnevnom životu od njegove artikulirane teorijske svijesti? Nie- 
buhr ima prava insistirati na toj tački, pa i ustvrditi da je 
teorijski život proletera ne samo manje jak od njegova osob- 
nog života, nego čak toliko marginalan da ne zaslužuje uopće 
nikakvu pažnju. Ta linija napada nije međutim otvorena Mar- 
xovu kritičaru tu quoque, jer zbog vlastita svoga argumenta 
i svog prigovora on mora prihvatiti marksovsko gledanje da 
klase imaju značajan teorijski život, i da je marksizam glav- 
nina proleterova teorijskog postojanja; samo se tako može na- 
dati da će svojim jednostavnim sredstvima pokazati da su Mar- 
xove teorije neznanstvene. Mi možemo priznati snagu Niebu- 
hrove tvrdnje, a ipak zastupati argument ovog referata u obra- 
nu hipotetičkog stava da ako radnici imaju teorijski život, ima 
razloga da se taj život smatra lucidnim. A to je dovoljno da bi 
sc ušutkao kritičar tu quoque.? 


Ali što onda o »Njemačkoj ideologiji«? Na šta se odnosi naslov knjige? 
Na niz učenja koja su se razvila u Njemačkoj, ali ne na korist neke nje- 
mačke klase. Jer Nijemci su bili »'filozofski' suvremenic: današnjice, ali 
ne i njezini 'povijesni' suvremenici« (»Prilog kritici Hegelove filozofije 
Prava«, op. cit. str. 49, podvukao Marx). Njemačka ideologija imala 
je svoju klasnu vezu ali samo na drugoj strani Rajne. Nijemci nisu razvili 
svoju vlastitu ideologiju nego ideologiju drugih. Zato Hegel (op. cit. 
str. 206): »Načelo koje je Njemačka dala svijetu nije razvila za sebe. 
niti zna kako da u njemu nađe sebi podrške«, 

23) Zahvaljujem Isaiahu Berlinu, Stevanu Lukesu, Alanu Madianu, 
Johnu MeMurtryju i Richardu Woliheimu, koji su svi dali vrlo korisne 
komentare na raniju verziju ovog referata. 

PRIKAZI | BILJEŠKE 


ISTORIJA MARKSIZMA U KONCEPCIJI IRINGA FETSCHERA 


Trotomna hrestomatija literar- 
nih dokumenata iz istorije mark- 
sizma, koju je priredio Irng Fet 
scher*, veoma je važan doprinos 
savremenom istraživanju Marxove 
i marksističke misli: Susret s ovim 
delom je za jugoslovenskog čitaoca 
utoliko zanimljiviji što on već po. 
seduje jedno značajno teorijsko is- 
kustvo stečeno posredstvom »His. 
torije marksizma«, serioznog i o- 
bimnog dela Predraga Vranickog, 
pa mu se nolens-volens ujedno na. 
meće i zahtev kompariranja. O- 
vom ili Inoramo. međutim, 
unapred odustati od toga, ne zato 
što se ta dva dela po formi, ali i 
mnogo čemu drugom, znatno razli. 
kuju, već prvenstveno zato što ho 
ćemo da skrenemo pažnju na je 
dan poseban vd prezentiranja is- 
torije marksizma. Naravno, to ni- 
kako ne znači da oba naša autora 
nisu bila podjednako ozbiljno su 
očena s onim fundamentalnim pi: 
tanjem — kako postupiti, a da pre 
zentiranje istorije marksizma ne 
bude neka konstrukcija aposteri- 
ori, već objektivno samoizlaganje 
nije same, njeno vlastito samootva- 
ranje prema našem vremenu. To 
je, da podsetimo. problem što ga je, 


* Iring Fetscher, »Der Marxsiz- 
mnus«, Seine Geschichte in Doku: 
menten. Band I: Philosophie. Ideo. 
logie; Band II: Oekonomie, Sozio. 
logie; Band III: Politik. R. Piper& 
Co. Verlag, Miinchen 1962, 1964, 
1965.— Drugo izdanje (1968) pod 
istim opštim naslovom, ali sad, »3 
Teile in einem Band«. 


povodom pojave Vranickijeve »His- 
torije marksizma«, lucidno aktua. 
lizirao A. Krešić »Pitanje istorije 
marksizma«, u reviji »Danas« br. 
26/62, p- 10). 


I 


Pažljivom  čitaocu Fetscherova 
uvoda neće promaći napomena o 
b.:tnom opravdanju, ali i bitnom 
problemu njegova, danas uveliko 
već priznatog poduhvata. Nije tu 
reč samo o teškoćama konceptual- 
ne prirode, mada se ideja i porek- 
lo analekatske forme imaju traž.ti 
baš u području konceptualnih to. 
kova i razlika Nesumnjivo je, ta: 
kođe, da na formiranje jed 
nog takvog izbora utiču još i tako: 
zvani spoljašnji činioci: dok je, s 
jedne strane, sasvim izvesno da 
mogućnosti izdavanja nisu neogra- 
ničene, dotle je, s druge strane, o- 
vakav izbor neposredno determini- 
ran jednom sebi samome pretpos- 
tavljenom svrhom. koja je, kao pro: 
jicirana »sistematizac:ja« totalite- 
ta građe, kao projekt ekscerptira. 
nja, nešto što se spolja unosi u 
ono fundamentalno  Marxovih _i 
Engelsovih spisa, u ono najbitnije 
u delu njihovih prethodnika i sled. 
benika, kao i u ono što u bitnome 
karakteriše nastojanja njihovih o- 
ponenata bilo da pripadaju dru 
gim filozofskim orijentacijama bi 
lo da se tim orijentacijama (neo- 
kantovstvu,  neohegelovstvu etc.) 
posredno ili neposredno približava 
ju. Glavni problem je, prema tome, 

metodološko-teorijski: u čemu je 
ono bitno i kako dovesti u vezu 
sve ono karakteristično jednog raz. 
vitka, sam razvitak prezentirati ta. 
ko reći in nuce, a da pri tome 
njegov totalitet ostane bitno nena- 
rušen, iako je gotovo nepregledan 
i, šta više, današnjem istraživaču 
iz više razloga u mnogim svojim 
momentima, u celini pogotovo, jed. 
va pristupačan. Problematično je 
bilo, svakako. i to — u prilog ko: 
jih temata izvesti jedno rigorozno 
selektiranje ove kolosalne literar- 
ne građe. Ideja hrestomatije je tre- 
balo, dakle, da izdrži sav teret to- 
taliteta činjenica jednog dimamič. 
kog i mnogostranog razvitka. 
Iring Fetscher se opredelio za 
ona tematska i problematska pod: 
ručja koja mu je nametnulo sav- 
remeno istraživanje Marxa (Marx. 
forschung), a koja su bila, zajed: 
no s njihovom izvornom arikula. 
cijom, dugi niz decenija potiskiva: 
na ili, čak, negirana, naročito na. 
kon »onih dvadesetih godina« (Th. 
W. Adorno). kad se u prednji plam 
počela probijati ona famozna di. 
jamatovska shematika shodno ko- 
joj je celokupna marksistička mi. 
sao trebalo da bude svedena 
na svega nekoliko »pitanja«, a nje: 
na istorija na svega »četiri klasi. 
ka«. Sve ostalo je trebalo da 
bude irelevantno: stavljeno je na 
index ili je, s bezbroj insinuacija, 
»za večita vremena« odbačeno. Pos- 
le drugog svetskog rata se, među 
tim, na raznim stranama postepeno 
počelo buditi jedno gotovo sveopšte 
interesovanje za sve ono što — na 
ovaj ili onaj način — karakteriše 
razvojni tok marksističke misli i 
maksistički inspirisanih socijalno. 
političkih pokreta. Kad je jednom 
izbilo na videlo šta je sve činjeno 
u Marxovo ime, moralo se svom si- 
linom nametnuti i pitanje o odnosu 
izvorne Marxove misli i 
socijalno. političkog faktiditeta, s 
jedne strane, kao i pitanje o odnosu 
toga fakticiteta prema marksis 
tičkoj doktrini, s druge 
strane. Faktička istorija se. drugim 
rečima, posebno  razotkrivala 
pred očima savremenoga sveta, pa 
su se ujedno morala postaviti pi- 
tanja: gde leže uzroci onih, tek 
sada poznatih zbivanja i je li pra. 


ve odgovore mogućno naći unutar 
one sfere koja bi se mogla nazvati 
istorijom marksizma. Od 
govori su mogućni, znalo se, pr. 
venstveno različiti odgovori, ali 
je, s obzirom na aporetičku pri. 
rodu vladajućih gledišta, već od 
samog početka bilo gotovo sasvim 
ja:mo da se odgovori na sve to ne- 
će moći formulisati u nekoj neo- 
pozivoj formi, pogotovo = stoga 
što su protekla i tekuća zbivanja 
do te mere bitno problematična — 
znalo se i to — da ih je nemoguć: 
no reducirati na jednu jedinu i 
opšteprihvatljivu istinu. Uza sve 
to. misao je krenula, sledila istra. 
ž:;vačevu radoznalost i ubrzo vwtkri. 
la izvesna uporišta, prvenstveno u 
ranom Korschovu i LukaAcsevu de- 
lu, a to su bila uporišta koja su u 
širokim i ne sasvim :jasnim pote- 
zima nagoveštavala mogućnost jed: 
ne obuhvatne sinteze, ali sinteze ko- 
ja, budući još puko nagoveštenje, 
već kao takva nije mogla odmah 
obećat. sve, utoliko pre, što su nje- 
ni glavni akteri i sami pokazivali 
gotovost da možda ponovo opovrg- 
nu opšte značenje svoga vlastitoga 
dela. Ma koliko upravo to bilo pod. 
sticajno, ipak je prevladavala tek 
nada da će se — korak po korak 
— opovrći bar neke preteće teze, 
poput one da je »problem Hegela 
već odavno rešen« i da će na svet- 
lo dana izbiti bar neka od onih 
monstruoznih fakata o čijem pos- 
tojanju već čitave generacije čak 
nisu ni slutile. Došla je tako 1948. 
a s njom i ojačalo uverenje u mo- 
gućnost specifičnog i kon- 
kretnog, ali i spremnost da se 
putovi istorije učine definitivno 
prohodnim za svakog ko je rešen 
da respektuje ono bitno i da odluč- 
no poradi na otklanjanju onog apo- 
kaliptičkog košmara, koji preti, da 
u jednom posebnom smislu para. 
fražiramo Nietzschea, večitim vra. 
ćanjem istoga. Pošto su mogućnosti 
novoga naslućene, javilo se i ono 
neizbežno kuda, pa se misao, kre- 
nuvši sa raznih strana, i stoga us- 
tremila na same početke zbivanja. 
Učinio je to ponovo posleratni Hei: 
degger, kao i Merleau-Ponty, ali i 
plejade mislilaca najraznorodnijih 
duhovn'h orijentacija, među koji- 
ma predstavnici levog krila jugo. 

slovenske filozofije, a na Zapadu 
— da pomenemo samo neke — još 
i krug kome pripadaju E. Metzke, 
L. Landgrebe, E. Thier, H. Gollwi. 
tzer i, naravno, Iring Fetscher. Kao 
što je mladi Marx, tragajući za ar. 
himedovskom tačkom posthegelov- 
skog i svoga vlastitog filozofiranja. 
bio odlučio da krene na jedno du. 
go putovanje u istoriju, ponudivši 
svoju strastvenu filozofsku rado. 
znalost Aristotelu i postaristotelov- 
skoj filozofiji, naročito Epikuru, 
tako je, po ugledu na Marxa, i sa. 
vremeno istraživanje Marxove mi. 
sli odlučno krenulo unazad — sa. 
mim izvorima Marxova rnišljenja. 

To je ono opšte teorijsko.filozof- 
sko i metodološko obeležje današ. 
njeg marksološkog pokreta, a a 
jedno i temeljna pretpostavka is 
tinske istorije marksizma, ne- 
zavisno od toga je li njen autor 
marksist ili ne.marksist, jer Za is- 
traživanje istorijske istine mark. 
sizma i nije — očigledno — naj: 
bitnije da li se deklarišemo tako 
ili nekako drukčije. Marx ne pri- 
pada nijednom separatističkom po- 
kretu: univerzalizam njegove hu 
manističke misli je suprotan sva: 
kom  uskogrudnom  separatizmu. 
Bitno je biti, biti zbiljski 
delatan na obnovi autentične 
Marxova misli, pogotovo danas, što 
je, naravno, nemogućno mimo kon: 
frontacije Marxove misli onima što 
se tako često samo pozivaju na nju, 
onima što doista nastoje da je sle- 
de, ali i onima što joj se i sami 
na različite načine svesno konfiron- 
tiraju. U bogatom spletu aktualnih 
problematizacija, Iring Fetscher se 
opredelio za one teme koje predo- 
minantno &Kkarakterišu bilo samu 
Marxovu misao bilo vladajuća us- 
Imerenja savremenog istraživanja 
Marxa i merksizma. Marxova mi- 
sao je, dakle, principium divisio- 
nis, pa stoga Iring Fetscher prvu 
knjigu svoje hrestomatije i započi- 
nje tekstovima s područja kritike 
religije. Jer, da podsetimo. kritika 
religije je — po Marxu — pretpo- 
stavka svake kritike. 


ll 


Od bitnih odlika ovog Fetsche- 
rovog dela ovde, zbog ograničeno“ 


sti prostora, možemo na žalost upo. 
Zoriti samo na neke. U prvom re- 
du je, po našem mišljenju, nužno 
skrenuti pažnju na Fetscherovu eg. 
zemplifikaciju geneze Marxove mi. 
sli i odmah napomenuti da Fe 
tscherov izbor bitno koriguje sva 
tradicionalno ustaljena, duboko uv- 
režena shvatanja, da je u tom 
smislu direktno suprotstavljen gva- 
koj shematizaciji i da, zahvaljuju. 
ći tome. ukazuje i na aspekte koje 
ponekad, čak, i na svako antidog: 
matsko istraživanje Marxa ne uzi. 
ma u obzir, ili ih ne uzima dovolj- 
no ozbiljno. Svakako je najvažnije 
Fetscherovo insistiranje na ukot 
vljenosti Marxova filozofiranja u 
Hegelovoj f.lozofiji, pa se mora 
dodati da Iring Fetscher — suprot. 
no kritikama koje mu neopravda- 
no prigovaraju zbog navodnog »he 
geliziranja« Marxove misli i mark- 
sizma — ne svodi Marxovu misao 
na Hegelovu niti Marxa pretvara 
u hegelovca, već čini napor, a u to. 
me i uspeva, da unutar Hegelova 
sistema otkrije one uporišne tačke, 
na koje Marx faktički nadograđuje 
svoju kritičku viziju sveta. Bitno je 
također Fetscherovo Tetodološko i 
teorijsko nastojanje na rekonstruk. 
ciji kontinuiteta i transformacije 
Hegelova »uticaja« na Marxovo fi- 
lozofsko i, uopšte. kritičko osamo- 
stalj.vanje. Po Fetscheru, taj se 
proces kod Marxa odvija iz meto. 
dološko teorijske perspektive  po- 
menute teze o kritici religije. To 
je, šta više, metodološki presudna 
identifikacija unutar procesa, ko. 
ji ide od Hegela preko D. F. Straus- 
sa i B. Bauera, s jedne strane, a, 
s druge, preko Feuerbachova i Hes. 
sova poistovećivanja teologije s an- 
tropologijom. pa se u tom smislu 
i Hegelovo poimanje rada, te in: 
stauracija dijalektike gospodara i 
sluge, mora smatrati pripremom 
Marxove antropologije, što je, opet, 
most ka filozofsko.istorijskim re- 
zultatima F. Guizota, A. Thierryja 
i F.A. M Migneta_ most ko. 
ji preko Hegelove filozofije istorije 
i, inverzivno, preko Hegelove filo- 
zofije prava — sad posredstvom Cie- 
szkowskog i Hessa. a s :mplika- 
cijama Babeufova revolucionarstva, 
Owenova komunizma i saintsimoni- 
stičkog projektivizma — vodi pra- 

vo Marxovu poimanju istorije, ko: 
je uz to — suprotno Hegelu — in- 
korporira Kant-Goetheovu koncep- 
ciju prirode i originalnu kritičko. 
“filozofsku refleksiju Smith-Ricar. 
dove nacionalne ekonomije. Tek sve 
to zajedno, uključujući tokove što 
prethode, te.eksplicite i, češće, im- 
plicite determinišu Marxovu inisao, 
č.ni po Iringu Fetscheru onaj kom. 
pleks temeljnih  teorijsko-filozof- 
skih i drugih pretpostavki Marxo 
va filozofskog kriticizma koji sto- 
ji u temeljima Marxove kritike klas- 
ne podele građanskog društva, pa, 
shodno tome. i ikritičkog reflekti- 
ranja države, nacije, prava, parti. 
je, revolucije i reforme, socijali 

i komunizma. To su ujedno teme 
koje, posmatrano iz horizonta ak- 
tualnog stanja stvari, predominant. 
no okupiraju celokupno savreme: 
no istraživanje izvorne  Marxove 
misli, kritičko definiranje njene ak- 
tualne f,lozofske smislenosti, = in. 
clusive kritičko preispitivanje nje- 
nog vlastitog odnosa spram mark. 
sističkih teorija i socijalno-politič. 
kog fakticiteta današnjeg sveta. 


= 


Upravimo, sad, pogled na Fe: 
tscherovu hrestomatiju s njenoga 
kraja. Kao prvo zapazićemo da se 
ona — obimom literarne dokumen. 
tacije — ikoncentriše na dominant. 
ne teme, sabrane u žižu zbivanja 
iZ prve polovine dvadesetih godi. 
na našega veka i da, potom, sadr- 
ži još analekte nastale najkasnije 
početkom tmidesetih godina (uklju: 
čujući Gramscijeve posthumno pu. 
blikovane manuskripte, te  frag. 
mente jednog LukAcseva spisa iz 
1952, jednog Marcuseova iz 1958. 
i nekih drugih dela). Polifono Ta- 
zuđujući totalitet literarne građe, 
Iring Fetscher ovim svojim izbo- 
rom dokazuje više činjenica, mada 
prvenstveno rekonstruiše svu raz. 
nolikost teorijskih strujanja ono- 
ga vremena, ali tako da se otprve 
uočava sva presudnost i podsticaj- 
nost koju imaju spisi predstavnika 
levo orijentiranog marksizma, To 
su, pre svega, radovi Rose Luxem- 
burg, te poznate knjige Karla Kor- 
scha, Gyčrgyja Luk4csa, Fritza 


Sternberga, u kojima se — zajed. 
no s Lenjinom ili polemišući s njim 
— energično zastupaju praktičke i 
teorijsko.metodološke intencije re- 
nesanse marksizma, kreativne in. 
terpretacije izvorne Marxove misli, 
te inaugurira zahtev adekvatne re- 
volucionarne realizacije Marxovih 
ideja kako na bazi kritike socijal- 
no-političkog fakticiteta tako i na 
temelju kritike svih vladajućih 
idejnih strujanja — od kritike »kri- 
tičara Marxa« do kritičkog proce- 
njivanja postojećih varijanti mark. 
sističke ortodoksije, revizije. refor- 
mizma, centrizma itd. Fetscherov 
izbor stoga reljefno dokumentuje 
razvitak ideje o nužnosti temeljite 
rekonstrukcije odnosa Marxova mi- 
slilaštva i Hegelove f:lozofije, Pa, 
u vezi s tim, istovremeno: doku. 
mentuje još i snažno probijanje 
pokreta reinterpretacije i reafirma- 
cije filozofskog opusa mladog Mar- 
xa. Fetscherova hrestomatija, tač. 
nije rečeno, rekonstruiše kritičku 
poziciju koju u ovom burnom raz. 
doblju afirmišu spisi Rose Luxem. 
burg, Karla Korscha. Gyčćrgyja Lu. 
kAcsa, E. B.  Pašukanisa, Fritza 
Sternberga, jer ti sp.si de facto 
čine temelj one orijentacije koju 
nastavljaju A. Gramsci i H. Mar 
cuse, a koja posle drugog svetskog 
rata prerasta u pokret obuhvatnog 
antidogmatskog istraživanja Mar. 
xova dela, u pokret koji ujedno ka: 
rakterišu brojna i osobena stru 
janja i diferencije. 


Treća knjiga Fetscherove 
hrestomatije, koja, što je već na- 
pred navedeno, »pokriva« proble- 
matiku politike donosi frag 
mente spisa R. Luxemburg, A. Pan- 
nekoeka, V. I. Lenjina, G. E. Zi 
novjeva, L. D. Trockog, N. I. Bu 
harina, Parvusa alias A. Helphan. 
da, K. Korscha, G. Lukacsa, E. B. 
Pašukanisa, P. I. Stučke, J. V. Sta. 
ljina, H. Peusa, G. Ecksteina, C. 
Trevesa, J. R. Maodonalda, A. Be- 
bela, J. Jeaurčsa, F. Mehringa, H. 
Cunowa, O. Bauera. M. Adlera, K. 
Kautskyja, R. Breitscheida, K. Ren. 
nera, R. Hilferdinga itd. Ta knjiga, 
faktički, rekonstruiše ono presud. 
no čvorište čije su teorijske 1 prak- 

tičke konsekvencije danas još tor 
liko žive da i u svojoj aktualizira. 
noj formi uspevaju da zadrže svu 
svoju oštru prvobitnu suprotstav. 
ljenost (Luxemburg — Lenjin, Le. 
njin — Kautsky itd.). Ali, pošto u 
centru pažnje toga razdoblja nisu 
bili isključivo politički i socijalni 
problemi marksističkog pokreta, 
nego je diskusija zadirala u tota- 
litet svetsko.istorijske situacije, us- 
led čega se njeno težište prenosi- 
lo čas na problematiku etičke fun- 
dinanosti marksizma ili ekonomije 
uopšte, a čas na problematiku po- 
gleda na svet, teorije spoznaje, di- 
jalektiške metode, teorije partije i 
(permanentne) revolucije itd., to 
je u svoju hrestomatiju Iring Fe. 
tscher s pravom uvrstio i frag. 
mente iz spisa i dela G. B. Shawa, 
N. A. Berdjajeva, P. B. Struvea, E. 
Bčhm._Bawerka, M. J, Tugan.Bara- 
novskog, F. Staudingera, L. Wolt- 
manna, K. Schmidta, L. Bortkie. 
wicza i drugih. To tim pre, što te 
diskusije — iako militantne u izra. 
zu i stavu — nikako nisu isključi 
vale angažovanje predstavnika svih 
vladajućih političkih, ideoloških i 
filozofskih orijentacija toga vreme- 
na. Uvažavenje ove činjenice omo. 
gućilo je Iringu Fetscheru da u 
trećoj knjizi svoje hrestomatije se- 
bere — uglavnom sve — ono naj- 
bitnije, što je do sredine dvadese- 
tih godina napisano o državi. par- 
tiji, revoluciji, komunizmu itd. i 
da istovremeno cizelira — odnose 
glavnih pravaca polemike i inter. 
pretacije Marxa. 


Shodno (inače  problematičnoj) 
podeli literame građe na naučna 
područja, drugi tom Fetsche. 
rove hrestomatije prezentuje izvore 
iz oblasti ekonomije i socio- 
logije, pri čemu je sociologija 
reducirana na sociologiju klasa. Ia- 
ko uvažavamo Fetscherovo gene- 
ralno objašnjenje, posebno Tnora. 
mo naglasiti da je, po našem miš- 
ljenju, njegovo rešenje ove pozna. 
te teškoće ostalo prilično ranjivo, 
a to čak i s obzirom na činjenicu 
što je »klasa« doista jedna od cen. 
tralnih — »Ssocioloških« kategorija 
marksizma. Međutim, što se tiče 


samog izbora. koji je reprezentati. 
Van, ovaj tom najpre sadrži poz- 
nate Marxove i Engelsove tekstove 
o opštem pojmu klase, o razlici 
staleža i klase, te razlici klase spo 
sebi« i klase »za sebe«, o klasama 
u modernom industrijskom društvu 
i o pojmu klasne borbe. Iza toga 
slede ekscerpti iz spisa predstavni. 
ka »revizionističke kritike« — E. 
Bernsteina, E. Davida i P. Kampf. 
meyera, kao i predstavnika »orto- 
doksnog marksizma« — K. Kaut. 
skyja, H. Cunowa, A. Pannekoska, 
V. I. Lenjina, ali i G. Lukacsa i A. 
Gramscija: Ovaj odeljak drugog to- 
ma hrestomatije pokazuje, između 
ostalog, u kojoj je meri Iring Fe 
tscher pod neposrednim utiskom 
intencija soc.ologije i kritičke teo. 
rije savremenog industrijskog dru- 
štva (H. Marcuse, R. Dahrendorf, 
B. Barber, L. Coser, T. Parsons 
itd), ali i to u kojoj meri je svaka 
podela literarne građe na određe. 
na naučna područja urgentno dis. 
kutabilna, usprkos činjenici što je 
toga Fetscher i sam više nego sve- 
stan, o čemu svedoči i njegovo u- 
putstvo čitaocu. naime, da — izu 
čavajući jedno područje — svaka. 
ko prelista sve tri knjige. Ipak, ono 
što je u ovom tomu najzanimlji- 
vije jeste Fetscherova imsistenc.ja 
na rekonstrukciji glavnih polemič- 
kih opredeljenja u sferi ekonomske 
doktrine. Literamna građa ne samo 
da je veoma iscrpno i reljefno pre- 
dočena, već je i sama prezentac.ja 
izvedena uz akcentiranje svih onih 
kontroverzi i ukrštanja, toliko ka. 
rakterističnih za poslednju dece 
niju prošlog i prve tri decenije o- 
voga stoleća. Težište je, sasvim op- 
ravdano, na teoriji imperijalizma 
(od H. Grossmanna i F. Stember- 
ga, Lenjina i R. Luxemburg do J. 
A. Hobsona unazad), kao i na teo- 
riji rasta kapitalističke privrede 
(Lenjin, R. Luxemburg, Cunow). a 
nisu izostavljene ni kritičke op- 
servacije pojedinačnih Marxovih te- 
za (A. Graziadei, K- Liebknecht, L. 
Bomtkiewicz). Naročito pomno i u- 
pečatljivo su prezentovane imter- 
pretacije i kritike teorije granične 
vrednosti (od F. Sternberga do E. 
Bo&hm-Bawerka unazad), a na po- 
četku je dat i niz fragmenata iz 
Marxov:h i Engelsovih dela. I ovaj 

tom, pogotovo ako se oba njegova 
područja retrospektivistički anali. 
ziraju, neposredno posvedočava da 
aktualizacija Marxove kritike poli- 
tiške ekonomije, koja je početkom 
našega veka započela prilično suz. 
držane, svoju apoteozu doživljava 
tek na prelazu iz druge u treću 
deceniju. Razlozi toga nisu nepoz- 
nati, ali su još uvek nedovoljno 
precizno i iscrpno izučeni, Pa mo- 
žemo očekivati, da će ovaj tom 
Fetscherove hrestomatije znatno 
doprineti njihovom osvetljavanju i 
podstaći na mjihovo dalje istraži. 
vanje. 


e 


Prvi svezak ovog Fetsche- 
rova dela je za filozofa naročito 
respektabilan, ali ne samo po tome 
što zastupa i prononsira jednu od- 
ređenu intermpretativnu artikulaci. 
ju geneze i razvitka  Marxova_i 
x»marksističkog« filozofiranja en 
gćnćral, već, više, po tome što, s 
jedne strane, insistira ma prezenta. 
ciji tanatskog bogatstva toga filo. 
zofiranja i što, s druge strane. re- 
konstruiše one polemičke tokove 
koji su na različite načine dopri. 
neli bilo daljoj tematizaciji 
i aktualizaciji bilo daljem te 
matsko - problematskom 
razuđivanju  »marksističkog« 
filozofiranja i marksističkog ideo. 
logiziranja: Po Fetscheru = glavna 
problematika su — kritika religije, 
antropologija, filozofija istorije, po- 
gled na svet (inclusive kritika dija- 
lektičkog materijalizma), teorija 
spoznaje i etika. Ovde nije važna 
samo insistencija na filozofskoj te. 
matiziranosti razvitka = marksistič- 
kog načina mišljenja, već i jedna 
oštra konfrontacija svakom onom 
gledištu koje Marxovu filozofsku 
misao i filozofiju uopšte reducira 
ili na određen broj »crta« ili je po- 
istovećuje sa ideologijom, te svodi 
na nekakvu »praktiku«, pragmat. 
skoutilitarno »rukovodstvo za ak- 
Ciju«, »pogled na svet« itd. 

O Fetscherovoj problematici i 
tematizaciji Marxova i »marksistič. 
kog« filozofiranja moglo bi se naši. 
roko raspravljati, što na ovom ime. 
stu iz razumljivih razloga mora 
izostati, ali bi, ovde, svakako tre. 
balo skrenuti pažnju bar na Fe- 


tscherovo bitno uvažavanje Mar. 
xova filozofskog kriti. 
cizma, kao fundamentalne pret. 
postavke kritičkog — procenjivanija 
celokupnosti onog toka mišljenja 
koji se obično naziva »filozofijom 
marksizma« ili, još neadekvatnije, 
»marksističkom  filozofijom«. Jer, 
veliko je pitanje, da li je korektno, 
na osnovu toga što je Marx doista 
filozof, direktno zaključiti o posto: 
janju neke filozofije koja bi qua 
filozofija bila »mamnksistička«, a ne 
jednostavno filozofija, ako je uop- 
šte filozofija. Stoga, u vezi s tim, 
skrenimo pažnju još na sledeću op- 
štu karakteristiku prvog toma 
Fetscherove hrestomatije, odnosno 
na njegovo viziranje posebnih sta- 
nov:šta, filozofski relevantnih, koja 
su se vremenom osamostalila, kris- 
talizirala i dvadesetih godina ona: 
ko dramatično sabrala u ono čvo- 
rište što je i do naših dana ostalo 
uglavnom još mnerasvetljeno ili ko- 
me se, tačnije rečeno, tek danas, 
posle niza decenija zatomljavanja, 
opet mogućno vratiti, tj. u koje je 
čvorište tek u naše vreme mogućno 
ostvariti one nužne uvide, ali, opet, 
pod pretpostavkom da se prelimi. 
narno izvedu precizne istoriograf: 
sko-analitičke i druge rekonstruk. 
cije. 

To je jedna od glavnih svrha ce- 
line Fetscherova napora, i njego. 
Vi se rezultati, verujemo, neće mo 
ći bitno korigovati. Eventualne ko- 
rekcije mogu. po našem mišljenju, 
doprineti samo izvesnim precizira- 
njima, koja, kako nama izgleda, 
mogu najpre biti nametnuta zahte- 
vima nekog novog stanja filozof 
ske misli i marksologije. To bi bi- 
lo i normalno, budući da svaka e- 
poha uvek iznova pristupa promiš- 
ljanju onoga što joj neprestano is- 
torijski prethodi, naravno pod pri- 
marnom pretpostavkom da, je i ona 
sama istorijska, mada se, ka: 
ko izgleda, naše vreme ipak bitno 
razlikuje od svakog = prethodnog 
baš po tome. što usled uprtosti po- 
gleda u sadašnje i u buduće, ne is- 
tražuje samo ono neposredno pret- 
hodeće, budući da smo ga nepo- 
sredno živeli, pa su sećanja još u: 
vek veoma sveža, nego se, u odbra- 
ni od vraćanja na meželjeno, pri- 
mamo  ustremljuje na ono što 

prethodi tom neposredno pretho- 
dećem. Tako se, u stvari, jednim 
pogledom u spoljašnje, neposredno 
potvrđuje ispravnost = Fetscherova 
postupka da u istorijsko._filozofskom 
smislu. a unutar vlastite tematiza: 
cije, striktno distingvira_kritič. 
ke marksiste (R. Luxemburg, 
K. Korsch, G. Lukacs, A. Gramsci, 
H. Marouse), ortodokse (G. V. 
Plehanov, K. Kautsky, V. I. Lenjin. 
P. Lafangue etc.), novokantov- 
ce (K. Schmidt, E. Bernstein, F. 
Staudinger, L: Woltmann, N. A. 
Berdjajev, P. B. Struve. M. Adler, 
O. Bauer), klasike (K. Marx, 
F. Engels, ali i J. Dietzgen!), a sve 
njih da situira u odnosu na delo 
nijihovih neposrednih prethodnika 
i onih što su »pripremili put« (He. 
gel, D. F. Strauss, B. Bauer, L 
Feuerbach, M. Hess, A. Cieszkow- 
ski, F. Guizot, A. Thierry, F. — A 
M. Mignet). To su, naime, opšti 
obrisi teze o determinaciji filozof: 
sko-ideoloških = strujanja unutar 
marksizma svim onim što se u sfe- 
ri filozofije i ideologije zbilo s kra. 
ja XVIII i s početka XIX stoleća. 
Usled toga pred šestom i sedmom 
decenijom XX veka, ungentnije ne- 
go pred ikojom prethodnom, leži 
neodložan zadatak temeljnog filo- 
zofskog promišljanja velikih 
diskusija iz onih dvadesetih godi. 
na. U tom aspektu,  retrospekcija 
znači osavremenjavanje. otkrivanje 
pravih putokaza u željeno i intim: 
me smislenosti moguće odluke koja 
predstoji. 


II 


Tako smo dospeli na trag one 
prividno druge, tako reći lične stra- 
me Fetscherove hrestomatije, koja 
svedoči o tragičnoj sudbini glav: 
nih aktera jednog izuzetnog pole: 
mi vremena. Već na prvi po- 
gled bi se moglo utvrditi da su svi 
oni osuđeni na ličnu žrtvu gotovo 
samim tim što su svoj životni po- 
ziv živeli u znaku Marxova imena, 
čak nezavisno od toga, koliko je 
ko od njih zbilja bio manksist ili 
se samo u jednom posebnom smi- 
sm kretao unutar toga opredelje- 
mja. Polemički prostori dvadesetih 
godina bili su samo prividno isto: 


rijski slobodni, jer prekid, koji je 
uskoro nastupio, značio je barijeru, 
čak nemogućnost da se umre bez 
uvrede: Marxova misao iritira ti- 
rane. a na strani vlastitih zastup. 
nika iziskuje žrtve. Zato su ga ti- 
rani »predavali« zaboravu čak i ta. 
ko što su živima nasilno uskraćiva. 
dli život, 


Kako je to izgledalo — da po. 
menemo samo one autore čije spise 
lring Fetscher ekscerptira — do. 
kazuju i opominju lične sudbine J. 
Jeaurčsa, R. Luxemburg, K. Lieb- 
'knechta, V. I. Lenjina, G. E. Zinov. 
jeva, A. Gramscija, E. B. Pašukani- 
sa, N. I, Buharina, L. D. Trockog, 
R. Hilferdinga. R. Breitscheida i 
mnogih drugih. Dok je u ovom a. 
pokaliptičkom  košmaru nekima, 
poput A. M. Deborina i G. Luka. 
osa, preostalo jedino da neprekid_ 
mo laviraju, dotle je većina njih 
bila prinuđena da izabere sve neiz. 
“vesnosti emigrantskog života. Nai: 
me, već od početka tridesetih godi. 
na akteri onih velikih diskusija je- 
dan po jedan napuštaju svoje do- 
movine. Beže u susedne zemlje, pa 
u zemlje s kraja na kraj Evrope, 
a, kad ni to nije v:še Inogućno, od. 
laze na drugi kontinent: Mnogi su 
umrli u emigraciji, kao C. Treves. 
H. Heller, H, Cunow, M. Adler, O. 
Bauer, K. Kautsky i W. Heine. Ne: 
ke je višijevska vlada 1941. izruči. 
la gestapou, kao R. Hilferdinga, ko. 
ši je odmah potom ubijen, i R. 
iBreitscheida, koji je 1944. stradao 
u Buchenwaldu. Posle rata vraćaju 
se samo retki, kao H. Grossmann, 
ikoji umire 1959. Neki žive naizme- 
mično u USA i Evropi, kao F. Stern. 
berg, koji umire 1963. u Minche: 
mu. Neki su se u USA stalno na- 
stanili, pa su, kao K. Korsch, teško 
oboleli, tamo i umiru ili, razdira- 
Ni nostalgijom i pokretani intelek- 
tualnim obavezama, navraćaju u 
staru Evropu. kao H. Marcuse, da 
bi, kao živi memento, pružili nove 
dokaze svoga sudbinskog opredelje: 
mja. G. Lukacs, taj »lokalpatriot 
kulture« (E. Bloch), vraća se u ro- 
dnu Mađarsku tek nakon 25 go 
dina emigrantskog života, i ne slu- 
teći da će doživeti još jedan po. 
vratak — iz deportacije u Rumu: 
niju (jesen kasna 1956. — početak 
aprila 1957). 

Sve navedene ličnosti čine sa- 
mo deo one plejade prognanih inte. 
lektualaca, umetnika, filozofa, na- 
učnika. romansijera, esejista, kojoj 
pripadaju i E. Preobraženski, H. G. 
Rakovski, W. Benjamin, I. Babelj, 
M. Halbwachs, Edith Stein, a od 
naših F. Filipović, M. Schneider, B. 
Adžija. O. Prica, O. Keršovani, A. 
Cesarec, V. Masleša. Svi oni su deo 
one plejade kojoj pripadaju E. 
Bloch, K. Mannheim, J. Schumpe- 
ter, Hannah Arendt, R. Reinhardt, 
E. L. Neumann, Th. W. Adorno, M- 
Horkheimer. B. Brecht, P. Blau, 
E. Fromm, K. Jaspers, H. Gerth i 
mnogi drugi. Ni malo nije bilo u: 
tešno što su njihovu sudbinu mo- 
rali deliti džinovi ljudske misli 
A. Einsteln i Th. Mann, taj nostal- 
gični pesnik »Lote u Weimaru«. 

To je, da tako kažemo, onaj lič- 
mi kontekst Fetscherove istorije 
marksizma u dokumenti 
ma, iskazan suzdržano i škrto, ali 
Ss očevidnim  pijetetom, u obliku 
kratkih »biografskih  napomena«. 
što su priložene trećem tomu hres- 
tomatije. Autor tih  »napomena« 
kao da je imao u vidu objekciju 
A. Krešića, upućenu svojevremeno 
knjizi P. Vranickog, da se ništa ne 
može ispraviti u istoriji naknad. 
nom istoričarevom kritikom. Ali, on 
je ipak odlučio da nas podseti, ma. 
kar u jednoj isuviše konciznoj for- 
mi, i upozori, da se danas upravo 
stoga, što se u istoriji doista ništa 
ne može ispraviti, va ni u istoriji 
marksizma, da se, dakle, upravo 
stoga i usprkos tome mnogo šta 
može ne ponoviti, budući da 
se može, a danas izgleda i mora, 
drukčije odlučiti i izabrati: e 
lektronska, vasionska, ratna i sva. 
ka druga tehnika, udružena s po. 
licističkom pragmatikom, preti da 
zatre same izvore života, da iza. 
zove fatalni kolaps kosmičkih raz. 
mera. Baš ova mogućnost, da se 
danas drukčije izabere, je 


dan je od intimnih razloga Fetsche- 
rova usredsređenja na »one dva. 
desete« godine i njegova »dovo- 
đenja« istorije Inarksizma u one 
dvadesete godine. Kao i uverenje 
da Marxova misao ne sme da bude 
puki instrument nekog separatnog 
pokreta. jer pripada celokupnom 
čovečanstvu. To je bitna pouka 
»onih dvadesetih godina«, pa ih se 
baš stoga ne smemo odreći, utoliko 
pre, što i naše vreme u ponečemu 
podseća na njih. 

Dvadesete godine su, naime, u 
pravom smislu reči godine velikih 
diskusija, ali i nastavak dramatič: 
nih socijalno-političkih zbivanja. To 
je weme sveopšteg, istorij. 
skog previranja. ali i vreme ko- 
je je svakoj mislećoj individualno. 
sti omogućilo da se vehementno 
ispolji i bitno potvrdi, pa, ako su, 
usled sveopšte »konsolidacije« soci- 
jalno-političkih prilika, te raspra. 
ve već morale ubrzo utihnuti, on- 
da je doista fascinantno kako su 
mogle ostaviti tako duboke, neiz. 
brisive tragove. Da li stoga šta je 
dubina njihovo imanentno obe: 
ležje ili stoga što i mi ustajemo 
protiv svake diktature, a posebno 
Protiv onih XX stoleća? Ova dva 
pitanja jedino s izvornog Marxova 
stanovišta ne kolidiraju, jer Mar 
xov humanizam i univerzalizam či- 
ne bit onog opredelenja koje od. 
bacuje svaku zloupotrebu čoveko- 
vih ustanova, svako otuđenje i po- 
stvaranje. Naravno, pod = pretpo- 
stavkom da uopšte hoćemo da gra 
dimo istinsku istoriju čovečanstva, 
da uopšte hoćemo da »ljudski na. 
predak prestane da liči na odvrat- 
nog idola koji je hteo da pije nek. 
tar samo iz lubanje ubijenog« 
(Marx). To je bitna ideja koja pro: 
žima koncepciju istorije marksizma 
Iringa Fetschera, ali i memento. 


Stoga, hic Rhodus, hic salta! 
Franc CENGLE 


KONZERVATIVNA SOCIOLOGIJA 


Robert Nisbet, 
The Sociological Tradition, 
Basic Books, 1966, New York 


Osvrnimo se časkom na kon. 
venc.onalni pogled na razvitak so- 
Ciologije ikoji je raširen u američ- 
kim postdiplomskim školama. Po 


429 


mjemu, sociologija je kao neovisna 
disciplina proizašla iz mraka poli. 
tičke filozofije i povijesne spekula- 
cije kad su ljudi počeli primjenji. 
vati metode koje su imale takav u. 
spjeh u prirodnim znanostima — 
Ipromatranje, provjeravanje i kri: 
votvorenje hipoteza — kad su ih po- 
čeli primjenjivati na proučavanje 
društva. Oslobodivši se metafizič. 
kog ropstva, veliki evropski ute. 
meljitelji sociologije imali su tu za. 
slugu da su kasnijim američkim te 
hničarima dali osnovne elemente 
jedne metode društvenog istraživa- 
nja koja je sada posvuda raspros. 
tranjena i neprijeporna u svojim 
pretpostavkama. 


Ovo shvaćanje zapravo je bes. 
mislica. Autoritativni status što ga 
uživa u našim postdiplomskim ško. 
lama počiva na neznanju nekih, od: 
mosno na vulgarnoj filozofiji znano- 
sti drugih. Podjela intelektualnog 
rada, koja sociologiju odvaja od 
povijesti i filozofije, učinila je od 
sociološke tradicije u njezinu suv. 
remenom obliku karikaturu njezina 
vlastita porijekla. Zasluga je knji 
ige Roberta Nisbeta, što to porijek- 
lo istražuje do njegovih metafizič- 
kih temelja što pokazuje kako suv- 
remena sociologija — nasuprot tvr- 
dnjama mnogih njezinih pobornika 
— nije neovisna o njima. 

Nisbetova teza je jednostavna. 
možda čak i suviše. Sociologija se 
rodila iz dvostruke revolucije, iz 
rušenja ancien rćgimea u 
Francuskoj i širenja mašinske pro. 
izvodnje za robno tržište, koje 'je 
došlo iz Engleske kao dominantan 
element društvenog života. Sociolo- 
zi XIX i početka XX stoljeća uh 
vatili su se Za te pojave kao za bit- 
tne sastavne dijelove nove slike po- 
vijesti, ali su to općenito činili s 
jednog konzervativnog stanovišta. 

Gnušali su se nad tim novim 
društvom i njegovom novom poli. 
\tikom, onako kako je to prvi radio 
:Edmund Burke. Dapače, njihovi o- 
[Pisi novoga društva su većinom bili 
preobrazba jedne filozofske retori- 
ke u promatrački jezik. Drugim 
«riječima, jedna je povijesna vizi- 
ja prethodila empirijskim tvrdnja- 
ma jedne sociologije koja je pre- 
tendirala ma objektivnost. 


Nisbetovim riječima, »paradoks 
soc.ologije — a taj je kao što po- 
kazujem na idućim stranicama, 
stvaralački paradoks — nalazi se u 
činjenici da, iako po svojim cilje 
vima i po političkim i znenstvenim 
vrijednostima svojih glavnih nosi. 
laca. pripada središnjoj struji mo. 
dernizma, njezini je bitni pojmovi 
i njezine implicitne perspektive 
približavaju, općenito govoreći, fi. 
lozofskom konzervatizmu. Zajedni- 
Ca, autoritet, svetinje: to su prven: 
stveno konzervativne preokupacije 
u vremenu koje se živo očituje u 
onom intelektualnom pravcu što 
se proteže od Bonalda do Hallena, 
te do Burckhardta i Tainea. To vri- 
jedi i za predosjećaje otuđenja, to- 
ttalitarne sile koja proizlazi iz ma. 
:sovne demokracije, i kulturnog pro- 
padanja. Uzalud će se tražiti neki 
znečajan utjecaj tih ideja i predo: 
isjećaja na ozbiljne interese ekono- 
mista, poliglota, psihologa i etno: 
loga u tom vremenu. Ali u sociolo- 
giji njih su naravno preobrazili ra: 
Cionalistički i znanstveni = ciljevi 
sociologa — u samoj srži njihove 
struke.« 

Nisbetova metoda za proučava. 
mje te epizode u intelektualnoj po- 
Vijesti sastoji se u tome. da posta. 
vi pet parova antitetičkih pojmova 
i ispita kako se njima služio je- 
dan niz mislilaca. Comte, Marx, De 
iTocqueville, T&nnies, Weber, Durk: 
heim i Simmel najčešće se javljaju 
u tekstu ali Burke, Rousseau, He- 
gel i Mill također su prisutni. Ne. 
ka imena, međutim, začudo su izo- 
istavljena — 'kao što su Nietzsche i 
Freud. Osim toga. Nisbet se prema 
(povijesti ponaša neobično ahistorič- 
ki: on uzima moderno razdoblje 
kao relativno statičku cjelinu i za: 
nemaruje njezino unutrašnje giba- 
mje. Nestaju važne distinkcije: ka 
ipitalizam povezan s državom u 
"Pruskoj i tržišni kapitalizam Ame- 
rike i Engleske izgledaju kao da su 
isto, slobodna misao protestantiz- 
ma i klerikalizam i antiklerikali- 
zam katoličanstva slijevaju se je- 
dan u drugi, etatističke i liberalne 
tradicije povezuju se. Nisbetov še- 
matizam djelomice je posljedica 
njegove metode, koju je posudio od 
povjesničara filozofije Arthura Lo- 
vejoya. Temeljne pojmove rmoder- 

me sociologije on shvaća kao »je- 
dinice-ideje« koje obuhvaćaju po. 
vijesni opis, sociološku analizu i 
moralno vrednovanje. Ideje dakle 
određuju povijesno razdoblje, šta 
više ideja i razdoblje se slijevaju 
jedno u drugo, tako da jedno poči- 
nje predstavljati drugo. 
»Jediniceideje« uistinu ukazuju 
ma povijesne preobrazbe, ali ove iz- 
gledaju kao gotovi, skoro nepro- 
mjenljivi procesi. U prvom paru 
pojmova društvo je suprotstavlje. 
no zajednici. Društvo je imperso“ 
malno» tako veliko po obujmu da iz 
pojedinaca čini patuljke, tako uni: 
formno da uklanja sve posebnosti 
mjesta i osoba. Zajednica je bliska 
i poznata, podijeljena u manje jedi- 
nice (porodica, lokalitet = radno 
mjesto), i oslanja se na raznolikost 
ljudi i prilika, koji se povezuju u 
igpecifičnimn tradicijama. = Golema 
promjena koja je Evropu pretvo- 
rila od niza zajednica u skup druš. 
tava nužno je dovela do političke 
preobrazbe; moć je zamijenila au. 
ttoritet. Moć je centralizirana, ap. 
istraktna, često tiranska. Autoritet 
počiva na moralnoj prinudi koja 
proizlazi iz izravnog ljudskog od. 
nosa na tradicionalnoj privoli u 
konkretnoj sredini: Treća distink- 
Cija odnosi se na zamjenjivanje 
klase statusom. U fragmentiranom 
znasovnom društvu ni ustanovljene 
ekonomske i političke razlike ni po- 
rodično nasljeđe ne određuju dru. 
štveno mjesto pojedinca. Status, ko- 
ličina društvenog priznanja. pripa: 
da pojedinačnoj karijeri. Klasa se 
odnosi na prethodni oblik društve. 
ne organizacije u kojemu ekonom- 
ske podjele objašnjavaju ukruće. 
nost društvenih slojeva, od kojih 
Svaki ima svoju vlastitu kulturu i 
nejednako sudjeluje u hijerarhij- 
skom sistemu moći. Predzadnja dis- 
tinkcija tiče se svjetovnih i svetih 
osjećaja. Većina društava intimno 
živi Sa svojim posebnim bogovima, 
posvećuje bogosluženju priličan dio 
svoje društvene energije i materi. 
jalne aktivnosti i podaje svojim 
društvenim ustanovama religiozan 
karakter. U sekulariziranom svije- 
tu bogovi su umrli. Ljudi dobivaju 
takav duhovni oslonac kakav je u 
opće moguć od čisto profane aktiv- 
mosti, i poriču da postoji bilo kakva 


druga sfera. Posljednja skupina je 
dinica-:deja suprotstavlja shvaćanje 
napretka ideji otuđenja. Učenje 
o napretku prikazuje ljudsku kul- 
turnu evoluciju kao jednosmjernu 
i drži da ljudi nisu samo teoretski 
sposobni đa ostvare svoj puni lik, 
nego da će ga doista i postići. Ide- 
ja otuđenja pokazuje ljude moral. 
no i duhovno osakaćene okolnosti: 
ma koje nisu sami stvorili, savlada. 
ni ugnjetačkim silama izvan njih 
samih i nesposobne da sudjeluju u 
životu zajednica koje se i same ras- 
padaju. Ona poriče — mogućnost 
liudskog trijumfa nad poviješću, 
jer poriče da bi bilo moguće čov- 
ječanstvo koje bi postiglo svoje is- 
punjenje. 

Po shvaćanju Nisbeta, sociologi: 
ja je povijest propadanja i pada 
svjetovne težnje Za oslobođenim 


čovječanstvom. Strepnje sociologa 


u vezi s novim industrijskim druš- 
tvom duboko su pesimističke, drži 
on; prikazuju ga neplodnim, ug- 
njetačkim i tiranskim. Smatraju 
da se novi društveni poredak in- 
dustrijskog XIX stoljeća ne može 
mjeriti sa starim. Pomoću katego- 
rija koje djelomice pro:zlaze iz po 
vijesne nostalgije. iz njihove od. 
bojnosti prema vlastitim prilikama, 
oni «u sociologiji ostavili intelek- 
tualno nasljedstvo koje ono mora 
prevladati. Prema 'Nisbetovu shva- 
ćanju, ona a prevladati ne može, 
jer to je nasljedstvo u velikoj imje- 
ri predodžba kakva odgovara na: 
šem povijesnom razdoblju. Puka 
nabrajalačka povijest, koja skuplja 
izvanjske činjenice o novoj druš: 
tvenoj strukturi, ne može zahvatiti 
razdoblje, jer ono što je karakte- 
ristično za njega nije njegova nova 
struktura, nego način na koji je 
oVa proizvela jednu manje vrijed: 
nu vrstu čovjeka. Tehnike sociološ- 
kog istraživanja ne mogu nam sa: 
ime pružiti obrise epohe, kaže Nis. 
bet; one se mogu primijeniti samo 
u okviru koji je prije toga ustano- 
vila misao. 

Važno je uočiti da Nisbet u pr:- 
ličnoj mjeri ima pravo. Sociologi- 
ja kao način mišljenja, kao nešto 
što on naziva oblikom umjetnosti. 
bez sumnje potječe dobrim . dije 
lom iz pokreta koji on opisuje. 
Mnogi sociolozi pripadaju stranci 

reda. Dapače, Nisbet i sama sebe 
stavlja u taj tabor: »Potpuno je 
jasno da se ideja 'demokratskog 
totalitarizma' rodila godine 1793«. 
Ono što je potpuno jasno iz Nis. 
betova teksta jest, da su jedno- 
struki navodnici u citatu proizvolj. 
ni. Nisbet vjeruje da postoji ne- 
što što je veoma nalik na »demo 
kratski totalitarizam« i da je ne. 
izbježno, posljedica = slobodarskih 
težnji Francuske revolucije. Socio. 
lozi koji su protivnici tih težnji ili 
su bar skeptični prema njima, čini 
mu se da su povijesno oštroumni. 
Druge smatra zanimljivima, ali dr- 
ži da nemaju dovoljno sposobnosti 
za zapažanje. On, dakle nužno pru- 
ža skraćenu verziju sociološke tra. 
dicije u kojoj se kritičkim elemen. 
t'ma sistematski daje manje mjes- 
to. Te elemente u Evropi i Americi 
prilično je teško sažeto karakterizi: 
rati. U ovom času možemo kazati da 
kritička sociologija traži mnogućnos: 
ti ljudskog ispunjenja u tehnologiji 
i urbanizmu i pomoću njih, u eks- 
perimentiranju i, ako je potrebno 
revoluciji. a ne u mobilizaciji pato- 
sa nostalgije u interesu reda. 
Nisbet dakle gleda sociološku 
tradiciju iz pristnanog ugla. Jedna 
od posljedica njegova insistiranja 
na konzervativnom karakteru soci. 
ologije je čudna kratkoća (gotovo 
izmicanje) u odnosu na susret so- 
ciološkog i prirodoznanstvenog miš. 
ljenja. Općenito slijevanje filozofi: 
je s istraživačkim modelima koji 
se temelje na pr:rodnim znanosti. 
ma poprimila je u sociologiji raz- 
ličite oblike. Njihove unutrašnje 
strukture još su nam povijesno ne- 
jasne: Nisbet se ne može odlučiti 
na to da s tim problemom postupi 
analitički, a to mu upravo odgova. 
ra — dozvoljava mu da ustvrdi da 
je sociološka tradicija bitno kon: 
zervativna i, ujedno, da pogled te 
tradicije na društvo — objektivno 
vrijedi. Žalosno je vidjeti kako mi- 
slilac osjetljiv kao Nisbet pribjega- 
Va takvim formulacijama kao što 
je slijedeći komentar o Durkhei. 
mu: »U vrijeme ked su objavljena 
»Pravila sociološke metode« to se 
djelo — u ultraindividualističkom 
dobu društvene znanosti — moralo 
činiti kao jedva nešto više od vizi: 
je apsolutnog društvenog duha, 


skolastičke vježbe u postvarivanju. 
Kad se čovjek osvrće na to doba 
Jasno mu je da je tada bilo jednako 
malo sociologa sposobnih da Durk. 
heimovu centralnu tezu asimiliraju 
u individualističke kategorije svog 
uma kao što je jedno ili dva deset. 


- ljeća kasnije bilo malo fizičara spo- 


sobnih da  Einsteinovu teoriju 
relativnosti as.:miliraju u klasične 
kategorije svojih predavanja o me: 
hanici.« Durkheim, međutim, nije 
bio tako originalan, (mnoge njego- 
ve ideje bio je izrekao Comte) ni 
doba tako individualističko, — kao 
što to kaže Nisbet. Usporedba s 
Einsteinom je proizvoljna. Po Nis. 
betovu vlastitom iskazu razvitak 
društvenih znanosti tekao je na dru. 
gačiji način nego relativno jedno: 
smjemi napredak prirodn'h znano- 
sti. Napokon, uz svo dužno pošto. 
vanje prema Durkheimovim dosti 
gnućima. sugerirati da je on bio 
Einstein u sociologiji apsurdno je. 

Nisbetova opća teza toliko im: 
presionira na prvi pogled, da je 
u redu ako se tačnije razmotre ne- 
ki specifički modusi njegova miš. 
ljenja. On sasvim otvoreno prihva- 
ća povijesni i duševni konzervati: 
vizam. Epohu prije Francuske revo. 
Jucije prihvaća tako, da prenagla. 
šava njezine pozitivne vidove. U. 
istinu pak, zajednica je Zapravo 
donosila sasvim nepodnošljivu mo- 
ralnu prinudu, autoritet je u svom 
tradicionalnom obliku značio me- 
podnošljivu količinu dominacija, o- 
sjećaj svetosti bio je povezan sa 
slijepim mračnjaštvom. Klasni od- 
nosi pd ancien rćgimeom 
nisu bili ni približno tako utvrđeni 
kako to Nisbet misli, ali utvrđeno 
mjesto u društvenom poretku zna- 
čilo je za većinu ljudi strahovito 
sitan udio društvenog proizvoda. 
Ako napredak što su ga les Phi- 
losophes zamišljali, i nije os- 
tvaren, ne dobiva se mnogo insis- 
tiranjem na otuđenju kao stalnom 
stanju čovjeka, kad ono (čak i 
prema analizama nekih mislilaca s 
kojima se Nisbet potpuno slaže) 
ima povijestan karakter. 

Nisbet sebi dozvoljava da zau 
zme pozicije koje ne odgovaraju 
sasvim tekstovima na koje se on pri 
lom poziva. Ova se poteškoća ni- 
gdje ne vidi bolje. nego u njegovu 

postupku s teškim pitanjima o 
klasnim odnosima i njihovim pos- 
l:edicama Za hijerarhijska uređe- 
nja uopće Evo Nisbetova gledanja: 
»Status postaje oruđe analize, iz 
razit okvir _ promatranja, pomoću 
kojeg se objašnjavaju predmeti ta: 
ko različiti kao što su religija, e- 
konomija, odgoj i političko pona. 
šanje. Od Webera, više nego od bi- 
lo kojeg drugog sociologa, potječe 
raznolika upotreba statusa i sta. 
tusnih grupa u analizi ljudskog po: 
našanja kojim se služi suvremena 
sociologija: Sve do tridesetih go- 
dina XX stoljeća Marxova mono: 
litna i nepopustljiva vizija klase 
dominirala je proučavanjem stra- 
tifikacije. Ono što je bez sumnje 
bilo potrebno da bi se završio Mar- 
xov utjecaj u modernoj sociologi- 
fi, nije toliko prikupljanje novih či- 
njen' ca, koliko politički prizor Sta. 
ljinove Rusije i ideološko odvaja. 
nie koje mu je slijedilo. Bez obzi. 
ra kako je došlo do tog rezultata, 
on ie bio isti: postepeno nadomješ: 
tanje 'klase' 'statusom' kao ključ 
nim pojmom u sociološkom prou: 
čavanju stratifikacije.« 

Termin status ima kod Nisbeta 
dva značenja. Prvi (koji on veli 
kim dijelom pridaje De Tocquevil. 
leu) opisuje atomizirano društvo, 
razbijeno tjeskobom i ambicijom, 
nesređeno mehanizmima utvrđenog 
društvenog — smještavanja. U tm 
prilikama status je količina priz 
nanja ; česti koju pojedinci posti- 
žu u svojoj karijeri. Drugo znače. 
nje. koje Nisbet pridaje Weberu, 
počiva na ideji o »statusnm gru 
pema«, skupinama i slojevima koji 
imaju zajednički izrazit »stil živo. 
ta«. Možemo primijetit: da su te 
dvije upotrebe koje Nisbet miješa, 
uistinu silno različite, ako ne i pro: 
tivrječne. Atomizireno društvo po- 
iedinaca od kojih svaki ide za svo- 
jom srećom, mije društvo u koje- 
mu se lako mogu razviti utvrđene 
grupacije s isključivim kulturama. 
što je još gore pridati Weberu ta- 
ko široku upotrebu pojma »status- 
nih grupa« nipošto ne odgovara We_ 
berovim namjerama. Ono dolazi od 
krivog prijevoda  Weberova _nje- 
mačkog termina »Stinde«, čiji ek- 
vivalent u engleskoj tradiciji po- 
vijesne i političke teorije jest es: 

tates. Nasuprot Nisbetovoj in- 
terpretaciji, Weber govoreći o mo- 
dernim društvima nije staleški tip 
hijerarhije suprotstavljao tipu ko. 
ji se temelji na tržišn m odnosima 
ili klasi u marksističkom smislu. 
Pokazao je da staleži često nastaju 
iskorištavanjem tržišnih prednosti 
i da je staleško Zatvaranje u mo: 
dernim uvjetima moguće samo do- 
mimacijom. tržišta. Nisbet se mno- 
go služi Weberovom teorijom biro. 
kracije kao protutežom marks:zmu, 
ali je Weber sam govorio o prisva: 
janju sredstava uprave, a ta su u 
industrijskim društvima nerazmr- 
sivo povezana sa sredstvima pro- 
izvodnje. Od Marxa se Weber raz. 
likovao svojim naglašavanjem or- 
ganizacije moći. U odnosu na pos: 
tojanje i važnost klasa u moder- 
nom društvu Weber je praktički u 
mnogo čemu bio upravo marksist. 

Nemoguće je napokon prihvatiti 
Nisbetovu tvrdnju da je klasa kao 
problem u akademskoj sociologi- 
ii mrtav. Čudno je ta tvrdnja u A. 
merici koja je (istina. bez velike 
pomoći od većine akademskih soci- 
ologa) otkrila svoju vlastitu pod: 
ređenu iklasu. Osim toga, u socio- 
logiji zapadnih i istočn'h evropskih 
zemalja, problem klase veoma je 
živ, Nisbet se bavi jednom evrop- 
skom sociološkom tradicijom. a 
zatim svojim čitaocima predočuje 
stvari tako kao da su Berkeley i 
Harvard jedini njezini nasljednici: 
A ta tradicija živi u Beogradu, 
Frankfurtu, Londonu. Parizu i Var- 
šavi. Možda sociolozi ne bi trebalo 
da o iklasi raspravljaju u marksis- 
tičkom smislu; sam Nisbet smatra 
da je to gubitak vremena. Među: 
tim, mnog' od nas to i dalje čine 
i ništa se neće postići time da se 
kaže kako mi akademski ne posto- 
jimo. 

Nisbetovi uporni napori da pro- 
vede svoju tezu vode ga do toga da 
ponekad u interpretaciji uzima ve- 
ke slobode. »Svi bitni elementi 
Weberove analize povijesti politič. 
ke moći imaju svoj prototip u De 
Tocquevilleovu razmatranju o blis: 
kosti između društvenog egalita- 
rizma i centralizacije političke mo- 
ći. U oba slučaja jedan dominan- 
tni vid Tmnodernizma dobiva dina- 
mičko, čak kauzalno povijesno zna. 


433 


čenje. Ono što Tocqueville sažima 
riječju 'aristokratski', sažeto je za 
Webera u riječi  'tradicionalno'«. 
Weberova vjera u svemoć birokra- 
cije uistinu je antitetička vjeri u 
stvarno postojanje egalitarizma. Bi. 
rokrac.ja znači formiranje elita i 
sub-elita  rasprostranjenim sred. 
stvima društvene selekcije. Nisbet 
toliko insistira na kontinuitetu iz. 
među De Tocquev llea i Webera 
da zenemaruje neke očite razlike. 
»Aristokratski« kod De Tocquevi. 
Hea i »tradicionalno« kod Webera 
ne znači isto. Aristokratsko druš. 
tvo o kojemu je govorio De Tocqu. 
eville postojalo je u kontekstu mo- 
derne evropske države; Weber ni 
je našao mmogo tradicionalizma u 
modernoj Evropi poslije Reforma: 
cije. Weber se uostalom nije sla. 
gao s De Tocquevilleovim pogledom 
po kojemu Amerika anticipira bu. 
dućnost — Evrope; imao je velike 
sumnje — napokon, sasvim oprav- 
dane — o tomu da li je Amerika 
nacija u povijesnom smislu. De Toc. 
queville i Weber vidjeli su obojica 
nešto na čemu se Nisbet ne zadr: 
žava: u modernoj obuzetosti sta. 
tusom značajan su element tržiš. 
na organizacija društva i sveprisut- 
nost novca i novčanog rasuđivanja. 
Nisbetove interpretacije ukazuju 
na njegovu vlastitu nesklonost pre 
ma analizi tržišta kao središnjoj 
ustanovi industrijskog društva ko 
je je, napokon, kapitalističko. Je. 
dan drugi vd marksizma čini Nis- 
betu poteškoće koje su upravo neu- 
godne. On veoma nastoji prikazati 
Marxa staromodnim, ali izgleda da 
se divi Marxovoj vjeri u moguć. 
nost čovjekove duhovne autonormi: 
je i cijelosti. Nisbet vidi da neki od 
mislilaca o kojima on govori gle. 
daju na ljudsku ličnost, do same 
srži njezina sopstva. potpuno kao 
na rezultat društva. Dok je Marx 
smatrao da kapitalistička društve. 
na Proizvodnja onemogućuje os“ 
tvarenje nekog danog ljudskog po- 
tencijala, Durkheim ije poricao da 
takav potencijal postoji: po njemu 
svako društvo ili stupanj društvene 
egzistencije totalno određuje ljud: 
sku ličnost. Sociološka tradicija u 
tom smislu znači odricanje od uče. 
nja o ljudskom ispunjenju i nado. 
mještava ga determinističkim pe- 


s'mizmom. Začudo je kako Nisbet 
ignorira priloge Nietzschea i Freu. 
da toj tradiciji. Nietzsche je iz nas: 
ljedstva biblijskog i klasičkog pro- 
učavanja izvukao jednu antiteolo. 
giju, povijesni prikaz razvitka svi- 
jesti i savjesti. Njegova »Genealo. 
gija morala« bila je povijesna psi- 
holog'ja, tako moralno bezobzirna 
kakve nikad ranije nije bilo, koja 
je sadržavala mnoge kategorije (i- 
dentifikacija, sublimacija, potiski- 
vanje), koje je iz kliničk'h dokaza 
kasnije izveo Freud. Sam Freud, us. 
prkos svojim neumornim potcjenji- 
vačima, bio je sociološki mislilac 
neobično dubok. Njegov prikaz an. 
tagonizma 'zmeđu l:udske prirode 
i zahtjeva društva. između super. 
egoa kao spremišta povijesnog is- 
kustva i društvene svijesti, njego- 
ve izvrsne analiže autoriteta i re: 
ligije, prilozi su našem sociološkom 
razumijevanju koje treba spojiti s 
djelom mislilaca o kojima Nisbet 
raspravlja. Učenje o otuđenju jed. 
nako se može podvrći psihoanali. 
tičkoj obradi kao što se može pri- 
kazati posljedicama društvenih u 
stanova koje su razome za ljude. 
Mi uistinu ne shvaćamo kako usta: 
nove djeluju na ljude sve dok ne 
shvatimo psihološke procese koje 
one rađaju, a u tom pogledu naj- 
bolje nam pomaže psihoanaliza. 
Možda Nisbet ne želi da se bavi psi- 
hoanalizom zato što ne želi da se 
bavi potiskivanjem — bilo polit.č- 
kim bilo psihološkim. 

U vezi s Nisbetovim razmatra. 
njem metode u sociologiji, razna 
Pitsnja postaju problematična. Nis: 
bet ima potpuno pravo kad nagla. 
šava kako besplodan pozitivizam 
malo ili nimalo ne pomaže socio- 
logiji: Mogao je reći da su većina 
suvremenih tehničara istraživača ne- 
svjesni Comteancji koji se služe 
njegovom metodom ali ne njego- 
vom cjelokupnom f.lozofijom, a ne 
poznaju ni jedno ni drugo. (Neki 
su usvojili i Comteove manipula: 
tivne ciljeve.). Povijest društvenih 
istraživanja ima, međutim, još je- 
dan vid: ona potječe iz meliorativ- 
nog moralizma društvenih refor- 
mista srednje klase. Taj karakter 
imale su i čikaška škola u Americi 
i britanska tradicija društvenog is- 
pitivan:a koja je povezana s Lon: 

donskom — ekonomskom školom 
(London School of Econom cs). 
Moderno društveno istraživanje ni- 
je na početku težilo za stvaranjem 
vanvremenske znanosti o društvu 
(a koja se obično postiže ako se 
obnavljaju istraživačeve = f.nancij: 
ske dotacije),-i takvih koji se kon- 
centriraju na skupljanje politički 
značajnih činjenica. Potonji su mo:ž- 
da puki administrativni tehnolozi 
a mogu biti i ljudi s qreformist.č- 
kim ili čak radikalnim političkim 
ciljevima. Toj liniji u sociološkoj 
tradiciji Nisbet nije dao ono što 
joj pripada i njezina veza s meta- 
povijesnim i vizionarskim elemen: 
tima sociološke misli još uvijek 
n:je objašnjena (bar ne ma engles: 
kom jeziku). 

Jednako smeta i Nisbetova ver 
zija totalizirajuće metode u soci. 
ologiji. Kanakteristična je njegova 
pohvala To6nniesa; on je zadovoljan 
s Tonniesom što je našao »socio- 
loško tumačenje razvitka kapitaliz 
ma, modeme države i čitava mo. 
demističkog duha. Ono što su dru: 
gi našli na ekonomskim, tehnološ. 
kim ili vojnim područjima kauzal. 
nosti, T&6nnies je našao na usko 
društvenom području: području 
zajednice i njezina sociološkog za- 
mjenjivanja ne-zajedničkih načina 
organizacije, prava i vladavine.« 
Teško je vidjeti kakve su prednosti 
metode koja radi analize cjeline 
odustaje od anal ze pojedinih sek: 
tora društva, Može se reći da ana. 
liza cjeline pruža određenje sjedi. 
njujućeg načela koje je prisutno u 
pojedinačnim sektorima. To me- 
đutim, pretpostavlja stupanj druš. 
tvene integracije kakav se možda 
može postići ali nije nužno prisu: 
tan u svakom povijesnom trenutku. 
Osm toga, ako su društva integri- 
rana, puko određivanje te činjeni. 
Ce stvar je op:sa, a ne tumačenja. 
Tčnnies, kojega je Nisbet tako hva- 
lio. unio je u akademiju izvjesnu 
količinu marksizma — uglavnom 
time što je izmislio velk broj o. 
kolišnih izraza za frazu kapitalis. 
tička robna proizvodnja. Sam mar- 
ksizam traži ozbiljnih ispravki, da. 
pače korjen tu preobrazbu, ali ne- 
ma nikakva smisla ignorirati nje- 
govu metodolšku posebnost, njego 
vo nastojanje da shvati cjelinu us- 


tanovljavanjem odnosa koji vlada. 
ju među elementima jednog druš- 
tva. Objaviti tek da nešto što se 
zove »društveno« ima svoju poseb- 
nost nije dovoljno: Weber, za ko“ 
jega Nisbet ima toliko hvale bio 
je mnogo precizniji i analitičniji. 
Na koncu, opet se vraćamo na 
Nisbetovo  usredotočenje na kon. 
zervativnu — tradiciju u  sociolo“ 
giji. Postoji možda neka organ. 
ska veza, v.še kao  intelektual. 
na fatalnost nego eksplicitno, iz- 
među konzervativnog pogleda na 
povijest i administrativnih vidova 
modernog društvenog istraživanja. 
Ako nema mogućnosti za oslobo- 
đenje u suvremenom društvu, ako 
nema nada za razvitak istinske za: 
jednice, sko nema izgleda za nas- 
tanak autentično ljudskog sopstva: 
možda je jedini put rukovanje lju: 
dima onakvima kakvi jesu. Traže: 
nje zakona ponašanja (prerušeni 
u opće zakone ljudskog funkcioni- 
ranja) služi ciljevima političke do: 
minacije. Dubok filozoski očaj, pre- 
rušen u realizam, vodi do odr.ca- 
nja od stare zadaće filozofije — da 
nađe dobar i mudar život. Umjesto 
toga, prihvaćanje filozofije koja je 
skup komentara na operacije tra- 
ženja činjenica, postaje nadomjes- 
tak za mudrost. Ako povijesna sup" 
stancija čovječanstva, estetsko i o- 
sjetilno zadovoljenje, i najviša tač- 
ka moralnog razvitka uistinu leže 
u nepovratnoj prošlosti, ako je sa- 
dašnjost uistinu željezni kavez iz 
kojega se ne može pobjeći. onda u- 
potreba metode koja je pozitivis: 
tička pro zlazi iz konzervativne fi. 
lozofije povijesti. Aristokratska (ili 
pseudoaristokratska) nostalgija jed. 
ne rađa filistarsko odricanje 
nade druge. Za žaljenje je što to 
Nisbet nije vidio. Da je vido, bio 
bi mapisao drugu knjigu u kojoj bi 
dao mnogo više težine marksizmu 
i liberalizmu. Ova knjiga uistinu 
nje tek slučajan i učen prodor jed. 
nog osobito refleksivnog duha u 
inače , dosadan filozofski (krajolik 
američke sociologije. Nisbet je ref- 
lJeksivan (i učen), a duh koji pro 
žima njegov tekst mnogo je dub. 
lji od pozitivističkog duha što ga 
on prezire. Njegovo je djelo ipak 
retroaktivno opravdanje za pob- 
jedu pozitivizma u američkoj soci. 

ologiji. Nisbet nam je dao konzer- 

vativnu verziju rociološke trad cije. 

Neka druga interpretacija, druga: 

čije interpretacije. značile bi pi- 

sati intelektualnu historiju na kor. 
jenito drugačiji načn. 

Norman BIRNBAUM 

New York 

Preveo Ivo _VIDAN 


Vera St. Erlich, 
U društvu s čovjekom, 
Naprijed, 1968. 


Knjiga Vere Erlich, U druš 
tvu s čovjekom svakako je 
rad vredan pažnje koji će oboga. 
titi našu veoma oskudnu a'tropološ: 
ku literaturu. Ali pogrešno bi bilo 
zaključivati da knjiga predstavlja 
doprinos samo zato što postoji os- 
kudica u ovoj vrsti literature, jer 
ona ne samo da popunjava izves- 
ne velike praznine — i u tom smi- 
slu biće dragoceni prilog za studi- 
ranje antropoloških problema — 
već na jedan veoma sažet i jedn» 
stavan način pruža obilje materija- 
la. koji može poslužiti kao eviden- 
cija za neke osnovne teze autora, 
koje su manje ili više prihvaćene 
u savremenoj antropologiii. Knjiga 
je interesantna j za širi krug čita- 
laca jer je pisana na veoma za. 
nimljiv način, ali istovremeno pru- 
žajući autentičnu evidenciju o ži. 
votu nama malo poznatih naroda i 
o njihovim kulturama. Još jedna 
vrednost knjige je u tome što se 
uporedo uz materijal iz drugih kul- 
tura izlažu podaci i o jugoslaven- 
skim kulturama, da bi se ilustro- 
vale sličnosti ili razlike u načinu 
Života, shvatanjima. običajima i sl. 

Ali ako hoćemo da damo dublju 
ocenu ovoga rada moraćemo ući 
u složenija pitanja, koia sama se: 
bi antropologija postavlja, i u tom 
smislu istaći šta je ovom kniigom 
postignuto, ali i šta nije. Kritička 
nnaliza pretpostavlja oboje: 


Pored toga što je sakupljeno o- 
gromno iskustvo različitih kultura 
i što je u veoma sažetoj formi pru- 
ženo našem čitaocu sve ono do če- 


ga re došlo u brojnim antropološ: 
kim istraživanjima. što cbimna gra. 
đa iz života različitih naroda pru. 
ža mogućnost upoređivanja. što se 
autor služi jednim vrlo korisnim 
metodom, da u dodatku daje kon- 
kretne lustracije u vezi s proble. 
mom koji razmatra — knjiga po 
Čiva na nekoliko vrlo jasno izreče. 
nih pretpostavki, o kojima se još 
uvek «pore najveći umovi u savre- 
menoj antropologiji. Kroz stavove 
koje zauzima autor ove knjige uo- 
čava se njena dosledno:t u aprede- 
ljenju za jednu, mogli bismo reći, 
naprednu tendenciju u antropolo: 
gi. kojoj je daleko svako potce- 
njivanje drugih naroda i njihovih 
kultura i koja nastoji da u svakoj 
kulturi pronađe neki doprinos raz. 
voju čovečanstva. U knjizi je do- 
sledno sprovedena osnovna ideja 
autora — da je ljudski rod jedin. 
stven, iako se ne smeju potcenji- 
vati razlike između kultura i na. 
čina života, i da je usporednim is- 
traživanjima moguće pronaći one 
zajedničke, univerzalne elemente 
ljudske kulture u raznolikim obli- 
cima. koje treba pažljivo proučava. 
ti. Mogli bismo reći da je na toj 
ideji i građena cela knjiga, i da 
čitalac, nakon pročitane poslednje 
strane, mora izvesti takav zaklju: 
čak, koji je još na početku knjige 
sugeriran. 

Druga ideja, koju knjiga potvr. 
đuje — da se život čoveka ne mo: 
že odvojiti od kulture, koja se gra- 
di u određenim ljudskim zajedni. 
cama — takođe je reljefno prika: 
zana. Autor na jednostavan način, 
ali upečatljivo. pokazuje svu slože- 
nost ljudske prirode i ljudske si- 
tuacije. koja je konfliktna i puna 
nemira, nasuprot — simplifikovanoj 
predstavi o I ,udana takozvanih »pri- 
mitivnih« kultura U. tom smislu 
autor nastoji da pokaže da se i dru: 
štvena struktura i kultura moraju 
posmatrati samo kao dva aspekta 
ljudskog života, što je često podvo- 
ieno u savremenoj sociologiji i an- 
tropologijii. Zbog toga se autor i pl- 
ta: u koju oblast socijalnih nauka 
spada ova studija? Mislim da bi: 
smo do'sta teško ovu knjigu mogli 
uvrstiti u neku od postojećih dis- 
ciplina_ društvenih nauka, prema 
uobičajenoj klasifikaciji; ali to ni- 

je nedostatak ove knjige, već je ne- 
dostatak tendenc.je da se izvrši 
specijalizacija i tako idealno raz 
dvoje predmeti društvenih nauka, 
ne vodeći računa da kada je reč 
o čoveku i njegovom svetu nalazi. 
mo se na terenu koji se ne može 
tako cepkati..I sa te strane, nasto. 
jeći da poveže često iscepkane as- 
pekte — ova knjiga je vredna paž 
nje. 

Vrednost knjige se može shva: 
titi i iz sledećeg teksta samog au 
tora: »U ovoj studiji čovjek je za. 
hvaćen u dvije dimenzije: u du. 
binskoj dimenziji vremena, koja 
traje oko milijun godina. i u pros- 
tornoj dimenziji, od istoka do za: 
pada, od Amnktika do Antarktika, S 
jedne su strane prikazane pojave 
koje su jedinstvene, samo se jed. 
nom pojavljuju i imaju neko his. 
torijsko značenje, a s druge stra. 
ne tražene su pravilnosti i tenden- 
cije koje se nalaze kod mnogih gru: 
pa i univerzalne pojave koje vri. 
jede za sve ljude« (7). 

Da li je knjiga doista to pruži. 
la? Neverovatno je, jer knjiga ima 
387 strana, ali mislim da možemo 
konstatovati da je autor ispunila 
ovaj zadatak koji je sebi postavi. 
la. Do.sta se može dobiti jedan ta_ 
kav dubinski i prostorni pregled 
različitih kultura sa naglaskom na 
onome što im je zajedničko i što 
može biti univerzalno. Naravno, o- 
vakav zahtev, da bi se ispunio na 
ovako malom prostoru — jer napi- 
sane su brojne encikloped.je koje 
mu nisu udovoljile (treba, među. 
tim, istaći veoma vredan prilog, 
koji je također publikovan u »Na- 
prijedu«  — to je enciklopedija 
Historija čovječanstva, u 
kojoj se veoma uspelo razvija ide. 
ja o jedinstvu ljudskog roda, ali ta 
se enciklopedija sastoji iz 5 tomo. 
va) — nosi u sebi i opasnosti, ko- 
je nije uspeo da izbegne ni autor 
ove knjige: 

Osnovna teškoća koja se u ova- 
kvoj vrsti knjiga javlja — kako da 
se izbegne da :e prezentiranje o- 
b.mne građe o različitim načinima 
života ne pretvori u ilustracije, već 
da se podigne na nivo argumenta 
cije, te da pretpostavke koje treba 
dokazivati budu osnova rada, a ne 
empirijska evi:dencija — nije ni 


ovde savladana. Na žalost, pretpos: 
tavke, koje su više izricane u vi: 
du apodiktičkih tvrdnji, mada ih 
u antropologiji tek treba dokazi 
vati. nisu dublje teorijsk. razma. 
trane, njima nisu  'konfrontirane 
druge moguće pretpostavke, te či. 
talac kroz ovo delo nije u stanju 
da doživi i prati teorijski duet koji 
je i u savremenoj antropologiji ak- 
tualan, između, na primer, relati- 
vističke i univerzalističke koncep- 
cije, ili između funkcionalist.čke i 
difuzionističke i sl. Može se reći da 
je ovde ostavljeno samoj empirij- 
skoj evidenciji da presud., i ma- 
koliko da je ova knjiga interesant. 
na upravo zbog tako bogatog ma. 
terijala koji nam pruža, poznato 
je da se prava naučna vrednost 
postiže tek kada se empirijske či. 
njenice teorijski osmisle. Stoga se 
u knjizi često veoma lako i brzo 
prelazi preko krupnih teorijskih 
problema, za koje se ne inože reći 
da su u antropologiji ni približno 
rešeni. kao što je, na primer, po- 
jam same antropologije i njen pred. 
met, odnos između antropologije i 
sociologije, pojam napretka u ljud. 
“koj istoriji, definicija kulture jtd. 
Zadržaćemo se nešto podrobnije na 
načinu na koji autor prilazi ovim 
teor.jskim problemima. 

Pravo je svakog autora da iza. 
bere orijentaciju i da da svoju od- 
redbu predmeta nauke kojom se 
bavi, te sa te strane nemam name- 
ru da ikritikujem opredeljenje au. 
tora ove knjige, koji uglavnom uzi 
ma u obzir »one zajednice koje su 
živjele ili žive izvan kruga maš.n- 
ske civilizacije« i zaključuje da se 
razlika između sociologije i antropo- 
logije može uglavnom postaviti na 
taj način, što se antropologija naj- 
više bavi »primitivn.m plemenima 
i seljačkim narodima« (346). Ali, 
ako je antropologija ograničena 
do.:ta samo na takozvane primitiv- 
ne i seljačke narode, o kojima u- 
glavnom i govori ova knjiga, kako 
se onda mogu izvoditi zaključci o 
jedinstvu ljudskog roda — jer se 
uopšte ne razmatraju ni drevne ni 
savremene civilizacije; kako se mo- 
že izvod.ti zaključak o univerzal. 
nim elementima kulture. i sl. Ce- 
lokupna oblast ljudske istorije (ako 
istoriju označimo, kako se to čini 

u antropologiji, pojavom pisma i 
civ.lizacija) ostaje van granica na_ 
šeg razmatranja, ostaje se, dakle, 
samo na preistoriji, a izvode se za. 
ključci o ljudskom rodu kao ta 
kvom, mada je poznato da je za 
razvitak čoveka svakako ovaj pe- 
riod, koji je znatno ikraći, ali po 
svojim otkrićima i dost:gnućima in. 
tenzivniji, ako ne značajniji a ono 
veoma značajan. Pored toga, autor 
nas nec upoznaje sa problemima ko- 
ji se danas javljaju u antropologi- 
ji, kada je u pitanju ovakvo ogra- 
ničavanje predmeta ove nauke; a 
mislim da bi se moglo reći da sve 
više postaje skoro opšti stav, da 
se ovako ograničavanje antropolo: 
gije samo na istorijski prošla i ar. 
haička društva, ne može prihvati. 
ti. Posebno je pitanje kako će se 
antropologija s metodološke tačke 
gledišta pr.lagoditi tim novim za. 
htevima, proširujući krug svojih is. 
traživanja i na civilizovana 

tva, jer su njene metode uglavnom 
bile stvarane pre svega za jedno. 
stavnije strukture. Međutim, ono 
što mi majviše smeta u ovoj knji. 
zi, jeste ostavljanje utiska da u an. 
tropologiji nema nikakv.h dilema, 
da dje sve već rešeno i da ostaje 
samo da prikupimo odgovarajuću 
evidenciju. Na primer. jedan naj: 
više raspravljani problem u druš. 
tvenimm naukama, posebno u antro- 
pologiji, koji je najviše uticao da 
se klasična evoluciona teorija veo: 
ma odlučno dugi niz godina negira 
(međutim, stav antropologa prema 
ideji evolucionizma znatno se 1z- 
menio poslednjih godina) — pro- 
blem napretka u ljudskoj istoriji, 
autor ove knjige rešava sledećom 
rečenicom: »Kad je Darwin predo: 
čio ideju selekcije kao poboljšanje 
životinjskih vrsta i čovjeka, vjera 
u progres dobila je prirodnonauč- 
nu osnovu. Marx i Engels oslanjali 
su se na Darwina, i povezali nadu 
radnog čovjeka u bolju budućnost 
s biologijom. Vjerovanja naše epo- 
he u napredak duboko su se usi- 
drila u svijetu«. (53) Mislim da je 
nepotrebno dokazivati da se na ovaj 
način nije mogao skinuti s dnevnog 
reda ovako krupsen problem, o ko- 
me ne samo da još nema saglasno. 
sti među antropolozima i rociolo: 
zima različ.tih orijentacija, već čak 


ni među marksistima. Međutim, tre- 
ba naglasiti: 1. da se _ savremena 
:deja o progresu u društvu ne mo: 
že oslanjati na Darwina i da iz 
među Darwinovog shvatanja i Mar: 
Xovog postoji krupna razlika; 2. da 
je u raščišćavanju problema da li 
sc ideja progresa može upotrebiti 
u nauci upravo nužno da se istorij- 
ski progres razgraniči od biološkog 
razvoja vrsta; i 3. da ideja pro 
gresa kolikogod se danas može 
braniti može ijoš uvek izazivati su. 
mnje, pre svega u mogućnost nauč: 
nog dokazivanja progresa u ljud. 
Skoj istoriji. 

Ili kada je u pitanju odredba 
kulture, objašnjenja koja su nam 
ovde data mislim da su sasvim ne. 
dovoljna, da bi se prezentirala jed: 
na naučna definicija, koja služi kao 
orijentacija i istraživaču j čitao. 
cu — da može ustanoviti u kojoj 
meri je pojava obuhvaćena radom 
koji se objavljuje. Kada autor kon. 
statuje da »Sve što je čovjek izu: 
mio i stvorio zovemo kulturom« 
(11) postavlja se bar nekoliko pi- 
tanja: gde je granica između kul. 
ture i društvene strukture, kako se 
mogu razgraničiti kulturne vredno- 
sti od predmeta za svakodnevnu 
upotrebu, da li je kultura samo 
nova forma borbe biološke vrste 
Homo sapiens za održanje, itd. 
Stoga, autor povlači granicu izme- 
đu kulture i socijalne strukture u 
tom smislu, da je socijalna struk. 
tura mnogo »jednostavniji pojam, 
jer i mnoge životinje imaju soci: 
jalnu organizaciju« (142). što je ta- 
kođe potvrda da se preko vrlo slo- 
ženog problema prelazi olako. Na: 
ravne, ovakav način argumentisa- 
nja nije redak u antropologiji, ali 
*e sve češće naglašava površnost 
takve argumentacije, koja zaobilazi 
oaanovni problem — da je ljudsko 
društvo samo term nološki . jedno- 
značan pojam sa životinjskim druš: 
ivenim zajednicama, te da je soci 
jalna struktura u ljudskom smislu 
nešto što tek treba definisati ljud. 
skim terminima, tj. pojam ništa 
manje složen od kulture. 

Ovakvih primera moglo bi se 
još navesti; na nj.ma smo se zadr: 
žali da bismo ukazali na nedostat- 
ke metoda koji autor primenjuje, 
što ne ruši vrednost pomenute knji- 

ge, ali što ograničava njen naučni 
domet. Istakla sam, dakle, ove 
teškoće zato što sam zažalila što 
ih autor nije pokušao p»revladati. 

Međutim. uprkos ovim proble: 
mima, autor uspeva da nas kroz 
celu knjigu vodi uz pomoć jednog 
kruga konzistentno povezanih ide 
ja, želeći, pre svega, da nam što 
autentičnije predoči raznovrsne ma- 
čine života i tu dragocenu ljudsku 
plastičnost. Još ijednom želim da 
istaknem — neverovatnu sposobnost 
autora da takvo obilje materijala 
(a svakom ko se bavi antnopologi- 
jom poznato je koliko je hiljada 
istraživanja izvršeno, ali na žalost 
nije do danas sistematisano, mada 
postoje izvesni pokušaji) izloži na 
tako logički povezan način u veo. 
ma sažetoj formi. Ali, pre svega, 
da nas putem takvog = izlaganja 
drži u središtu ljudskog = živo: 
ta, pokazujući da samom = čove. 
ku u prvom redu pa čak i 
kada ispituje predmete ljudskog 
rada, rezultate ljudske akcije 
i forme socijalne strukture i kul 
ture — predmet istraživana = je 
ljudski život koji se u ljudskoj oko- 
lini ostvaruje. Ta uzajamna veza 
čoveka i kulture — nasuprot kul. 
turalističkom stanovištu koje na: 
stoji da kulturu odvoji od čoveka 
kao entitet sui generis — vrlo je 
ja:no naglašena. Autor konstatuje: 
»Kultura oblikuje ljude a ljudi kul- 
turu. Ali čovjek se ne rađa na 
praznoj pozornici, nego na pozor 
nici gdje su kulise postavljene, a 
drama je davno započela: Kad ga 
gumu na scenu, on ne može drugo 
već da slijedi propisani tekst i da 
se ravna po šaptaču. Malo, vrlo ma: 
lo može on mijenjati tok radnje. 
Sve ako kasnije i napusti tu po- 
Zornicu, uvijek će se ma njemu 
prepoznati škola i teatarska tradi: 
cija iz koje je potekao... Svaki je 
pojedinac formiran po svojoj kul. 
turi, ali svaki joj daje i svoj do. 
prinos, ili drugim riječima, kultu: 
ra i ljudi djeluju uzajamno. Naj- 
neznatniji čovjek ima utjecaja na 
kulturu već po načinu keko je in. 
terpretira i po lagodnosti ili nela: 
godnosti kojom 'je doživljava... 
Ljudi su doduše obl.kovani od svo. 
je kulture i teško se od mje distan- 
ciraju, ali apsolume ovisnosti od 


cbrasca nema. Tome se suprotstav: 
lja univerzalna ljudska sposobnost 
da se pojedinac može oduprijeti 
nekoj vladajućoj sili. nekom eta. 
bliranora redu i nekom priznatom 
sistemu vrednosti.« (131, 133. i 134). 
A ita spesobnost čoveka da se odu: 
Pre ustaljenom i usvojenom obras- 
cu proizlazi iz druge univerzalne 
sposobno:iti čoveka da je u stanju 
da menja svoju okolinu, da, dakle, 
uz pomoć vlastite prakse postane 
najplastičnije biće. 'Na taj način 
izrastanje čoveka iz životinjskog 
carstva može se pratiti uporedo sa 
stvaranjem kulture, jer kultura ne- 
ma ovlastiti život neovisan od lju. 
di« (139). Međutim, drugi zaklju 
čak autora, da kultura postoji na 
izvestan način i nezavisno od ljudi 
koji je grade, jer kultume tekovi- 
ne nadživljuju pojedince — može 
biti nedoslednost, ali može proiz: 
laziti iz napred ukazanog nedostat- 
ka, da autor ne obrazlaže detaljnije 
svoje teorijske stavove. Mislim da 
treba naglasiti da takozvani super 
organski karakter kulture — koji 
proizlazi iz nekih svojevrsnih ka. 
rakteristika kulturnih fenomena ko- 
je se ne mogu objasniti ni redukci- 
jom na socijalne ni na psihičke 
Pojave, kao i iz činjenice da delo 
nadživljava tvorca — mije dokaz 
da kultura postoji nezavisno od 
čoveka. Tu se, čini mi se, ne pravi 
nužno razl kovanje između pojedi- 
naca koji stvaraju neku kulturnu 
tekovinu j koje doista nadživljuje 
ta tekovina ako je kulturno vredna, 
i smisla koji svaka kulturna teko: 
vina može imati samo za čo 
veka, a to mogu biti i druge 
generac'je a ne samo drugi poje- 
danci koji nisu učestvovali u stva- 
ranju tog dela. Zajedno sa kultur. 
nom tekovinom pojedinaca-gradite- 
la nedživljuje i smisao i određe. 
no značenje, a upravo to ljudsko 
značenje je stalna veza izme- 
đu kulture i čoveka. 

Autor se naročito trudi da nas 
uveri u neosnovanost racionalistič- 
kog shvatanja da je čovek »kon- 
zekventno racionalno biće«, poka- 


ceujući da su konflikti koji ga prate 


trajni i da imaju »duboko korije: 
nje u samoj ljudskoj prirodi« (337). 
Ona nas takođe suočava sa tragič: 
nošću ljudske sudbine pojedinca 

koji se stalno raspinje između in- 
dividualizma i kolektivizma — što 
u marksističkoj literaturi često ni. 
je dovoljno naglašeno, budući da se 
i kod Marxa može pronaći pretera: 
no optimističko slikanje čoveka. Pa 
pak, iako autor ponekad ne pravi 
razliku između nemoći pojedinca 
da se odupre sudbini i potencijal. 
noj moći čoveka kao takvog da sud. 
binu stalno prevazilazi — ne bi &e 
moglo reći da iz knjige izbija crni 
pesimizam; naprotiv. humanistič- 
ka orijentacija je jasno naglašena, 
a humanizam mora sadržati izves: 
nu meru optimizma. Potrebe _ i 
vrednosti, kao izvor stimulacije 
ljudskog ponašanja i delatnosti, su 
takođe važan predmet razmatranja 
u ovoj knjizi. 

Nećemo se upuštati u to kako 
su povezani elementi kulture i so- 
cijalne strukture. Tome bi se sva. 
kako moglo zamec<iti da nema jed. 
ne čvršće koncercije, na osnovu 
koje bi se mogle .ksplicitnije i u 
bedljivije dokazati da kultura i so- 
cijana struktura predstavljaju sa- 
mo dva aspekta ljudskog života, što 
u ovoj knjizi nije do kraja učinje- 


no, ne samo zato što su ova dva 
aspekta izdvojena u dva odeljena 
dela knjige, već i zato što se ne 
nastoji da pokaže to proizlaženje 
jednog iz drugog. Ovo je svakako 
i najteži posao u antropologiji i 
zahteva uporedno proučavanje so: 
cijalne strukture i kulture, što ni. 
'je uvek slučaj u antropološkim is- 
traživanjima. Stoga i ovakav poku. 
šaj autora da nam na način na ko: 
ji je to u okviru ovakve knjige 
bilo moguće, naglasi tu povezanost. 
predstavlja vredan doprinos. 


Ovim se svakako ne isorpljuje 
diskusija o knjizi U društvu s 
čovjekom. Želela sam više da 
takvu diskusiju podstaknem, jer 
mislim da bi bilo šteta da ova knji. 
ga prođe neprimećena, a m:slim is- 
to tako da bi povodom nje mogao 
započeti dijalog između antropolo- 
ga, kojih u nas nema mnogo, a ko 
ji svakako osećaju potrebu za ovav- 
ikvirn razgovorima. Ja lično osećam 
veliko olakšanje sa pojavom ove 
knjige i toplo ću je preporučiti 
svojim studentima. 


Zagorka PEŠIĆ-GOLUBOVIĆ 

FILOZOFSKI ŽIVOT 


SIMPOZIJ HRVATSKOG FILOZOFSKOG DRUŠTVA 


Ukaže li se povijest kao zbivanje bića kao bića i u cjelini tada ona 
prestaje biti tema između tema u vidokrugu predznansivenog. znanja, 
znanosti ili f.lozofijeke discipline i postaje stvar filozofije kao filozofije. 
Filozofsko u filozofiji tada je ono povijesno kao što je i povijesno u 
povijesti tada ono filozofijsko. Biti tada znači povijesno b.ti. Stoga tu 
svako biće pa i narod neki jest ukoliko je u smislenom dodiru s povi 
ješću samom. Odista filozofijsk, život nekog naroda tu je njegov misleno: 
dpovijesni život te su i plodovi tog življenog, živućeg i budućeg života, 
njegova filozofijska histor.ja, naime, ono, što valja sačuvati kao znamen 
svog istinskog (= povijesnog) bitka. 


Mišljenje (filozofija) povijesti tako postaje prvi, zapravo i jedini, 
zadatak mišljenja a historija filozofije (pojedinca, škole, naroda, svi 
jeta) prva briga misli. 


Na tragu približavanja cjelokupnog našeg života tome, tako reći, pri- 
matu povijesti Hrvatsko filozofsko društvo je za svoj jubilarni simpozij! 
(desetgodišnjica opstojanja) odabralo temu »Hrvatska filozofija u pro. 
šlosti ii sadašnjosti«. 


U prvom referatu govoreći o značenju hrvatske filozofijske baštine 
profesor Vladimir Filipović označio je i filozofijsko povijesni i historij- 
sko f,lozofijski aspekt teme. Većina ostalih referata bili su gotovo 
»čisto« historijsko filozofijski. Kruno Krstić je izvanredno prikazao po- 
četke filozofije u Hrvatskoj. Zlatko Posavac je korektno ali, na žalost. s 
obzirom na 20. stoljeće nepotpuno izložio razvoj estetike u Hrvatskoj. 
Marija Brida je u jednom referatu detaljno ocrtala m.saoni lik Benedikta 
Benkovića a u drugom izložila spoznajni problem u filozofiji P. Vuka. 
-Pavlovića. Profesor Vladim.r Filipović je oživio lik i djelo Alberta Bazale. 
Vladimir Premec je ukratko ali misaono, ne faktografski, sk.cirao por 
jam istine u Patr.cija. Franjo Emanuel Hoško je prikazao filozofima 
i tekstovima bogatu skotističku filozofiju zagrebačkog kruga 17. i 18. 
stoljeća: Heda Festini je pokušala interpretirati ideju lijepog u Ante 
Potrića, Vlado Gotovac je esejist.čki naveo neke estetske struje u po- 
slijeratnoj hrvatskoj književnosti a Ivan Babić je dao natuknice za 
jednu moguću marksizmologiju Hrvatske u razdoblju između dva rata. 
Pročitan je i referat koji je za sobom ostavio preminuli Mladen Dadić: 
»Rani filozofijski rad Stjepana Gradića«. 


Historijsko-filozofijska refleksija upoznaje s onim što je povijest pro- 
izvela ili proizvodi. Filozofija ili mišljenje tpovijesti nastoji pak do 
povijesnosti povijesti i tako oko poistovećenja s poviješću samom te je 
ujedno, kako je u uvodnoj riječi rekao Danko Grlić, i »životna odluka« 
ili prava povijesna sadašnjost. Davor Rodin je interpretacijom — to 

K RA TK E IN F OR MA CIJE 


RAZGOVOR U REDAKCIJI »PRAXIS« 


Redakcija čazopisa »Praxis« pozvala je 8. travnja 1968. godine svoje 
suradnike, čitaoce i sve zainteresirane na diskusiju o temi »Marksizam 
i struktural.zam«. Ova tema je bila najavljena za broj 4/1968. godine ali 
je zbog teškoća s brojem 3/1968. prebačena na broj 5 istoga godišta, | 

Uvodna izlaganja dali su Rudi Supek (»Strukturalizam u lingvistici i 
antropologiji«) i Gajo Petrović (»Struktural zam i marksizam«) U disku. 
siji su učestvovali Žarko V'dović. iRudi Supek, Vjekoslav Mikecin, Gajo 
Petrović, Danko Grlić i Iv:n Kuvač:ć, a neki su uzimali riječ i više puta. 


NASTUP REDAKCIJE ČASOPISA »PRAXIS« 


Na tribini Studentskog centra »5 m'nuta poslije 8 nastupila je 9. svib: 
nja 1968. godine redakcija časopisa »Praxis«, Tema izlaganja i diskusije 
bila je »Sadašnji trenutak :ocijelizma« (u povodu čehoslovačkih i polj- 
skih događaja). 


PREDAVANJE U HRVATSKOM FILOZOFSKOM DRUŠTVU 


Dr Anđelko Habazin (Banja Luka) održao je 23. travnja 1968. godine 
u Zagrebačkoj sekciji Hrvatskog filozofskcg društva predavsnje s disku. 
sijom na temu »Ne stojimo li danas pred jednom marksističkom skolas. 
tikom ?« 


GOSTOVANJA U HRVATSKOM FILOZOFSKOM DRUŠTVU 


Prof. dr Arnold Kiinzli iz Basela održao je za članove Društva i stu. 
dente filozofije 21. i 22. ožujka 1968. godine dva predavanja. Prvo je no 
sila naslov »Pr.ncip očajanje«, a drugo »O nacionalnom pilanju«. 

Prof. dr Eugen Fink iz Freiburga koji je već nekoliko puta boravio u 
Zagrebu predavao je 3. travnja 1968. godine na temu »Platonov pojam 
i u Zakonima«, a 4. travnja na temu »Ontologijski problemi zajed. 
nistva.« 

.. 6. Svibnja 1968. godine je prof. dr Gerd Wolandt 'z Bonna održao u 
filozolskom seminaru predavanje pod naslovom »Hegelovo učenje o povi- 
jesnost! umjetnosti u n'enom aktualnom značenju«, Profesor je istoga 
dan, govorio za članove HFD.a o R. Honigswaldu. 

U Odsjeku za filozofiju predavao je 15. i 16. svibnja 1968. godine prof. 
dr Volkmann-Schluck iz Kčolna. Naslov prvoga Predavanja bio je "Slo. 
boda i tehnika«, a naslov drugoga »Kriza tradic onalnog nacrta bitka«. 

Prof. dr Erich Heintel iz Beča održao je 29. svibnja 1968. u Odsi'eku 
Za filozofiju predavanje o temi »SaWjest i povijest kod Hegela« Profesor 
Heintel je sljedećeg dana u prostorijama Austrijske čitaonice govorio o 
suvremenoj filozofiji u Austriji. 

PREDAVANJE NA TRIBINI »5 MINUTA POSLIJE 8 


Kostas Axelos profesor filozofije sa Sorbone održao je 10. svibnja 1968. 
godine na tribini Student:kog centra u Zagrebu predavanje »Uvod u svjet: 
sku igru«. U predavanju i d.skusiji Axelos je dao skicu svoje predstojeće 
knjige »Svjetska igra«. 


PREDAVANJA NAŠEG FILOZOFA U NJEMAČKOJ I U SAD 


Proiesor Zagrebačkog sveučilišta Gajo Petrović održao je u toku pos. 
ljednjih mjeseci slijedeća predavanja na sveučilištima u Njemačkoj: 
»Stvaralaštvo i sloboda« (Wiirzburg, 13. XII 1967), »Filozof.ja u Jugosla. 
viji nakon rata« (Diisseldort, 25. 1 1968), »Smisao i mogućnost stvarala: 
štva« (Freiburg, 8. II 1968), »Filozofija i socijalizam« (Berlin, 11. VI 1968), 
»Filozofija u Jugoslav.ji danas« (Berlin, 12. VI 1968). 


Od 12. do 24. III 1968. G. Petrović je boravio u SAD, gdje je sudjelovao 
na simpoziju »Rani Marx« (The Early Marx) na University of_ New 
Hampshire, Durham, 13—15. III 1968. Na ovom simpoziju G. Petrović pod: 
nio je referat o temi »P.tanja pokrenuta otkrićem Marxovih ranih radova«. 
Za vrijeme boravka u SAD održao je također slijedeća predavanja: »Smi- 
sag Marxove filozofije« (University of Bridgeport, 18. 1II), »Mladi i stari 
Marx« (Univers.ty of Fairfield, 19. 1II), »Pitanja pokrenuta Marxovim 
ranim radovima« (Princeton University, 20. III), »Filozofija u Jugoslaviji« 
(Princeton University, 21. III). 


PREDAVANJA NAŠEG FILOZOFA U SAD 


Profesor Beogradskog univerziteta Mihailo Marković održao je preda. 
vanje »Socijalni determinizam i sloboda« u seriji »F.lozofija društvenih 
nauka« (4—6. IV 1968) u okviru »Međunarodne filozofske godine« koja se 
održava na New York State University u Brockportu. O istoj temi govo. 
rio je na Wesleyan Univers.ty, Delaware, Ohio 8. IV i na Vanderbilt Uni. 
versity, Nashville, Tennessee 22. IV. 


Za vrijeme jednomjerečnog boravka u SAD profesor Marković održao 
je također slijedeća predavanja: »Marksistički humanizam i etika« (Wa 
shington University, SL. Louis, 9. IV), »Otuđenje i samoupravljanje« (Sou- 
thern Illinois University, Carbondale, 11. IV), »Demokracija u socijaliz: 
mu« (Princeton University, 15. IV), »Otuđenje u suvremenom svijetu« 
(University od Bridgeport, 18. IV), »Marksizam i kritička naučna mirao« 
(Yale University, New Haven, 29 IV). 


KORČULANSKA LJETNA SKOLA 


V MEĐUNARODNO ZASJEDANJE 


MARX I REVOLUCIJA 
U POVODU 150-GODIŠNJICE 


ROĐENJA KARLA MARXA 


KORČULA 
OD 14. DO 24. AUGUSTA 1968. 


Predsjednik Potpredsjednici 


RUDI SUPEK, Zagreb MLADEN ČALDAROVIĆ, 
Zagreb 


VELJKO KORAĆ, Beograd 


Upravni odbor 


BRANKO BOŠNJAK, Zagreb MIHAILO MARKOVIĆ, 


DANKO GRLIĆ, Zagreb Beograd 
BESIM IBRAHIMPASŠIĆ, VOJIN MILIĆ, Beograd 
Sarajevo GAJO PETROVIĆ, Zagreb 


MILAN KANGRGA, Zagreb DUŠAN PIRJEVEC, Ljubljana 
ANDRIJA KREŠIĆ, Beograd LJUBO TADIĆ, Beograd 


IVAN KUVAČIĆ, Zagreb PREDRAG VRANICKI, Zagreb 


Tajnik 
IVAN KUVAČIĆ, Zagreb, 

Program predavanja i simpozija 


14. VIII 17" Otvaranje škole 


20. 


21. 

Erich Fromm (Mexico): Marksistički pogled na 
suvremenu situaciju u svijetu 


Ljubo Tadić (Beograd): Socijalistička revolucija 
i politička vlast 
Ernst Fischer (Wien): Uz pojam revolucije 


I Simpozij — Marx kao mislilac revolucije 

Predsjedavajući: Veljko Korać (Beograd) 

Učesnici: Ernst Bloch (Tubingen), Božidar Debe- 
njak (Ljubljana), Lubomir Sochor (Praha), 
Ivan Varga (Budapest), Aldo Zanardo (Bolo- 
gna), Miladin Život:ć (Beograd). 


Jiirgen Habermas (Frankfurt am Main): Neki uvje- 
ti strukturalnih promjena postkapitalističkog priv- 
rednog sistema. 
Herbert Marcuse (San Diego): Naslov će biti nak- 
nadno objavljen 


Slobodan dan. Izlet. 


II Simpozij — Povijest i revolucija 

Predsjedavajući: Branko Bošnjak (Zagreb) 

Učesnici: Nicolau Bellu (Bucarest), Rudolph Ber- 
linger (Wiirzburg), Eugen Fink (Freiburg), Vla- 
dimir Filipović (Zagreb), Michael Landmann 
(Berlin), Arnold Kiinzli (Zurich), Vanja Sutlić 
(Zagreb). 


Mihailo Marković (Beograd): Historijska moguć- 

nost revolucije ' 

Kostas Axelos (Paris): Naslov će biti naknadno 
objavljen 


II Simpozij — Naučno-tehnički progres i humani- 

zam 

Predsjedavajući: Ivan Kuvačić (Zagreb) . 

Učesnici: Robert Cohen (Boston), Mihajlo Đurić 
(Beograd), Ossip Flechtheim (Berlin), Howard 
L. Parsons (Bridgeport), Zaga Pešić-Golubović 
(Beograd), Alfred Sohn-Rethel (Birmingham). 

Milan Kangrga (Zagreb): Marxovo shvaćanje revo- 

lucije 

Karel Kosik (Praha): Revolution und Technik 

23. VIII 9" IV Simpozij — Problem socijalističke revolucije u 
suvremenom svijetu 
Predsjedavajući: Svetozar Stojanović (Beograd) 
Učesnici: Norman Birnbaum (New York), Lucien 
Goldmann (Paris), Danko Grlić (Zagreb), Mladen 
Čaldarović (Zagreb), Serge Mallet (Paris), Vojin 
Milić (Beograd), Peter Ludz (Berlin), Julius Strin- 
ka (Bratislava), Zador Tordai (Budapest). 


24. VIII 9h T. B. Bottomore (Brighton): Revolutionary Tradi- 
tions and the Prospects for Socialism 


10" Generalna diskusija. 


Ostali pozvani aktivni učesnici škole: 


V. L. Allen (Leeds), Juraj Bober (Bratislava), Franc Cengle (Sa- 
rajevo), Helena Filova (Bratislava), John H. Herz (New York), 
Michael Hodges (Knoxville), Božo Jakšić (Sarajevo), Heinz 
Lubasz (Boston), Nikolaus Lobkowitz (Minchen), John Lachs 
(Nashville), Kai Nielsen (New York), M:lan_ Mirić (Zagreb) 
Dragoljub Mićunović (Beograd), Gajo Petrović (Zagreb), Dušan 
Pirjevec (Ljubljana), Vlado Premec (Sarajevo), Zvonko Posavec 
(Zagreb), Arif Tanović (Sarajevo), Howard Wolpe (Bradford). 


Predavanja i simpoziji počet će svakog dana u 9 sati i održavat 
će se do 13 ili 14 sati. Iza svakog predavanja ili simpozija slijedi 
diskusija. Broj predavanja i učesnika na ovom programu još 
nije definitivan, pa će doživjeti neke modifikacije. Moguća su 
Pin predavanja i diskusije u slobodno vrijeme rada 
škole. 


Korčulanska ljetna škola 
Filozofski fakultet 
Zagreb 

UI. Đ. Salaja b. b. 

OBAVIJEST 


U broju 3 za 1968. obavijestili smo naše čitaoce o financijskim 
teškoćama zbog kojih smo taj broj morali izdati u izuzetno sma- 
njenom opsegu (na 28 strana), a većinu priloga već pripremlje- 
nih za objavljivanje ostaviti za idući broj. U vrijeme kad je 
objavljen broj 3, naš dug za 1967. i 1968. godinu iznosio je preko 
15 milijuna starih dinara. U međuvremenu Savjet za naučni rad 
SR Hrvatske dodijelio nam je 10 milijuna starih dinara, što nam 
ie omogućilo da platimo dio dugova i privolimo tiskaru da na 
kredit štampa i ovaj broj u kojem donosimo radove što su bili 
predviđeni za broj 3. 


Radove pripremljene za broj 4 objavit ćemo u broju 5. Napo- 
minjemo da izdavanje naših idućih brojeva zavisi u prvom redu 
od toga hoće li nam biti dodijeljena sredstva za pokriće sadaš- 
njih dugova (koji će nakon ovog broja premašiti osam milijuna 
starih dinara) i za financiranje idućih brojeva. Ali našu financij- 
sku situaciju mogu olakšati naši čitaoci i pretplatnici tako da što 
prije uplate svoje pretplate te da savjetuju svojim prijateljima 
i znancima da se pretplate na časopis. 

KRONIKA 


U POVODU NEKIH NAJNOVIJIH KRITIKA »PRAXISA« 


Odavno se nije na jedan časopis sručilo toliko teških kritika, 
optužbi i uvreda kao na naš časopis u posljednje vrijeme. Kao 
da je trebalo po hitnom postupku pronaći »pravoga krivca« za 
sve neprilike, teškoće, neriješene probleme u našem društvu u 
toku posljednjih godina. Teško se oteti dojmu da su studentska 
previranja, bar s te strane, iskorištena kao dobar povod da se 
na svijetlo dana izvuče »stari krivac za sve«: »Praxis« i ljudi u 
njemu i oko njega. Ali ostavimo zasad po strani pitanje o uzro- 
cima i povodima tih kritika i obratimo se samom »fenomenu«. 


Jedan golem napor i dugotrajan rad na produbljivanju mark- 
sističke misli u zemlji bez velike filozofske i sociološke tradicije, 
posao koji već dobiva primjerena priznanja u svijetu, obezvri- 
jeđen je na nivo »krivnje«. Ponekad se doista čini da je ova 
naša zemlja prebogata u svemu, a prije svega u ljudima: ako 
ih ne izvozimo kao stručnjake ili radnu snagu u druge zemlje, 
onda ih razbacujemo i onemogućavamo u svojoj vlastitoj. Imat 
ćemo možda jednoga dana sve što nam treba, sve za čim toliko 
čeznemo, jer je teško vjerovati da to ne bismo mogli i proizvesti. 
Prejaka je želja za posjedovanjem svih mogućih stvari i toliko 
neizbježivim visokim standardom. Pitanje je, međutim, u ime 
čega nam jedino ljudi nisu potrebni? Koji su to viši ciljevi — 
bez čovjeka ili mimo njega? Koja su to sredstva za te i takve 
ciljeve? 


Ako nam je vlastita skupo plaćena socijalistička revolucija 
omogućila da prvi put istinski i realno iziđemo iz historijskog 
mraka i povijesne anonimnosti, ako su postojale i još uvijek 
postoje realne šanse za ulogu djelatnog subjekta na ovoj suvre- 
menoj zapletenoj pozornici, ako se time za generacije koje su 
iznikle u ovom revolucionarnom zbivanju i tu se socijalistički 
osvijestile, po prvi put otvara jedan iz osnova novi ljudski ho- 
rizont, jedna nova društvena zajednica i jedan smisleniji život 
dostojan čovjeka, zar to ne mora ostati i dalje na snazi? Ako 
mora, i ako smo se istinski odlučili za to- i ako je to naša soci- 
jalistička perspektiva, čemu onda stvaranje atmosfera i situacija 
uništavanja ljudi? Da li je to u interesu ove zemlje ili u in- 

teresu socijalizma? Trebalo bi na 1o pitanje sebi i drugima jasno 
i nedvosmisleno odgovoriti, jer je dostojanstvo čovjekove lič- 
nosti i vrijednost čovjeka kao čovjeka jedina osnova, temeljni 
kriterij i pravi pokazatelj idejnog nivoa svakog komunističkog 
pokreta i socijalističkog društva naše suvremenosti. 


Ne bi li se trebalo zamisliti nad pitanjem, zašto su ovom 
našem socijalističkom kretanju na principu samoupravnosti 
uvijek iznova »nepoželjni«, »sumnjivi«, »štetni«, »opasni« pa 
čak i glavni »neprijatelji« — marksistički filozofi i sociolozi, 
teoretičari koji su najintimnije i najdublje povezani sa socija- 
lizmom kao jedinom pretpostavkom njihove kritičke misli? J 
kako to da se samo s njima, ili prvenstveno s njima »treba obra- 
čunati«? Kako to da je za ovaj naš socijalizam jedan marksi- 
stički časopis, kao što je »Praxis«, opasniji i pogubniji od jednog 
klerikalnog ili bilo kojeg desničarskog glasila? 


Umjesto zadovoljavajućeg i već dosta dugo očekivanog odgo- 
vora na to i slična pitanja, zaigrala se stara igra s ne mnogo 
maštovitosti i s vrlo malo duha, sa dokraja nerašćišćenim ide- 
jnim pretpostavkama, a osim toga na žalost s kratkim politič- 
kim dahom, koji u svojoj (možda kratkoročnoj) kalkulaciji i 
kombinatorici, u svojoj neposrednoj manipulativnosti ne može 
da predvidi upravo suprotan efekt (bar kao mogućnost?), što 
proizlazi iz svega toga, a koji se danas već gotovo svakom, i 
onom posve »neupućenom« čovjeku nameće sam od sebe u obli- 
ku spontanog (a ipak na dubokom iskustvu zasnovanog) pita- 
nja: 


Kako je to moguće (i da li je to uopće moguće?) da tu 
nekakav »Praxis« i tih nekoliko ljudi u njemu (inače prema 
javnim tvrdnjama ionako bez ikakvog utjecaja), koji ne vode 
ni ekonomiku, ni politiku ove zemlje, koji nisu ni na kakvim 
odlučujućim položajima i ni u kakvim društveno-političkim ti- 
jelima i forumima, gdje se donose presudne odluke o sudbini 
ove zemlje i osnovnom pravcu kretanja ovog našeg socijalizma, 
— kako je moguće da su upravo oni glavni krivci za sve loše 
što se zbiva u našem društvu? 

Ovo jedno jedino svakodnevno i »naivno pitanje s ulice« uka- 
zuje na svu providnost i faktičku promašenost ovih ponovlje- 
nih napada na »Praxis« i samo sobom razotkriva mistifikaciju 
tog pothvata. Odgovor, dakle, prepuštamo javnosti, koja na svo- 
joj vlastitoj egzistenciji osjeća, doživljava i spoznaje koji su os- 
novni i najteži problemi ovog društva u ovom času. 


Časopis »Praxis« proglašen je gotovo »neprijateljem jugosla- 
venskog socijalizma broj 1«. »Kompliment« je, nema šta, zaista 
»velik«, ali je redakcija toliko samokritična da ga ne namjerava 
primiti, i to iz jednog osnovnog razloga: Kao socijalistički gra- 
đani i kao marksisti ne možemo se složiti s upotrebom neistina, 
insinuacija i kleveta kao sredstvom javne djelatnosti. Ne samo 
zbog toga što je to suprotno komunističkoj etici, nego i zato što 

je upotreba neistine u javnom životu duboko reakcionarna. Ona 
služi negativnoj selekciji kadrova, stvara psihozu nesigurnosti, 
apatičnosti i depresije, kao i atmosferu straha, pervertiranosti, 
poltronstva, karijerizma i pokvarenosti, prisiljava poštene ljude 
da se pasiviziraju, privatiziraju i povuku iz javnog života, a 
onim drugima daje krila, otvarajući široko polje i mogućnosti 
za slobodno djelovanje antisocijalističkih snaga. Zato ne prih- 
vaćamo taj duh i stvaranje takve atmosfere, u kojoj se difami- 
raju i diskreditiraju upravo marksistički intelektualci koji se 
javno i pošteno, pisanom riječju i djelom bore za socijalizam 
u ovoj zemlji, a koji se dovode u situaciju da se na njima neod- 
govorno iživljavaju i preko napada na njih žele rehabilitirati i 
pojedine političko-hijerarhijski »posrnule duše« (među njima 
i poneko tko u ime našeg socijalizma potpisuje skandalozne među- 
narodne aktove i izjave, po kojima je vijetnamski narod isto 
toliko kriv za zločine u vijetnamskom ratu kao i razulareni 
američki imperijalisti i njihove marionete!). Napose s indigna- 
cijom odbijamo neodgovorno blaćenje marksisističkih intelek- 
iualaca pred našom radničkom klasom i cijelom javnošću op- 
tužbama koje atakiraju na njihova osnovna (Ustavom zagaran- 
tirana) građanska prava i ljudsko dostojanstvo! 


U ime tog dostojanstva, a s punom odgovornošću prema sebi 
samima, prema svojim čitaocima i suradnicima, prema cjelo- 
kupnoj našoj javnosti i progresivnim socijalističkim snagama 
ovog društva ( a prije svega Savezu komunista Jugoslavije), kao 
i prema generacijama koje dolaze, smatramo svojom obavezom 
i dužnošću da u ovom času bar djelomično odgovorimo na naj- 
krupnije neistine i klevete, izrečene posljednjih dana protiv na- 
šeg časopisa. Svaki čitalac »Praxisa« moći će se sam uvjeriti 
o konstruiranosti izrečenih optužbi na tekstovima koji su pub- 
licirani u časopisu u protekle četiri godine (od IX mjeseca 1964. 
god. kada je izišao prvi broj »Praxisa«). 

Rečeno je da je »Praxis« »protivnik radničkog samouprav- 
ljanja«, a to znači i našeg socijalizma uopće. Da li je ovdje 
riječ o neinformiranosti onih koji to izjavljuju ili o smišljenoj 
optužbi? Sama po sebi ta je tvrdnja čista besmislica, jer se čla- 
novi redakcije »Praxis« i njegovi suradnici u svojim teorijskim 
napisima već niz godina trude da svestrano razviju i razrade 
socijalistički princip samoupravnosti. Među ostalim baš i time 
stekao je časopis velik ugled i privukao pažnju svih onih mark- 
sističkih i progresivnih mislilaca i ljudi u inozemstvu koji s naj- 
većim simpatijama prate razvoj samoupravljanja u socijalistič- 
koj Jugoslaviji i o tome mnogo pišu. 

U suvremenom socijalističkom pokretu (u svijetu i kod nas) 
postoje dvije osnovne teorijsko-praktičke orijentacije koje se 
sukobljavaju: birokratsko-etatistička i samoupravljačko-demo- 
kratska, Na filozofskom planu riječ je o borbi i sukobu između 
staljinističkog pozitivizma i stvaralačkog marksizma. Staljinis- 
tički pozitivizam nije marksizam, nego je antipod i negacija mark- 

sizma. Staljinizam u teoriji i praksi u svjetskim se razmjerima 
svim sredstvima bori protiv samoupravljanja, demokratizacije 
društva i humanizacije ljudskih odnosa. On je zakleti protivnik 
slobode ličnosti, borbe mišljenja, javne i argumentirane kritike, 
protivnik stvaralačkog marksizma. Staljinizam je ideologija »so- 
cijalističke« birokracije i tehno-birokratskog etatizma koji je u 
biti nespojiv sa samoupravljanjem. 

Stvaralačkom se marksizmu što ga zastupa »Praxis«, napro- 
tiv u temelju nalazi princip samoupravnosti kao vodeća misao 
suvremene epohe i kao onaj povijesni novum i poticaj, na kojem 
je danas jedno mišljenje uopće moguće kao revolucionarno-kri- 
tičko mišljenje i kao smisao stvaralačke teorijsko-praktičke dje- 
Jatnosti. Stvaralački marksizam polazi od srži Marxove filozofije 
i cjelokupne njegove nauke: od shvaćanja čovjeka kao slobod- 
nog stvaralačkog bića prakse i od zahtjeva za izmjenom posto- 
jećeg (građansko-kapitalističkog) svijeta, čiji je jedan od oblika 
i staljinistički tehnokratsko-birokratski etatizam. Taj stvaralač- 
ki i humanistički marksizam smatra da su država, birokracija, 
socijalno-politička i ekonomska hijerarhija autoritativnog tipa, 
ideološki monopolizam vlasti i isto takva manipulacija ljudima 
pomoću sredstava masovne komunikacije, kao i fetišizam robe i 
novca, samo različiti oblici otuđenja i postvarenja čovjeka u su- 
vremenom svijetu, jer čovjek još nije stavio društvene sile sebi u 
službu pomoću dokidanja »posrednika« (država, biro-tehnokra- 
cija, ekonomski i idejni monopoli itd.) između sebe i drugog 
čovjeka, to jest uspostavljanjem istinske socijalističke zajednice. 

Stvaralački je marksizam dakle idejna osnova samouprav- 
ljačkog socijaizma, kao što je obrnuto samo takav, samouprav- 
ljački socijalizam povijesna perspektiva i mogućnost za sves- 
trani razmah slobodnog, kritičkog i kreativnog mišljenja, kojeg 
je nosilac slobodna i samostalna ličnost. Birokratski duh ne pod- 
nosi slobodne i samostalne ličnosti, budući da on najbolje cvje- 
ta u klimi općeg duhovnog sivila, osrednjosti, zatucanosti, pos- 
lušnosti i pokornosti. Taj duh živi od ljudske privatizacije i ka- 
pitulacije, stvara oko sebe pasivizaciju, širi nesigurnost i strah 
za golu egzistenciju, potiče apatiju, rezignaciju i defetizam. On 
bujno cvjeta na tlu ljudske ništavnosti i bezvrijednosti, slama 
ljudske kičme i nastoji da iskorijeni i posljednji minimum ljud- 
skog dostojanstva. 

Rečeno je da je »Praxis« »pristalica etatizma«. Za potvrdu 
ovakve tvrdnje trebalo bi pokazati i dokazati da teorija otu- 
đenja i postvarenja, koja je ishodište i temelj naše društvene 
kritike, služi zapravo etatizmu (što bi bio svojevrstan teorijski 
podvig i misaono »dostignuće«), iako ga smatra upravo glavnim 
izvorom mistifikacije društvene svijesti i porobljenosti čovjeka 
kao građanina i kao ljudskog bića. Kako »Praxis« svojim član- 
cima upravo razobličuje ovu vrstu mistificirane (i dirigirane) 
Svijesti, očekujemo da nam netko od kritičara dokaže kako je 
ova Marxova temeljna, povijesno-epohalna misao otuđenja pog- 

rešna (ili — etatistička?). Dosad smo imali prilike vidjeti (i na 
vlastitoj koži osjetiti) da je ona savršeno istinita i egzistenci- 
jalno »verificirana«. 

Rečeno je da je »Praxis« »centralistički orijentiran« i da bra- 
ni ekonomski i politički centralizam. Šta se pod time ima ra- 
zumjeti? U našim društvenim uvjetima samo birokratske, teh- 
nokratske i etatističke snage mogu biti nosioci bilo kakvog 
(saveznog, republičkog, komunalnog itd.) centralizma koji 
je kao takav po svojoj biti usmjeren protiv  samouprav- 
ljanja radničke klase i njezinog odlučivanja viškom svoga rada. 
»Praxis« je međutim kritički usmjeren upravo protiv toga glav- 
nog nosioca centralističkih tendencija, dakle protiv birokracije 
i tehnokracije, bez obzira u kakvo se ruho one zaodijevale i čije 
»interese« one tobože zastupale (jer zastupaju uvijek samo svoj 
vlastiti posebni društveno-ekonomski interes, koji se onda pro- 
glašava »općim« ili »socijalističkim« interesom!) Pisali smo o 
tome da je birokratizam uperen protiv slobodnog odlučivanja 
liudi na svim nivoima društvene organizacije (federalne, repub- 
ličke, lokalne, kao i u samim privrednim organizacijama). 

Rečeno je da je »Praxis« »neprijatelj privredne reforme«. Is- 
tina je međutim da »Praxis« nije posebno pisao o privrednoj 
reformi, jer smatra da je to tema, o kojoj su prvenstveno poz- 
vani da pišu i kažu stručno mišljenje ekonomisti, a ne filozofi. 
Ali mi smo za sve one privredne mjere koje su kadre odstraniti 
administrativni parazitizam, nesposobne i nestručne kadrove, 
lošu organizaciju rada i nisku produktivnost. Podržavamo tako- 
đer aktivno uklapanje naše privrede u svjetsku podjelu rada, 
kako bismo tu našli svoje mjesto među naprednim i industrij- 
ski razvijenim zemljama, ukoliko to nije uz cijenu potkopa- 
vanja samoupravljačkog socijalizma. 

No, kad je riječ o privrednoj reformi, želimo podsjetiti da 
je privredna reforma shvaćena istovremeno i kao društvena re- 
forma. Mi pod time — slijedeći Marxa — razumijemo socijalnu 
(socijalističku, proletersku) revoluciju koja se nužno nastavlja 
na političku revoluciju (koja sama po sebi ostaje u horizontu 
i okviru građanskog društva). Pod socijalnom (socijalističkom) 
revolucijom razumijemo prije svega dosljedno i realno samo- 
upravljanje radničke klase (»vlast radničke klase«), koje tek ot- 
vara mogućnost globalnog društvenog samoupravljanja na svim 
nivoima odozdo do gore. Time se ostvaruje povijesna uloga rad- 
ničke klase u njenom samooslobođenju (ekonomskom, društve- 
nom, političkom, kulturnom, duhovnom, idejnom). Rješenje 
ovog bitnog i osnovnog socijalnog problema socijalističke re- 
volucije omogućuje istovremeno i dosljedno rješenje nacionalnog 
Pitanja (odnosa među nacijama, kako naše mnogonacionalne 
zemlje, tako i spram ostalih nacija). Rješenje klasno-socijalnog 
problema 1 ravnopravnost naroda i narodnosti uzajamno se uv- 
Jetuju 1 omogućuju. Proleterski internacionalizam jest idejna 
osnova za rješenje nacionalnog problema, jer mu je provedena 

socijalistička revolucija ona pretpostavka i povijesna dimenzija 
u kojoj je humanitet istinska i iskonska veza među ljudima. 


Rečeno je da je »Praxis« protivnik »tržišne privrede« i »rob- 
no-novčanih odnosa«. Ekonomskim aspektom ove teme nismo 
se kao filozofski časopis mnogo bavili, ali se u nekim napisima 
ukazivalo, kako na potrebu tržišne privrede i robno-novčanih 
odnosa u ovoj fazi našeg razvoja, tako i na negativne posljedice, 
što ih takvi odnosi sa sobom mogu donijeti. To međutim nije 
više isključivo ekonomska, nego opća filozofska i povijesna tema 
kako ju je shvaćao i Marx. Da robno-novčani odnosi rađaju 
i negativne posljedice, to dakako nije izmislio »Praxis«, jer na 
toj spoznaji počiva Marxova kritika i čitava njegova nauka, a 
to je već znala i sama buržoazija u onoj fazi svoga razvitka 
kad su se ti odnosi najslobodnije formirali i razvijali, u razdob- 
lju takozvanog liberalističkog kapitalizma. Buržoazija je nega- 
tivne (»razorne«) posljedice tih odnosa suzbijala pomoću »pro- 
testantske etike« (etike kulta rada) i religije uopće, romantičkog 
humanizma i različitih duhovnih kompenzacija u svojoj »ideo- 
loškoj superstruktri«, zatim pomoću raznih karitativnih poduh- 
vata, pa i strogom društvenom inspekcijom, kojoj Marx inače 
toliko zahvaljuje na precizno i neprikriveno iznošenom materi- 
jalu i podacima u pisanju svojega »Kapitala«. Materijalizmu ego- 
ističkih ekonomskih interesa i novčanoj motivaciji buržoasko je 
društvo suprotstavljalo (i njime se »nadopunjavalo«) kršćanski 
moral i humanizam različitih filozofija, a i različite zakonsko-ad- 
ministrativne mjere. Ono mu se također suprotstavljalo ideali- 
zacijom nacionalnog romantizma i države (Hegel) i traženjem 
izlaza u takozvanim »višim duhovnim sferama«, u koje je idea- 
lizirano uvučena čitava oblast čovjekove slobode. Ali se ta slo- 
boda kao ono eminentno ljudsko nije sagledavala u »tržišnoj 
privredi« i »robno-novčanim odnosima«. Stoga ni sama »tržišna 
privreda« ni »robno-novčani odnosi« nisu čak ni za buržoaziju 
bili dominantna društvena ideologija kao uzor ili ideal u obliko- 
vanju društvene svijesti. I u građanskom društvu ono najbolje 
što je stvoreno i za što su se borili najbolji duhovi građanstva 
bilo je u osnovi kritički usmjereno protiv takve ideologije i pred- 
stavljalo je njezinu imanentnu negaciju. Ideali su se svagda na- 
zirali i danas se uvijek iznova naziru s onu stranu svog vlasti- 
tog »tržišnog« »robno-novčanog«, »egoističkog« društveno-eko- 
nomskog fakticiteta. 


Zbog kojih to onda idejnih i etičkih razloga mora biti zab- 
ranjeno (a to je postao najnoviji »tabu« ove »etape« našeg so- 
cijalizma) kritički raspravljati i o negativnim posljedicama tih 
odnosa u socijalizmu? Zar svi ti fenomeni (komercijalizacija, 
malograđanski egoizam, jagma za bogaćenjem, korupcija, pre- 
Vare, mita, privredni kriminal i očite pljačke društvene imovine 
itd. itd) nisu danas već u našem društvu dovoljno uočljivi i 
uočeni a u najnovije vrijeme stavljeni i pod oštru javnu kritiku, 
i zar je »Praxis« »kriv« što ih također na svoj način uočava, 


“454 


premda ne smatra da su to jedini problemi našeg društva? Ili 
bismo naprotiv, morali našoj omladini još i propagirati sve te 
negativne posljedice kao »socijalističke ideale«, »prave humanis- 
tičke vrijednosti« i »uzore ljudskog života«? 

Rečeno je da zastupamo »tezu o potrebi višepartijskog siste- 
ma« u nas. U vezi s tim prije svega pozivamo da nam bilo tko 
navede jedan jedini članak od prvog do posljednjeg broja časo- 
pisa, u kojem se zastupa takva teza. Tako dugo dok se to ne 
navede i ne pokaže, ta optužba ostaje čista izmišljotina i puka 
dezinformacija. 

Međutim, i tu je potrebno dati neka kratka objašnjenja. 
Prvo, smatramo da se u ostvarivanju socijalizma u našoj zemlji, 
u našim jugoslavenskim uvjetima i okvirima, a posebno u ovoj 
suvremenoj svjetskoj konstelaciji snaga i položaja naše zemlje 
u njoj, samo na komunističkoj idejnoj plaformi može očuvati 
jedinstvo naše mnogonacionalne zajednice. Ovdje je stoga sa- 
držan jedan. od osnovnih zadataka i presudna uloga Saveza ko- 
munista Jugoslavije. Smatramo da izvan ili mimo marksističko- 
komunističke idejne osnove i perspektive, izvan ili mimo prog- 
rama SKJ, ne postoji danas nijedna idejno-politička snaga koja 
bi mogla očuvati integritet ove zemlje. Drugo, problem socija- 
lizma nije i ne može biti u dilemi: jednopartijski ili višepartij- 
ski sistem, nego u pitanju o karakteru i ulozi proleterske par- 
tije. Partija ne može biti sama sebi svrha (kako se to pone- 
kad shvaća), nego je ona funkcija i samoorganizacija klasno- 
proleterske, komunističko-socijalističke svijesti, čija je krajnja 
perspektiva ukidanje radničke klase kao klase, pa prema tome 
i odumiranje njene klasno-svjesne samoorganizacije u obliku 
partije. Partija proletarijata ne može stajati izvan, mimo ili iz- 
nad proletarijata niti ona ima druge i drugačije ciljeve nego što 
ih ima proletarijat, jer je ona njegov idejni, samosvjesni, ili kako 
kaže Marx, teorijski najsvjesniji i najprogresivniji dio i samo u 
tom smislu »predvodnik« organiziranih proleterskih masa. Kri- 
tičnost i samokritičnost unutar nje same i spram svoje vlastite 
djelatnosti najjače je oružje proleterske partije u borbi za samo- 
oslobađanje proletarijata. 

Rečeno je da »Praxis«, polazeći od Marxove teze o. »bespoš- 
tednoj kritici svega postojećega«, zapravo iskrivljuje Marxa (jer 
se Marxova navedena teza navodno odnosi isključivo na nje- 
mačke prilike njegova vremena, a nije primjenljiva ni na suvre- 
meni kapitalizam, ni na socijalizam). Tvrdilo se također da 
»Praxis« tom tezom ide zapravo samo na kritiku onog najprog- 
resivnijeg u našem društu. Što se prvoga tiče, o tome smo već 
svojevremeno opširno i argumentirano pisali i pokazali u čemu 
se sastoji Marxovo shvaćanje kritike koja leži u temelju njegove 
filozofije i nauke, usmjerene na izmjenu postojećeg svijeta. S 
obzirom na drugu tvrdnju želimo postaviti pitanje šta je to naj- 
progresivnije u našem društvu protiv čega je usmjerena kritika 
»Praxisa«? Naša je filozofsko-sociološka kritika zasnovana na 

naporu za ostvarivanje humanističkog i demokratskog socija- 
lizma. Njezin je osnovni poticaj u nezaustavljivoj, egzistencijal- 
no-ljudski zainteresiranoj i idejom socijalizma nošenoj potrebi 
za teorijskim (filozofskim) osmišljavanjem puta u jednu novu 
ljudsku zajednicu slobodnih ličnosti, asocijaciju neposrednih 
proizvođača, koja je sama po sebi radikalna i totalna negacija 
staroga, građanskog svijeta, svijeta otuđenja i postvarenja. Sto- 
ga naša kritika nije (niti želi da bude) politička kritika, dakle 
takva kritika koja bi se kretala isključivo u sferi neposredne, 
svakidašnje, tekuće i na čistu aktualnost postojećega usmjerene 
političke akcije. Jer — niti smo mi političari, niti to želimo biti! 
Stoga nismo, niti možemo biti neka »politička opozicija« bilo 
kome i bilo čemu. Borba za vlast nije naša domena, niti na- 
ša intimna preokupacija, a najmanje naša jedina opsesija. 
Mi smo za vlast radničke klase (po uzora na Parišku komunu, 
kako ju je ocijenio i vidio Marx), a to znači za ukidanje i odu- 
miranje svake vlasti (države) u starom, tradicionalnom, klasnom 
(građanskom) smislu. Za vlast u tom tradicionalnom smislu 
bore se oni koji žive i djeluju ne u interesu, nego protiv inte- 
resa radničke klase i njezine povijesne uloge, oni koji žele vla- 
dati »u ime« radničke klase. Mi ne želimo vladati ni u čije ime, 
jer uopće ne želimo vladati. Želimo (i za to se borimo) da vlada 
istina, ljudsko povjerenje i povjerenje u ljudsko, želimo i borimo 
se da vlada um, tolerantnost, poštenje i ljudski smisao, želimo 
da vlada čovjekova potreba i otvorenost za sve eminentno ljud- 
ske mogućnosti i sposobnosti, otvorenost k istinski ljudskoj bu- 
dućnosti, na djelu, ovdje i sada. Borimo se za stvaralaštvo i slo- 
bodu čovjeka i svjesni smo da je sama ta borba (ne samo naša) 
već pretpostavka i moment i stvaralaštva i slobode, put njezine 
realizacije, put samopotvrđenja i samopriznanja čovjeka kao 
ljudskog bića. Uvjereni smo da na tom putu treba istrajati da 
bi se uopće bilo — čovjek. 


Rečeno je da je »Piraxis« »unitaristički«. Ako se pod »unita- 
rizmom« misli na politički i privredni centralizam birokratskog 
ili tehnokratskog tipa, onda cijela naša dosadašnja djelatnost 
jasno svjedoči da smo njegovi protivnici. Ako se misli na do- 
minaciju jednog jugoslavenskog naroda nad drugima, onda je 
također jasno da smo njegovi protivnici. Ako nas žele optužiti 
da poričemo nacionalnu posebnost jugoslavenskih naroda i na- 
rodnosti, podsjećamo na riječi iz jednog našeg uvodnika: »Sma- 
tramo da je procvat jugoslavenske kulture moguć samo putem 
svestranog razvijanja nacionalnih kultura svih jugoslavenskih 
naroda i narodnosti«. (Praxis broj 3/1965, str. 353). Ako se pak 
misli na bratstvo i jedinstvo svih naroda i narodnosti socijalis- 
tičke Jugoslavije, za to se dosljedno zalažemo, ali se ne slažemo 
da se to pogrdno naziva »unitarizmom«. Nije »unitarizam« ni 
jedinstvenost i borbeno zajedništvo radničke klase Jugoslavije, 
jer je po našem mišljenju samo radnička klasa Jugoslavije ona 
koheziona snaga koja u ovom povijesnom trenutku na pretpos- 

tavci socijalizma može očuvati integritet, samostalnost i neza- 
visnost, i izboriti se za vitalne interese ove zemlje. 


Ukoliko se pak idejna povezanost, razumijevanje, misaona 
srodnost u zajedničkom htijenju i drugarska suradnja jugosla- 
venskih filozofa i sociologa marksista (bez obzira na postojeće 
razlike u mišljenjima) također želi nazvati »unitarizmom«, to 
govori uvjerljivo o poziciji onih koji nas tako. nazivaju. Jugo- 
slavenski filozofi i sociologi marksisti (ali nipošto samo oni) 
preuzeli su na sebe zadaću da pridonesu stvaranju i kritičkom 
oblikovanju socijalističke svijesti i komunističke ličnosti, a taj 
odgovoran zadatak oni će izvršiti samo ako udruže svoje snage 
i što intenzivnije razviju međusobnu suradnju, uz kritičko pre- 
ispitivanje vlastitih dostignuća, stavova i mišljenja u posve otvo- 
venom, demokratskom, argumentiranom teorijskom dijalogu, a 
u interesu marksističke misli, koja nije svrha samoj sebi, nego 
ima da preraste u stvaralačku misao prakse, koja leži u temelju 
Marxove povijesne pozicije. 

Rečeno je da »Praxis« u svom idejnom djelovanju predstav- 
lja »moderni ili suvremeni anikomunizam«, i to je »najnovija« 
ocjena (dosada smo jednom nazvani »profesionalnim« antiko- 
munistima, a sada smo postali »moderni«). Ta ocjena nije ob- 
razložena pa čak ni bliže objašnjena, tako da ne znamo šta se 
tu pod »modernim antikomunizmom« misli. Po našem mišljenju 
bit je svakog antikomunizma (pa i modernog) u borbi protiv 
komunizma, pa bi bilo zanimljivo čuti kako to jedan časopis kao 
»Praxis«, koji se od svog prvog broja dosljedno bori za socijali- 
zam i komunizam, može u isto vrijeme biti anti-komunistički. 

Nadolazećem komunističkom društvu antikomunizam se sup- 
rotstavlja s pozicija još uvijek faktične prošlosti, s pozicija pos- 
tojećeg građanskog društva, prikazujući to društvo kao najadek- 
vatnije ljudskoj prirodi, veličajući njegove »neograničene« mo- 
gućnosti za prilagođavanje i usavršavanje, insistirajući na njego- 
voj nadmoći nad bilo kojim drugim društvom koje se može za- 
misliti. Razlika između antikomunizma 19. vijeka i onog današ- 
njeg u tom je pogledu uglavnom u tome što je onaj prvi veličao 
liberalistički kapitalizam 19. vijeka, dok moderni antikomuni- 
zam veliča građansko društvo u njegovom suvremenom obliku. 
Po kojoj je to logici anti-komunistički baš onaj časopis koji je 
kao rijetko koji drugi konstantno razotkrivao nehumanost, po- 
vijesnu preživjelost i neodrživost građanskog društva u bilo kom 
obliku? 

Valja pri tom naglasiti da »modernom antikomunizmu« veo- 
Ma kedola održavanje staljinističke društveno-političke struk- 

luna u socijalističkim zemljama jer ga je vrlo lako pro- 
pagandistički tući, razobličavati i prikazivati ga kao »bauk« za 
»slobodni«, i »demokratski« zapadni svijet, pri čemu se stalji- 
nizam poistovećuje s autentičnom Marxovom mišlju i njegovom 
pravom i jedinom vizijom komunizma, 

»Praxis«, međutim, koji se od svog osnivanja bori protiv svih 
oblika staljinizma u teoriji i praksi, nije nikad »došao na ideju« 
da bi Marxov pojam praxisa (stvaralačke prakse koja ima da 
negira, prevladava i mijenja ne samo građanski nego i stalji- 
nistički horizont opstanka) identificirao sa staljinizmom. 


Teške optužbe i uvrede koje smo razmotrili pokazale su se 
iako kao neistine i klevete. Međutim, sve ove i druge neistine 
i klevete ne mogu nas pokolebati i odvratiti od našeg osnovnog 
zadatka: filozofskog i sociološkog istraživanja i teorijskog osmiš- 
ljavanja suvremenog svijeta i napose našeg samoupravljačkog 
puta u socijalizam kao istinsku ljudsku zajednicu slobodnih i 
ravnopravnih ličnosti i naroda. Potreban je — i toga smo pot- 
puno svjesni — još dugotrajan i ustrajan napor, težak i mučan 
put da bi stvaralačko-humanistička marksistička misao postala 
svakidašnja svijest i samosvijest kao i osnovna perspektiva cije- 
log jednog socijalističkog društva na nivou istinskog povijesnog 
zbivanja. No uvjereni smo da taj težak zadatak nije besmislen 
ni neostvarljiv, pa ćemo mu pridonijeti prema svojim i društve- 
nim mogućnostima i prema vlastitim intelektualnim i moralnim 
snagama. Što se pak optužbi protiv nas tiče, znamo da ljudi 
nisu ono što se o njima govori, nego ono o čemu svojim djelom 
svjedoče. Također nas nitko ne može pokolebati u uvjerenju 
da istina o ljudima (i o časopisima) ma koliko netko pokušavao 
(ili čak privremeno uspijevao) da je prikrije ili priguši, mora 
uvijek iznova zablistati sve jačim i jasnijim svjetlom. 

DOPUNA PROGRAMA PETOG ZASJEDANJA 
KORČULANSKE LJETNE ŠKOLE 


Nakon objavljivanja programa ovogodišnjeg zasjedanja Kor- 
čulanske ljetne škole (koji je preštampan i na str. 445 — 447 
ovog broja »Praxisa«) neki od pozvanih učesnika poslali su nam 
svoj pristanak, odnosno obavijestili nas o svojoj temi ili o sim- 
poziju u kojem žele sudjelovati, Na osnovu toga molimo čitaoce 
da uvaže slijedeće dopune: 


Herbert Marcuse (San Diego) predavat će o temi »Carstvo 
slobode i carstvo nužnosti — ponovno razmotreno«. Kosias 
Axelos (Paris) predavat će o temi »Ka formiranju planetarnog 
čovjeka«. Gajo Petrović (Zagrcb) predavat će o temi »Revoluci- 
ja i bivstvovanje«. 

Agnes Heller (Budimpešta) sudjeluje u radu I simpozija. 
Veljko Cvjetičanin (Zagreb) i Iring Fetscher (Frankfurt) sudje- 
luju u radu IV simpozija. 


Poziv za sudjelovanje kao aktivni učesnici prihvatili su, uz 
ranije navedene, također Shlomo Avineri (Jerusalem), Robin 
Blackburn (London), George Fischer (New York), Helmuth 
Fleischer (Berlin) i Gunther Nenning (Beč). 


. Eventualne daljnje dopune programa bit će saopćene učes- 
nicima na početku zasjedanja Škole. 


U Zagrebu, 23. VII 1968. 
Upravni odbor 
Korčulanske ljetne škole 

